
Prefaţă 


Această carte include foarte multe informaţii. De aceea, 
nu trebuie să crezi că le vei putea prinde pe toate de la bun 
început. Anumite idei ţi se vor părea mult mai ușor de înțeles 
decât altele. Lucrează mai întâi cu acestea. Dacă nu ești de 
acord cu o anumită afirmaţie întâlnită în carte, ignor-o. Dacă 
vei găsi o singură idee în această carte pe care o vei putea 
folosi pentru a-ți îmbunătăţi viața, voi considera că mi-am 
îndeplinit misiunea. 

Pe măsură ce vei continua să citeşti, vei remarca faptul 
că folosesc adeseori termeni precum: Putere, Inteligență, 
Minte Infinită, Puterea Superioară, Dumnezeu, Puterea 
Universală, Înţelepciunea Interioară etc. Am optat în mod 
deliberat pentru această varietate, pentru a-ţi demonstra că 
această putere universală care se manifestă inclusiv prin tine 
poate fi numită oricum. Dacă un anumit nume îți displace, 
înlocuiește-l cu altul din lista de mai sus. Cândva, obișnuiam 
să tai cuvintele care îmi displăceau atunci când citeam o carte 


Puterea este în interiorul tău 


sau alta, după care scriam deasupra lor cuvintele care mi se 
păreau mai potrivite. Dacă doreşti, poți face același lucru. 

Vei observa de asemenea două cuvinte pe care le notez 
diferit de cum se obișnuiește. Astfel, cuvântul disease (boală) 
va fi scris întotdeauna dis-ease (dis-confort) şi va avea ca 
sens principal tot ce nu este în armonie cu tine şi cu mediul 
în care trăieşti. Cuvântul SIDA va fi scris fără majuscule — 
sida — pentru a reduce astfel impactul teribil pe care îl 
produce el asupra minţilor multor oameni. Am preluat 
această idee de la reverendul Stephan Pieters. Toţi membrii 
personalului de la Hay House sunt de acord cu această 
modificare şi le recomandă cititorilor să procedeze la fel. 

Cartea de faţă a fost scrisă ca o continuare la cartea 
Poţi să-ţi vindeci viața. A trecut ceva timp de când am scris 
acea carte şi în această perioadă mi-au venit multe idei noi. 
Doresc să împărtășesc acum aceste idei cu toți cei care mi-au 
scris de-a lungul anilor, cerându-mi mai multe informaţii. 
Consider extrem de important mesajul că Puterea pe care o 
căutăm cu toții „undeva în exterior“ se află de fapt în 
interiorul nostru și ne stă în permanenţă la dispoziţie pentru 
a fi folosită în diferite maniere pozitive. Speranţa mea este 
că această carte îţi va revela cât de puternic eşti tu în realitate. 

Eu nu sunt o vindecătoare. Nu vindec niciodată pe 
nimeni. Mă consider mai degrabă o piatră de temelie pe calea 
care conduce către descoperirea de sine. Tot ce fac eu este 
să creez un spaţiu în care oamenii să poată învăţa prin iubirea 
de sine cât de minunațţi sunt. Nu fac nimic altceva. Sunt doar 
un om care îşi sprijină semenii. Îi învăţ pe oameni să preia 
singuri frâiele propriului lor destin. Îi ajut să îşi descopere 
propria putere interioară, propria înțelepciune şi propriile 
forţe. Le explic cum pot scăpa de blocaje și de obstacolele 
care le stau în cale, astfel încât să se iubească pe sine 
indiferent de circumstanţele prin care trec. Asta nu înseamnă 
că nu vor mai avea niciodată probleme. Ceea ce contează 
însă este felul în care reacționează la aceste probleme. 

După ani de consultaţii individuale acordate clienţilor 
mei şi după sute de seminarii și programe de educaţie 
intensivă ținute în SUA și în alte țări de pe glob, am 
descoperit că nu există decât un singur lucru care poate 
vindeca orice problemă: iubirea de sine. Este uluitor cât de 

mult li se schimbă viaţa celor care învaţă să se iubească pe 
ei înșiși din ce în ce mai mult, cu fiecare zi care trece. Ei 
se simt mai bine. Obţin slujbele pe care și le doresc. Primesc 
banii de care au nevoie. Relaţiile lor se îmbunătăţesc, sau, 
dacă sunt prea negative, se destramă, fiind înlocuite cu altele, 
mai bune. Și totul porneşte de la această premisă extrem de 
simplă: iubirea de sine. Am fost criticată chiar că simplific 
prea tare lucrurile, dar am descoperit că aspectele simple sunt 
şi cele mai profunde. 

Cineva mi-a spus recent: „Mi-ai făcut cel mai frumos 
dar, darul propriului meu sine“. Într-adevăr, foarte mulţi 
oameni se ascund de ei înşişi și nu ştiu nici măcar cine sunt. 
Ei nu ştiu ce simt și ce vor de la viaţă. Viaţa nu este altceva 
decât o călătorie a descoperirii de sine. Din punctul meu de 
vedere, a deveni un iluminat înseamnă a te scufunda în 
interior şi a afla cine eşti tu cu adevărat, dar şi faptul că ai 
capacitatea de a te schimba în bine prin iubirea de sine. 
Iubirea de sine nu are nimic de-a face cu egoismul. 
Dimpotrivă, ea ne învaţă inclusiv cum să ne iubim semenii. 
Cel care trăieşte într-o iubire şi o bucurie continuă la nivel 
individual îşi ajută automat semenii, și implicit planeta pe 
care trăim cu toții. 

Puterea care a creat acest univers incredibil este 
cunoscută adeseori sub numele de iubire. Dumnezeu este 
iubire. Cine nu a auzit afirmaţia potrivit căreia: „Jubirea 
pune în mişcare întreaga lume“? Chiar aşa se petrec 
lucrurile. Iubirea este agentul care ţine laolaltă întregul 
Univers. 

În viziunea mea, iubirea este o stare de apreciere 
profundă. Atunci când vorbesc despre iubirea de sine, eu 
mă refer înainte de toate la o stare de apreciere profundă 
față de noi înşine, la o acceptare necondiționată a tuturor 
părților componente ale ființei noastre, a micilor noastre 
particularități, stângăcii, a lucrurilor care nu ne reușesc foarte 
bine, dar şi a tuturor calităților noastre sublime. Important 
este să acceptăm întregul ansamblu cu o iubire necondi- 
ționată. 

Din păcate, foarte mulți oameni nu sunt dispuși să se 
iubească decât condiţionat, dacă slăbesc, dacă obţin cutare 
slujbă, o mărire de salariu, un iubit sau o iubită etc. Din 
fericire, această stare de lucruri poate fi schimbată. Noi 
putem învăța să ne iubim exact așa cum suntem în momentul 
de față! 

Pe planeta pe care trăim există o lipsă de iubire aproape 
generalizată. Personal, am convingerea că planeta noastră 
suferă de o boală numită sida, din cauza căreia tot mai mulți 
oameni mor în fiecare zi. Această provocare fizică ne oferă 
în schimb oportunitatea de a depăşi multe obstacole, de a 
transcende actualele standarde de moralitate, diferențele 
religioase și politice, şi de a ne deschide inimile. Cu cât 
numărul celor care vor face acest lucru va fi mai mare, cu 
atât mai rapid va găsi umanitatea răspunsurile de care are 
nevoie. 

Ne aflăm la ora actuală în mijlocul unei schimbări 
individuale şi globale uriașe. Personal, am convingerea că 
toți cei care ne aflăm aici în această epocă am ales înainte 
de a ne întrupa să participăm la această schimbare de 

proporții, transformând astfel lumea şi schimbând vechiul 
mod de viaţă cu unul mai plin de iubire și mai senin. În Era 
Peştilor am căutat cu toţii un mântuitor „în afara“ noastră: 
„Salvează-mă! Mântuieşte-mă! Ai grijă de mine“. La ora 
actuală ne pregătim să intrăm în Era Vărsătorului, în care 
vom învăţa să căutăm acest mântuitor înlăuntrul fiinţei 
noastre. Puterea pe care am căutat-o atâta vreme se află în 
interiorul nostru. Noi deţinem în mâinile noastre frâiele 
propriului destin. 

Dacă nu eşti dispus să te iubeşti pe tine însuți astăzi, 
nu vei fi nici mâine, căci pretextul pe care îl invoci acum 
nu va dispărea peste noapte. De multe ori, el rămâne în 
vigoare zeci de ani, şi mulți oameni părăsesc această viață 
fără să fi renunţat la el. Singurul moment în care te poți iubi 
fără nicio rezervă, în totalitate şi necondiţionat, este cel 
prezent. 

Personal, doresc să contribui la crearea unei lumi în care 
să ne simțim în siguranță atunci când ne iubim unii pe ceilalți, 
în care să ne putem exprima liber şi în care să putem fi iubiți 
şi acceptaţi de ceilalți oameni fără a fi criticaţi, judecaţi sau 
condamnaţi. Iubirea începe întotdeauna cu tine însuţi. Biblia 
spune în această direcție: „/ubește-ți aproapele la fel de mult 
ca pe tine însuți“. Din păcate, foarte mulți oameni uită de 
ultimele cuvinte: „la fel de mult ca pe tine însuți“. Practic, 
nimeni nu poate iubi pe altcineva dacă nu se iubeşte pe sine. 
Iubirea de sine este cel mai frumos dar pe care ni-l putem 
oferi singuri. Atunci când ne iubim pe noi înşine, noi nu 
mai suntem dispuși să ne facem rău, iar această non-violență 
se reflectă apoi şi asupra celor din jur. Dacă toată lumea s-ar 

bucura de pace interioară, războaiele ar dispărea de pe 
planeta noastră, la fel ca și grupurile mafiote, teroriștii sau 
persoanele fără adăpost. Odată cu ele ar dispărea și bolile, 
cancerul, sărăcia și foametea. În viziunea mea, singura soluţie 
pentru pacea mondială este pacea lăuntrică, dublată de 
înţelegere, de compasiune, de iertare şi, mai presus de orice, 
de iubire. Noi avem în interiorul nostru puterea de a efectua 
toate aceste schimbări. 

Iubirea este o forță pentru care putem opta, la fel cum 
optăm atât de des pentru ură, pentru mânie sau pentru tristețe. 
Noi putem opta pentru iubire. Alegerea ne aparţine 
întotdeauna. De aceea, îți propun să optezi chiar acum pentru 
iubire, căci ea reprezintă forța vindecătoare cea mai puternică 
din lume. 

Informaţiile cuprinse în această carte, care au făcut parte 
integrantă din conferințele pe care le-am ţinut în ultimii cinci 
ani, reprezintă o altă piatră de temelie pe calea care duce 
către descoperirea de sine. Ele te pot ajuta să te cunoști ceva 
mai bine pe tine însuţi și să îţi înţelegi potenţialul cu care 
te-ai născut. Vei avea astfel ocazia să înveţi să te iubeşti mai 
mult pe tine însuți, integrându-te astfel în incredibilul univers 
al iubirii. Iubirea începe întotdeauna în inimile noastre, prin 
propria noastră alegere. Lasă iubirea ta să contribuie la 
vindecarea planetei Pământ. 

CUM SĂ DEVII 
CONSTIENT 


pi 


Ori de câte ori ne lărgim orizontul 
interior, modul de a gândi şi convingerile, 
iubirea noastră curge mai liber. Atunci 
când orizontul nostru se restrânge, fluxul 
iubirii este blocat. 


CAPITOLUL 1 


PUTEREA DIN INTERIOR 


Cu cât te vei conecta mai intim la Puterea 
dinlăuntrul tău, cu atât mai liber vei fi în toate 


domeniile vieții. 


Cine ești tu? De ce te afli aici? Care sunt convingerile 
tale legate de viață? Timp de mii de ani, oamenii care au 
căutat răspunsurile la aceste întrebări le-au găsit numai 
scufundându-se în interior. Ce înseamnă acest lucru? 

Eu cred că există o Putere în interiorul fiecărui om care 
îl direcționează plină de iubire către o stare de sănătate 
perfectă, către relaţii ideale, către o carieră optimă, şi care 
poate revărsa asupra lui o mare prosperitate. Pentru a dispune 
de toate aceste lucruri, noi trebuie mai întâi de toate să 
credem că ele sunt posibile. În al doilea rând, noi trebuie să 
ne eliberăm de acele tipare și programe interioare care 
generează condiţii exterioare pe care nu le dorim în viața 
noastră. Noi putem face acest lucru scufundându-ne în 

interior și intrând în contact cu Puterea Lăuntrică pentru că 
ea ştie ce anume este cel mai bine pentru noi. Dacă vom 
accepta să ne abandonăm întreaga viață în mâinile acestei 
Puteri din interiorul nostru care ne iubeşte și care ne susține 
atât de mult, noi ne vom putea crea o viață mai plină de 
iubire şi mai prosperă. 

Eu cred că mintea noastră este întotdeauna conectată 
la Mintea Unică Infinită. De aceea, întreaga cunoaştere şi 
înțelepciune care există ne stă în permanenţă la dispoziție. 
Cu toţii suntem conectaţi la această Minte Infinită, la această 
Putere Universală care ne-a creat, prin acea scânteie de 
lumină care există în inima noastră, numită Sinele superior 
sau Puterea dinlăuntrul nostru. Puterea Universală îşi iubește 
toate creaturile. Ea este o Putere a binelui și controlează tot 
ceea ce există în viața noastră. Ea nu cunoaște ura, minciuna 
sau pedeapsa, ci este iubire pură, libertate, înțelegere şi 
compasiune. De aceea, este foarte important să ne abandonăm 
întreaga viață Sinelui nostru superior, întrucât numai prin 
intermediul lui putem avea noi acces la tot ce este mai bun 
pentru noi. 

Noi trebuie să înțelegem că avem opţiunea de a folosi 
această putere în orice fel dorim. Dacă optăm pentru a trăi 
în trecut, regurgitând la infinit situaţii şi condiţii negative 
care s-au petrecut de mult, noi riscăm să rămânem blocaţi 
în situaţia în care ne aflăm. Dacă luăm însă decizia conştientă 
de a nu rămâne victimele trecutului şi de a ne crea o viață 
nouă, această Putere dinlăuntrul nostru ne susține și în viața 
noastră apar experienţe noi, din ce în ce mai minunate. 
Personal, nu cred în două puteri diferite, întrucât nu există 
decât un singur Spirit infinit. Este foarte ușor să dai vina pe 

diavol sau pe ei. În realitate, noi singuri ne creăm viața pe 
care o avem, prin folosirea înțeleaptă sau greşită a acestei 
puteri. Dacă există, diavolul există în inima noastră, prin 
condamnarea celor care sunt diferiţi de noi. Din fericire, noi 
avem întotdeauna la dispoziție libertatea de a alege. 


Responsabilitate versus vinovăție 


Eu cred de asemenea că noi contribuim personal la 
crearea tuturor condiţiilor care se manifestă în viaţa noastră, 
deopotrivă a celor bune și a celor rele, prin tiparele mentale 
şi emoționale pe care le cultivăm. Gândurile pe care le 
emitem sunt întotdeauna susținute de emoții, iar viața noastră 
se modelează inevitabil după aceste gânduri și după aceste 
emoții. Asta nu înseamnă că trebuie să ne învinovăţim singuri 
pentru tot ce nu merge bine în viaţa noastră. Există o mare 
diferenţă între a fi responsabil şi a te simţi vinovat, sau a-i 
învinovăţi pe alţii. 

Atunci când vorbesc despre responsabilitate, eu mă 
refer de fapt la asumarea puterii. Învinovăţirea nu înseamnă 
altceva decât renunţarea la puterea personală. Respon- 
sabilitatea ne dă puterea de a aduce schimbările dorite în viața 
noastră. Dacă preferăm să jucăm rolul victimei, noi ne folosim 
această putere personală pentru a ne simţi neajutorați. În 
schimb, dacă ne decidem să ne asumăm responsabilitatea 
pentru propria viaţă, noi nu mai pierdem timpul acuzându-ne 
singuri sau acuzându-i pe alţii din exterior. Unii oameni se 
simt vinovaţi pentru bolile, sărăcia sau problemele pe care 
și le-au creat singuri. Ei optează pentru a interpreta responsa- 

bilitatea ca vinovăţie (în mass-media, acest sentiment este 
cunoscut chiar prin expresia: vinovăţie de tip New Age). Aceşti 
oameni se simt vinovaţi deoarece consideră că au dat greş. În 
realitate, ei percep întreaga realitate prin prisma vinovăţiei, 
dintr-un fel de masochism care îi face să se învinovăţească 
pentru orice. Nu despre acest sentiment vorbesc eu aici. 

Dacă ne putem folosi de problemele și de bolile noastre 
ca de niște ocazii pentru a reflecta la schimbările pe care ar 
trebui să le introducem în viața noastră, noi ne asumăm 
puterea personală de care dispunem. Foarte mulți oameni 
care se vindecă de boli teribile ajung să afirme că acestea 
au fost lucrul cel mai minunat care li s-a întâmplat vreodată, 
întrucât le-a oferit șansa de a-și privi viaţa dintr-o altă 
perspectivă. Pe de altă parte, există destui oameni care 
gândesc cu totul altfel: „Sunt o victimă. Vai mie! Te rog, 
doctore, vindecă-mă!“ După părerea mea, acești oameni vor 
avea probleme serioase inclusiv după ce se vor vindeca. 

Responsabilitatea este capacitatea noastră de a 
reacționa în fața unei anumite situații. Noi avem întotdeauna 
de ales. Asta nu înseamnă că noi trebuie să negăm ceea ce 
suntem şi situația în care ne aflăm (şi pe care ne-am creat-o 
singuri). Înseamnă doar că noi ne putem recunoaște propria 
contribuţie la situaţia creată. Prin asumarea acestei respon- 
sabilități, noi căpătăm puterea de a ne schimba. De pildă, 
ne putem spune: „Ce pot face pentru a schimba această stare 
de lucruri?“ Este foarte important să înțelegem că toți 
oamenii dispun de putere personală, întotdeauna. Depinde 
numai de ei cum o folosesc. 


ERER R 

Tot mai mulţi oameni încep să înțeleagă la ora actuală 
că provin din familii disfuncţionale. Ei poartă cu ei tot felul 
de sentimente negative legate de ei înșiși și de relaţiile pe 
care le-au avut. Propria copilărie a fost marcată de violență, 
inclusiv de abuzuri sexuale. Am crescut tânjind după iubire 
și după afecțiune, şi fără să cunosc ce înseamnă respectul 
de sine. Chiar şi după ce am plecat de acasă la vârsta de 15 ani, 
am continuat să experimentez abuzul sub cele mai variate 
forme. La acea vreme nu-mi dădeam seama că aceste expe- 
rienţe sunt atrase de tiparele mentale și emoționale pe care 
le-am învăţat în primii ani ai vieţii mele și pe care le reiterăm 
tot timpul. 

Copiii reacționează frecvent la atmosfera mentală pe 
care o cultivă adulţii din jurul lor. Personal, am experimentat 
de timpuriu teama şi abuzul, şi am continuat să recreez aceste 
experiențe inclusiv după ce am crescut. La acea vreme nu 
înțelegeam că aveam puterea de a schimba aceste tipare. 
Eram complet lipsită de compasiune față de mine însămi, 
întrucât consideram că lipsa de iubire și de afecțiune din viața 
mea se datora faptului că eram o persoană rea. 

Toate evenimentele pe care le-ai experimentat în viața 
ta de până acum au fost create de gândurile și de convingerile 
tale din trecut. Nu îţi privi niciodată trecutul cu un sentiment 
de ruşine. Dimpotrivă, consideră că el a contribuit decisiv 
la îmbogățirea vieţii tale, dându-i sens şi semnificaţie. În caz 
contrar, nu ai fi ajuns unde te afli acum. Nu are niciun rost 
să te condamni singur pentru că, demult, nu ai procedat altfel. 
La vremea aceea ai făcut ce ai considerat că este mai bine 
pentru tine. Eliberează-te de trecut prin puterea iubirii şi fii 

recunoscător că te-a ajutat să te maturizezi și să ajungi la 
această nouă conștiință de sine. 

Trecutul nu există decât în mintea noastră și în 
interpretarea pe care i-o dăm la ora actuală. Acesta este 
singurul moment pe care îl trăim. Acesta este singurul 
moment în care simțim şi în care trăim experienţele vieții. 
Felul în care procedăm acum creează fundamentul pentru 
experienţele noastre de mâine. De aceea, acesta este 
momentul cel mai bun pentru a lua o decizie. Noi nu putem 
face nimic mâine, la fel cum nu putem face nici ieri. Acum 
este singurul moment în care putem acţiona. De aceea, este 
foarte important ceea ce spunem, ce gândim și ce facem în 
acest moment. 

Dacă vom începe să ne asumăm în mod conștient 
gândurile și cuvintele noastre, noi vom avea la dispoziție o 
trusă de instrumente extrem de utile, pe care le vom putea 
folosi pentru a ne modela viitorul aşa cum dorim. Știu că 
sună simplist, dar reține: punctul de putere se află 
întotdeauna în momentul prezent. 


disp 


Este foarte important să înţelegi că nu mintea ta te 
controlează pe tine. Tu eşti cel care o controlează pe ea. 
Sinele Superior este cel care deține controlul. Tu poți renunța 
oricând dorești să mai emiţi vechile gânduri. Dacă vechiul 
tău mod de a gândi încearcă să revină și îţi spune: „E prea 
greu să mă schimb“, preia imediat controlul mental. Spune-i 
minţii tale: „Optez acum pentru a crede că îmi este tot mai 

ușor să introduc aceste schimbări în bine“. Repetă de mai 
multe ori această conversaţie cu mintea ta, până când aceasta 
acceptă că ai preluat controlul şi că nu te joci. 

Imaginează-ţi că gândurile tale sunt ca niște picături de 
apă. Un singur gând sau o singură picătură de apă nu 
înseamnă foarte mult. Dacă vei repeta însă noile gânduri de 
nenumărate ori, vei observa mai întâi o pată umedă pe covor, 
apoi o baltă mică, apoi un iaz. Dacă vei continua să 
perseverezi, iazul se va transforma într-un lac, iar acesta 
într-un ocean. Ce fel de ocean îţi creezi tu? Unul poluat, 
toxic şi nepotrivit pentru a înota în el, sau unul cu apa curată, 
de un albastru impecabil, care te invită să înoți în apele sale 
răcoritoare? 

Mulţi oameni îmi spun: „Nu pot să încetez să mă 
gândesc la asta“. Eu le răspund: „Ba da, poți“. Tu de câte 
ori ai refuzat să emiți un gând pozitiv? La urma urmelor, 
tot ce trebuie să faci este să îi spui minții tale că asta 
intenţionezi. Trebuie să iei decizia de a înceta cu gândurile 
negative. Nu vreau să spun cu asta că trebuie neapărat să 
te lupţi cu ele, dacă doreşti să schimbi lucrurile în bine. 
Atunci când apare un gând negativ, poţi să i te adresezi pur 
și simplu: „Bine, mulțumesc pentru că mi-ai împărtășit opinia 
ta“. Procedând în acest fel, tu nu negi realitatea gândului 
respectiv, dar nici nu îi transferi puterea ta personală. Repetă-ţi 
cât mai des că nu mai ești de acord să te cantonezi în zona 
gândurilor negative, că doreşti să îţi creezi un nou mod de 
a gândi. Aşa cum spuneam, nu trebuie să te lupţi cu gândurile 
tale. Recunoaște-le, dar apoi mergi mai departe pe drumul 

tău. Nu te afunda în marea propriei tale negativități. Mai bine 
pluteşte la suprafața oceanului vieții. 


Raik 


Menirea ta este să fii o expresie minunată și plină de 
iubire a vieţii. Viaţa aşteaptă ca tu să te deschizi către ea, 
adică să te simţi vrednic să primești toate lucrurile bune pe 
care ţi le-a pregătit. Înţelepciunea și inteligenţa Universului 
îți stau la dispoziție. Tu te poţi folosi oricând dorești de ele. 
Viaţa nu are alt rol decât acela de a te sprijini. Ai încredere 
că Puterea ta Interioară te va sprijini atunci când vei avea 
nevoie de ea. 

Dacă te simți speriat, este foarte util să îți conştientizezi 
respirația. Energia pe care ţi-o aduce ea este cea mai prețioasă 
substanță pe care ţi-o oferă viața, şi ea îţi este oferită gratuit. 
Mai mult, ea îţi este oferită din abundență; tu nu trebuie să 
te temi că va veni un timp când această energie se va termina. 
Este curios că deşi accepți acest cadou minunat pe care ţi-l 
face viața fără să te gândești prea mult la el, tu nu te lași 
la fel de ușor convins că viaţa îţi poate oferi orice altceva 
ai nevoie. A sosit timpul să înveţi cât de mare este propria 
ta putere și cât de multe lucruri poți face cu ajutorul ei. 
Pătrunde în interiorul ființei tale şi descoperă cine eşti cu 
adevărat. 


EEE V P 


Cu toții avem opțiuni diferite. Tu ai dreptul să faci 
propriile alegeri, la fel cum eu am dreptul să le fac pe ale 

mele. Indiferent ce se întâmplă în lume, singurele lucruri pe 
care le poți schimba sunt cele care ți se potrivesc. În acest scop, 
tu trebuie să intri în contact cu înţelepciunea ta interioară, 
întrucât aceasta te cunoaște cel mai bine și știe care sunt toate 
soluţiile ia problemele care te frământă. Ce-i drept, nu 
întotdeauna este foarte ușor să îți asculți propria voce 
interioară atunci când prietenii și familia îți spun ce ai de 
făcut. Şi totuși, toate răspunsurile la toate întrebările pe care 
ți le vei putea pune vreodată se află în tine însuți, chiar acum. 

Ori de câte ori îţi spui: „Nu știu“, tu îi trânteşti în nas 
ușa înțelepciunii tale interioare. Mesajele pe care le primești 
de la Sinele tău superior sunt pozitive şi te sprijină 
întotdeauna. Dacă primeşti mesaje negative, acestea provin 
cu siguranţă de la ego şi de pe nivelul minţii umane, sau 
poate chiar al imaginaţiei tale, ceea ce nu înseamnă că 
mesajele pozitive nu pot veni prin intermediul imaginaţiei 
și al viselor (acest lucru se întâmplă chiar foarte frecvent). 

Susţine-te singur și fă cele mai bune alegeri pentru tine 
însuţi. Dacă ai îndoieli, pune-ţi următoarele întrebări: „Este 
aceasta 0 decizie plină de iubire în ceea ce mă priveşte? 
Este ea corectă în clipa de față?“ Mai târziu, peste o zi, o 
săptămână sau o lună, tu vei putea lua oricând dorești o altă 
decizie. Până atunci însă, pune-ţi aceste întrebări. 


sapt 


Pe măsură ce învăţăm să ne iubim pe noi înșine și să 
avem încredere în Puterea noastră superioară, noi devenim 
cocreatori, alături de Spiritul Infinit, ai unei lumi pline de 

iubire. Iubirea noastră față de noi înșine ne transformă din 
niște victime în niște învingători, atrăgând în viața noastră 
experienţe dintre cele mai minunate. Nu ai observat cât de 
atrăgători sunt în mod natural oamenii care se simt bine în 
pielea lor? Ei au un „ceva“ al lor care îi face să fie pur și 
simplu minunaţi. Sunt fericiţi cu viața pe care o au şi atrag 
cu uşurinţă tot ceea ce își doresc. 

Personal, am învățat cu mult timp în urmă că eu sunt 
una cu Prezenţa şi cu Puterea lui Dumnezeu. Am înţeles cu 
această ocazie că întreaga înțelepciune şi înțelegere a 
Spiritului Universal rezidă în mine, călăuzindu-mă în tot ceea 
ce fac. Așa cum stelele şi planetele își urmează neabătute 
traiectoriile orbitale, şi eu mă simt integrată în ordinea divină. 
Chiar dacă nu înțeleg tot ce se întâmplă cu ajutorul minții 
mele umane limitate, pe un nivel subtil, cosmic, eu ştiu că 
mă aflu în locul potrivit, la momentul potrivit, şi că fac ceea 
ce trebuie. Experiența mea actuală reprezintă piatra de 
temelie pentru accesul meu la un nou nivel de conştiinţă și 
pentru tot felul de oportunități. 

Tu cine ești? Ce lecţie ai venit să înveţi în această lume? 
Ce lecţie ai venit să le predai semenilor tăi? Cu toții avem 
o menire unică. Noi suntem mult mai mult decât perso- 
nalitățile noastre, decât problemele cu care ne confruntăm, 
decât temerile şi bolile care ne lovesc. Noi suntem mult mai 
mult decât trupul nostru. Suntem conectaţi cu toți ceilalți 
oameni de pe această planetă și cu întreaga viaţă care există. 
Suntem cu toții spirit, lumină, energie, vibraţie și iubire, și 
avem cu toții puterea de a da un sens spiritual profund vieții 
noastre. 


28 


CAPITOLUL 2 


ASCULTAREA VOCII INTERIOARE 


Gândurile pentru care optăm sunt pensula cu 
care ne pictăm pânza propriei vieți. 


Îmi amintesc și acum de primul moment în care am 
auzit că noi ne putem schimba viața prin schimbarea modului 
nostru de a gândi. Ideea mi s-a părut atunci de-a dreptul 
revoluţionară. În acea vreme locuiam în New York şi tocmai 
descopeream Biserica Ştiinţei Religioase (mulţi oameni 
confundă această biserică fondată de Ernest Holmes și 
cunoscută inclusiv sub numele de Știința Minţii cu Biserica 
Științei Creştine, fondată de Mary Baker Eddy. Deşi ambele 
biserici reflectă într-adevăr noua gândire, filozofiile care stau 
la baza lor sunt diferite). 

Știința Minţii are predicatori și practicanți care urmează 
învățăturile Bisericii Științei Religioase. Aceștia au fost 
primii oameni care mi-au spus că gândurile mele îmi 
modelează viitorul. Deși la acea vreme nu am înțeles ce 

doreau să spună, acest concept a trezit în mine o rezonanță 
interioară profundă, acea sferă a intuiţiei pe care o numim 
în mod curent vocea interioară. De-a lungul anilor care au 
urmat, am învățat să am încredere în această voce și să o 
urmez. Experiența mi-a confirmat de fiecare dată că oricât 
de neverosimil pare sfatul ei într-o anumită conjunctură, el 
este cu siguranță cel mai bun pentru mine în momentul 
respectiv. 

Aşadar, această nouă viziune a trezit în mine o coardă 
care a început să vibreze. O voce mi-a șoptit atunci: „Da, 
au dreptate“. Am început astfel o nouă aventură, aceea a 
schimbării modului meu de a gândi. După ce am acceptat 
ideea, am început să colind librăriile. Mi-am cumpărat o 
sumedenie de cărţi de autoperfecționare și mi-am transformat 
casa într-o bibliotecă spirituală. Am participat ani la rând la 
tot felul de cursuri şi am explorat tot ce am găsit în legătură 
cu acest subiect. Pe scurt, m-am scufundat literalmente în 
această filozofie a noii gândiri. A fost prima perioadă din 
viața mea în care m-am apucat serios de studiu. Până atunci 
nu crezusem în nimic. Mama era o catolică nepracticantă, 
iar tata era ateu. În tinerețe am avut ideea ciudată că adepții 
creştinismului fie poartă haine din păr aspru, fie sunt mâncaţi 
de lei. Niciuna din cele două perspective nu m-a atras la acea 
vreme. 

M-am scufundat astfel în aprofundarea Științei Minţii, 
prima cale spirituală care mi s-a deschis în faţă și pe care 
am considerat-o întotdeauna minunată. La început, calea mi 
s-a părut de-a dreptul uşoară. Am înțeles câteva concepte 
primare și am început să vorbesc și să mă comport ușor 

diferit. În acea epocă obișnuiam să mă lamentez într-una și 
să îmi plâng încontinuu de milă. Toată această tânguială îmi 
făcea chiar un fel de plăcere perversă. Din păcate, nu-mi 
dădeam seama că în acest fel nu făceam decât să atrag noi 
Şi noi experiențe menite să mă facă să îmi plâng singură de 
milă. Pe de altă parte, aşa cum spuneam mai devreme, la 
acea vreme nu știam să fac altceva. Treptat, am început să-mi 
dau seama că nu mă mai lamentam așa de tare. 


E I 


Am început să ascult ceea ce spuneam. Mi-am dat astfel 
seama că mă critic într-una și am încercat să opresc acest 
proces. Am început să repet diferite afirmaţii pe care le 
întâlneam prin cărţi, fără să le înţeleg însă în profunzime. 
Desigur, am început cu cele mai ușoare dintre ele, şi totuși, 
în viața mea au apărut câteva schimbări minore. De pildă, 
prindeam mult mai des decât înainte culoarea verde la 
semafor, găseam cu uşurinţă locuri de parcare etc. Ce mai, 
mi se părea că l-am prins pe Dumnezeu de-un picior! Eram 
convinsă că le ştiu pe toate, aşa că am devenit în scurt timp 
foarte arogantă și dogmatică cu convingerile mele. Mi se 
părea că știu toate răspunsurile. De fapt, aceasta a fost 
maniera mea de a mă simți în siguranță în acest nou mediu. 

Atunci când începem să ne îndepărtăm de vechile 
noastre convingeri rigide, procesul poate părea destul de 
înspăimântător, mai ales dacă până atunci aceste convingeri 
ne-au guvernat în totalitate viața. Acesta era și cazul meu, 
aşa că m-am agăţat cu disperare de orice lucru care mă putea 

face să mă simt în siguranță. Mă aflam la un început de drum 
Şi înainte mă aştepta o cale foarte lungă. Și încă mă mai 
așteaptă. 

Așa cum se întâmplă în majoritatea cazurilor, calea nu 
s-a dovedit întotdeauna ușoară și lină, căci simpla repetare 
a afirmațiilor pozitive nu funcţiona tot timpul, iar eu nu 
puteam înțelege de ce. Mi-am pus întrebarea: „Unde gre- 
şesc?“ Imediat, am început să mă învinovăţesc singură. Oare 
era acesta doar un nou exemplu că nu sunt suficient de bună? 
Aceasta a fost una dintre convingerile mele favorite pe 
timpuri. 

La acea vreme, instructorul meu, Eric Pace, mi-a sugerat 
să mă gândesc la ideea de resentiment. Nu aveam nici cea 
mai vagă idee despre ce vorbea. Resentimente? Eu? Nici 
vorbă de așa ceva. La urma urmelor, mă aflam pe cale şi 
eram perfectă din punct de vedere spiritual. Cât de puţin mă 
cunoșteam! 


E E I i 


Am continuat astfel să fac ceea ce îmi stătea în puteri 
la acea vreme. Am studiat metafizica şi spiritualitatea și am 
învăţat cât mai multe lucruri despre mine. Nu înțelegeam 
decât anumite aspecte, iar pe unele dintre ele le şi aplicam. 
Nu de puţine ori, noi auzim multe lucruri interesante, pe 
unele dintre ele le și înțelegem, dar nu le practicăm 
întotdeauna. La acea vreme, studiam Știința Minţii de trei 
ani, iar timpul mi se părea că trece foarte repede. Am devenit 
astfel o practicantă a Bisericii. Am început să predau filozofia 

ei, dar nu puteam înțelege de ce cursanţii mei erau atât de 
neatenți. Eu le dădeam atât de multe sfaturi bune, dar ei nu 
păreau să scape deloc de problemele lor. De ce nu îmi aplicau 
sfaturile pentru a scăpa de ele? Nu mi-a trecut nicio clipă 
prin minte că nu reprezentam un model pentru ei, că le 
spuneam adevărul, dar nu îl experimentam personal decât 
într-o prea mică măsură. Eram la fel ca un părinte care îi 
spune copilului său ce trebuie să facă, după care face el însuși 
exact contrariul. 

Într-o bună zi, pe când mă aşteptam mai puţin, am fost 
diagnosticată cu cancer vaginal. La început am intrat în 
panică. Apoi am început să am îndoieli că toată teoria pe 
care am învăţat-o avea să dea rezultate. Era o reacţie cât se 
poate de naturală. Apoi mi-a trecut prin minte: „Dacă eram 
într-adevăr pură şi centrată în sine, nu aș fi simţit nevoia să 
îmi creez această boală“. La drept vorbind, cred că atunci 
când mi-a fost pus diagnosticul, mă simţeam suficient de 
sigură pe mine pentru a lăsa boala să iasă la suprafaţă, astfel 
încât să pot face ceva în privinţa ei, în loc să rămână secretă 
fără ca eu să aflu de existența ei decât când ar fi fost prea târziu. 

La acea vreme ştiam deja prea multe lucruri pentru a 
mă mai putea ascunde de mine însămi. Ştiam că această 
boală este generată prin excelenţă de resentimente păstrate 
prea mult timp, până când ajung să ne consume literalmente 
corpul din interior. Ori de câte ori ne blocăm emoțiile în 
interior, acestea își găsesc un cotlon în care se ascund în 
interiorul corpului nostru. Dacă acest proces este de lungă 
durată, mai devreme sau mai târziu emoțiile refulate ies la 
suprafață și se manifestă printr-o boală. 

Mi-am dat rapid seama că resentimentele (despre care 
instructorul meu mi-a vorbit foarte frecvent) erau legate de 
abuzurile fizice, emoționale şi sexuale din copilăria mea. De 
altfel, acestea erau cât se poate de naturale. Din păcate, 
nedându-le curs, am devenit plină de amărăciune şi absolut 
neiertătoare în legătură cu trecutul meu. Nu am lucrat 
niciodată cu mine însămi pentru a scăpa de această 
amărăciune și pentru a mă detașa de ea. Atunci când am 
plecat de acasă, tot ce am putut face a fost să uit de tot ce 
mi s-a întâmplat. Eram convinsă că m-am detaşat de trecutul 
meu, dar în realitate nu am făcut decât să îl îngrop în 
subconstientul meu. 

După ce mi-am găsit calea metafizică, am acoperit 
aceste sentimente îngropate sub un strat poleit de spiritu- 
alitate, dar am continuat să păstrez toate aceste deşeuri toxice 
în interiorul meu. Am ridicat literalmente în jurul meu un 
zid care mă ferea de propriile mele emoţii. Nu-i de mirare 
că nu ştiam nici cine sunt, nici în ce etapă mă aflu. Abia 
după ce am fost diagnosticată cu cancer am început eu 
adevărata muncă cu mine însămi. Slavă cerului, aveam la 
dispoziţie suficiente instrumente pe care să le aplic. Știam 
că dacă doresc să fac nişte schimbări permanente în ființa 
mea, va trebui să mă scufund în propria mea ființă. Chiar 
dacă aș fi acceptat operația pe care mi-a propus-o medicul 
şi boala ar fi dispărut pe moment, dacă nu schimbam nimic 
în atitudinea mea interioară ea ar fi recidivat cu siguranță, 
fiind recreată de aceleași tipare mentale și emoționale pe care 
le foloseam. 

Întotdeauna mi se pare interesant să observ în ce parte 
a corpului nostru, cea dreaptă sau cea stângă, ne creăm noi 
tumoarea canceroasă. Partea dreaptă reprezintă aspectul 
nostru masculin sau emisiv, în timp ce partea stângă 
reprezintă aspectul nostru feminin sau receptiv. De-a lungul 
întregii mele vieţi, ori de câte ori ceva nu mi-a mers bine, 
simptomele au apărut întotdeauna pe partea dreaptă a 
corpului meu. Aceasta a fost partea în care am stocat eu 
resentimentele față de tatăl meu vitreg. 


R IA 


Dintr-o dată, mi-am dat seama că prinderea culorii verde 
la semafor sau găsirea locurilor de parcare nu mă mai 
satisface. Mi-am dat seama că trebuie să merg mult mai 
departe, în profunzimi ale ființei mele despre care nu ştiam 
nimic. Am înțeles că nu pot progresa cu adevărat în viață 
din cauza acestui balast pe care îl purtam după mine încă 
din copilărie şi că atât timp cât nu voi scăpa de el nu voi 
reprezenta niciodată un exemplu viu pentru cursanții mei. 
Pe scurt, trebuia să îmi recunosc copilul interior și să lucrez 
cu el. Copilul meu interior avea nevoie de ajutor, întrucât 
suferea la fel de mult ca pe timpuri. 

Am început rapid un program de autovindecare, pe care 
l-am practicat cu toată seriozitatea. M-am concentrat exclusiv 
asupra mea şi nu am mai făcut nimic altceva. Am devenit 
astfel extrem de hotărâtă să mă fac bine. Unele tehnici mi 
se păreau ciudate, dar le-am aplicat oricum. La urma urmelor, 
era în joc viața mea. Lucrul cu mine însămi a devenit 

principala mea slujbă, 24 de ore din 24, timp de şase luni. 
Am recitit și am studiat tot ce mi-a căzut în mână despre 
modalitățile alternative de a trata cancerul, fiind absolut 
convinsă că vindecarea este posibilă. Am practicat un 
program de detoxificare a corpului meu, care a eliminat toate 
toxinele pe care le-am acumulat ani de zile prin alimentația 
mea. Am trăit luni de zile numai cu germeni şi cu piure de 
sparanghel. Probabil că am mai mâncat și alte alimente, dar 
la ora actuală acestea sunt singurele de care îmi aduc aminte. 

Am lucrat împreună cu practicantul Științei Minţii şi 
instructorul meu, Eric Pace, la eliminarea tiparelor mentale, 
astfel încât cancerul nu doar să se vindece, dar să nu mai 
recidiveze niciodată. Am rostit diferite afirmaţii pozitive și 
am executat vizualizări şi tratamente spirituale. Am practicat 
şedinţe zilnice în fața oglinzii. Cuvintele pe care mi-a venit 
cel mai greu să le rostesc au fost: „Te iubesc. Te iubesc cu 
adevărat“. Am vărsat o grămadă de lacrimi și am avut nevoie 
de foarte mult curaj pentru a putea rosti aceste cuvinte în 
faţa oglinzii. Când am reușit în sfârşit, mi s-a părut că am 
făcut un salt cuantic. M-am dus la un psihoterapeut renumit 
pentru faptul că își ajuta clienţii să își elibereze mânia. Mi-am 
petrecut astfel o bună bucată de timp lovind perne şi țipând 
ca din gură de şarpe. Rezultatele au fost fantastice. M-am 
simțit incredibil de bine, întrucât până atunci nu am avut 
niciodată ocazia sau permisiunea să fac acest lucru. 

Nu ştiu nici astăzi care dintre metodele aplicate a dat 
cele mai bune rezultate. Poate că toate au contribuit cu ceva 
la vindecarea bolii mele. Probabil cea mai importantă a fost 
hotărârea mea fermă de a mă vindeca. Nu mă opream din 

practică niciun moment, în timpul întregii perioade în care 
eram trează. Ori de câte ori mă duceam la culcare, îmi 
mulțumeam pentru tot ceea ce făcusem în timpul zilei, după 
care afirmam faptul că procesul de vindecare va continua 
inclusiv pe timpul nopții, astfel încât să mă trezesc dimineaţa 
revigorată și simțindu-mă mai bine. Imediat după trezire, îmi 
mulțumeam mie şi corpului meu pentru lucrul depus în 
timpul nopții. Îmi afirmam apoi voinţa de a creşte și de a 
învăţa câte ceva în fiecare zi, de a introduce schimbări 
pozitive în ființa mea, dar fără a mă considera vreo clipă o 
persoană rea. 

Am lucrat de asemenea cu nivelul meu de înțelegere și 
cu iertarea. Am făcut cercetări legate de copilăria părinților 
mei. Am început să înțeleg astfel din ce în ce mai bine cum 
au fost trataţi aceștia în copilăria lor şi mi-am dat seama că 
nu ar fi avut cum să procedeze altfel mai târziu, întrucât nu 
cunoșteau nimic altceva. Tatăl meu vitreg a fost abuzat când 
a fost mic, iar mai târziu a făcut acelaşi lucru cu copiii săi. 
Mama a fost învățată de mic copil că bărbatul are întotdeauna 
dreptate și că nu trebuie să îl contrazică niciodată. Nimeni 
nu i-a învățat pe părinţii mei o altă perspectivă asupra vieţii. 
Acesta a fost singurul mod de viață pe care l-au cunoscut. 
Pas cu pas, acest proces de lărgire a nivelului meu de 
înțelegere mi-a permis să inițiez procesul iertării. 

Cu cât deveneam mai dispusă să îmi iert părinții, cu 
atât mai dornică eram să mă iert pe mine însămi. lertarea 
de sine joacă un rol extrem de important în procesul de 
vindecare. Foarte mulți oameni își abuzează copilul interior 
la fel cum au fost abuzaţi ei pe vremea când erau copii. Ei 

continuă practic această cauzalitate a abuzului, iar acest lucru 
este foarte trist. Atunci când suntem copii, noi nu prea avem 
de ales dacă suntem abuzaţi, dar dacă ne abuzăm la rândul 
nostru copilul interior după ce creștem și devenim adulți, 
rezultatele pot fi catastrofale. 

Pe măsură ce începeam să mă iert pe mine însămi, 
căpătam din ce în ce mai multă încredere în sine. Am 
descoperit astfel că principialul motiv pentru care noi nu 
avem încredere în viaţă sau în alți oameni este neîncrederea 
în sine. Noi nu avem încredere că Sinele nostru superior va 
avea grijă de noi în toate împrejurările, așa că ajungem să 
ne spunem: „Nu mă voi mai îndrăgosti niciodată, căci nu 
mai doresc să fiu rănit(ă)“, sau „Nu voi mai lăsa niciodată 
să se întâmple așa ceva“. În realitate, noi îi spunem Sinelui 
nostru: „Nu am suficientă încredere că vei avea grijă de mine; 
de aceea, mă voi feri de toți şi de toate“. 

În final, am căpătat suficientă încredere în sine pentru 
a mă îngriji din ce în ce mai bine, şi am descoperit că îmi 
este din ce în ce mai ușor să mă iubesc pe mine însămi. Nu 
doar corpul meu se vindeca, ci și inima mea. 

Așa a început adevăratul proces al creșterii mele 
spirituale, în această manieră neașteptată. 

Ca un bonus, am început să arăt din ce în ce mai tânără. 
Aproape toţi clienţii pe care îi atrăgeam erau oameni dornici 
să lucreze cu ei înşişi. Progresele lor erau fantastice, aproape 
fără ca eu să le spun ce să facă. De data aceasta, își dădeau 
intuitiv seama că trăiam în viața mea tot ce le spuneam, așa 
că îmi acceptau imediat ideile, oricât de noi ar fi fost acestea 
pentru ei. Nu este de mirare că obțineau rezultate incredibile. 

Cu toții au început să îşi îmbunătățească viaţa din punct de 
vedere calitativ. Ori de câte ori facem pace cu noi înșine la 
nivel interior, viața noastră tinde să devină mult mai plăcută. 


ayei 


Ce m-a învățat personal această experiență? Am înțeles 
cu această ocazie că eu am puterea de a-mi schimba viața 
prin simpla schimbare a modului meu de a gândi şi prin 
renunțarea la tiparele care mă țineau prizonieră în trecut. 
Experiența mi-a dăruit acea cunoaştere interioară care m-a 
ajutat să înțeleg că dacă ne dorim cu adevărat să lucrăm cu 
noi înșine, noi ne putem schimba în mod dramatic calitatea 
minții, starea de sănătate şi înfățișarea corpului, precum și 
întreaga viaţă. 

Indiferent în ce situaţie te afli şi indiferent cât de mult 
ai contribuit la crearea ei, tu faci întotdeauna tot ceea ce 
îți stă în puteri, ținând cont de nivelul de înţelegere, de 
luciditatea şi de cunoașterea de care dispui. Cu cât vei 
cunoaște mai mult, cu atât mai diferit vei acţiona, așa cum 
am făcut eu. De aceea, nu te condamna singur pentru situația 
în care te afli, sau pentru faptul că nu progresezi mai rapid. 
Spune-ţi tot timpul: „Fac tot ce îmi stă în puteri. Chiar dacă 
acum mă confrunt cu o problemă, cu siguranţă îi voi găsi 
soluţia, într-un fel sau altul. De aceea, cel mai bun lucru este 
să mă ocup de ea“. Dacă îţi vei repeta tot timpul că nu eşti 
bun de nimic, vei rămâne blocat în această situaţie. Dacă 
doreşti să introduci o schimbare pozitivă reală în viața ta, 
tu ai nevoie de tot sprijinul tău plin de iubire. 

Ra 


Metodele pe care le aplic eu nu îmi apartin. Pe cele mai 
multe dintre ele le-am învățat în cadrul Științei Mintii. În 
esență, chiar aceasta este știința pe care o predau eu. De 
altfel, aceste principii sunt la fel de vechi ca și omenirea. 
Dacă vei citi oricare din învăţăturile spirituale antice, vei 
regăsi aceleași mesaje. Deși sunt calificată ca predicator al 
Bisericii Ştiinţei Religioase, eu nu aparțin propriu-zis unei 
anumite confesiuni. Mă consider un spirit liber. Îmi exprim 
întotdeauna învățăturile într-un limbaj cât mai simplu, astfel 
încât ele să poată fi înțelese cu ușurință de cât mai mulți 
oameni. Această cale reprezintă o modalitate minunată de a 
te focaliza și de a înțelege ce înseamnă viața, dar mai ales 
cum îți poți folosi propria minte pentru a-ţi schimba actuala 
viață. Când am intrat pe această cale, acum circa 20 de ani, 
nu am crezut nicio clipă că voi putea aduce speranța în 
inimile atâtor oameni și că voi putea ajuta atât de multe 
persoane. 

PUTEREA CUVÂNTULUI ROSTIT 


Declară-ţi în fiecare zi ce anume îți doreşti de 
la viață. Fă această declaraţie ca şi cum ai fi 
obținut deja lucrurile dorite! 


Legea minţii 


Există o lege a gravitației şi mai multe alte legi ale fizicii 
și electricităţii, pe care eu una nu le înţeleg. În mod similar, 
există legi spirituale, precum legea cauzei și a efectului, care 
spune că tot ceea ce emite omul se întoarce înapoi la el. 
Există și o lege a minţii. Nu știu exact cum funcționează 
aceasta, la fel cum nu înţeleg cum funcționează nici legile 
fizicii. Știu însă sigur că dacă aprind întrerupătorul, becul 
se aprinde şi iluminează camera. 


41 


Puterea este în interiorul tău 


Eu am convingerea că ori de câte ori emitem un gând 
sau rostim un cuvânt ori o frază, acestea se întorc la noi sub 
forma experiențelor pe care le trăim. 

Oamenii de știință abia încep să studieze corelațiile care 
există între minte și corpul fizic. Ei abia încep să înțeleagă 
cum funcționează mintea umană și faptul că gândurile omului 
sunt creatoare. Ele ne trec prin minte cu o viteză foarte mare, 
aşa că la început ni se pare foarte greu să le controlăm. Din 
fericire, gura noastră funcționează mai lent. De aceea, noi 
ne putem controla mai uşor vorbirea, urmărind să nu mai 
rostim cuvinte negative. În acest fel, noi putem începe să ne 
modelăm inclusiv gândirea. 

Cuvintele pe care le rostim au o putere uriașă, dar cei 
mai mulți dintre oameni nu realizează importanţa lor. Noi 
ar trebui să considerăm cuvintele noastre fundamentul 
evenimentelor pe care le creăm încontinuu în viața noastră. 
Cu toţii folosim în permanență cuvinte, dar foarte puțini 
dintre noi se gândesc la ceea ce spun sau la felul în care 
transmit ceea ce au de spus. Noi nu suntem deloc atenţi 
atunci când ne selectăm cuvintele rostite. Aşa se face că cei 
mai mulți dintre oameni folosesc în principal expresii 
negative. 

Pe vremea când eram copii, noi am fost învățați regulile 
gramaticii. Profesorii noştri ne-au explicat cum să ne alegem 
cuvintele în funcție de aceste reguli. Experienţa de viață m-a 
învăţat însă că regulile gramaticii se schimbă în permanenţă, 
așa că ceea ce era cândva incorect devine peste noapte corect, 
şi invers. Cuvinte care erau considerate cândva argouri au 
devenit între timp acceptate în limbajul comun. Din păcate, 

gramatica nu ţine cont de semnificaţia cuvintelor pe care le 
rostim și de felul în care ne afectează acestea viața. 

Pe de altă parte, nimeni nu m-a învățat în școală că 
alegerea cuvintelor poate avea ceva de-a face cu experiențele 
mele de viață. Nimeni nu mi-a spus atunci că gândurile mele 
sunt creatoare și că îmi pot schimba literalmente viaţa. 
Nimeni nu m-a învăţat că gândurile pe care le emit sub formă 
de cuvinte se vor întoarce la mine sub formă de experiențe. 
Scopul regulii de aur este de a ne învăța una din principalele 
legi ale vieţii: „Nu face altuia ceea ce nu dorești să ţi se 
facă“. Tot ceea ce emite omul se întoarce asupra lui. Rostul 
acestei reguli nu este însă de a crea o stare de vinovăţie. 
Din păcate, nimeni nu m-a învăţat la școală că eu merit să 
fiu iubită şi că merit tot ce este mai bun în viaţă, şi nimeni 
nu mi-a spus că rolul vieţii este de a mă sprijini în toate. 

Îmi amintesc că pe vremea când eram copii, obișnuiam 
să ne dăm tot felul de porecle pline de cruzime, încercând 
din răsputeri să ne ironizăm reciproc. De ce făceam acest 
lucru? Cine ne-a învăţat acest tip de comportament? Mulți 
dintre părinţii noștri ne-au spus în mod repetat că suntem 
proști, leneşi, obraznici, şi că nu suntem suficient de buni. 
Uneori, părinţii ne spuneau că ar fi dorit să nu ne fi născut 
niciodată. Chiar dacă ne afectau pe moment, noi nu ne-am 
dat nicio clipă seama cât de profund s-au impregnat aceste 
cuvinte în subconştientul nostru și cât de dureroase vor 
deveni cândva aceste răni. 

Schimbarea dialogului cu sinele 


Cel mai adesea, noi am acceptat mesajele pe care ni le-au 
transmis părinţii noștri. Ştiam că pentru a fi iubiți, trebuia 
să executăm ordine de genul: „Mănâncă-ţi spanacul“, „Fă-ţi 
curat în cameră“ sau „Fă-ţi patul“. Am ajuns astfel la con- 
cluzia că cei din jur nu ne vor accepta decât dacă vom face 
anumite lucruri, că iubirea şi acceptarea sunt condiţionate. 
Din păcate, aceste condiționări nici măcar nu ne aparțineau. 
Ele erau arbitrare şi depindeau de ceea ce credeau alții că 
trebuie să facem sau să spunem. De aceea, ele nu contribuiau 
cu nimic la amplificarea preţuirii noastre de sine. Noi am 
învăţat astfel că nu merităm să existăm decât dacă vom face 
aceste lucruri pentru a fi pe placul celor din jur. În caz 
contrar, nu aveam nici măcar permisiunea de a exista. 

Aceste mesaje primite de timpuriu joacă un rol decisiv 
în ceea ce eu numesc dialogul nostru cu sinele, adică în felul 
în care ne adresăm nouă înșine. Felul în care vorbim în sinea 
noastră cu noi înşine este extrem de important, întrucât stă 
la baza cuvintelor pe care le rostim în exterior. El stabileşte 
atmosfera mentală în care operăm şi vibrația pe care o atrag 
noile noastre experiențe. Dacă ne facem singuri rău, viața 
nu va însemna mare lucru pentru noi. În schimb, dacă ne 
iubim şi ne apreciem singuri, viața noastră poate deveni un 
dar minunat și o bucurie continuă. 

Dacă viaţa noastră este nefericită sau dacă ne simțim 
neîmpliniţi, este foarte uşor să dăm vina pe părinții noștri 
sau pe ceilalți şi să spunem că este greşeala lor. Din păcate, 
procedând astfel, noi rămânem blocaţi în problemele și în 

frustrările noastre. Cuvintele care exprimă ruşinea nu ne vor 
aduce niciodată libertatea dorită. Îţi reamintesc în această 
direcţie că toate cuvintele noastre sunt înzestrate cu putere. 
Această putere derivă din asumarea responsabilităţii pentru 
propria noastră viaţă. Știu că mulți se vor simţi înspăimântați 
la gândul că trebuie să își asume responsabilitatea pentru 
propria viaţă, dar nu există nicio altă cale. Dacă acceptăm 
premisa că noi suntem responsabili pentru viața noastră, noi 
trebuie să devenim mult mai atenţi la ceea ce spunem. 
Cuvintele şi frazele pe care le rostim nu sunt altceva decât 
simple extensii ale gândurilor noastre. 


RRT V IN 


Începe să asculți ceea ce spui. Dacă te auzi rostind 
cuvinte negative sau care te limitează, schimbă-le. Atunci 
când aud o poveste negativă, eu nu o repet mai departe. 
Pornesc de la premisa că a ajuns — oricum - suficient de 
departe și uit de ea. În schimb, dacă aud o poveste pozitivă, 
o repet la cât mai multă lume. 

Ori de câte ori te afli într-un mediu social, ascultă ce 
spun oamenii şi felul în care își aleg ei cuvintele. Încearcă 
să stabilești apoi o corelaţie între cuvintele lor şi experiențele 
pe care le trăiesc. Foarte mulți oameni își trăiesc întreaga 
viață repetând la infinit „ar trebui“. Urechile mele au devenit 
foarte sensibile la această expresie. Ori de câte ori o aud, 
în urechi îmi sună un clopoțel de avertizare. Nu de puţine 
ori se întâmplă să aud oameni rostind de cel puţin zece ori 
această expresie în aceeași frază. Ei se minunează apoi de 

ce sunt atât de rigide vieţile lor și de ce nu reuşesc să iasă 
din diferite situaţii negative. De fapt, ei își doresc să 
controleze lucruri pe care nu le pot controla, după care se 
învinovăţesc singuri sau dau vina pe altcineva. În final, se 
întreabă de ce nu reușesc să ducă o viaţă liberă și armonioasă. 

O altă expresie pe care ar trebui să o eliminăm complet 
din vocabularul și din gândirea noastră este „sunt nevoit 
(trebuie)“. Dacă vom face acest lucru, noi vom elimina 
foarte multe presiuni nenecesare pe care ni le-am impus 
singuri. Într-adevăr, noi creăm o presiune imensă asupra 
noastră atunci când rostim fraze de genul: „Sunt nevoit să 
mă duc la muncă. Trebuie să fac cutare lucru... Trebuie... 
Trebuie...“. Sfatul meu este să înlocuiești această expresie 
cu: „optez pentru“. „Optez pentru a mă duce la slujbă, 
întrucât aceasta mă ajută deocamdată să îmi plătesc 
facturile“. Prin schimbarea unei singure expresii, noi ne 
schimbăm practic întreaga perspectivă asupra vieţii. La urma 
urmelor, tot ceea ce facem noi este rezultatul unei alegeri 
personale, chiar dacă nu realizăm întotdeauna acest lucru. 

Foarte mulți oameni folosesc frecvent și cuvântul 
„dar“. Ei fac o afirmaţie, după care urmează un dar care 
îi schimbă complet sensul. Procedând în acest fel, ei își 
transmit singuri mesaje conflictuale. De aceea, fii foarte atent 
ori de câte ori foloseşti acest cuvânt. 

O altă expresie cu care nu ar trebui să ne jucăm este: 
„nu uita“. Cât de des nu ni se întâmplă să ne spunem: „Nu 
uita cutare sau cutare lucru“, după care uităm exact ceea ce 
ne-am propus să ne aducem aminte. De aceea, este mult mai 

bine să folosim expresia: „Te rog, adu-ți aminte“, decât „nu 
uita “. 


Raik 


Atunci când te trezești dimineața, se întâmplă cumva 
să îți blestemi zilele la gândul că trebuie să pleci la muncă? 
Obişnuieşti să te plângi de vremea de afară, sau de faptul 
că te doare capul, ori spatele? Care sunt primele două-trei 
gânduri care îți trec prin minte? Țipi la copii, strigându-le 
să se trezească? Cei mai mulți oameni se gândesc de regulă 
la aceleași lucruri atunci când se trezesc, fără să le treacă 
prin minte că această vibraţie se va perpetua apoi pe întreaga 
durată a zilei. Tu cum îţi începi ziua? Într-un mod pozitiv, 
vesel şi bine dispus, sau lamentându-te şi condamnând pe 
cineva sau ceva? Dacă începi să te plângi de îndată ce te-ai 
trezit, tu te pregăteşti practic pentru o zi proastă. 

Care sunt ultimele tale gânduri înainte de a adormi? 
Sunt ele gânduri vindecătoare puternice, sau griji legate de 
sărăcie? Atunci când vorbesc despre gânduri de sărăcie, nu 
mă refer numai la lipsa de bani, ci la toate gândurile negative 
legate de viaţa ta, la toate acele aspecte din viaţa ta care nu 
merg bine. Îţi faci griji în legătură cu ziua de mâine? În ceea 
ce mă priveşte, obişnuiesc să citesc un mesaj pozitiv înainte 
de culcare, pornind de la premisa că în timpul somnului se 
petrec foarte multe procese de purificare care mă vor pregăti 
pentru ziua care urmează. 

O altă metodă care mi se pare foarte utilă și pe care o 
aplic constă în a invoca rezolvarea problemelor cu care mă 

confrunt sau primirea răspunsurilor la întrebările care mă 
preocupă în timpul viselor. Eu ştiu că visele mele mă pot 
ajuta să îmi rezolv toate problemele. 


R 


Eu sunt singura persoană care poate gândi cu mintea 
mea, la fel cum tu ești singura persoană care poate gândi cu 
mintea ta. Nimeni nu poate forța pe altcineva să gândească 
ceea ce dorește el. Noi ne alegem singuri gândurile, iar 
acestea reprezintă fundamentul dialogului nostru interior. De 
îndată ce mi-am dat seama de acest lucru, am început să 
trăiesc din ce în ce mai intens ceea ce le predam cursanților 
mei. Am început să îmi supraveghez cuvintele şi gândurile, 
şi nu am încetat nicio clipă să mă iert pentru faptul că nu 
eram perfectă. Am învățat astfel să mă accept aşa cum sunt, 
fără să mai fac eforturi supraomeneşti pentru a deveni o 
persoană acceptată de ceilalți. 

Atunci când am realizat pentru prima dată că pot avea 
încredere în viață şi că această lume este un loc prietenos, 
foarte multe tensiuni au dispărut din ființa mea. Umorul meu 
a devenit mai puţin ironic și am început să mă amuz cu 
adevărat de farmecul lucrurilor. Am lucrat cu mine însămi 
şi am învăţat să renunţ la critici. Am încetat astfel să mă 
judec pe mine sau pe ceilalți oameni și, mai ales, să repet 
poveștile negative, despre dezastre și nenorociri. Oamenii 
reacționează atât de repede la veștile rele, răspândindu-le. 
Acest lucru nu încetează să mă uluiască. Am renunțat să mai 
citesc ziarele şi să mai privesc știrile de la ora 17%, care nu 

vorbesc decât de nenorociri și dezastre. Mi-am dat seama 
că oamenii nu doresc să audă lucruri pozitive. Lor le plac 
numai veştile proaste, care le dau apoi un nou motiv să se 
plângă de ceva. Cei mai mulţi dintre ei repetă la infinit aceste 
veşti, până când ajung să creadă cu toată sinceritatea că în 
această lume nu există altceva decât nenorociri şi dezastre. 
Cunosc cazul unui post de radio care şi-a propus să nu 
transmită decât vești pozitive. A dat faliment. 

După ce am fost diagnosticată cu cancer, am renunțat 
complet la bârfe. Spre surpriza mea, am constatat că nu mai 
am despre ce să vorbesc cu ceilalți oameni. Până atunci, ori 
de câte ori mă întâlneam cu o prietenă, primul lucru pe care 
îl făceam împreună era să comentăm ultimele bârfe din oraş. 
Cu cât mai suculente, cu atât mai bine. În cele din urmă, am 
descoperit că există şi un alt mod de a face conversaţie, deși 
schimbarea obișnuinţei nu este deloc ușoară. Atunci când 
bârfim pe altcineva, noi suntem la rândul nostru bârfiți pe 
la spate, căci noi primim întotdeauna ceea ce oferim. 

Lucrând din ce în ce mai mult cu oamenii, am început 
să ascult cu adevărat ce aveau de spus aceștia. Pentru prima 
dată, am început să aud cuvintele lor, nu doar un zgomot de 
fond. De cele mai multe ori, după numai zece minute de 
conversaţie cu un client nou îmi dădeam seama cu precizie 
care este problema lui, întrucât ascultam cu atenţie cuvintele 
sale. Am învăţat astfel să cunosc mult mai bine oamenii, 
ascultând felul în care vorbesc. Știam că aceste cuvinte 
contribuie direct la problemele cu care se confruntă. Dacă ceea 
ce spuneau unei alte persoane era negativ, era ușor să-mi 

imaginez cum suna dialogul lor interior... Acesta nu putea 
exprima altceva decât aceeași programare negativă, aceeași 
gândire a sărăciei, după cum îmi place să o numesc. 

Îţi sugerez să așezi un reportofon lângă aparatul tău de 
telefon şi să apeşi butonul de înregistrare ori de câte ori 
primeşti un apel. După ce banda s-a umplut pe ambele părți, 
ascultă ce ai spus și felul în care te-ai exprimat. Vei rămâne 
uimit. Pentru prima dată, vei auzi cuvintele pe care obiş- 
nuieşti să le foloseşti și inflexiunile vocii tale. Altfel spus, 
vei începe să devii conștient de un aspect important al ființei 
tale. În cazul în care constaţi că repeţi același lucru de trei-patru 
ori, notează-l, întrucât reprezintă în mod evident un tipar 
mental. O parte din aceste tipare pot fi pozitive şi te pot 
susține, dar altele pot fi negative şi îți pot face rău dacă le 
vei repeta la infinit. 


Puterea minţii subconștiente 


Doresc să discut în această secțiune despre puterea 
minții noastre subconştiente. Subconștientul nostru nu face 
niciodată judecăţi critice. El acceptă tot ceea ce îi spunem 
şi creează realitatea pe care o trăim în funcţie de convingerile 
noastre. Mintea subconştientă nu ştie să spună decât da. Ea 
ne iubește suficient de mult pentru a ne oferi tot ceea ce îi 
transmitem prin afirmaţiile noastre. Din fericire, noi avem 
posibilitatea de a face alegeri. Dacă optăm în limbajul nostru 
pentru gânduri de sărăcie, subconștientul trage concluzia că 
acesta este lucrul pe care ni-l dorim. De aceea, el va continua 

să ne ofere această sărăcie (toate condiţiile negative care intră 
sub incidenţa acestui concept) până când suntem dispuşi să 
ne schimbăm gândurile, cuvintele și convingerile, cu altele, 
mai pozitive. Nicio circumstanță exterioară nu este fixă, 
întrucât noi avem oricând dorim posibilitatea să facem o nouă 
alegere. Există miliarde de gânduri din rândul cărora putem 
alege. 

Mintea noastră subconştientă nu deosebește adevărul de 
minciună sau binele de rău. De aceea, nu este bine să ne 
depreciem niciodată prin propriile noastre cuvinte, de genul: 
„O, ce prost sunt“. Dacă vom folosi astfel de expresii, mintea 
noastră subconștientă le va prelua şi după o vreme vom 
ajunge să ne simțim așa cum ne-am exprimat. Dacă repetăm 
de foarte multe ori o expresie, aceasta devine o convingere 
şi se scufundă în subconștient. 

Mintea subconştientă nu are simțul umorului. Este 
foarte important să înţelegi acest lucru şi să renunţi să mai 
faci glume pe seama ta, convins că acestea nu înseamnă 
nimic. Dacă aceste glume te depreciază, chiar dacă ți se pare 
că ești amuzant rostindu-le, mintea ta subconștientă le 
acceptă şi le consideră adevărate. La seminariile mele, eu 
nu le permit niciodată cursanților mei să facă astfel de glume 
în legătură cu ei înșiși. Le permit să fie amuzanţi, dar nu să 
facă glume pe seama naţionalităţii, a sexului, şi aşa mai 
departe. 

De aceea, nu mai face glume pe seama ta şi nu mai 
rosti afirmaţii care te depreciază, întrucât acestea nu vor 
atrage în viața ta experienţe pozitive. Nu-i lua peste picior 
nici pe ceilalți oameni, căci mintea subconştientă nu face 

nicio distincţie între tine şi ei. Ea aude cuvintele pe care le 
rostești şi crede că vorbeşti despre tine însuţi. Data viitoare 
când vei simţi nevoia să critici pe cineva, întreabă-te de ce 
simți nevoia să te critici pe tine însuţi. Tu nu poți vedea în 
ceilalți decât ceea ce vezi în tine însuţi. În loc să îi critici 
pe ceilalți, mai bine laudă-i, şi în mai puţin de o lună vei 
asista la o mare schimbare pozitivă în ființa ta. 


sapt 


Cuvintele pe care le rostim depind în mare măsură de 
atitudinea noastră interioară. Observă felul în care vorbesc 
oamenii care se simt singuri, nefericiți, săraci sau bolnavi. 
Ce cuvinte folosesc ei? Ce adevăruri legate de sine au 
acceptat ei? Cum își descriu ei activitatea, viaţa și relațiile? 
Cum îşi văd propriul viitor? Devino conştient de cuvintele 
lor, dar nu te grăbi să le spui unor străini că își distrug singuri 
viața prin felul în care vorbesc. Nu le atrage atenţia în această 
privinţă nici chiar membrilor familiei tale sau prietenilor tăi, 
întrucât aceste informaţii nu vor fi apreciate de ei. Cel mai 
bine este să înveţi din aceste exemple şi să începi să îţi 
schimbi propria viață, pornind de la premisa că dacă vei 
schimba felul tău de a vorbi, experienţele tale pe toate 
nivelele se vor schimba la rândul lor. 

Ce crezi că ți se poate întâmpla dacă suferi de o boală 
despre care crezi că este fatală şi dacă eşti absolut convins 
că vei muri, sau că viața nu merită să fie trăită, întrucât 
niciodată nu-ţi iese nimic? 

Tu ai libertatea de a opta pentru renunțarea la această 
viziune negativă asupra vieții. În acest scop, începe să afirmi 

că ești o persoană care merită să fie iubită, care mentă să 
se vindece și care atrage către sine la nivel fizic tot ceea ce 
îi este necesar pentru a se vindeca. Conștientizează faptul 
că îți dorești cu ardoare să te faci bine și că viaţa ta se va 
transforma în bine dacă te vei vindeca. 

Mulţi oameni nu se simt în siguranță decât atunci când 
sunt bolnavi. De regulă, ei fac parte din categoria celor care 
au dificultăți în a spune nu. Singura modalitate pe care o 
cunosc de a spune nu constă în a spune: „Sunt prea bolnav 
pentru a face acest lucru“. Boala le oferă pretextul perfect. 
Îmi amintesc de o femeie care a participat la seminariile mele 
şi care a avut trei operaţii succesive de cancer. Femeia nu 
putea spune nu nimănui. Tatăl ei era medic, iar ea era fetița 
cuminte a lui tăticu'. De aceea, făcea întotdeauna tot ce îi 
spunea tatăl ei. Îi era imposibil să îi spună vreodată nu 
acestuia, sau oricui altcuiva. Orice i-ai fi cerut, ea se simţea 
nevoită să spună da. I-au trebuit trei zile pentru a-și aduna 
curajul și a striga din rărunchi: „Nu!“. A trebuit să o strâng 
de mână în timp ce a făcut acest lucru. Ce-i drept, după ce 
a reușit o dată să strige: „Nu! Nu! Nu!“, a început să-i placă. 

Experienţa m-a învățat că foarte multe femei care suferă 
de cancer la sân nu știu să spună nu. Ele îi hrănesc pe toți 
ceilalți, numai pe ele însele nu. De aceea, unul din primele 
lucruri pe care le recomand femeilor care suferă de cancer 
la sân este să înveţe să spună un „nu“ răspicat: „Nu, nu 
doresc să fac acest lucru! Nu!“ Dacă vor practica această 
tehnică timp de două-trei luni, lucrurile vor începe să se 
schimbe în viața lor. Aceste femei trebuie să înveţe să se 
hrănească inclusiv pe ele însele, spunând lucruri de genul: 

„Fac numai ceea ce doresc eu să fac, nu ceea ce dorești tu 
să fac!“ 


T IN 


Pe vremea când țineam consultații particulare, îmi 
auzeam adeseori clienții argumentând cu ardoare despre 
limitările lor şi încercând să mă convingă că erau blocați într-o 
anumită situație dintr-un motiv sau altul. Dacă pornim de la 
premisa că suntem blocați într-o anumită situație, noi ne 
blocăm de fapt singuri în ea. În acest fel, convingerea gân- 
durilor noastre negative se împlineşte. Personal, consider 
mult mai util să te focalizezi asupra puterilor tale. 

Mulți cititori ai cărților mele mi-au spus că benzile mele 
le-au salvat viața. Cu siguranță, o bucăţică de plastic cu o 
bandă în interior nu poate salva viața nimănui. Unicul lucru 
care contează este ceea ce face fiecare cu informațiile 
înregistrate pe bandă. Eu îți pot oferi numeroase idei, dar 
singurul lucru care va conta este ce vei face cu ele. Tot ce 
pot face eu este să îţi sugerez să asculți de nenumărate ori 
o bandă sau alta timp de o lună, astfel încât ideile înregistrate 
pe ea să pătrundă în subconştientul tău şi să se transforme 
într-o nouă obișnuință mentală. Eu nu sunt o vindecătoare, 
şi cu atât mai puțin o mântuitoare. Singura persoană care îţi 
poate schimba viaţa ești tu. 


Et V I 


Tu ce mesaje dorești să asculți? Știu că mă repet foarte 
des, dar doresc să îți impregnez cât mai profund mesajul 

meu: iubirea de sine este cel mai important lucru pe care 
îl poți face, întrucât atunci când te iubeşti pe tine însuţi, tu 
nu-ți mai poți face rău nici ţie, nici celorlalți oameni. Aceasta 
este recomandarea mea pentru pacea mondială. Dacă oamenii 
nu ar mai fi dispuși să îşi facă singuri rău, nici să le facă 
rău celor din jur, cum ar mai putea exista războaiele? Cu 
cât va fi mai mare numărul celor care vor adopta iubirea de 
sine, cu atât mai frumoasă va deveni viaţa noastră pe această 
planetă. De aceea, îţi propun să devii din ce în ce mai 
conştient de rolul pe care îl joacă cuvintele în viaţa ta. 
Ascultă ceea ce îţi spui atunci când vorbeşti cu tine însuţi, 
dar şi atunci când te adresezi altor oameni. Fă apoi schim- 
bările care îți pot vindeca viaţa. În acest fel, vei contribui 
inclusiv la vindecarea planetei pe care trăim cu toții. 

CAPITOLUL 4 


REPROGRAMAREA VECHILOR 
TIPARE 


Acceptă să faci un prim pas, oricât de minor ți 
s-ar părea acesta. Concentrează-te asupra 
dorinţei tale de a învăţa, şi astfel, în viaţa ta 
se vor produce adevărate miracole. 


Afirmațiile chiar funcţionează 


Acum, că ai înţeles ceva mai bine cât de mare este 
puterea gândurilor şi cuvintelor tale, va trebui să lucrezi cu 
tine însuţi pentru a-ți schimba aceste gânduri și aceste 
cuvinte, urmărind să adopți tipare mentale diferite, mai 
pozitive. Numai în acest fel vei putea obține în final 
rezultatele benefice pe care ți le dorești. Eşti dispus să îţi 
schimbi dialogul interior, înlocuind afirmaţiile negative cu 

afirmaţii pozitive? Reţine: ori de câte ori emiţi un gând și 
ori de câte ori rosteşti un cuvânt, tu faci de fapt o afirmație. 

Orice afirmaţie este un punct de plecare. Ea deschide 
calea către schimbare. În esență, tu îi spui subconştientului 
tău: „Îmi asum responsabilitatea. Știu că pot face ceva pentru 
a mă schimba“. Atunci când vorbesc despre practicarea 
afirmațiilor, eu mă refer la alegerea conştientă a unor cuvinte 
sau fraze care pot contribui fie la eliminarea anumitor aspecte 
din viaţa ta, fie la crearea unor aspecte noi, pozitive. Dacă 
îți vei spune: „Nu mai doresc să fiu bolnav de acum înainte“, 
mintea ta subconștientă va reține doar cuvintele: „bolnav“ 
ŞI „de acum înainte“. De aceea, va trebui să îi spui în termeni 
clari ce anume îți doreşti. De pildă: „Mă simt minunat de 
bine. Radiez o stare de sănătate perfectă“. 

Mintea subconștientă este foarte îngustă. Ea nu are o 
strategie și nu raționează, ci execută doar ceea ce aude. Dacă 
spui: „Nu-mi place această mașină“, ea nu-ţi va oferi în 
niciun caz o mașină nouă, mai frumoasă, întrucât nu-şi dă 
seama că asta îți doreşti de fapt. Chiar dacă îţi vei lua o 
mașină nouă, cel mai probabil va ajunge şi aceasta să îţi 
displacă în cel mai scurt timp, pentru că asta ai afirmat. 
Singurele cuvinte pe care le aude subconştientul sunt: „Nu-mi 
place“ și „maşină“. De aceea, afirmă întotdeauna foarte clar 
ceea ce îţi dorești, într-o manieră cât mai pozitivă, de genul: 
„Am o maşină nouă, minunat de frumoasă, care corespunde 
perfect nevoilor mele“. 

Am descoperit din experienţa personală că una din cele 
mai rapide modalități de a scăpa de ceva care îți displace 
profund constă în a binecuvânta aspectul respectiv plin de 
iubire: „Te binecuvântez plin de iubire, te eliberez şi mă 

detașez de tine“. Metoda funcţionează la fel de bine în cazul 
oamenilor, al situaţiilor, al locurilor și al obiectelor. De pildă, 
îți recomand să încerci această metodă cu un obicei la care 
dorești să renunți. Cunosc pe cineva care le-a spus: „Te 
binecuvântez plin de iubire și mă eliberez de tine“ tuturor 
țigărilor pe care le fuma. După câteva zile, dorința lui de a 
fuma a scăzut drastic, iar după câteva săptămâni a renunțat 
complet la acest obicei. 


Tu meriţi tot ce este mai bun în viață 


Gândeşte-te puţin. Ce anume îţi doreşti cu adevărat în 
clipa de față? Ce îţi dorești să experimentezi astăzi? După 
ce ai stabilit ce anume îţi dorești, rostește următoarea 
afirmaţie: „Accept pentru mine ............cenceeeeee (ceea 
ce îți dorești)”. Acesta este nivelul pe care rămân blocaţi cei 
mai mulți dintre oameni. 

Există în lume o convingere aproape universală că noi 
nu merităm să primim tot ceea ce ne dorim. Puterea noastră 
personală depinde de felul în care ne percepem propriile 
merite. Sentimentul că nu merităm să primim ceea ce ne 
dorim vine de regulă din copilărie. Asta nu înseamnă însă 
că nu ne putem schimba. Mulţi oameni vin la mine şi îmi 
spun: „Louise, afirmaţiile nu funcționează în cazul meu“. În 
realitate, ele funcționează cât se poate de bine, dar ei au 
convingerea profundă că nu merită să primească nimic bun 
de la viaţă. 

Cea mai bună metodă de a afla dacă ești convins că 
meriți să primeşti ceva constă în a afirma că deţii deja lucrul 

respectiv și a urmări apoi gândurile care îţi trec prin minte. 
Notează întotdeauna în scris aceste gânduri, căci ele îți vor 
apărea astfel mai clar. Singurul lucru care te împiedică să 
consideri că meriți ceva bun, să te iubeşti pe tine însuţi sau 
să primești orice îţi doreşti de la viață este opinia unei alte 
persoane, pe care ai acceptat-o cândva, considerând-o un 
adevăr. 

Atunci când nu credem că merităm să primim ceva bun 
de la viaţă, noi ne tăiem singuri craca de sub picioare, într-o 
mare varietate de feluri. De pildă, noi putem crea haos în 
viața noastră, putem pierde ceva, ne putem răni, ne putem 
îmbolnăvi sau putem avea un accident. De aceea, este foarte 
important să începem să credem că merităm tot ce are viața 
mai bun de oferit. 

Care este primul gând de care ai nevoie pentru a-ţi 
reprograma o convingere negativă, creând apoi o nouă 
realitate în viaţa ta? Care este fundamentul pe care trebuie 
să ţi-l clădești pentru a simți că stai pe un pământ solid, pe 
care poți construi apoi orice? Ce trebuie să cunoşti, să crezi 
şi să accepți în legătură cu tine însuţi? lată câteva gânduri 
pozitive pe care le consider foarte utile pentru început: 

* Merit tot ce este mai bun. 

e Sunt un om care merită să se bucure de viaţă. 

e Mă iubesc pe mine însumi. 

e Îmi permit mie însumi să mă simt împlinit. 

Aceste gânduri permit construirea celui mai bun 
fundament al convingerilor, pe care vei putea clădi apoi tot 
ceea ce îţi vei dori. Pentru a-ți crea realitatea dorită, practică 
întotdeauna afirmaţiile necesare pe acest fundament solid. 

ET IAG 


Ori de câte ori țin o conferință, se găsește întotdeauna 
cineva care să îmi spună la sfârşit sau care să îmi scrie peste 
ceva timp că s-a vindecat de o afecţiune în timp ce se afla 
în sala de conferință. Uneori este vorba de o afecțiune 
minoră, alteori de o vindecare dramatică. De pildă, o femeie 
a venit recent la mine şi mi-a spus că a avut un nodul la sân 
care a dispărut pur şi simplu în timpul conferinței. Cu 
siguranță, a auzit un anumit mesaj și s-a detașat de o anumită 
convingere negativă. Astfel de exemple atestă cât de 
puternici suntem fiecare dintre noi. Dacă nu ne simțim 
pregătiți să ne detașăm de o anumită convingere negativă, 
cramponându-ne de ea întrucât ni se pare că ne serveşte 
într-un anumit fel, orice metodă de lucru cu subconștientul 
am practica, aceasta nu va funcţiona. În schimb, dacă ne 
simţim pregătiți să ne detașăm de convingerea noastră, așa 
cum s-a întâmplat în cazul acestei femei, este uimitor cât de 
mult ne pot ajuta chiar și cele mai neînsemnate circumstanțe. 

Dacă ai o convingere sau un obicei de care nu poți să 
scapi, întreabă-te la ce îți folosesc ele. Cu ce te ajută ele? 
Dacă nu primeşti niciun răspuns, pune-ţi întrebarea altfel: 
„Ce s-ar întâmpla dacă nu aş mai avea acest obicei (sau 
această convingere)?“ De cele mai multe ori, răspunsul va 
fi probabil: „Viaţa mea ar fi mai bună“. Ajungem astfel din 
nou la esența problemei: convingerea noastră că nu merităm 
o viață mai bună. 

Comanda adresată bucătăriei cosmice 


Atunci când rostești pentru prima dată o afirmaţie, 
aceasta poate părea neadevărată, dar reține: afirmaţiile sunt 
ca nişte semințe plantate în sol. Atunci când plantăm o 
sămânță în pământ, noi nu obținem o plantă matură a doua 
zi, ci trebuie să ne exersăm răbdarea de-a lungul întregii 
perioade de creştere. Dacă vei continua să rosteşti afirmaţia, 
fie te vei elibera de ceea ce nu îți dorești și astfel afirmația 
va deveni adevărată, fie vei intra pe o cale nouă. Îţi poate 
veni o idee genială, sau poți primi un telefon de la un prieten 
care te va întreba: „Ai încercat vreodată cutare metodă?“ Pe 
scurt, vei fi condus pas cu pas către destinaţia la care doreşti 
să ajungi. 

Rosteşte întotdeauna afirmaţiile la timpul prezent. Dacă 
dorești, le poți incanta pe o melodie preferată sau creată 
ad-hoc, care să ţi se fixeze în creier astfel încât să o poți repeta 
la infinit, chiar şi atunci când nu ești atent. Îţi reamintesc de 
asemenea că nu poți influenţa o altă persoană prin afirmaţiile 
tale. De pildă, dacă vei repeta: „John este îndrăgostit de 
mine“, tu nu practici o tehnică pozitivă, ci una de manipulare, 
încercând să obţii controlul asupra vieţii lui John. Astfel de 
tehnici sunt practicate în magia neagră și au întotdeauna un 
efect de bumerang, întorcându-se împotriva celui care le 
practică. De pildă, dacă nu vei obține ceea ce îţi dorești, vei 
deveni excesiv de nefericită. Cel mai bine este să repeţi: 
„Sunt iubită de un bărbat minunat, care are următoarele 
calități n.on “. Enumeră apoi calitățile pe care 
le doreşti la un partener de cuplu. Procedând în acest fel, tu 

îi vei permite Puterii interioare să atragă către tine persoana 
ideală care corespunde acestui portret, şi care ar putea fi chiar 
John. 

Noi nu avem de unde să știm ce lecţii spirituale trebuie 
să înveţe cei din jurul nostru, așa că nu avem niciun drept 
să interferăm cu viaţa lor. Cu siguranță, nouă nu ne-ar plăcea 
ca altcineva să practice astfel de metode cu noi. Dacă cineva 
este bolnav, binecuvântează-l şi transmite-i iubirea și pacea 
ta, dar nu solicita vindecarea lui. 

Metaforic vorbind, eu obișnuiesc să compar repetarea 
afirmațiilor pozitive cu o comandă adresată bucătăriei 
cosmice. Atunci când te duci la restaurant și îi dai o comandă 
chelnerului, tu nu te duci după el în bucătărie pentru a vedea 
dacă bucătarul a primit comanda și cum o pregătește el. Stai 
liniştit la masa ta și îţi bei ceaiul sau cafeaua, sau discuţi cu 
un prieten. Porneşti astfel de la premisa că în tot acest timp 
felul de mâncare comandat este pregătit şi îţi va fi adus atunci 
când va fi gata. La fel se petrec lucrurile și cu afirmaţiile 
pe care le rostim. 

După ce transmitem comanda noastră bucătăriei 
cosmice, marele bucătar sau Puterea Superioară începe să o 
pregătească. În tot acest timp, tu îţi poți vedea liniştit de viaţă, 
ştiind că cineva se ocupă de comanda ta. Chiar dacă nu asişti 
direct la procesul de pregătire, tu știi că acesta este în curs 
de execuție. Dacă felul de mâncare comandat vine și constaţi 
că este cu totul altceva decât ai comandat tu, atunci îl trimiți 
înapoi (dacă nu ești complet lipsit de respect de sine). Dacă 
îți lipseşte respectul de sine, îl vei consuma. Tu ai dreptul 
să procedezi la fel și în cazul bucătăriei cosmice. Dacă nu 

primești exact ce ai comandat, tu poți refuza acceptarea 
cadoului, spunând: „Nu, eu am comandat cu totul altceva. 
lată ceea ce îmi doresc“. Poate că nu ai fost suficient de clar 
atunci când ai dat prima comandă. 

Şi în acest caz, secretul constă în detaşare. Ori de câte 
ori îmi închei o meditaţie sau un tratament, eu rostesc 
cuvintele: „Așa să fie“. Într-un fel, este ca și cum aş spune: 
„Putere Superioară, de acum înainte chestiunea se află în 
mâinile tale. Eu nu mai sunt preocupată de ea“. Tratamentul 
mental şi spiritual predat de Știința Minţii este extrem de 
eficient. Dacă dorești mai multe informații legate de acest 
tratament, îți recomand să apelezi la Biserica Științei 
Religioase din zona ta sau să citeşti cărțile lui Ernest Holmes. 


Reprogramarea minţii subconștiente 


Gândurile pe care le emitem noi se acumulează în 
subconștientul nostru, iar atunci când ne așteptăm mai puțin, 
ele pot ieşi la suprafață. De aceea, atunci când ne 
reprogramăm mintea, este cât se poate de normal şi de natural 
să avansăm câțiva paşi, apoi să revenim de unde am plecat, 
pentru a avansa apoi din nou câţiva pași. Acest joc face parte 
integrantă din practică. Nu cred să existe vreo îndeletnicire 
nouă pe care cineva să o poată învăţa perfect în primele 20 
de minute de practică. 

Îți mai aduci aminte cum a fost atunci când ai învăţat 
cum să utilizezi un calculator? Cât de frustrat te-ai simțit? 
Ai fost nevoit atunci să înveţi cum funcţionează el şi care 

sunt legile sistemului său de operare. Eu una mi-am numit 
calculatorul Doamna Magică, întrucât atunci când i-am 
învăţat regulile, el a început să funcţioneze ca prin magie, 
făcând lucruri pe care nu l-aș fi crezut niciodată în stare. În 
schimb, în timpul procesului de învăţare m-a silit de multe 
ori să îmi corectez greșelile ştergându-mi pagini întregi 
lucrate, pe care trebuia să le scriu apoi din nou. Aceste greşeli 
m-au ajutat însă să învăţ. 

Dacă dorești să curgi la unison cu curentul vieții, să te 
lași dus de val, cum s-ar spune, tu trebuie să devii conştient 
de faptul că subconştientul tău funcționează la fel ca un 
computer. Tu nu poți scoate decât ceea ce introduci în el. 
Dacă introduci gânduri negative, nu vei avea parte decât de 
experiențe negative. Tu ai nevoie de timp şi de practică 
pentru a învăța acest nou mod de a gândi. Atunci când înveţi 
ceva nou şi vechiul tipar revine în mintea ta, tu nu trebuie 
să îți spui: „Of, nu am învăţat nimic“, ci: „Foarte bine, haide 
să mai încerc o dată“. 

La fel, dacă ai lucrat pentru eliminarea unui tipar vechi, 
cum ai putea ști dacă acesta a dispărut cu adevărat din 
subconştientul tău dacă nu te supui unui test? De aceea, 
pune-te din nou în vechea situaţie şi observi cum reacționezi. 
Dacă reacționezi exact ca în trecut, înseamnă că nu ai învățat 
cu adevărat această lecţie, așa că trebuie să continui să lucrezi 
asupra ei. La asta se rezumă totul. Noi avem nevoie de aceste 
mici teste, pentru a vedea cât de mult am progresat în 
realitate. Ori de câte ori repetăm afirmaţii noi, noi ne oferim 
şansa de a reacționa diferit. Indiferent dacă este vorba de o 
chestiune de sănătate, de o problemă financiară sau 

relațională, dacă reacționăm într-un mod diferit la aceeaşi 
Situație înseamnă că ne aflăm pe calea cea bună, care va 
conduce către o situație complet diferită. De aceea, ne putem 
focaliza atenţia asupra altor domenii de viață. 

Și încă un lucru pe care doresc să îl subliniez: noi 
lucrăm întotdeauna cu straturi din ce în ce mai profunde ale 
problemei. La un moment dat putem ajunge la un platou, 
spunând: „Am reușit!“ În final, vechea problemă iese din 
nou la suprafață, iar noi ne accidentăm sau ne îmbolnăvim. 
În astfel de cazuri, noi trebuie să vedem ce convingeri se 
ascund sub suprafața aparenţelor. Este posibil să fim nevoiţi 
să ne continuăm lucrul cu noi înşine, însă pe un nivel mai 
profund. 

Chiar dacă o veche problemă asupra căreia ai lucrat 
revine în viaţa ta, nu trebuie să crezi că nu ești suficient de 
bun. În cazul meu, după ce am descoperit că nu sunt deloc 
o persoană rea numai pentru că mă confrunt din nou cu o 
problemă veche, pe care am crezut că am rezolvat-o, mi-a 
fost mult mai ușor să merg mai departe. Am învăţat astfel 
să îmi spun: „Louise, te descurci foarte bine. lată cât de 
departe ai ajuns. Ai nevoie doar de mai multă practică. Şi 
nu uita că te iubesc“. 


EREET V N 


Eu cred că toți oamenii decid să se întrupeze pe această 
planetă în anumite locuri și în anumite momente. Noi am 
ales să venim aici pentru a învăța anumite lecții particulare, 
astfel încât să putem avansa pe calea evoluției spirituale. 

Una din modalităţile prin care îi putem permite 
procesului vieții să se desfășoare într-o manieră pozitivă şi 
echilibrată în cazul nostru constă în a ne declara propriile 
adevăruri personale. Optează pentru renunţarea la con- 
vingerile limitatoare care te-au împiedicat până acum să te 
bucuri de beneficiile pe care ţi le-ai dorit. Declară-ți deschis 
intenția de a şterge din mintea ta toate tiparele mentale 
negative. Renunţă la temeri şi la poverile trecutului. A trecut 
mult timp de când am adoptat personal următoarele idei, care 
au funcţionat perfect în cazul meu: 

« Tot ceea ce trebuie să ştiu îmi este revelat. 

e Tot ceea ce am nevoie vine la mine la momentul 

potrivit şi în locul potrivit. 

e Viaţa este o bucurie şi este impregnată de iubire. 

e Sunt o ființă plină de iubire, demnă de a fi iubită 

şi cu adevărat iubită. 

e Sunt sănătoasă și plină de energie. 

« Trăiesc în prosperitate. 

e Îmi propun să mă schimb în bine şi să cresc din 

punct de vedere spiritual. 

* Totul este bine în lumea mea. 

Viaţa m-a învăţat că noi nu ne putem păstra nonstop 
pozitivitatea, şi mă includ și pe mine în această categorie. 
De aceea, atât cât îmi stă în puteri, eu îmi vizualizez viața 
ca pe o experiență minunată și plină de bucurie. De foarte 
mult timp, mi-am impregnat adânc în subconștient ideea că 
sunt în siguranţă, până când aceasta a devenit o lege pentru 
mine. 

Eu cred că tot ce am nevoie să știu îmi este revelat, 
ceea ce înseamnă că trebuie să îmi ţin ochii și urechile larg 

deschise. Îmi amintesc că în perioada când am fost bolnavă 
de cancer mi-a trecut prin minte că reflexologia m-ar putea 
ajuta foarte mult. Într-o seară, m-am dus la o conferință 
oarecare. De regulă mă așez în primul rând, întrucât îmi place 
să stau cât mai aproape de vorbitor. De data aceasta am simțit 
însă impulsul să mă așez undeva în spate. În secunda 
următoare, lângă mine s-a aşezat un reflexolog. Am început 
să stăm de vorbă și am aflat cu această ocazie cu ce se ocupă 
şi faptul că face inclusiv vizite la domiciliul clientului. În 
acest fel, nu am mai fost nevoită să îmi caut un reflexolog, 
întrucât a venit acesta la mine. 

Am de asemenea convingerea că tot ce am nevoie vine 
la mine la momentul potrivit şi în locul potrivit. Ori de câte 
ori mi se pare că ceva nu merge bine în viața mea, mă 
gândesc imediat: „Totul este bine. Nu am nicio problemă. 
Ştiu că totul este perfect în viața mea. Aceasta este doar o 
lecţie, o experienţă, dar voi trece cu ușurință de ea. Cu 
siguranță, ea servește întru totul binelui meu suprem. Totul 
este bine. Respiră profund. Este în regulă“. Fac de asemenea 
tot ce îmi stă în puteri pentru a mă calma, după care mă 
gândesc în mod raţional la ceea ce se întâmplă. În acest fel, 
am reuşit să trec cu bine de toate momentele dificile din viața 
mea. Uneori îmi ia ceva timp, dar de cele mai multe ori ceea 
ce părea inițial a fi un dezastru se dovedeşte în final o 
veritabilă binecuvântare pentru mine, sau cel puţin nu se 
dovedeşte o catastrofă atât de mare cum mi se părea la 
început. În realitate, fiecare eveniment reprezintă o experiență 
din care avem ceva de învăţat. 

Îmi place să practic cât mai mult dialogul interior 
pozitiv, dimineaţa, la prânz și seara. Mi-am deschis foarte 
mult inima și practic cât de des posibil iubirea față de sine 
şi faţă de ceilalți oameni. În acest fel, iubirea mea se dilată 
tot timpul. Astfel, ceea ce fac astăzi este mult mai intens 
decât ceea ce făceam acum şase luni sau acum un an. De 
asemenea, sunt ferm convinsă că peste un an de acum înainte 
conştiinţa şi inima mea vor fi încă şi mai puternic dilatate, 
şi implicit că trăirile mele vor fi mai intense. Pornesc întot- 
deauna de la premisa că ceea ce cred în legătură cu mine 
va deveni cândva adevărat, așa că optez numai pentru 
convingeri cât mai plăcute legate de ființa şi de viața mea. 
A existat o vreme când procedam exact pe dos; de aceea, 
consider că m-am maturizat, dar continui să lucrez cu și mai 
multă perseverenţă asupra ființei mele. 

De asemenea, eu cred în meditaţie. Din punctul meu 
de vedere, meditaţia înseamnă să stai relaxat şi să îți blochezi 
dialogul interior o perioadă suficient de lungă de timp pentru 
a putea auzi vocea înțelepciunii tale interioare. Atunci când 
meditez, obişnuiesc să îmi închid ochii, după care respir 
profund şi îmi pun următoarea întrebare: „Ce anume trebuie 
să ştiu?“ După care ascult pur şi simplu. Alte întrebări pe 
care mi le pun uneori sunt: „Ce trebuie să învăţ“ sau „În 
ce constă această lecţie?“ Sunt situaţii în care ni se pare că 
trebuie să rezolvăm ceva în viața noastră, dar în care nu 
trebuie de fapt decât să învăţăm ceva. 

Atunci când am început să meditez pentru prima dată 
în viaţă, în primele trei săptămâni am avut dureri îngrozitoare 
de cap. Meditaţia era ceva absolut neobişnuit pentru mine 

și se împotrivea tuturor programelor mele interioare 
obişnuite. Am continuat totuși să o practic cu încăpățânare, 
iar durerile de cap au dispărut în cele din urmă. 

Dacă atunci când meditezi, la suprafața conștiinței tale 
se ridică o cantitate foarte mare de negativitate, înseamnă 
că aceasta simte nevoia să se ridice la suprafață și profită 
de cel mai mic prilej pentru a o face. Din acest punct de 
vedere, liniştirea minţii este un prilej ideal. Dacă te afli în 
această situație, vizualizează-ți negativitatea dispersându-se 
pur și simplu. Nu încerca să te lupți cu ea. Las-o să iasă în 
continuare, atât timp cât simte această nevoie. 

Dacă adormi în timp ce meditezi, nu este nicio 
problemă. Lasă-ţi corpul să procedeze aşa cum crede de 
cuviință. În timp, el se va echilibra și va accepta să rămână 
conştient în timpul meditaţiei. 


ET V R 


Reprogramarea vechilor convingeri negative este o 
metodă foarte puternică. Una dintre cele mai bune modalități 
prin care o poți practica este aceea a înregistrării unei benzi 
cu propria ta voce rostind afirmațiile dorite. Rulează apoi 
această casetă în timp ce dormi. Ea va avea un mare impact 
asupra subconştientului tău, întrucât acesta îți va recunoaște 
propria voce. O metodă cu efecte încă şi mai puternice constă 
în înregistrarea (dacă este posibil) a vocii mamei tale care 
îţi spune cât de minunat ești şi cât de mult te iubeşte. După 
ce ai făcut înregistrarea, cel mai bine este să îţi relaxezi 
corpul înainte de a începe reprogramarea. Mulţi oameni 


70 


Reprogramarea vechilor tipare 


practică relaxarea concentrându-se succesiv asupra diferitelor 
părți corporale, începând cu vârfurile degetelor de la picioare 
și avansând gradat către creștetul capului. Ei îşi contractă 
inițial muşchii din zona asupra căreia se concentrează, după 
care îi relaxează. Orice procedeu ai adopta, urmăreşte să 
elimini toate tensiunile din corp. Eliberează-te inclusiv de 
emoții. Intră astfel într-o stare de deschidere şi de recep- 
tivitate. Cu cât vei fi mai relaxat, cu atât mai ușor îţi va fi 
să receptezi noile informaţii. Reţine: tu eşti singura persoană 
care deține controlul asupra ta şi te afli întotdeauna în 
siguranţă. 

Este minunat să asculți benzi înregistrate, să citeşti cărți 
de autoperfecționare și să îţi repeţi afirmaţiile, dar ce faci în 
restul de 23 de ore şi 30 de minute care îți mai rămân din 
ziua respectivă? De fapt, aceasta este perioada cea mai 
importantă a zilei. Dacă stai jos şi meditezi, după care te 
ridici, te duci la muncă și începi să ţipi la cineva, 
subconştientul tău va primi mesaje contradictorii. Meditaţia 
și afirmaţiile au rostul lor, dar celelalte momente ale zilei 
sunt la fel de importante. 


Consideră îndoiala un prieten care are 
rolul de a-ţi aduce aminte 


Mulţi oameni mă întreabă dacă îşi rostesc corect 
afirmaţiile sau dacă evoluează în vreun fel. Eu îi învăţ să își 
privească îndoielile dintr-o altă perspectivă decât până acum. 
Convingerea mea este că mintea subconştientă își are sediul 

în plexul solar, locul în care se acumulează toate sentimentele 
instinctuale. Atunci când în viaţa ta se petrece ceva subit, 
nu ţi se întâmplă să simţi o senzație puternică în acest loc? 
Plexul solar este locul în care depozităm noi toate emoțiile 
noastre. 

Încă de când eram copii, toate mesajele pe care le-am 
primit, tot ce am făcut, toate experienţele pe care le-am trăit 
şi tot ce am spus vreodată, totul a fost depozitat într-un sertar 
din zona plexului solar. Personal, îmi place să-mi imaginez 
câteodată că în interiorul acestui plex există niște funcționari 
mititei și ori de câte ori emitem un gând sau trăim o 
experiență, ei îndosariază acest gând sau această experiență 
într-un dosar pe care îl pun apoi la locul potrivit. Foarte mulți 
oameni au de pildă dosare intitulate: Nu sunt destul de bun, 
sau Nu voi reuși niciodată, sau Nimic din ceea ce fac nu-mi 
iese. Ei sunt pur şi simplu îngropaţi sub aceste dosare. Dacă 
încep brusc să repete afirmaţii de genul: „Sunt un om 
minunat şi mă iubesc pe mine însumi“, micuţii funcționari 
nu prea ştiu ce să facă cu ele: „Ce-i asta!? se întreabă ei 
intrigaţi. Unde trebuie să introducem acest dosar? Până acum 
nu am mai avut niciodată de-a face cu un astfel de gând!“ 

De aceea, funcţionarii îndosariază noul gând la rubrica 
Îndoială. „Hei, Îndoială, îi strigă ei, vino și vezi despre ce 
este vorba“. Şi astfel, Îndoiala preia noul mesaj şi întreabă 
mintea conștientă: „Ce este asta? De când te cunoaştem, tu 
ne-ai transmis întotdeauna cu totul altfel de mesaje“. La nivel 
conștient, noi putem reacţiona în două feluri. Îi putem spune 
Îndoielii: „O, ai dreptate. Am greșit. Nu sunt bun de nimic. 
Îmi pare rău. Am greşit mesajul“, revenind apoi la vechile 

noastre obiceiuri, sau îi putem spune: „Nu mai am nevoie 
de vechile mesaje. Iubirea este noul cuvânt de ordine“. 
Spune-i Îndoielii să înceapă un dosar nou, întrucât vor urma 
foarte multe mesaje de iubire de acum înainte. Învață să îţi 
tratezi îndoiala ca pe un prieten, nu ca pe un duşman, şi 
mulțumește-i pentru că încearcă să lămurească lucrurile. 


R IN 


Nu contează cu ce te ocupi în această lume. Nu contează 
dacă eşti președinte de bancă sau spălător de vase, soție 
casnică sau marinar. Oricine ai fi, tu ai înlăuntrul tău o 
înțelepciune care este conectată la Adevărul Universal. Dacă 
eşti dispus să priveşti în interiorul tău şi să îți pui o întrebare 
simplă, de genul: „Ce încearcă să mă înveţe această expe- 
riență?“, iar apoi asculţi în liniște, tu vei primi cu siguranță 
răspunsul. Cei mai mulți dintre oameni sunt atât de ocupați 
alergând încolo şi încoace și creându-şi această telenovelă 
pe care o numesc viață, încât nu îşi aud niciodată vocea 
interioară. 

Nu îţi ceda niciodată puterea personală altor oameni, 
imaginilor pe care și le creează aceștia în legătură cu binele 
și răul. Ei nu au putere asupra ta decât în măsura în care le-o 
cedezi tu. Foarte multe grupuri de oameni își cedează puterea 
în favoarea altor grupuri. Acest lucru se întâmplă în toate 
culturile. De pildă, femeile din cultura noastră își cedează 
adeseori puterea în favoarea bărbaţilor. Ele afirmă frecvent 
lucruri de genul: „Soţul meu nu îmi permite“. Exact asta 
înseamnă să îţi cedezi puterea personală în favoarea altcuiva. 

Dacă ajungi să crezi aşa ceva, tu te încui practic într-o celulă 
din care nu mai poți ieşi decât dacă obţii permisiunea unei 
alte persoane. Cu cât îți vei păstra mintea mai deschisă, cu 
atât mai multe lucruri vei învăţa și cu atât mai mult vei crește 
şi te vei transforma. 

O femeie mi-a povestit odată că atunci când s-a măritat, 
era foarte supusă, întrucât așa fusese crescută. A avut nevoie 
de ani de zile pentru a realiza că această condiţionare o ţinea 
închisă într-o celulă. Ea a ajuns să acuze pe toată lumea 
pentru problemele ei, de la socri şi până la soţul ei. În cele 
din urmă, ea a divorțat de bărbat, dar a continuat să îl acuze 
tacit pentru tot ce nu mergea bine în viața ei. A avut nevoie 
de zece ani pentru a se elibera de aceste tipare mentale şi 
pentru a-și recâștiga puterea personală. În final, ea a înțeles 
că singura responsabilă pentru faptul că nu și-a spus cuvântul 
şi nu și-a luat apărarea a fost ea însăși, nu soțul și nu socrii 
ei. Aceştia nu au făcut altceva decât să reflecte înapoi către 
ea ceea ce simţea ea însăşi în sinea ei: un sentiment de 
neputinţă. 

Nu accepta să îți cedezi puterea personală nici pornind 
de la ceea ce citeşti. Îmi amintesc că acum câţiva ani am 
citit un articol într-o revistă binecunoscută despre o serie de 
subiecte despre care se întâmpla să știu câte ceva. După 
părerea mea, informaţiile prezentate în revistă erau complet 
eronate, așa că am renunțat să o mai cumpăr timp de foarte 
mulți ani de zile, întrucât și-a pierdut orice credibilitate în 
faţa mea. Noi suntem singura autoritate din viața noastră și 
nu trebuie să credem că dacă o idee a văzut lumina tiparului, 
ea este neapărat adevărată. 

Faimosul conferențiar Terry Cole-Whittaker a scris o 
carte minunată intitulată Ce crezi tu despre mine nu este 
treaba mea. Exact aşa ar trebui să stea lucrurile în cazul 
tuturor oamenilor. Ce crezi tu despre mine nu este treaba 
mea, ci a ta. De altfel, mai devreme sau mai târziu gândurile 
tale se vor întoarce la tine, exact pe vibrația pe care le-ai 
emis. 

Atunci când devenim conștienți de noi înşine și de ceea 
ce ne dorim de la viață, noi putem începe să ne schimbăm. 
Unicul rol al vieţii este să ne slujească. Tot ce trebuie să 
facem noi în această direcţie este să îi cerem ceea ce dorim. 
Spune-i vieţii ce îţi dorești de la ea, iar apoi deschide-te și 
primeşte ceea ce îţi oferă ea. 


75 


PARTEA A DOUA 


DIOLVAREA 
OBSIACOLELOR 


EE I 


Noi trebuie să realizăm ce se 
întâmplă în interiorul nostru, pentru a 
înțelege la ce convingeri trebuie să 
renunțăm. În loc să ne ascundem durerea, 
noi ne putem elibera complet de ea. 


CAPITOLUL 5 


ÎNȚELEGEREA BLOCAJELOR CARE 
TE ÎNLĂNȚUIE 


Tiparele cronicizate ale urii de sine, vinovăţiei 
şi autocriticii amplifică stresul organismului şi 
slăbesc sistemul imunitar. 


Acum, că am înţeles ceva mai multe lucruri despre 
puterea pe care o avem cu toții în interior, îți propun să 
examinăm ce anume ne împiedică să o folosim. Personal, 
am convingerea că toți oamenii au în interior blocaje sau 
bariere care îi împiedică să se bucure de viaţă. Chiar și după 
foarte mult lucru cu noi înșine și după eliminarea foarte 
multor blocaje, noi și noi straturi de blocaje străvechi 
continuă să iasă la suprafață. 

Foarte mulți oameni se consideră atât de neputincioşi 
încât ajung să creadă că, orice ar face, nu sunt şi nu vor fi 
niciodată suficient de buni. Din păcate, ei își proiectează 
aceste defecte inclusiv asupra celor din jur, ajungând să 

considere că toți oamenii sunt la fel de dizarmonioși ca ei. 
Cei care continuă să spună la orice vârstă: „Nu pot face 
cutare lucru pentru că mama m-a învăţat... sau pentru că 
tata mi-a spus...“, încă nu s-au maturizat. 

Ceea ce îmi propun în această secțiune este să te ajut 
să elimini aceste blocaje și aceste bariere interioare, eventual 
să te învăţ și anumite lucruri noi, despre care poate că nu 
știai nimic până acum. Cine ştie? Poate că o anumită frază 
pe care o vei citi în continuare va produce în tine un declic, 
trezind în mintea ta o nouă idee. 

Îți poţi imagina ce minunat ar fi dacă ai învăţa în fiecare 
zi câte o idee nouă, care să te ajute să scapi de povara 
trecutului și să îți creezi mai multă armonie în viaţa ta? 
Atunci când vei ajunge să înţelegi procesul individual al 
vieţii, tu vei şti în ce direcţie să o apuci. Dacă îţi vei focaliza 
întreaga energie asupra procesului de lucru cu sinele, mai 
devreme sau mai târziu toate problemele și tiparele care 
trebuie dizolvate îți vor apărea limpede în faţa ochiului 
interior. 

Cu toții avem provocări în viață. Nu există om fără 
probleme. Nimeni nu poate trece prin viaţă lin, fără să se 
confrunte cu niciun obstacol. Dacă o astfel de viață ar fi 
posibilă, ce rost ar mai avea să ne înscriem la această școală 
particulară numită Pământ? Unii oameni se confruntă cu 
probleme de sănătate, iar alții cu provocări relaționale, legate 
de carieră sau financiare. Unii au prea puțin, iar alţii prea 
mult. 

Eu cred că una dintre cele mai mari probleme cu care 
se confruntă oamenii este faptul că nu au nici cea mai mică 

idee în legătură cu convingerile și gândurile la care își doresc 
să renunțe. De multe ori, noi știm ce ne dorim şi ce nu 
funcţionează în viața noastră, dar nu înțelegem ce anume ne 
împiedică să ne bucurăm de ceea ce ne dorim. De aceea, îţi 
propun să ne ocupăm în continuare de blocajele care ne 
înlănțuie în mod curent. 


REET V A 


Gândește-te puțin la tiparele mentale, la problemele și 
la situaţiile care te împiedică să mergi mai departe şi să te 
bucuri de viață. De ce natură sunt acestea? În care din 
următoarele categorii se încadrează ele: critică, teamă, 
vinovăție, sau resentimente? Personal, eu numesc aceste 
categorii: Principalele patru tipuri de blocaje. Care este 
categoria ta preferată? De pildă, categoria cu care m-am 
luptat eu cel mai mult în viața mea a fost o combinaţie de 
critică şi resentimente. Foarte mulți oameni se încadrează 
în două sau mai multe categorii, la fel ca mine. Tu din ce 
categorie crezi că faci parte? Eşti măcinat cumva de teamă, 
sau de vinovăţie? Eşti extrem de critic, sau plin de resen- 
timente? Resentimentele nu sunt altceva decât o formă de 
mânie refulată în subconștient. De pildă, dacă ai convingerea 
că nu ţi se permite să îți exprimi mânia, cel mai probabil ai 
foarte multe resentimente acumulate în subconștient. 

Noi nu ne putem nega propriile sentimente. Oricât am 
dori acest lucru, acestea nu pot fi ignorate la infinit. Atunci 
când am fost diagnosticată cu cancer, eu am fost nevoită să 
mă examinez cu cea mai mare atenție, ajungând să recunosc 

multe lucruri despre care până atunci nu am fost niciodată 
dispusă să consider că îmi aparțin. Spre exemplu, eram o 
persoană plină de resentimente şi purtam în mine foarte multă 
amărăciune acumulată în trecut. Pusă în fața realității crude, 
mi-am spus: „Louise, nu mai ai timp pentru așa ceva. Trebuie 
să te schimbi, și asta cât mai rapid cu putință“. După cum 
s-a exprimat foarte inspirat Peter McWilliams: „Tu nu-ți mai 
poți permite luxul gândurilor negative“. 

Experiențele tale reflectă întotdeauna convingerile tale 
interioare. La modul cel mai strict vorbind, tu îți poţi deduce 
convingerile contemplându-ţi experiențele. Oricât de tulbu- 
rătoare ți s-ar părea această idee, toți oamenii din viața ta 
reflectă o anumită convingere pe care o ai despre tine. Dacă 
eşti criticat tot timpul la serviciu, probabil că ești foarte critic 
tu însuți, imitându-ți părinții care te-au criticat cândva. Ori 
de câte ori ţi se întâmplă un eveniment nedorit, tu ai cea 
mai bună ocazie de a privi în interior şi de a te întreba: „În 
ce fel am contribuit eu însumi la această experiență? Ce 
aspect din ființa mea crede că merită acest lucru?“ 


E A 


Cu toții avem tipare moştenite din familie. De aceea, 
este foarte uşor să dăm vina pe părinți, pe copilăria noastră 
sau pe mediul în care am crescut, dar acest lucru nu face 
decât să ne menţină blocați. În niciun caz nu ne poate elibera. 
Atât timp cât vom păstra această atitudine, noi vom rămâne 
niște victime și vom continua să repetăm aceleași experiențe 
la infinit. 

Nu contează ce ţi-a făcut sau ce te-a învăţat altcineva 
în trecut. Porneşte de la premisa că astăzi este o nouă zi. 
Acum nu te mai poate controla nimeni. Momentul prezent 
este singurul în care îţi poţi crea propriul viitor, contribuind 
astfel inclusiv la viitorul acestei lumi. Nu contează nici măcar 
ce spun eu. Singurul care îţi poate influența viitorul eşti tu. 
Numai tu îți poți schimba felul în care gândești, în care simți 
și în care acţionezi. Tot ce afirm eu este că tu poți face acest 
lucru, întrucât înlăuntrul tău se află o Putere Superioară care 
te poate ajuta să te eliberezi de toate aceste tipare mentale, 
cu singura condiţie să îi permiţi. 

Amintește-ți cum te simţeai atunci când erai un copilaş 
foarte mic. La acea vreme te iubeai exact așa cum erai. 
Niciun copil de vârstă foarte mică nu îşi critică trupul 
spunând: „O, şoldurile mele sunt prea mari!“ Copiii sunt pur 
și simplu fericiți că au un corp. Ei îşi exprimă liber 
sentimentele. Atunci când un copil este fericit, toţi cei din 
Jur îşi dau seama de acest lucru. Atunci când el este supărat, 
chiar și vecinii află! Copiii nu se tem niciodată să își exprime 
emoțiile în fața celorlalți oameni. Fi trăiesc întotdeauna în 
momentul prezent. La fel ai fost şi tu cândva. După ce ai 
crescut, tu ai început să îi asculți pe oamenii din jurul tău 
şi ai învăţat de la ei tiparul fricii, al vinovăţiei și al criticii. 

Dacă ai crescut într-o familie în care toată lumea era 
foarte critică, tu nu poți fi altfel la maturitate. Dacă ai crescut 
într-o familie în care nu ai avut voie să îţi exprimi mânia, 
probabil că te îngrozește gândul unei confruntări pline de 
furie, preferând să îți înghiți mânia și să o proiectezi asupra 
corpului tău. 

Dacă ai crescut într-o familie în care toată lumea era 
manipulată de sentimentul vinovăţiei, la fel te vei simți şi 
ca adult. Probabil că spui tot timpul: „Îmi pare rău“ şi nu 
afirmi niciodată ceea ce gândeşti cu adevărat. Practic, nu poți 
obține ceea ce îți doreşti decât prin manipulare. 

Pe măsură ce creştem, noi preluăm de la cei din jur 
aceste idei şi pierdem astfel contactul cu înțelepciunea 
noastră interioară. De aceea, noi trebuie să renunțăm mai 
întâi la aceste prejudecăţi, întorcându-ne la acea stare de 
puritate pe care am avut-o cândva, pe vremea când ne iubeam 
cu adevărat pe noi înşine. Noi trebuie să regăsim minunata 
inocenţă a copilăriei și acea bucurie de a trăi manifestată clipă 
de clipă pe care o simt copiii în starea lor beatifică de 
minunare. 


E 


Gândeşte-te cu toată seriozitatea la adevărurile pe care 
doreşti să le afirmi în legătură cu persoana ta. Formulează 
aceste afirmații într-o manieră pozitivă, nu negativă. În 
continuare, du-te în fața oglinzii şi repetă aceste afirmații. 
Conştientizează obstacolele care îți stau în cale. De pildă, 
dacă faci afirmaţia: „Mă iubesc și mă aprob pe mine 
însumi“, fii foarte atent la eventualele mesaje negative care 
ies la suprafață din subconștient. Nu le respinge, ci priveşte-le 
ca pe nişte comori, căci ele vor deveni cheia care te va ajuta 
să descui poarta către libertatea ta. Cele mai multe dintre 
aceste mesaje vor aparține uneia din cele patru categorii 
amintite mai sus: criticism, teamă, vinovăție sau resen- 

timente. Cel mai probabil, tu nu ai ajuns singur la aceste 
concluzii, ci ai învăţat aceste mesaje de la alți oameni. 

Unii oameni își aleg pentru această viaţă sarcini extrem 
de dificile. Convingerea mea este însă că noi ne aflăm aici 
pentru a învăţa să ne iubim pe noi înșine în pofida tuturor 
celorlalți. Noi putem transcende oricând dorim limitările 
părinţilor sau prietenilor noştri. Dacă ai fost într-adevăr un 
copil cuminte, pe placul părinților tăi, asta nu înseamnă decât 
că ai învățat foarte rapid modul lor limitat de a privi viața. 
Tu ai învăţat ad litteram ceea ce ți-au spus părinții tăi, iar 
acum continui să faci acelaşi lucru, deși ai crescut. Foarte 
mulți oameni mari continuă să audă în subconştient vocea 
părinţilor lor. Acest lucru nu este rău în sine. Înseamnă doar 
că părinţii lor au fost nişte profesori foarte buni, iar ei au 
fost niște elevi la fel de buni. A sosit însă timpul ca fiecare 
să gândească pentru sine! 

Atunci când se privesc în oglindă şi încearcă să 
rostească afirmaţiile pozitive pe care doresc să și le inoculeze 
în subconștient, foarte mulți oameni întâmpină o opoziție 
interioară. Acest lucru este firesc: rezistenţa este primul pas 
care conduce către schimbare. Majoritatea oamenilor doresc 
ca viața lor să se schimbe în bine, dar dacă le spui să schimbe 
cutare lucru, îţi răspund: „Cine eu? Nu, nu vreau să fac așa 
ceva“. 

Alţii trăiesc un sentiment de disperare. De multe ori, 
atunci când te priveşti în oglindă și îţi spui: „Te iubesc“, 
copilul interior îți răspunde: „Unde ai fost în tot acest timp? 
Te aştept de atâta vreme să mă bagi în seamă“. Valuri de 
tristeţe ies astfel la suprafaţă, întrucât tu ţi-ai neglijat copilul 
interior o perioadă foarte lungă de timp. 

Atunci când am predat acest exercițiu la unul din 
seminariile mele, o femeie mi-a spus că se simte extrem de 
speriată. Am întrebat-o ce anume o sperie și ea mi-a răspuns 
că a supravieţuit unui incest. Foarte mulți oameni au trecut 
prin această experiență traumatizantă și trebuie să înveţe cum 
să o transceandă. Este interesant cât de des este întâlnită 
această experiență pe planeta noastră. La ora actuală ştirile 
despre incesturi au explodat pur şi simplu, dar eu nu cred 
că acestea au devenit mai frecvente decât în trecut. Din 
fericire, societatea noastră a mai progresat, iar oamenii au 
ajuns la concluzia că și copiii au drepturi. Dintr-o dată, 
această plagă oribilă a societății noastre a devenit evidentă, 
sărindu-ne în ochi. Pentru a scăpa de această problemă, noi 
trebuie mai întâi să o recunoaştem. Abia apoi vom putea 
lucra asupra ei. 

Terapia psihică este extrem de importantă pentru cei 
care au trecut printr-un incest. Ei simt nevoia să își găsească 
un Spațiu în care să se simtă în siguranță pentru a putea lucra 
cu emoțiile lor. Abia după ce se eliberează de mânie şi de 
rușine pot ieși ei din acest spaţiu privat în care se pot iubi 
pe ei înșiși. Indiferent care ar fi problema cu care lucrăm, 
noi trebuie să ne aducem în permanență aminte că 
sentimentele care ies la suprafața conștiinței noastre sunt 
simple emoții. Noi nu mai putem retrăi experiența. În schimb, 
trebuie să lucrăm pentru a ajuta copilul nostru interior să se 
simtă în siguranță. Mai mult, trebuie să îi mulțumim pentru 
că a avut curajul de a supraviețui experienţei. De multe ori, 
atunci când lucrăm cu o problemă dificilă, așa cum este 
incestul, este foarte dificil să acceptăm că persoana care 

ne-a abuzat a făcut singurul lucru pe care îl putea face la 
vremea respectivă cu nivelul de înţelegere și cu cunoaşterea 
de care dispunea. Toate actele de violență sunt comise de 
oameni care au fost abuzaţi ei înşişi. Cu toții avem nevoie 
de vindecare. Dacă vom învăţa să ne iubim şi să ne prețuim 
aşa cum suntem, noi nu vom mai simţi nevoia să rănim pe 
altcineva. 


Renunță complet la critici 


Oamenii care suferă de boala criticii obişnuiesc să se 
critice la infinit pentru aceleași motive. Ei ar trebui să se 
trezească şi să-şi dea seama că aceste critici nu funcționează 
niciodată! Personal, le recomand o cu totul altă tactică: aceea 
de a se aproba tot timpul, exact așa cum sunt. Adeseori, oa- 
menii critici atrag la rândul lor foarte multe critici, tocmai 
din cauza tiparului lor mental. Noi primim întotdeauna ceea 
ce oferim Universului. Mulți dintre ei simt de asemenea 
nevoia să fie perfecţi tot timpul, dar cine poate fi cu adevărat 
perfect? Tu ai cunoscut vreodată un om perfect? Eu una nu 
am cunoscut. Ori de câte ori ne plângem de o altă persoană, 
noi ne plângem de fapt de un aspect care ne displace la noi 
înşine. 

Toţi cei din jur sunt o reflectare a noastră, iar ceea ce 
vedem în ei vedem inclusiv în noi înşine. De multe ori, noi 
nu acceptăm diferite părți din ființa noastră. Ne abuzăm 
singuri consumând alcool şi droguri, fumând, mâncând în 
exces, şi aşa mai departe. Toate acestea sunt modalități prin 

care ne autopedepsim pentru că nu suntem perfecţi, dar cine 
ne cere acest lucru? De regulă, noi încercăm prin perfec- 
ționismul nostru să îndeplinim aşteptările unei persoane care 
a jucat un rol important în primii noştri ani de viață. De 
aceea, detaşează-te. Este suficient că exiști. Vei descoperi 
astfel că ești un om minunat, exact așa cum eşti în momentul 
de față. 

Dacă ai fost întotdeauna un om foarte critic, care a privit 
viaţa printr-un filtru extrem de negativ, vei avea nevoie de 
timp pentru a învăţa să o priveşti cu mai multă iubire și cu 
mai multă acceptare. Renunță la critică, care nu este altceva 
decât un obicei, nu realitatea fiinţei tale, și învață să ai mai 
multă răbdare cu tine însuți. 

Îţi poţi imagina ce minunat ar fi dacă ne-am putea trăi 
viața fără a fi vreodată criticați de altcineva? Cât de liberi 
şi de confortabil ne-am simţi! În fiecare dimineață ne-am 
trezi având sentimentul că începem o nouă zi minunată din 
viața noastră, întrucât toată lumea ne-ar iubi și ne-ar accepta, 
și nimeni nu ne-ar mai critica şi nu ar mai avea nimic 
împotriva noastră. Tu îţi poți oferi deja această fericire. În 
acest scop, învaţă să îţi accepţi toate acele calități care te 
fac unic şi special. 

Experienţa vieţii trăite în armonie cu tine însuţi este una 
dintre cele mai sublime. În fiecare dimineaţă, atunci când te 
trezești, tu te poți bucura de noua zi pe care o vei petrece 
în compania ta. 

Atunci când te iubeşti pe tine însuți, tu scoţi automat 
la lumină tot ce este mai bun în tine. Nu vreau să spun cu 
asta că vei deveni un om mai bun, căci asta ar însemna că 

acum nu ești suficient de bun. Cert este că vei descoperi noi 
modalități, mai pozitive, de a-ţi împlini nevoile şi de a 
exprima într-o mai mare măsură cine ești cu adevărat. 


Vinovăţia ne face să ne simţim inferiori 


Adeseori, oamenii îţi transmit mesaje negative, deoarece 
aceasta este maniera cea mai simplă de a te manipula. Ori 
de câte ori cineva încearcă să te facă să te simţi vinovat, 
pune-ţi următoarele întrebări: „Oare ce doreşte? De ce 
procedează în acest fel?“ Nu accepta nicio clipă să fii de 
acord cu el: „Da, are dreptate. Sunt vinovat. De aceea, trebuie 
să fac ce îmi spune“. 

Mulţi părinți își manipulează copiii prin intermediul 
vinovăţiei, întrucât la fel au fost crescuţi şi ei. Ei îşi mint 
copiii, făcându-i pe aceștia să se simtă inferiori. Chiar şi după 
ce cresc, acești copii continuă de multe ori să fie manipulaţi 
de rude și de prieteni, pentru că nu au învăţat să se respecte 
singuri (caz în care nu ar permite această manipulare), dar 
şi pentru că sunt obișnuiți ei înșiși să îi manipuleze pe cei 
din jur. 

Foarte mulți oameni trăiesc cu povara vinovăţiei. Ei 
simt întotdeauna că greşesc sau că nu fac ce trebuie, motiv 
pentru care îşi cer tot timpul scuze. Ei nu sunt dispuși să se 
ierte pe ei înșiși pentru ceva ce au făcut în trecut. Din cauza 
atitudinii lor, ei se condamnă pentru aproape tot ce fac. Dacă 
te afli în această categorie, lasă norii din viaţa ta să se 
risipească. Nimeni nu te obligă să trăieşti în acest fel. 

Învață să spui nu și pune-i la punct pe cei care încearcă 
să te manipuleze prin intermediul vinovăţiei. Nu spun că 
trebuie să te înfurii neapărat pe ei, dar nici nu mai trebuie 
să le faci jocurile. Dacă nu ești obişnuit să refuzi pe cineva, 
spune-i foarte simplu: „Nu, nu voi face acest lucru“, fără prea 
multe amănunte. Nu-i oferi persoanei manipulatoare argu- 
mente și pretexte care să o ajute să te critice, clătinându-ți 
astfel fermitatea deciziei. Dacă oamenii vor vedea că nu mai 
eşti dispus să te lași manipulat, ei vor renunța să mai încerce. 
Nimeni nu te poate controla decât dacă tu îi permiţi acest 
lucru. Chiar dacă te vei simţi vinovat prima dată când vei 
spune nu, te asigur că odată cu practica îți va fi din ce în 
ce mai uşor. 


Ei 


Una din femeile care au participat la unul din 
seminariile mele mi-a spus odată că are un copil născut cu 
o boală de inimă congenitală. Ea se simțea vinovată pentru 
acest lucru, fiind convinsă că era vina ei, că a făcut ceva în 
perioada sarcinii care l-a făcut pe copil să se nască astfel. 
Oricare ar fi adevărul, vinovăția nu rezolvă niciodată nimic. 
De altfel, în cazul ei nimeni nu a greșit în niciun fel. I-am 
spus mamei că este posibil ca sufletul copilului să fi luat 
singur această decizie înainte de a se naște, în scopul de a 
învăța o lecție împreună cu mama lui. Am învățat-o să îşi 
iubească copilul, dar și să se iubească pe sine, și să renunțe 
la sentimentul că a făcut ceva rău. Acest gen de vinovăție 
nu vindecă niciodată pe nimeni. 

Dacă faci ceva care îți provoacă regrete, nu mai face 
acel lucru. Dacă ai făcut ceva în trecut care te face să te 
simți vinovat, iartă-te pe tine însuți. Dacă îți poți corecta 
greșeala, fă-o, și nu o mai repeta. Ori de câte ori simți o 
stare de vinovăţie, pune-ţi întrebările: „Care sunt convingerile 
mele legate de mine însumi? Cui încerc să îi fac pe plac?“ 
Observă apoi convingerile din copilărie care ies la suprafața 
conștiinței tale. 

Majoritatea clienților mei care au provocat accidente de 
mașină trăiesc un sentiment profund de vinovăţie şi nevoia 
de a se autopedepsi. Alţii au o mare ostilitate reprimată, fiind 
convinși că nu au dreptul să spună ceva în apărarea lor. 
Vinovăţia simte întotdeauna nevoia să fie pedepsită. De 
aceea, foarte mulţi oameni care se simt vinovaţi devin 
propriii lor judecători, procurori și călăi, condamnându-se 
la o închisoare autoimpusă. Fi se pedepsesc singuri, dar 
nu-şi dau seama că procesul a fost nedrept, întrucât s-a 
desfăşurat fără prezenţa unui avocat al apărării. 

A sosit timpul să ne iertăm pe noi înşine şi să ne 
eliberăm. 


E IN 


O doamnă în vârstă de la unul din seminariile mele 
mi-a povestit că simte o stare de vinovăție profundă din 
cauza fiului ei, o persoană de vârstă mijlocie. Acesta era 
singurul ei copil şi după ce a crescut, a devenit o persoană 
foarte retrasă. Femeia se simţea vinovată, întrucât l-a crescut 
într-o manieră foarte severă. I-am explicat că a procedat așa 
cum a crezut ea că era mai bine la vremea respectivă, ținând 

cont de nivelul ei de înţelegere. Toţi copiii își aleg singuri 
mamele înainte de a se întrupa, așa că la nivel spiritual fiul 
ei știa foarte bine în ce se bagă. I-am mai spus că îşi risipește 
inutil energia simțindu-se vinovată pentru un lucru pentru 
care nu mai putea face nimic. Femeia a oftat: „Păcat că s-a 
întâmplat ce s-a întâmplat. Îmi pare rău că nu mi-am făcut 
cum trebuie datoria de mamă“. 

Asta înseamnă să îți risipeşti inutil energia. Această 
atitudine nu îi mai putea ajuta fiul la ora actuală, şi din păcate 
nu o ajuta nici pe ea. Vinovăţia poate deveni o povară foarte 
grea şi îi face pe oameni să se simtă inferiori. 

Am învățat-o pe participanta la seminarul meu ca de 
fiecare dată când simţea apărând sentimentul de vinovăţie, 
să îşi spună ceva de genul: „Nu, nu mai sunt dispusă să 
accept acest sentiment. Îmi propun să învăţ să mă iubesc pe 
mine însămi. Îmi accept fiul exact așa cum este“. Dacă va 
continua să facă acest lucru, tiparul mental va începe să se 
schimbe. 

Chiar dacă nu ştim cum să ne iubim pe noi înşine, 
simplul fapt că ne propunem să ne iubim poate produce o 
schimbare foarte mare în ființa noastră. Tiparele negative 
nu merită pur şi simplu să fie cultivate. Lecţia pe care o avem 
de învăţat este întotdeauna aceeași: să ne iubim pe noi înșine. 
Lecţia femeii din exemplul de mai sus era să se iubească pe 
ea însăși, nu să îşi vindece fiul. Acesta a apărut în viaţa ei 
tocmai cu scopul de a învăța să se iubească singur. Ea nu 
putea face acest lucru în locul lui, așa cum el nu îl putea 
face în locul ei. 

Adeseori, religiile organizate se pricep de minune să îi 
facă pe oameni să se simtă vinovați. Multe dintre ele se 

pretează la orice pentru a-i ține pe oameni înregimentați, 
manipulându-i în special atunci când sunt foarte tineri. La 
ora actuală noi nu mai suntem însă copii, așa că nu mai 
trebuie să ne lăsăm înregimentaţi. Suntem adulți, așa că 
putem decide pentru noi înşine în ce dorim să credem şi în 
ce nu. Chiar dacă arhetipul copilului interior continuă să se 
simtă vinovat, adultul din noi îi poate schimba cu blândeţe 
copilului convingerile. 

Ori de câte ori cultivi o emoție negativă, iar apoi o 
reprimi, tu creezi o stare de haos în interiorul tău. lubeşte-te 
suficient de mult pentru a-ți permite să îți manifești propriile 
emoții. Lasă-le să iasă la suprafață. Dacă ai foarte multe 
emoții reprimate și le dai drumul să iasă, este posibil să 
plângi zile în şir sau să te înfurii tot timpul. Va trebui să 
lucrezi foarte mult cu tine. Iată câteva afirmaţii pe care ţi le 
sugerez şi care pot ușura acest proces, astfel încât să te simți 
mai confortabil: 

e Mă eliberez acum cu uşurinţă de toate convingerile 

mele negative anterioare. 

e Mă simt bine la gândul că mă voi schimba. 

e Calea mea a devenit lină. 

e Mă eliberez de trecut. 

Atunci când le permiţi emoțiilor tale să iasă la suprafața 
conștiinței, nu le judeca. În acest fel, nu ai face decât să le 
reprimi și mai mult. Dacă treci printr-o mare dilemă sau 
printr-o criză profundă, repetă-ți că te simți în siguranță și 
că dorești să lași emoțiile tale să se manifeste deschis. 
Afirmarea unor astfel de sentimente pozitive va genera 
schimbările benefice pe care le dorești. 

DESCĂTUȘAREA SENTIMENTELOR 


Chiar și o tragedie se poate transforma într-un 

beneficiu nesperat dacă o privim ca pe o lecţie 

care ne permite să creștem din punct de vedere 
spiritual. 


Descătușarea mâniei într-o manieră 
pozitivă 


Toţi oamenii se înfurie din când în când. Mânia este o 
emoție onestă. Dacă nu este manifestată deschis, ea se va 
manifesta în interiorul corpului, dând naștere unei boli sau 
unei afecțiuni. 

La fel ca şi în cazul criticismului, noi ne înfuriem de 
fiecare dată din cauza acelorași lucruri. Dacă suntem furioși, 
dar simţim că nu avem dreptul să ne manifestăm deschis 
furia, noi înghiţim în sec şi o refulăm în interior, fapt care 
dă naștere resentimentelor, amărăciunii și depresiei. De 

aceea, cel mai bine este să găsim o cale prin care să ne 
descătușăm mânia, dar într-o manieră care să nu fie 
distructivă. 

Există mai multe metode prin care ne putem descătușa 
într-un mod pozitiv mânia. Una dintre cele mai bune constă 
în a vorbi deschis cu persoana care ne-a trezit acest sen- 
timent, eliberând astfel aburul interior aflat sub presiune. De 
pildă, îi putem spune: „Sunt supărat pe tine pentru că 
INERRRRRRRE “. Dacă simţim nevoia să țipăm la cineva, înseamnă 
că mânia noastră s-a acumulat de foarte mult timp. Există 
Şi cazuri în care simțim că nu ne putem adresa persoanei 
care ne-a trezit această stare de mânie. În astfel de situaţii, 
o metodă foarte utilă constă în a ne adresa ei în fața oglinzii. 

În acest scop, găseşte un loc în care să nu poți fi deranjat 
de nimeni. Atunci când te uiţi în oglindă, priveşte-te în ochi. 
Dacă nu poți face acest lucru, privește-ţi nasul sau gura. Dacă 
este posibil, imaginează-ţi că persoana din faţa ta este aceea 
care te-a înfuriat. Amintește-ți de momentul cu pricina şi 
simte din nou starea de mânie pe care ţi-a declanșat-o la 
vremea respectivă. Spune-i apoi persoanei de ce eşti atât de 
supărat pe ea. Nu te sfii să îţi arăţi sentimentele reale. Spune-i 
ceva de genul: 

* Sunt supărat pe tine pentru Că eese. 

e Mă simt rănit pentru că mi-ai făcut... 

e Mi-e foarte teamă pentru că tu onan. 

Lasă-ţi emoțiile să iasă la suprafață. Dacă simţi nevoia 
să îți manifești fizic mânia, ia o pernă şi începe să o loveşti. 
Nu te teme să îţi laşi mânia să își urmeze cursul natural. 
Și-aşa ai ţinut-o prea mult timp închisă în tine. Nu mai 

trebuie să o dublezi și cu un sentiment de rușine sau de 
vinovăţie. Reţine: toate emoţiile noastre sunt gânduri aflate 
în acţiune. Ele slujesc unui scop, și dacă le eliberezi din 
mintea şi din trupul tău, tu faci astfel loc pentru alte emoții 
și pentru alte experienţe, eventual mai pozitive. 

După ce ţi-ai exprimat cât mai deschis mânia împotriva 
persoanei care te-a supărat, fă tot ce poți pentru a o ierta. 
Iertarea este un act de eliberare și principalul ei beneficiar 
eşti tu. Dacă nu poți ierta persoana în cauză, exercițiul devine 
un act negativ şi nu va avea efecte vindecătoare asupra ta. 
Există o diferenţă între eliberarea de mânie şi reaprinderea 
ei. Construieşte-ţi un discurs de genul: 

„Gata, s-a terminat. Experienţa a rămas în trecut. Nu 
sunt de acord cu acțiunea ta, dar îmi dau seama că ai făcut 
aşa cum ți s-a părut cel mai bine, ținând cont de nivelul de 
înțelegere şi de cunoaşterea ta de atunci. Am încheiat cu 
acest capitol. Te eliberez și mă detaşez de tine. Acum eşti 
liber, şi la fel sunt şi eu“. 

Dacă este cazul, practică de mai multe ori acest 
exerciţiu, până când simți că ai scăpat cu adevărat de întreaga 
mânie acumulată împotriva persoanei în cauză. Eventual, poți 
lucra cu aspecte diferite ale mâniei tale. Procedează aşa cum 
te simţi inspirat. 


Bayek 


Există şi alte metode pe care le putem folosi pentru a 
ne elibera de mânie. De pildă, putem ţipa ţinându-ne o pernă 
pe faţă, putem lovi pernele, patul sau un sac de box. Putem 

scrie o scrisoare plină de ură, pe care o putem apoi arde. 
Putem țipa din toți rărunchii în mașină, cu geamurile închise. 
Putem juca tenis sau golf, lovind minge după minge cu 
conștiința că ne manifestăm astfel furia interioară. Putem face 
exerciţii fizice, putem înota sau putem alerga în jurul 
blocului. Ne putem descrie sentimentele în scris, folosind 
însă mâna nedominantă; procesul creator este prin excelență 
o modalitate de eliberare a emoțiilor. 

Un participant la un seminar de-al meu mi-a spus odată 
că a folosit o alarmă pentru a-și programa o ședință de țipat 
cu o pernă pe cap. Și-a acordat zece minute pentru a se 
elibera astfel de toate frustrările acumulate împotriva tatălui 
său, dar a constatat că după cinci minute era deja epuizat. 
La fiecare 30 de secunde, el se uita la ceas, dar numai pentru 
a constata că mai are câteva minute bune la dispoziţie. 

Personal, m-am eliberat de mânie lovind patul şi țipând 
ca din gură de şarpe. La ora actuală nu mai pot aplica această 
metodă, întrucât am mai mulți câini, care se sperie şi cred 
că sunt supărată pe ei. De aceea, în prezent prefer să țip în 
mașină, cu geamurile închise, sau să sap o groapă în grădina 
casei. 

După cum poți vedea, tu poți fi oricât de creator doreşti 
atunci când îţi propui să te eliberezi de emoțiile tale. Sfatul 
meu este să faci o activitate fizică pentru a te elibera de 
emoţiile prea intense, desigur, într-o manieră care să nu-ţi 
facă niciun rău. Nu trebuie să devii nicio clipă un pericol 
pentru tine sau pentru cei din jur. Mai mult, aminteşte-ți să 
comunici cu Puterea ta superioară. Interiorizează-te şi 
conştientizează faptul că există un răspuns pentru mânia ta, 

pe care îl poţi primi cu ușurință. O metodă terapeutică foarte 
utilă este meditaţia şi vizualizarea mâniei tale, care se scurge 
liberă afară din corpul tău. Transmite-i celeilalte persoane 
iubirea ta şi conştientizează dizolvarea dizarmoniilor care vă 
separă în lumina acestei iubiri. Propune-ţi să devii mai 
armonios. Poate că mânia pe care o simţi are rolul de a-ți 
atrage atenţia că nu comunici suficient de bine cu ceilalți 
oameni. Dacă acesta este cazul, corectează-ţi acest defect. 

Este uimitor cât de mulți oameni îmi povestesc cât de 
fericiţi au devenit după ce şi-au eliberat mânia împotriva altor 
persoane prin astfel de metode nepericuloase. Ei se simt ca 
și cum ar fi scăpat de o povară foarte grea. Una dintre 
cursantele mele mi-a povestit că i-a fost foarte greu să se 
elibereze de mânia acumulată. Deși îşi înțelegea din punct 
de vedere intelectual sentimentele, ea nu le putea manifesta 
deschis. Când a reuşit în sfârşit să își descătușeze mânia, ea 
a lovit din răsputeri pernele, ţipând și numindu-și în toate 
felurile mama și fiica alcoolică. În final, a simţit că de pe 
piept i se ridică o greutate enormă. Cu prima ocazie când 
a primit vizita fiicei sale, ea nu se mai putea opri din 
îmbrățișări. Eliberarea de mânie a lăsat un mare loc gol în 
inima ei, pe care l-a umplut cu iubire. 


EET N 


Poate că ai fost mânios toată viața ta. Poate că porți în 
tine o stare obişnuită de mânie, după cum o numesc eu. La 
cel mai mic declic, tu te enervezi. Tot ce se întâmplă în viața 

ta te enervează și nu reușești să depășești deloc această stare 
de spirit. Starea obișnuită de mânie este o copilărie. Ea nu 
înseamnă altceva decât că tu dorești ca lucrurile să se 
deruleze întotdeauna așa cum vrei tu. Dacă te afli în această 
situație, poate că ar fi util să îți pui câteva întrebări: 

e De ce optez eu pentru a fi tot timpul mânios? 

e Cum procedez pentru a crea mereu aceleași situații 

care mă enervează? 
„* Este aceasta singura modalitate prin care pot 
reacționa în fața vieţii? 

e Este această stare de lucruri ceea ce îmi doresc? 

e Pe cine pedepsesc eu? 

e De ce îmi doresc să rămân în această stare de 

spirit? 

e Ce convingere a mea stă la baza acestor frustrări? 

e Ce vibrații emit care trezesc în ceilalți nevoia de a 

mă irita? 

Cu alte cuvinte, de ce crezi că pentru a-ți trăi viaţa 
trebuie să te enervezi tot timpul? Eu nu spun că nu există 
multă nedreptate în lume. Cu siguranță, există momente în 
care ai tot dreptul din lume să te enervezi. Starea obişnuită 
de mânie nu este însă bună pentru corpul tău, întrucât îşi 
face sălaș în el. 

Observă lucrurile asupra cărora te focalizezi în cea mai 
mare parte a timpului. Aşează-te în fața oglinzii timp de zece 
minute și priveşte-te în faţă. Pune-ţi următoarele întrebări: 
„Cine eşti tu? Ce îți doreşti de la viață? Ce te face fericit? 


Ce pot face eu ca să te simti fericit?“ Impune-ţi să te 

schimbi. Creează-ţi un spațiu interior în care să nu cultivi 
decât tipare optimiste, vesele și pline de iubire. 


sep 


Foarte mulți oameni se enervează în timp ce se află la 
volanul maşinii. Ei își exprimă astfel frustrarea față de ceilalți 
şoferi, care încalcă regulile de circulaţie sau vociferează. 
Personal, am renunțat cu mult timp în urmă să mă mai 
enervez din cauza celorlalți şoferi. Ori de câte ori mă urc 
la volanul maşinii, îmi exprim iubirea față de ea. În 
continuare, afirm faptul că sunt întotdeauna înconjurată de 
şoferi competenţi, fericiți și calmi. Toţi șoferii din jurul meu 
sunt foarte buni. Datorită acestor afirmaţii, în suflet mi s-a 
inoculat o convingere care mă face să atrag foarte rar şoferi 
incompetenți în jurul meu. Chiar şi aceștia mă lasă în pace, 
preferând să îi agaseze pe cei care le fac semne cu mâna 
sau care ţipă la ei. 


ER I 


Maşina ta este o extensie a ta, la fel ca tot restul 
mediului în care trăieşti. De aceea, transmite-i iubirea ta. 
Transmite-le de asemenea iubire tuturor celor care conduc 
alături de tine pe șosea. După părerea mea, părțile mașinii 
tale nu diferă prea mult de cele ale corpului tău. 

Spre exemplu, una din angajatele mele mi-a povestit 
că simte că nu are o „viziune“, că nu îşi dă seama încotro 
se îndreaptă viaţa ei sau încotro dorește ea să se îndrepte. 

Într-o dimineaţă, ea a descoperit că parbrizul mașinii ei era 
complet acoperit cu noroi. O altă persoană pe care o cunosc 
mi-a povestit odată că se simţea „blocată“ cu viața ei. Nu 
putea nici să avanseze, nici să se întoarcă din drum. Pur şi 
simplu stătea pe loc. Într-o zi, un cauciuc al mașinii i s-a 
dezumflat și nu a mai putut mişca mașina în nicio direcție. 
Știu că pare o prostie la prima vedere, dar nu am putut să 
nu rămân fascinată să constat cum terminologia folosită de 
aceste două persoane pentru a-și descrie actuala stare mentală 
s-a potrivit atât de bine și în cazul mașinii lor. „A nu avea 
o viziune“ înseamnă să nu vezi nimic în faţa ta. Un parbriz 
acoperit cu noroi descrie cel mai bine, metaforic vorbind, 
această stare de lucruri. În mod similar, un cauciuc dezumflat 
exprimă perfect situaţia în care „te simți blocat“. De aceea, 
data viitoare când ai o problemă cu mașina, notează 
defecţiunea. Cine ştie? Poate că există o legătură între ea şi 
ceea ce simţi tu în momentul respectiv. S-ar putea ca 
rezultatele să te lase cu gura căscată. Într-o zi cred că voi 
scrie o carte pe care o voi intitula: Cum să îţi vindeci 
automobilul. 

A existat o vreme când oamenii nu înțelegeau 
conexiunea dintre corpul și mintea lor. Eu cred că a sosit 
timpul să ne lărgim și mai mult această înţelegere, studiind 
inclusiv conexiunile care există între mintea noastră și 
mașinăriile din jurul nostru. La urma urmelor, fiecare situație 
din viața noastră reprezintă o lecţie din care putem învăța 
ceva. Dacă ştim cum să procedăm, toate aceste situaţii se 
pot debloca, iar viața noastră poate începe să decurgă mult 
mai lin. 

Practic, mânia este cunoscută dintotdeauna şi se 
manifestă de fiecare dată la fel. Nimeni nu poate scăpa de 
această experiență. Secretul constă în a o recunoaște ca atare 
şi a o redirecţiona într-o direcţie mai sănătoasă. Dacă te 
îmbolnăveşti, nu te enerva din această cauză. În loc să îţi 
orientezi mânia împotriva trupului tău, mai bine iartă-l și 
umple-l cu iubire. Oamenii care îngrijesc bolnavi ar trebui 
să îşi aducă aminte să aibă grijă inclusiv de ei înșiși. În caz 
contrar, ei se vor epuiza şi nu le vor mai fi de niciun folos 
prietenilor sau membrilor familiei pe care îi îngrijesc. Lasă-ţi 
sentimentele să se manifeste libere. Dacă vei învăţa să îţi 
exprimi mânia într-o manieră pozitivă, vei avea foarte mult 
de câștigat şi viața ta se va transforma într-o manieră 
nebănuită. 


Resentimentele generează o varietate 
foarte mare de boli 


Un resentiment nu este altceva decât o stare de mânie 
care a fost refulată foarte mult timp. Marea problemă a 
resentimentelor este aceea că ele îşi găsesc sălaș în corpul 
fizic, de regulă în acelaşi loc, pe care îl consumă apoi ca o 
carie. Printre consecinţele frecvente ale resentimentelor se 
numără tumorile şi cancerele. De aceea, reprimarea mâniei 
şi lăsarea ei să se instaleze în corp nu este deloc benefică 
pentru sănătate. Dacă suferi de resentimente, cel mai bine 
este să le scoţi la suprafaţă şi să le manifești deschis. 

Mulţi oameni au fost crescuţi în familii în care nu li s-a 
permis să își manifeste mânia. Îndeosebi femeile au fost 
învăţate că mânia este ceva rău. Singurii care au dreptul să 
se înfurie sunt părinţii. Așa se face că acești oameni învață 
să își înghită mânia, mai degrabă decât să o exprime deschis. 
De fapt, ei singuri sunt responsabili pentru acest mecanism 
(dacă au devenit adulţi). Nimeni nu îi mai obligă la maturitate 
să procedeze în acest fel. 

Scoicile construiesc straturi peste straturi de calcit în 
jurul firelor de nisip care intră sub carapacea lor, până când 
le transformă în nişte perle minunate. Din păcate, și noi ne 
ocupăm la infinit de rănile noastre, zgândărindu-le 
încontinuu, dar ele nu se transformă deloc în perle, ci încep 
să sângereze. Este ca și cum am rula la infinit același film 
vechi în mintea noastră. Dacă dorim să ne eliberăm de 
vechile răni, singura cale constă în a le transcende. 

Unul din motivele pentru care femeile fac atât de des 
chisturi și tumori la nivelul uterului este ceea ce eu numesc 
sindromul „mi-a făcut un rău“. Organele genitale reprezintă 
partea cea mai masculină a corpului în cazul bărbaţilor, şi 
respectiv cea mai feminină în cazul femeilor. Ele întru- 
chipează fie principiul masculin, fie principiul feminin. 
Atunci când au parte de episoade emoționale dificile, 
îndeosebi în domeniul relaţiilor de cuplu, oamenii le 
proiectează asupra acestor zone corporale. În cazul femeilor, 
ele se instalează în zona organelor genitale, partea lor cea 
mai feminină. Dacă sunt zgândărite la infinit, mai devreme 
sau mai târziu ele se transformă în chisturi sau în tumori. 

asa 


De regulă, resentimentele sunt foarte adânc îngropate 
în noi. De aceea, munca de scoatere la lumină şi de dizolvare 
a lor poate dura multă vreme. Am primit odată o scrisoare 
de la o femeie care mi-a scris că deși lucra cu un anumit 
resentiment, a făcut trei tumori canceroase succesive. Ea nu 
reușea, pur și simplu, să își dizolve resentimentul, aşa că 
tumorile reapăreau de fiecare dată. Din felul în care mi-a 
scris, mi-am dat seama că nu era deloc dispusă să renunţe 
la amărăciunea ei. Prefera de o mie de ori să își extirpe 
chirurgical tumorile, decât să lucreze cu iertarea. Cel mai 
bine ar fi fost să meargă pe ambele căi. Medicii sunt foarte 
pricepuţi la extirparea tumorilor, dar atât timp cât nu ne vom 
rezolva problemele interioare, acestea vor continua să apară. 

Unii oameni preferă să moară decât să își schimbe 
tiparele mentale. Şi chiar mor. Am cunoscut mulţi oameni 
care ar fi preferat mai degrabă să moară decât să îşi schimbe 
obişnuinţele alimentare. Şi mulţi dintre ei chiar au murit. 
Astfel de cazuri sunt foarte tulburătoare atunci când se 
întâmplă în cazul unor persoane pe care le cunoaștem şi pe 
care le iubim, mai ales dacă știm că au de ales. 

Indiferent ce decizii luăm, acestea sunt întotdeauna 
corecte pentru noi, așa că nu putem învinovăţi pe nimeni, 
nici măcar dacă părăsim planeta ca urmare a lor. La urma 
urmelor, cu toţii vom părăsi această planetă mai devreme 
sau mai târziu, la momentul potrivit pentru noi. 

De aceea, noi nu trebuie să ne acuzăm niciodată că am 
dat greș sau că am făcut ceva greșit. Nu trebuie să ne simțim 

vinovaţi. Nu este vina nimănui. Nimeni nu a greșit cu nimic. 
Noi facem întotdeauna ceea ce ştim mai bine, ţinând cont 
de nivelul de înţelegere și de cunoaşterea de care dispunem 
la momentul respectiv. Reţine: cu toții avem Puterea 
înlăuntrul nostru și cu toții ne naştem pe această planetă 
pentru a învăța anumite lecţii. Sinele nostru superior este 
singurul care cunoaște destinul nostru în această viaţă şi ceea 
ce trebuie să învăţăm pentru a ne continua procesul de 
evoluție. Practic, nu există o cale greşită. Cu toţii ne aflăm 
pe aceeași cale nesfârșită care duce către eternitate, scop în 
care ne naștem de nenumărate ori. Ceea ce nu reușim să 
rezolvăm în această viață, vom rezolva în alta. 


Sentimentele reprimate conduc la depresie 


Depresia nu este altceva decât o stare de mânie orientată 
către sine. Este mânia celui care consideră că nu are dreptul 
de a se manifesta liber. Spre exemplu, unii oameni consideră 
că nu au dreptul să își exprime mânia împotriva unui părinte, 
a soțului sau soției, ori a unui angajat sau a celui mai bun 
prieten. Și totuşi, această mânie există. De aceea, ei se simt 
blocați. În timp, această mânie se transformă în depresie. Un 
număr uriaș de oameni din zilele noastre suferă de depresie. 
În multe cazuri, această boală s-a cronicizat. leșirea din 
această stare este foarte dificilă în astfel de cazuri. Oamenii 
ajung să se simtă atât de disperaţi încât nu mai sunt dispuşi 
să facă niciun efort. 

Oricât de spirituali ne-am considera, cu toții trebuie să 
ne spălăm din când în când propriile rufe murdare. Noi nu 

le putem lăsa să se adune într-un morman uriaș, spunându-ne 
în sinea noastră: „Eu nu sunt preocupat de astfel de probleme 
triviale, întrucât trăiesc în lumea mea metafizică“. La fel 
trebuie să procedăm noi și cu sentimentele noastre. Dacă 
dorim ca mintea noastră să se manifeste liber, noi trebuie să 
ne spălăm din când în când rufele mentale murdare. 

Una dintre cele mai bune maniere de a face acest lucru 
constă în a ne acorda permisiunea de a ne manifesta mânia, 
astfel încât să nu mai cădem în depresie. La ora actuală au 
apărut numeroși terapeuți specializați în eliberarea mâniei. 
O şedinţă sau două cu un astfel de terapeut pot fi extrem de 
utile. 

Am convingerea personală că toți oamenii din această 
lume ar trebui să facă săptămânal o şedinţă de lovire a 
patului, indiferent dacă simt că sunt mânioși sau nu. Există 
terapii care îi încurajează pe pacienţi să îşi autoinducă o stare 
de mânie, pentru a se putea elibera apoi de ea. În ceea ce 
mă priveşte, consider că cei mai mulți dintre ei își menţin 
prea mult timp pacienţii scufundaţi în această stare de mânie. 
La fel ca orice altă emoție care iese la suprafață, mânia nu 
poate dura mai mult de câteva minute. Dacă îi privim pe 
copii, constatăm că aceștia intră și ies din stările lor emo- 
ționale extrem de rapid. Noi ne cramponăm de emoţiile 
noastre și le reprimăm numai pentru că nu le manifestăm 
deschis. 

Autoarea Elisabeth Kiibler-Ross predă la seminariile ei 
un exercițiu minunat, pe care îl numește exfernalizare. Ea 
își pune cursanţii să îşi prindă mâna într-un inel de cauciuc 

„1 să lovească de nenumărate ori o carte veche de telefon, 
lasand astfel tot felul de emoţii mai vechi să iasă la suprafață. 

Atunci când îţi eliberezi mânia, nu este nicio problemă 
dacă te simţi stânjenit, îndeosebi dacă ai fost crescut într-o 
familie care considera că manifestarea deschisă a mâniei este 
ceva rău. Prima dată când vei practica un exerciţiu de 
eliberare a mâniei ți se va părea extrem de ciudat, dar treptat 
te vei obişnui cu această metodă, care ți se va părea din ce 
în ce mai amuzantă. În plus, efectele ei pot fi extrem de 
puternice. Cu siguranță, Dumnezeu nu te va urî pentru că 
te simţi furios. După ce te vei elibera complet de această 
mânie acumulată atâta vreme, tu vei percepe situaţia în care 
te afli într-o lumină nouă şi vei găsi noi soluții pentru 
problemele cu care te confrunți. 

O altă sugestie pe care doresc să le-o fac tuturor celor 
care se simt deprimaţi este să apeleze la un nutriționist bun 
şi să își purifice dieta alimentară. Este de necrezut cât de 
mult poate ajuta mintea o dietă corectă. Cel mai adesea, 
oamenii deprimaţi consumă alimente sărace în substanţe 
nutritive, fapt care nu face decât să le complice și mai mult 
problema. De aceea, alegerea unei diete alimentare corecte 
îi poate ajuta foarte mult. De altfel, acest lucru este util şi 
recomandabil pentru absolut toți oamenii. Peste toate, 
medicamentele pe care le luăm nu fac decât să agraveze şi 
mai mult dezechilibrul chimic care există deja în corpul 
nostru. 

Renașterea este un alt proces minunat prin care ne 
putem elibera emoțiile, întrucât exerciţiul transcende 
intelectul. Dacă nu ai încercat niciodată până acum o şedinţă 

de renaştere, îţi recomand să o faci. Foarte mulţi oameni au 
declarat că aceste şedinţe i-au ajutat foarte mult. Metoda 
constă într-o tehnică specială de respirație care te ajută să 
te conectezi cu problemele pe care le-ai avut în trecut, astfel 
încât să le poți elimina apoi într-o manieră pozitivă. Un 
instructor calificat te pune apoi să repeţi anumite afirmaţii. 

Recomand de asemenea terapiile de lucru cu corpul, 
cum ar fi rolfing-ul, un proces de manipulare profundă a 
țesuturilor conjunctive creat de Ida Rolf, sau terapiile Heller 
și Trager. Toate aceste terapii reprezintă modalităţi extrem 
de eficiente de eliberare a tiparelor restrictive de la nivelul 
corpului. Ele funcționează însă diferit pentru fiecare om în 
parte. O metodă poate fi excelentă pentru o persoană, dar 
ineficientă pentru o alta. Noi nu putem afla care este cea 
mai bună metodă pentru noi decât încercându-le pe toate. 

Librăriile sunt pline de cărți care oferă terapii alter- 
native. Multe magazine de alimente naturiste oferă adeseori 
buletine informative în care sunt prezentate diferite cursuri 
şi seminarii. După cum se spune: când adeptul este pregătit, 
maestrul apare. 


Teama echivalează cu lipsa de încredere 


La ora actuală, teama face ravagii pe această planetă. 
Nu există buletin de ştiri care să nu genereze o stare de 
teamă, vorbind despre războaie, crime, corupție, și multe 
astfel de aspecte ale societăţii în care trăim. Teama nu este 
altceva decât o lipsă de încredere în sine. Datorită ei, noi nu 

avem încredere în Viaţă. Nu putem crede că la nivel superior 
cineva are grijă de noi, așa că simțim nevoia să preluăm 
controlul integral la nivelul conștiinței fizice. Aşa se naște 
senzația de teamă, întrucât nimeni nu poate controla totul în 
Viaţa sa. 

Transcenderea fricii nu înseamnă altceva decât un 
proces de reînvățare a încrederii în sine. Ai încredere în 
Puterea din lăuntrul tău, care este conectată la Inteligența 
Universală. Cultivă-ţi încrederea în această putere invizibilă 
ŞI renunţă să te mai bazezi exclusiv pe lumea materială. Asta 
nu înseamnă că nu mai trebuie să faci nimic în această lume 
fizică, dar dacă ai încredere în sine, tu poți avansa prin viață 
mult mai lin. Așa cum spuneam mai devreme, eu cred cu 
toată convingerea că tot ceea ce am nevoie îmi este revelat. 
Am o încredere deplină în faptul că cineva dintr-o lume 
superioară are grijă de mine, chiar dacă nu pot controla tot 
ce mă înconjoară la nivel fizic. 

Atunci când prin minte îți trece un gând de teamă, 
acesta încearcă de fapt să te protejeze. Sugestia mea este să 
te adresezi astfel fricii: „Știu că dorești să mă protejezi. 
Apreciez faptul că doreşti să mă ajuţi și îți mulțumesc pentru 
acest lucru“. Oferă-i gândului de teamă recunoașterea pe care 
o merită, căci intenţia lui este de a te ajuta. Atunci când 
corpul fizic percepe starea de teamă, glandele secretă un 
hormon numit adrenalină, menit să te protejeze de pericol. 

Observă-ţi temerile și realizează faptul că nu ești una 
cu ele. Contemplă-le la fel cum te-ai uita la imaginile unui 
film pe un ecran. Realitatea pe care o percepi pe ecran nu 
se află cu adevărat acolo. Imaginile în mișcare nu sunt 
altceva decât cadre de celuloid care se schimbă și dispar 

foarte rapid. Temerile noastre apar și dispar la fel de rapid 
ca aceste imagini. Ele nu rămân fixate în mintea noastră decât 
dacă ne cramponăm de ele. 


Ea 


Teama este o limitare a minții noastre. Mulți oameni 
sunt terorizați la gândul că s-ar putea îmbolnăvi, sau că ar 
putea rămâne fără casă etc. Atunci când teama se transformă 
într-un mecanism defensiv, ea capătă atributele mâniei. Rolul 
ei este să ne protejeze. Repetarea afirmațiilor pozitive este 
însă mult mai eficientă, întrucât blochează recrearea mentală 
a situațiilor de care ne temem, care pot atrage apoi aceleași 
situații în viața reală. Mai presus de orice, noi ar trebui să 
ne iubim pe noi înșine, chiar dacă ne este teamă. Așa cum 
spuneam mai devreme, nu există o realitate obiectivă 
independentă de noi. Noi suntem centrul care atrage către 
sine tot ceea ce se întâmplă în viața noastră. Toate expe- 
rienţele și relaţiile noastre reflectă tiparele mentale pe care 
le cultivăm în mintea noastră. 

Teama este opusul iubirii. De aceea, cu cât vom fi mai 
dispuşi să ne iubim și să avem încredere în noi înșine, cu 
atât mai mult vom atrage aceste calități în viața noastră. Este 
uimitor cât de multe evenimente nefericite apar în viaţa 
noastră atunci când ne simţim terorizați, îngrijorați sau 
supăraţi, ori atunci când suntem nemulțumiți de noi înșine. 
Aceste evenimente se succed în cascadă în viața noastră, în 
astfel de momente, părând că nu se vor opri niciodată. 

Exact la fel se petrec lucrurile și atunci când ne iubim 
pe noi înşine, doar că evenimentele care se succed în cascadă 

în viața noastră sunt pozitive. Totul pare să ne meargă bine 
în astfel de momente, de la „lumina verde“ a semaforului 
pe care o prindem de fiecare dată și până la „Jocurile de parcare“ 
pe care le găsim fără probleme. Viaţa noastră devine pur și 
simplu minunată, în toate detaliile, de la cele mai importante 
până la cele mai nesemnificative. De când ne trezim 
dimineaţa şi până când ne ducem seara la culcare, totul se 
derulează într-o armonie care nu pare să se mai sfârșească. 

lubește-te pe tine însuţi și ai grijă de tine. Fă tot ce îți 
stă în puteri pentru a-ţi întări inima, corpul și mintea. 
Apelează la Puterea dinlăuntrul tău. Stabileşte o conexiune 
spirituală pozitivă şi învaţă să o menții. 

Dacă te simţi ameninţat sau speriat, respiră conștient. 
Adeseori, atunci când ne temem, noi ne reținem respiraţia. 
De aceea, respiră profund de câteva ori. Respirația este cheia 
care deschide spațiul interior în care sălășluiește Puterea 
superioară. Ea îndreaptă automat coloana vertebrală, lărgeşte 
pieptul şi îi oferă inimii spațiul necesar pentru a se desfăşura. 
Respirația profundă elimină multe blocaje şi conduce la 
deschidere interioară, la expansiune, nu la contracție. Iubirea 
poate curge astfel liber prin noi. Repetă următoarea afirmaţie: 
„Eu sunt una cu Puterea care m-a creat. Mă simt în 
siguranță. Totul este bine în lumea mea“. 


Eliberarea de dependențe 
Una din principalele modalități prin care noi ne mascăm 
temerile interioare sunt dependenţele noastre. Acestea 


suprimă emoţiile şi ne ajută să nu le mai simțim. Din păcate, 

nu există numai dependențe chimice. Există inclusiv 
dependențe ale tiparelor mentale, pe care le adoptăm şi care 
ne împiedică să fim prezenţi în propria noastră viață. Ori de 
câte ori refuzăm să ne implicăm în realitatea din fața noastră, 
să acceptăm momentul prezent, noi apelăm la un tipar sau 
la o obişnuinţă care ne ajută să nu intrăm într-un contact 
direct cu realitatea. Astfel, unii oameni își creează dependențe 
alimentare sau chimice. Deşi există şi predispoziţii genetice 
care favorizează astfel de dependențe (cum ar fi dependența 
de alcool), opțiunea de a rămâne bolnav este întotdeauna 
individuală. Adeseori, atunci când vorbim de o slăbiciune 
personală pe care o considerăm ereditară, cel care vorbește 
prin noi este copilul interior, care acceptă modalitățile 
adoptate de părinţii tăi pentru a-și ţine sub control propriile 
temeri. 

Alţi oameni îți creează dependențe emoţionale. Spre 
exemplu, unii sunt dependenţi de impulsul de a le găsi nod 
în papură altora. Indiferent ce se întâmplă în jurul lor, ei dau 
automat vina pe altcineva: „Este vina lui (lor). Uite ce mi-a(u) 
făcut!“ 

Unii sunt dependenți de acumularea facturilor. Există 
mulți oameni dependenți de datorii. Ei fac tot ce le stă în 
puteri pentru a rămâne îngropați în datorii. Această 
dependență nu pare să aibă nimic de-a face cu banii pe care 
îi au sau pe care îi câștigă. 

Alţii sunt dependenţi de respingere. Oriunde s-ar duce, 
ei atrag oameni care îi resping. Parcă i-ar căuta cu lumânarea. 
Această respingere exterioară nu reflectă altceva decât 
propria lor respingere interioară. Dacă nu s-ar respinge 


113 


Puterea este în interiorul tău 


singuri, ceilalți oameni fie nu i-ar mai respinge deloc, fie ar 
face-o, dar lor nu le-ar păsa. Dacă te afli în această situație, 
pune-ți întrebarea: „Ce aspect al ființei mele refuz să accept?“ 

Există foarte mulți oameni dependenţi de boală. Ei se 
îmbolnăvesc tot timpul de ceva, şi chiar dacă nu se îmbol- 
năvesc, sunt îngrijorați că ar putea-o face. 

Dacă ţii cu tot dinadinsul să fii dependent de ceva, de 
ce nu devii dependent de iubirea de sine? Devino dependent 
de afirmaţiile pozitive sau de orice altă metodă care te poate 
ajuta într-un mod constructiv. 


Supraalimentaţia obsesivă 


Primesc foarte multe scrisori de la oameni care au 
probleme cu greutatea corporală. Aceştia încearcă tot felul 
de diete care durează două-trei săptămâni, după care se 
opresc. În final, se simt vinovaţi pentru că au renunțat la 
dieta alimentară şi în loc să recunoască faptul că au făcut 
tot ce le-a stat în puteri la momentul respectiv, se înfurie pe 
ei înşişi și se simt vinovaţi. În final, se autopedepsesc singuri, 
întrucât vinovăția îşi doreşte întotdeauna o pedeapsă. Drept 
urmare, ies la restaurant și consumă alimente care nu le fac 
bine. Dacă ar adopta o altă atitudine, bucurându-se pentru 
faptul că timp de două săptămâni (în care au adoptat o dietă 
corectă) au făcut un lucru minunat pentru corpul lor, şi dacă 
ar renunţa la vinovăţie, ei ar începe să dizolve acest tipar 
mental. Simultan, ei ar putea repeta anumite afirmații 
pozitive, de genul: „Cândva aveam probleme cu greutatea. 

Acum îmi permit însă să am greutatea ideală pentru mine“. 
În acest fel, tiparul mental ar începe să se transforme. Mai 
departe, ei nu ar trebui să se concentreze atât de mult asupra 
problemei alimentare în sine, căci nu aceasta este adevărata 
lor problemă. 

Alimentația excesivă joacă întotdeauna un rol de 
protecţie pentru corp. Ori de câte ori omul se simte nesigur 
sau speriat, corpul lui simte nevoia să își adauge un strat 
protector. Greutatea corporală nu are nimic de-a face cu 
hrana consumată. Cei mai mulți dintre oameni își petrec 
întreaga viaţă mâniindu-se pe ei înșiși pentru că sunt graşi. 
Ce risipă inutilă de energie! Dacă te afli în această situaţie, 
încearcă să realizezi ce aspect din viaţa ta te face să te simți 
nesigur și speriat. Ar putea fi vorba de slujba ta, de soţ sau 
de soţie, de sexualitatea ta sau de viață în general. Dacă ești 
supraponderal, nu-ți mai focaliza inutil şi obsesiv energia 
asupra greutăţii tale corporale, ci asupra tiparului mental care 
te face să crezi că: „Am nevoie de protecţie, deoarece mă 
simt nesigur“. 

Este uimitor cât de rapid răspund celulele noastre 
tiparelor noastre mentale. Atunci când nevoia noastră de 
protecție dispare și când începem să ne simţim în siguranță, 
grăsimea se topește singură. Am remarcat în propria viață 
că ori de câte ori mă simt nesigură, câștig în greutate. Atunci 
când viața mea se derulează într-un ritm extrem de rapid, 
când fac foarte multe lucruri și când mi se pare că mă 
risipesc, simt automat o nevoie crescută de securitate, de 
protecţie. În astfel de cazuri îmi spun: „Am înţeles, Louise, 
a sosit timpul să lucrezi asupra sentimentului de siguranță. 

poresc să ştii că eti în siguranță, că totul este bine, că te 
oti descurca perfect cu toate aceste activităţi, că poți fi în 
„pate aceste locuri, tă poţi face față fără probleme tuturor 
„cestor sarcini asumale şi tuturor acestor evenimente care 
e derulează în vida ta. Află că ești în siguranță și că te 
pbesc“. 

Greutatea coporală nu este decât simptomul exterior 
„unei temeri interioare. Ori de câte ori te priveşti în oglindă 
şi constaţi că eşti pea gras, fii convins că priveşti în față 
emultatul propriei ile gândiri din trecut. Dacă îţi vei schimba 
podul de a gândi, vei planta o sămânță care va da rod, creând 
viaţa ta 0 altă realitate. Ceea ce gândeşti astăzi va da 
pstere noii tale înfăişări de mâine. Una dintre cele mai bune 
„ai pe care le-am.itit vreodată despre eliminarea greutății 
„cesive este cartea Sondrei Ray, Singura dietă care există. 
|wcrarea vorbeşte despre eliminarea gândirii negative, nu 
kspre o dietă alimentară propriu-zisă. Cartea te învață pas 
a pas cum să îţi edimini vechile tipare mentale. 


Grupurile în care se practică 
atoperfecționarea 


Grupurile în cae se practică autoperfecționarea tind să 
vină un fenomen social în zilele noastre. Personal, îl 
onsider extrem de pozitiv. Aceste programe oferă foarte 
plte beneficii individuale și colective. Ele constau în 
„unarea mai mutor Oameni care suferă de aceleași 
pbleme, dar nu pentru a se lamenta reciproc, ci pentru a 

descoperi modalități prin care să își rezolve aceste probleme, 
îmbunătăţindu-și astfel calitatea vieţii. La ora actuală există 
grupuri pentru orice problemă care îţi trece prin minte. Multe 
dintre ele apar în cartea de telefon la rubrica Servicii 
comunitare, chiar la începutul Paginilor Aurii. Cu siguranță 
îți poţi găsi un astfel de grup care ţi se potriveşte. De 
asemenea, numeroase biserici ţin astfel de întruniri de grup. 

O alternativă constă în a te duce la magazinul local de 
produse naturiste şi a citi buletinul pe care îl afișează. Dacă 
îți dorești cu toată seriozitatea să îți schimbi viaţa în bine, 
vei găsi cu siguranţă calea care ţi se potriveşte cel mai bine. 

Programele în 12 paşi se găsesc pretutindeni. Ele sunt 
foarte răspândite la ora actuală și au un format care dă 
rezultate excelente. Îndeosebi programul Al-Anon, destinat 
celor care au fost crescuţi sau care locuiesc împreună cu 
persoane dependente, este deosebit de eficient și se adresează 
aproape oricărei categorii de persoane. 


Sentimentele sunt barometrul tău interior 


Atunci când cresc într-o familie cu probleme sau 
disfuncţională, oamenii învaţă să evite conflictele de orice 
fel, ajungând astfel să îşi nege propriile sentimente. Adeseori, 
ei refuză să aibă încredere în ceilalți oameni și nici măcar 
nu le mai solicită ajutorul, fiind convinși că trebuie să fie 
suficient de puternici pentru a se descurca singuri cu 
problemele lor. Drama este că ei nu se mai află în contact 
cu propriile emoții, care joacă un rol extrem de important 

în cadrul relaţiei cu ceilalți oameni, dar și cu ei înşişi și cu 
lumea din jur, fiind un fel de barometru interior care indică 
ce merge și ce nu merge bine în vieţile lor. Blocarea acestui 
barometru nu face decât să complice şi mai mult lucrurile, 
conducând adeseori la boli fizice și mintale. Omul nu poate 
vindeca decât boala pe care o simte. Dacă nu îţi permiţi să 
simţi ce se întâmplă în interiorul tău, tu nu ai de unde să știi 
ce anume trebuie să vindeci. 

Pe de altă parte, foarte mulți oameni trec prin viață 
simțindu-se tot timpul vinovați, invidioși, speriați sau trişti. 
Ei îşi creează tipare mentale şi comportamentale care îi fac 
să repete la infinit aceleași experienţe pe care nu și le doresc. 
Dacă te simţi tot timpul mânios, trist, speriat sau invidios, 
dar refuzi să intri în contact cu cauza care stă la baza acestor 
sentimente, tu nu vei face altceva decât să creezi din ce în 
ce mai multă mânie, tristeţe, teamă sau invidie. Tu nu îţi vei 
putea recupera puterea personală înapoi decât dacă vei înceta 
să te mai simți o victimă și dacă vei face efortul de a-ţi învăţa 
lecţia, astfel încât problema să poată dispărea. 

Dacă ai încredere în procesul vieţii și în legătura ta 
spirituală cu Universul, tu îți poţi dizolva mânia sau teama 
de îndată ce acestea apar. Orice om poate şi trebuie să aibă 
încredere în viaţă și în faptul că tot ce se întâmplă corespunde 
ordinii divine perfecte, derulându-se la momentul potrivit şi 
în locul potrivit. 

TRANSCENDEREA DURERII 


Noi suntem mult mai mult decât trupul şi 
personalitatea noastră. Spiritul interior este 
minunat și demn de a fi iubit, indiferent cum se 
modifică înfățișarea noastră exterioară. 


Durerea provocată de moarte 


Este minunat să ai o atitudine pozitivă și să îţi manifeşti 
deschis emoţiile. Natura ţi-a dăruit aceste emoții pentru a te 
ajuta să trăieşti anumite experienţe. De aceea, negarea lor 
nu face decât să îți amplifice durerea. Reţine: moartea nu 
reprezintă un eşec. Toată lumea moare. Acest lucru face parte 
integrantă din procesul vieții. 

Atunci când cineva apropiat moare, procesul de jelire 
durează de regulă un an. De aceea, acordă-ți acest spațiu. 
Este foarte dificil să treci prin toate sărbătorile și anotimpurile 

— Ziua Îndrăgostiților, ziua ta de naştere, aniversarea 
căsătoriei, Crăciunul etc. De aceea, fii blând cu tine și 
acordă-ţi dreptul de a suferi. În această privinţă nu există 
reguli prestabilite, așa că nu trebuie să ţii cont de ceea ce 
spun alții. 

Nu este nicio problemă dacă te simţi mânios sau chiar 
isteric atunci când îţi moare cineva apropiat. Despărțirea de 
o persoană dragă provoacă întotdeauna o suferinţă intensă, 
care trebuie descătușată. Dacă simţi nevoia să plângi, fă-o. 
Priveşte-te în oglindă şi strigă: „Nu e drept!“, sau orice 
altceva simți în interiorul tău. Dacă nu îţi vei descătușa aceste 
emoții, rişti să îți îmbolnăveşti corpul. Ai grijă de tine cât 
poţi mai bine. Știu că nu este ușor, dar merită să încerci. 

Cei care lucrează cu bolnavi de sida (am făcut şi eu 
acest lucru) descoperă că suferința lor devine treptat un 
proces continuu, comparabil cu suferința în timp de război. 
Încercările sunt prea numeroase și sistemul nervos pur şi 
simplu nu le poate face față. În astfel de cazuri, eu mă 
întâlnesc cu anumiţi prieteni speciali pe care îi am și dacă 
simt că nu mai pot suporta, mă dizolv complet într-o criză 
de plâns isteric. Mi-a fost mult mai uşor când a murit propria 
mea mamă. Aceasta a trăit până la vârsta de 91 de ani, așa 
că am simțit că şi-a încheiat ciclul natural al vieţii. Deși am 
suferit în urma morții ei, nu am trăit sentimentul unei injustiții 
sau al frustrării. Războaiele și epidemiile provoacă cele mai 
mari frustrări, moartea celor dragi părând complet nedreaptă 
în astfel de cazuri. 


hagi 

Deși suferința provocată de moartea unei persoane dragi 
are nevoie de timp, uneori ţi se pare că te prăbușeşti într-o 
prăpastie fără fund. Dacă după câțiva ani încă mai jelești, 
înseamnă că te cramponezi de durerea ta. Trebuie să înveţi 
să ierți și să te eliberezi. În acest fel, vei elibera inclusiv 
sufletul celui de care nu te poți detașa. Îţi reamintesc în 
această direcție că noi nu putem pierde niciodată pe cineva 
atunci când moare, pentru simplul motiv că el nu a fost 
niciodată proprietatea noastră. 

Dacă îţi este greu să te detașezi, iată câteva lucruri pe 
care le poți face. Mai întâi de toate, îţi sugerez să faci 
meditații cu persoana dispărută. Indiferent ce a gândit cât a 
trăit pe pământ, după moarte un văl se ridică de pe ochi și 
spiritul vede lucrurile mult mai clar decât în timpul vieţii. 
De aceea, multe din temerile și din convingerile pe care 
le-a avut pe pământ dispar de la sine. Dacă spiritul vede că 
nu-ţi mai trece durerea, el îţi va spune probabil să nu îţi faci 
griji pentru el, întrucât se simte bine. Cere-i spiritului să te 
ajute să ieși cu bine din această perioadă de suferinţă şi 
spune-i că îl iubeşti. 

Nu te acuza niciodată singur pentru că nu ai făcut 
suficient de mult pentru persoana respectivă cât timp a fost 
în viaţă. În acest fel, nu ai face decât să adaugi un sentiment 
de vinovăţie durerii foarte intense pe care o simți deja. Mulţi 
oameni se folosesc de acest pretext pentru a nu-și vedea de 
viaţa lor. Unii dintre ei îşi doresc să părăsească la rândul lor 
această viaţă. Altora, dimpotrivă, moartea unei persoane 
dragi le trezește frica de propria moarte. 

Profită de perioada de doliu pentru a continua să lucrezi 
cu tine însuţi, astfel încât să îți eliberezi o parte din pro- 

blemele personale cu care te confrunți. În perioada de după 
moartea unei persoane apropiate, foarte multă tristețe iese 
la suprafața conștiinței. Conștientizează această tristeţe. 
Încearcă să te simți în siguranţă, chiar dacă la suprafața 
conștiinței tale ies tot felul de dureri de odinioară. Dacă îţi 
vei acorda două sau trei zile de plâns intensiv, foarte multă 
tristeţe și foarte multă vinovăţie din trecut se va dizolva în 
mod natural. Dacă simți nevoia, apelează la un terapeut sau 
la un grup care să te ajute să te simți în siguranţă, astfel încât 
să îţi poţi elibera emoțiile interioare. Poţi repeta de asemenea 
afirmaţii de genul: „Te iubesc și te eliberez. Acum esti liber, 
și la fel mă simt şi eu“. 


EN E 


O femeie de la unul din seminariile mele mi-a povestit 
odată că nu se putea elibera de mânia pe care o simțea 
împotriva unei mătuşi foarte bolnave. Ea se temea că aceasta 
va muri și ea nu-i va mai putea transmite ce simţea cu ade- 
vărat despre anumite evenimente din trecutul lor. Pe de altă 
parte, nu dorea să discute deschis cu mătușa ei atât timp cât 
aceasta se afla în viaţă, întrucât se simţea foarte divizată în 
interior. I-am sugerat să apeleze la un terapeut. Atunci când 
ne simţim blocaţi într-un anumit domeniu, consider că este 
un act de iubire de sine să apelezi la un ajutor din afară. 

Există foarte mulţi terapeuţi specializaţi în acest gen de 
probleme. De altfel, terapia nu trebuie să dureze foarte mult, 
ci doar atâta timp cât ai nevoie pentru a depăși momentul 
dificil. Există de asemenea numeroase grupuri de sprijin 

pentru cei care suferă din cauza morții unei persoane dragi. 
Participarea la un astfel de grup te poate ajuta să treci mai 
ușor peste aceste momente grele. 


Înțelegerea durerii noastre 


Foarte mulţi oameni trăiesc cu o durere pe care nu o 
eliberează niciodată. Uneori este vorba de o durere minoră, 
fără consecinţe grave asupra vieţii lor, în timp ce alteori este 
vorba de o suferință intensă, aproape insuportabilă. De fapt, 
ce este durerea? Majoritatea oamenilor sunt de acord că este 
ceva de care ar dori să scape. De aceea, cel mai bine este 
să o privim în faţă, pentru a înțelege ce lecţie dorește să ne 
înveţe. Ce anume a generat această durere? Ce încearcă ea 
să ne comunice? 

Dicţionarul definește durerea ca „o senzaţie neplăcută 
sau tulburătoare provocată de o afecțiune sau de o boală 
corporală“, dar și ca „suferință mentală sau emoţională“. De 
vreme ce reprezintă o consecinţă a unei tulburări la nivel 
fizic sau mintal, este evident că atât mintea cât şi corpul sunt 
susceptibile la durere. 

Am asistat recent la o demonstraţie perfectă a acestui 
aspect, în timp ce mă uitam la două fetiţe care se jucau în 
parc. Una dintre ele a ridicat mâna ca să îi tragă în joacă o 
palmă prietenei sale. Înainte ca mâna ei să atingă fața 
celeilalte fetițe, aceasta a strigat: „Au!“ Prima fetiță a întrebat 
prietena. „De ce ai strigat «Au»? Nici măcar nu te-am atins“. 
Prietena ei i-a răspuns pe loc: „Pentru că știam că o să mă 

doară“. În cazul de față, durerea mentală a precedat durerea 
fizică. 


sape 


Durerea ne afectează în numeroase forme. Uneori poate 
fi vorba de o simplă zgârietură, alteori de un cucui, de o 
vânătaie, de o boală, de o insomnie, de o ameninţare, de un 
sentiment de panică resimțit la nivelul stomacului, de o 
senzaţie de amorţeală la nivelul braţului sau al piciorului. 
Uneori ea doare foarte tare, alteori mai puţin, dar noi știm 
că este prezentă. De cele mai multe ori, durerea încearcă să 
ne comunice un mesaj. Adesea, acesta este cât se poate de 
evident. De pildă, dacă ne doare stomacul atunci când suntem 
la lucru, dar niciodată în timpul weekendului, probabil că 
este necesar să ne schimbăm slujba. Ce să mai vorbim de 
durerea care urmează după o noapte pierdută prin baruri, în 
care am băut prea mult. Toată lumea înțelege semnificaţia 
acestei dureri. 

Oricare ar fi mesajul ei, noi nu trebuie să uităm că trupul 
uman este o maşinărie complexă, minunat construită. El ne 
spune întotdeauna atunci când există o problemă, dar numai 
dacă suntem dispuşi să îl ascultăm. 

Durerea este doar unul din mesajele pe care ni le trimite 
corpul pentru a ne spune că ceva nu merge bine în viața 
noastră, că ne-am rătăcit şi că trebuie să ne întoarcem pe 
calea cea dreaptă. Corpul nostru aspiră întotdeauna către o 
stare de sănătate perfectă, indiferent ce facem noi. Dacă îl 
abuzăm însă la infinit, noi contribuim singuri la starea de 
boală şi la durerea care o însoțește. 

Ce face omul atunci când simte pentru prima dată 
durerea? E] se grăbeşte la farmacie și își cumpără niște pastile 
(de regulă, analgezice). În acest fel, el nu face decât să îi 
transmită corpului său: „Taci! Nu doresc să aud ce îmi spui“. 
Corpul tace pentru o vreme, după care omul aude din nou 
șoaptele lui, de data aceasta ceva mai tare. Atunci, omul se 
duce la medic, pentru a-şi face o injecție sau pentru a lua 
o reţetă. Mai devreme sau mai târziu, el va trebui să asculte 
însă mesajul pe care încearcă de atâta timp să i-l transmită 
corpul său. Dacă nu se poate altfel, va fi nevoit să facă acest 
lucru atunci când boala se va instala plenar în corpul lui. 
Din păcate, nu sunt puţini cei care refuză chiar şi în al 
doisprezecelea ceas să îşi asculte corpul, continuând să joace 
rolul de victimă până în ultimul moment. Alţii se trezesc și 
sunt dispuși să schimbe ceva în viaţa lor. Oricum ar proceda 
oamenii, procesul de învățare continuă în toate cazurile, într-o 
manieră sau alta. 

Uneori, ceea ce trebuie să facem pentru a-i da satisfacție 
corpului nostru este foarte simplu: să dormim bine o noapte, 
sau să nu mai ieşim prin baruri timp de o săptămână, ori să 
nu mai muncim excesiv la serviciu. Ascultă-ţi întotdeauna 
corpul, căci el își doreşte cu adevărat să te ajute să te simţi 
bine. Corpul tău dorește să fie sănătos, dar nu poate face 
acest lucru dacă tu nu cooperezi cu el. 


sapat 


La prima senzaţie de durere sau de disconfort, eu 
obişnuiesc să mă liniştesc singură. Pornesc întotdeauna de 

la premisa că Puterea superioară îmi va revela ce schimbări 
trebuie să introduc în viaţa mea, astfel încât să mă eliberez 
de boală. Vizualizez un cadru natural ideal, verde şi plin de 
flori. Savurez mireasma brizei calde care mă înconjoară, 
mângâindu-mă pe față. Mă concentrez apoi asupra relaxării 
fiecărui mușchi al corpului meu. 

Când simt că am atins o stare de relaxare perfectă, îmi 
întreb pur și simplu Înţelepciunea interioară: „Cum am 
contribuit eu la această problemă? Ce trebuie să ştiu? În 
ce domenii din viaţa mea trebuie să operez schimbări? “ 
Aştept apoi în linişte să primesc răspunsurile care mă 
interesează. Chiar dacă nu le primesc pe loc, eu am 
întotdeauna convingerea că acestea îmi vor fi revelate în scurt 
timp. Indiferent de schimbările pe care trebuie să le introduc 
în viața mea (şi care îmi sunt revelate), eu știu că acestea 
vor fi ideale pentru mine și că voi fi tot timpul în siguranță. 

Sunt momente în care te întrebi fără să vrei cum vei 
putea suporta astfel de schimbări. „Cum voi putea trăi? Ce 
vor face copiii mei? Cum îmi voi putea plăti facturile?“ 
Indiferent de situaţia în care te afli, ai încredere în Puterea 
superioară, care îți va indica cele mai potrivite căi și care 
îți va oferi cu siguranță mijloacele necesare pentru a duce 
o viață liberă, fără dureri și fără lipsuri. 

Îţi sugerez de asemenea să faci aceste schimbări pe 
rând, pas cu pas. Lao Tse a spus la vremea lui: „O călătorie 
de o mie de leghe începe întotdeauna cu un prim pas“. Oricât 
de micuţ ar fi un pas, dacă lui i se adaugă un altul, apoi un 
altul, el poate conduce la schimbări dramatice și extrem de 
semnificative. Chiar dacă te-ai decis să introduci schimbările 

necesare, îți reamintesc că durerea nu dispare întotdeauna 
peste noapte, chiar dacă acest lucru se poate întâmpla. Ea 
nu se declanșează niciodată imediat, ci are nevoie de timp. 
De aceea, ea nu dispare pe loc, chiar dacă introduci schim- 
bările necesare, așteptând să se convingă că nu mai este 
necesară. În aceste condiţii, fii blând cu tine însuţi. Nu-ţi 
măsura niciodată progresul personal în funcţie de progresele 
altor oameni. Tu ești o ființă unică și ai propria ta manieră 
de a-ţi trăi viața. Ai încredere în Sinele tău superior, care va 
şti să îţi arate calea care te va conduce către eliberarea de 
orice durere fizică și psihică. 


Iertarea este cheia eliberării 


Eu îmi întreb adeseori clienţii: „Ce ai prefera: să ai 
dreptate sau să fii fericit?“ Cu toţii avem opinii personale 
legate de bine şi de rău, de dreptate și nedreptate, în funcţie 
de percepțiile şi de prejudecățile noastre. Indiferent de ceea 
ce simţim, noi ne putem justifica întotdeauna sentimentele. 
De multe ori, noi dorim să îi pedepsim pe cei din jur pentru 
ceea ce ne-au făcut. De şi mai multe ori, faptele lor nu sunt 
atât de grave, dar noi continuăm să le reiterăm la infinit în 
mintea noastră. Această atitudine este copilărească şi stupidă. 
Este o pedeapsă pe care ne-o autoimpunem în prezent pentru 
că cineva ne-a rănit în trecut. 

Pentru a ne elibera de acest trecut, noi trebuie să 
învăţăm să iertăm. De multe ori, noi dorim să facem acest 
lucru, dar nu ştim cum. Iertarea înseamnă renunțarea la 

propriile noastre sentimente dureroase şi detașarea de 
întreaga situație. De regulă, singurii care suferim din cauza 
incapacității noastre de a ierta suntem noi înșine. 


sapt 


Indiferent pe ce cale spirituală mergi, iertarea reprezintă 
unul din pilonii ei principali. Importanţa ei este enormă în 
toate situaţiile, dar îndeosebi în cazul apariţiei unei boli. Ori 
de câte ori ne îmbolnăvim, noi trebuie să ne punem întrebarea 
pe cine trebuie să iertăm. De cele mai multe ori, persoana 
pe care suntem convinși că nu o vom ierta niciodată are cea 
mai mare nevoie de iertarea noastră. Incapacitatea de a ierta 
pe cineva nu îi face acestuia niciun rău; în schimb, în mintea 
Și în corpul nostru poate produce ravagii. Problema nu este 
așadar a celuilalt, ci a noastră. 

Rănile şi cicatricele pe care le purtăm în suflet arată că 
trebuie să ne iertăm mai întâi de toate pe noi înşine, şi abia 
apoi pe ceilalți. De aceea, practică iertarea. Afirmă că ești 
în totalitate dispus să îi ierți pe toți cei care au greșit vreodată 
faţă de tine. „Îmi propun să mă eliberez de trecut. Îi iert 
pe toți cei care m-au rănit vreodată și mă iert pe mine însumi 
pentru că i-am rănit pe alții“. Dacă îţi aduci aminte de cineva 
care te-a rănit cândva, binecuvântează-l cu toată iubirea şi 
eliberează-l, iar apoi uită de acest gând. 

În ceea ce mă priveşte, eu nu m-aș afla astăzi unde mă 
aflu dacă nu i-aș fi iertat din toată inima pe toți cei care m-au 
rănit vreodată. A trecut mult timp de când nu îmi mai doresc 
să mă pedepsesc singură pentru ceea ce mi-au făcut alţii în 

trecut. Nu spun că mi-a fost uşor, dar am ajuns în punctul 
în care pot privi în trecutul meu spunând fără nicio implicare 
emoţională: „Mda, aşa s-au întâmplat lucrurile“. După care 
nu mă mai gândesc deloc la amintirea respectivă. Desigur, 
asta nu înseamnă că aprob comportamentul persoanelor care 
mi-au făcut rău în trecut. 

Dacă ţi se pare că o altă persoană ţi-a luat ceva în mod 
abuziv (un obiect, o proprietate, un iubit sau o iubită), află 
că nimeni nu îți poate lua nimic care îţi aparține de drept. 
Dacă un obiect îți aparţine de drept, el se va întoarce la tine 
mai devreme sau mai târziu (oricum, la momentul potrivit). 
Dacă nu se întoarce la tine, înseamnă că nu ţi-a fost dat să 
îți aparţină. Trebuie să accepţi acest lucru şi să îţi vezi de 
viaţă. 

Dacă dorești să devii liber, tu trebuie să renunți la 
resentimente, oricât de juste ţi s-ar părea acestea, şi să nu 
îți mai plângi de milă. Alcoolicii Anonimi au inventat 
expresia olița lamentării, care mi se pare extrem de plastică. 
Atunci când stai așezat pe olița lamentării, tu te simţi o 
persoană neajutorată, care nu are niciun fel de putere. Dacă 
dorești să îți recapeţi puterea personală, va trebui să te ridici 
în picioare şi să îți asumi responsabilitatea pentru propria 
viaţă. 


sepale 


Dacă dorești să scapi de o experiență dureroasă, închide 
ochii și imaginează-ţi un râu minunat care curge în faţa ta. 
Ia vechea experienţă și arunc-o în râu. Priveşte cum aceasta 

se scufundă în apă și este dusă de curent la vale, până când 
dispare complet. Repetă acest exerciţiu simplu cât mai 
frecvent posibil. 

A sosit momentul să te deschizi în fața compasiunii și 
a vindecării. Interiorizează-te şi conectează-te la acea parte 
a ființei tale care ştie cum să te vindece. Puterea ta de 
autovindecare este incredibil de mare. Depinde numai de tine 
să pătrunzi pe nivele din ce în ce mai profunde ale ființei 
tale și să descoperi aici puteri de care nu erai conștient până 
atunci, care te pot ajuta nu doar să vindeci simptomele 
exterioare ale unei boli, ci chiar să te vindeci în profunzime, 
pe toate nivelele posibile. Ele te pot ajuta să devii o ființă 
integrată și armonioasă, să îți accepţi toate aspectele 
existenţei și toate experienţele pe care le-ai trăit vreodată și 
să înţelegi că ele fac parte integrantă din țesătura vieţii tale 
actuale. 

Una din cărțile mele preferate este Cartea lui 
Emmanuel. Există în aceasta un pasaj în care ne este transmis 
un mesaj de o pozitivitate remarcabilă: 

Întrebarea adresată lui Emmanuel este următoarea: 

„Cum putem experimenta noi circumstanțe dureroase 
fără a ne lăsa afectaţi de ele?“ 

Răspunsul lui Emmanuel sună astfel: 

„Privindu-le ca pe niște lecţii, nu ca pe o pedeapsă. 
Aveţi încredere în viață, prieteni. Oricât de departe v-ar duce 
ea, această călătorie vă este necesară. Voi trebuie să 
traversaţi întinderi cât mai vaste pentru a afla unde se 
ascunde adevărul şi care sunt erorile voastre. După ce veți 
fi parcurs întreaga călătorie, voi vă veţi putea întoarce 

liniștiți acasă, în căminul vostru central, sinele suprem, 
reînnoiți şi mai înţelepţi “. 

Ce bine ar fi dacă am înţelege cu toţii că așa-zisele 
noastre probleme sunt simple oportunităţi de a crește din 
punct de vedere spiritual şi de a ne transforma, dar mai ales 
faptul că ele derivă din vibraţiile emise chiar de noi! Dacă 
dorim să transformăm aceste experienţe, tot ce trebuie să 
facem este să ne schimbăm felul de a gândi, să dizolvăm 
resentimentele pe care încă le mai avem şi să îi iertăm pe 
cei care au greșit față de noi şi pe noi înşine. 


PARTEA A TREIA 


IUBIREA DE SINE 


E A 


Îți mai amintesti cum te simțeai 
atunci când erai îndrăgostit? Inima ta 
cânta de bucurie şi tu te simțeai minunat. 
Exact aşa se simte cel care se iubeşte pe 
sine, cu singura diferență că iubirea lui 
nu îl va mai părăsi niciodată. Această 
iubire durează o viață. De aceea, merită 
să investeşti în ea tot ce este mai bun în 


tine. 


CAPITOLUL 8 


CUM TE POȚI IUBI PE TINE ÎNSUȚI 


Atunci când ierţi şi te detașezi, nu numai că ţi 
se ridică o greutate uriașă de pe piept, dar în 
față ţi se deschide poarta care duce către 
iubirea de sine. 


Mă adresez acum deopotrivă celor care au început deja 
să exploreze căile iubirii de sine și celor care se află abia 
la început pe această cale. În această secțiune doresc să 
analizez câteva dintre modalitățile cele mai inspirate prin care 
putem învăţa să ne iubim pe noi înșine. Am numit această 
metodă Cei zece pași şi am transmis această listă la mii de 
oameni, de-a lungul anilor. 

Iubirea de sine este o aventură cu adevărat minunată, 
care poate fi comparată cu învățarea zborului. Imaginează-ţi 
cum ar arăta această lume dacă am avea cu toții puterea de 
a zbura. Cât de minunată ar deveni ea... De aceea, eu cred 

că a sosit momentul să învăţăm cu toţii să ne iubim pe noi 
înşine. 

Foarte mulți oameni suferă pe un nivel sau altul al ființei 
lor de o lipsă a respectului de sine. Lor le este foarte greu 
să se iubească pe sine, din cauza unor aşa-zise defecte care 
îi împiedică să se prețuiască pe ei înşişi exact aşa cum sunt. 
Ei nu sunt dispuși să se iubească pe sine decât condiţionat, 
după care proiectează acest mod de a iubi inclusiv asupra 
celorlalți oameni. Tot mai mulți maeştri afirmă că nu poți 
iubi cu adevărat pe altcineva până când nu înveţi să te iubești 
pe tine însuţi. Până acum am analizat obstacolele pe care ni 
le creăm singuri în calea iubirii de sine. A sosit acum 
momentul să mai avansăm cu un pas. 


10 modalităţi de a te iubi pe sine 


1. Probabil cel mai important secret care influențează 
iubirea de sine este încetarea oricărei critici la adresa ta. 
Am vorbit deja despre acest criticism în capitolul 5. Dacă 
ne repetăm în permanenţă că suntem perfecţi exact așa cum 
suntem şi că ne acceptăm în totalitate pe noi înşine, noi 
putem introduce mult mai uşor schimbări pozitive în viața 
noastră. Aceste schimbări nu devin dificile decât dacă ne 
considerăm răi. La urma urmelor, toţi oamenii se schimbă. 
Fiecare zi este o nouă zi, și nimeni nu repetă întocmai ceea 
ce a făcut cu o zi înainte. Puterea noastră constă în 
capacitatea noastră de a ne adapta și de a ne lăsa duși de 
valul procesului vieţii. 

Adulții care provin din cămine disfuncţionale devin de 
regulă extrem de responsabili și capătă obiceiul de a se critica 
fără milă. În timpul procesului de creştere, ei nu au cunoscut 
altceva decât tensiuni și anxietate. Principalul mesaj pe care 
l-au primit în copilărie (din cauza căminului disfuncțional 
în care au crescut) a fost: „Cu siguranţă, ceva nu este în 
regulă cu mine“. Gândește-te puţin la cuvintele pe care le 
foloseşti atunci când te acuzi sau atunci când te condamni 
singur. Atunci când vorbesc despre ei înşiși, propriii mei 
clienţi folosesc frecvent expresii precum: „prost, nu am fost 
un băiat (o fată) cuminte, inutil, neglijent, stupid, urât, lipsit 
de valoare, împiedicat, murdar etc.“. Nu cumva foloseşti și 
tu astfel de expresii atunci când te descrii pe tine însuți? 

Cu toții simțim o nevoie uriașă de a ne reclădi 
încrederea în sine și prețuirea de sine. Ori de câte ori simţim 
că nu suntem suficient de buni, subconştientul nostru găseşte 
modalităţi incredibil de variate pentru a perpetua această stare 
neplăcută de spirit. El creează boli și dureri corporale, ne 
determină să respingem diferite lucruri care ne-ar fi de folos 
sau să consumăm în exces alimente, droguri şi alcool, care 
fac foarte mult rău corpului nostru. 

Cu toții ne simţim nesiguri din anumite puncte de 
vedere, întrucât suntem oameni. Poate că a sosit momentul 
să învăţăm că nimeni nu este perfect, aşa că nu are niciun 
rost să pretindem acest lucru în ceea ce ne priveşte. Dorinţa 
de a fi perfect nu face decât să pună o presiune imensă asupra 
noastră, împiedicându-ne să examinăm cu luciditate acele 
segmente ale vieţii noastre care chiar au nevoie de vindecare. 
În loc să ne respingem singuri din cauza lucrurilor care ne 

deosebesc de ceilalți oameni, noi ar trebui să învăţăm că 
tocmai în ele constau unicitatea, individualitatea și crea- 
tivitatea noastră. De aceea, noi ar trebui să ne apreciem, nu 
să ne disprețuim pentru aceste distincții. Fiecare om joacă 
un rol unic pe acest pământ, iar autocritica împiedică reve- 
larea acestui rol. 

2. Noi trebuie să încetăm să ne mai speriem singuri. 
Foarte mulți oameni se terorizează singuri prin gândurile pe 
care le întreţin, făcând ca situaţiile dizarmonioase în care se 
află să pară încă și mai înfricoșătoare. Adeseori, ei fac din 
țânţar armăsar, transformând o problemă minoră într-un 
monstru de coșmar. Este cumplit să trăieşti aşteptându-te la 
tot ce poate fi mai rău în viaţă. 

Câţi oameni nu se duc seara la culcare creând în minte 
cele mai teribile scenarii legate de o problemă cu care se 
confruntă? Ei nu se deosebesc deloc de copiii care își 
imaginează că sub patul lor se ascunde un monstru, 
terorizându-se singuri. Nu-i de mirare că în aceste condiţii 
insomnia face ravagii în lume. Copilul care are coşmaruri 
are nevoie de părinții săi pentru a se simţi alinat. În calitatea 
noastră de adulți, noi nu mai putem apela la părinți, dar avem 
capacitatea de a ne alina singuri. 

Un caz particular al autoterorizării este cel al bolnavilor. 
Foarte mulți bolnavi îşi imaginează tot ce poate fi mai rău 
şi încep deja să îşi planifice înmormântarea. Ei îşi cedează 
puterea personală mass-mediei și se regăsesc în statisticile 
oficiale. 

Alții procedează exact la fel cu relaţiile lor de cuplu. 
Dacă partenerul nu îi sună o dată, ei încep să își creeze cele 

mai neverosimile scenarii, ajungând aproape instantaneu la 
concluzia că nimeni nu îi iubește și că nu se vor mai angrena 
niciodată într-o altă relaţie. Ei se simt abandonaţi și respinși. 

Mulți aplică acest mecanism și în privinţa slujbei lor. 
La cea mai mică observaţie a șefului, ei își imaginează că 
vor fi daţi afară, construindu-și cele mai paralizante scenarii 
mentale. Aceste gânduri de spaimă echivalează cu niște 
afirmaţii negative repetate foarte frecvent. Urmarea lor nu 
este greu de imaginat. 

Dacă te trezeşti că repeţi la infinit un gând negativ sau 
o situație neplăcută în mintea ta, alege o imagine cu care 
dorești să le înlocuiești. Poate fi vorba de un peisaj minunat, 
de un apus de soare, de flori, de sport, sau de orice altă 
activitate care îţi place. Folosește această imagine ca o 
alternativă de fiecare dată când te trezești că te sperii singur 
gândindu-te la situaţii negative. Spune-ţi în sinea ta: „Nu, 
nu mă voi mai gândi la acest lucru. Mă voi gândi la un răsărit 
de soare, la trandafiri, la o excursie la Paris, la iahturi sau 
la cascade“, în funcţie de imaginea aleasă de tine. Dacă vei 
continua să aplici această metodă, mai devreme sau mai 
târziu vei reuşi să anihilezi obișnuinţa negativă. Practica va 
avea grijă de acest lucru. 

3. Fii bun și plin de răbdare cu tine însuţi. Oren 
Arnold scria odată cu umor: „Dragă Doamne, te rog să îmi 
dai mai multă răbdare. Și te rog să mi-o dai chiar acum!“ 
Răbdarea este un instrument foarte eficient. Cei mai mulți 
oameni suferă de boala nerăbdării, așteptând ca dorinţele lor 
să fie satisfăcute pe loc. Ei își doresc să își îndeplinească 
visele chiar acum. Altfel spus, ei nu au răbdare să aștepte. 

Ori de câte ori trebuie să aștepte la o coadă sau în trafic, ei 
se enervează. Și-ar dori să obțină tot ce este mai bun în viaţă 
şi toate răspunsurile la întrebările pe care și le pun în clipa 
de față. Din păcate, din cauza nerăbdării lor, ei îi fac şi pe 
cei din jur să sufere. Nerăbdarea nu este altceva decât o 
rezistență opusă procesului de învățare. Oamenii doresc să 
obțină răspunsurile la examen fără să îşi înveţe lecţiile şi 
fără să parcurgă pașii necesari. 

Gândeşte-te la mintea ta ca la o grădină. La început, 
orice grădină este un petic de pământ arid. În multe grădini 
mentale există numeroase buruieni ale urii de sine și pietre 
ale disperării, mâniei și grijilor. În ele cresc și arbori bătrâni, 
numiți temeri, care trebuie curăţaţi și altoiți pentru a se 
regenera. După curățarea grădinii de buruieni şi de pietre şi 
după altoirea pomilor, tu poți cultiva în sfârşit semințele 
bucuriei şi ale prosperității. Ai grijă apoi ca noile răsaduri 
să primească lumina soarelui şi udă-le cu apa iubirii și 
atenţiei tale. 

Chiar dacă vei face toate aceste lucruri, la început ți se 
va părea că nu se întâmplă nimic. Nu te opri însă. Continuă 
să ai grijă de grădina ta. Dacă îţi vei cultiva răbdarea, va 
veni O vreme când noile plante vor crește și vor înflori. Alege 
cu atenție gândurile pe care dorești să le cultivi. Aşteaptă 
apoi cu răbdare ca acestea să crească şi să dea roadele pe 
care le dorești. 


Cu toții facem greșeli 
Nu este nicio problemă dacă faci greșeli în timpul 


procesului de învăţare. Mult prea mulți oameni sunt loviți 

de boala perfecționismului. Ei nu sunt dispuși să îşi acorde 
șansa de a învăţa o activitate nouă decât dacă reușesc să o 
facă perfect în primele trei minute; în caz contrar, ei ajung 
la concluzia că nu sunt suficient de buni. 

Orice proces de învățare are nevoie de timp. Atunci 
când începi o nouă activitate, nu te descurci niciodată prea 
bine. Ca să înţelegi mai bine ce vreau să spun, prinde-ți 
palmele şi încleștează-le. Nu există o manieră corectă sau 
greşită de a face acest lucru. Acum observă care deget mare 
este deasupra celuilalt: stângul sau dreptul? Fă apoi din nou 
același proces, dar ai grijă să îţi prinzi palmele astfel încât 
degetul opus să fie deasupra primului. Vei constata că gestul 
tău nu mai este atât de spontan. Te simţi uşor nesigur pe 
tine. Este posibil chiar să greșeşti. Repetă apoi exercițiul de 
câteva ori, având grijă să alternezi între ele degetele mari. 
Vei constata că te descurci din ce în ce mai bine. Dintr-o 
dată, nesiguranța de dinainte dispare, pentru că te obișnuieşti 
cu noua mișcare. 

Exact la fel se petrec lucrurile cu orice activitate nouă 
pe care ne propunem să o învăţăm. Dacă nu am mai făcut 
niciodată așa ceva, vom face inevitabil greșeli, pentru care 
vom simți nevoia să ne condamnăm singuri. Dacă ne vom 
exersa însă răbdarea și vom continua să repetăm activitatea, 
ne vom obişnui treptat cu ea, şi aceasta ni se va părea din 
ce în ce mai naturală. Acest lucru este valabil inclusiv în 
ceea ce privește iubirea de sine. Nu ne vom putea iubi în 
totalitate pe noi înșine din prima zi, dar putem să ne iubim 
din ce în ce mai mult în fiecare zi. Dacă vom proceda astfel, 
în două-trei luni vom putea ajunge foarte departe. 

Toate greșelile sunt niște pietre de încercare. Ele sunt 
extrem de valoroase, întrucât reprezintă cei mai buni dascăli 
ai noştri. De aceea, nu te pedepsi singur dacă faci o greșeală. 
Dacă ești dispus să înveţi din ea și să îţi continui astfel 
creșterea spirituală, aceasta îți poate servi ca o piatră de 
temelie pentru realizările tale ulterioare. 

Mulţi oameni lucrează mult timp cu ei înşişi, după care 
se minunează de ce mai au încă probleme. La fel ca în orice 
alt domeniu de viaţă, și în acest caz secretul îl reprezintă 
perseverența. Nu are niciun rost să îți ridici mâinile în aer 
şi să îți spui: „Ce rost mai are să continui?“ Viaţa îți mai 
poate oferi o sumedenie de lecţii şi de metode noi pe care 
le vei putea aplica, generând noi efecte pozitive în lumea ta. 
Important este să ai răbdare și să fii blând cu tine însuți. 
Aminteşte-ţi de exemplul cu grădina minţii. Dacă o vei 
neglija chiar şi o singură zi, în ea vor apărea imediat 
buruienile negativității. De aceea, ocupă-te cu perseverență 
de ea și grăbește-te să smulgi din rădăcină aceste buruieni. 

4. Învață să fii bun cu mintea ta. Dacă se întâmplă 
să mai ai încă gânduri negative, nu te urî pentru acest lucru. 
Toţi oamenii trec prin experienţe negative, care apoi le 
bântuie amintirile. Nimeni nu ar trebui însă să se condamne 
singur pentru aceste amintiri. Rolul lor este să învăţăm din 
ele. A fi bun cu tine însuţi înseamnă a renunţa la orice 
acuzație, la autoînvinovăţire, la autopedepsire și la orice 
durere. 

Din acest punct de vedere, relaxarea te poate ajuta foarte 
mult. Ea reprezintă o premisă absolut esențială pentru a te 
racorda la Puterea lăuntrică. Ori de câte ori ești tensionat și 

înspăimântat, tu îţi blochezi energia. Pentru a o debloca, este 
suficient să faci câteva minute de relaxare pe zi. Oriunde 
te-ai afla, tu poți închide pentru câteva clipe ochii, poți 
respira profund de două-trei ori și poți elimina apoi orice 
tensiune care te afectează. Atunci când expiri, centrează-te 
în sine și spune-i: „Te iubesc. Totul este bine“. Vei constata 
imediat că te vei simți mult mai calm. Dacă vei aplica această 
metodă în fiecare zi, îi vei transmite subconștientului tău un 
mesaj prin care îi vei spune că nu dorești să treci prin viață 
tensionat și speriat tot timpul. 


Meditează zilnic 

O altă metodă pe care ţi-o recomand cu căldură constă 
în liniştirea minţii și în ascultarea înțelepciunii interioare. 
Societatea în care trăim a transformat meditaţia într-o 
activitate misterioasă și greu de aplicat. În realitate, ea 
reprezintă unul dintre cele mai vechi și mai simple procese 
din câte există. Tot ce trebuie să faci este să te relaxezi și 
să îți repeți cuvinte precum iubire sau pace, sau orice altă 
expresie care are o anumită semnificație pentru tine. OM este 
un sunet cunoscut din vechime, care centrează mintea şi care 
funcționează foarte eficient. ÎI aplic și eu la seminariile mele. 
Poţi să repeți de asemenea o afirmaţie pozitivă, precum: „Mă 
iubesc pe mine însumi “ sau „Mă iert pe mine însumi“. După 
ce ai repetat de câteva ori afirmația, păstrează tăcerea pentru 
câteva clipe și ascultă. 

Unii oameni cred că atunci când meditează trebuie să 
renunţe la orice fel de gânduri. În realitate, mintea nu poate 
fi oprită din gândire; în schimb, procesul gândurilor poate 

fi încetinit și focalizat. Atunci când meditează, unii oameni 
își ţin alături o foaie de hârtie și un creion, pe care notează 
toate gândurile negative care le trec prin minte, întrucât se 
pare că acestea se risipesc astfel mai uşor. Dacă poți ajunge 
la acea stare în care să îți contempli detașat gândurile, de 
genul: „O, iată un gând de teamă care îmi trece prin minte, 
acum unul de mânie, apoi unul de iubire, unul legat de un 
dezastru, de abandonare, de bucurie“, fără să le acorzi însă 
nicio importanță specială, poţi spune că începi să îți foloseşti 
cu înțelepciune uriașa putere interioară. 

Tu poţi începe să practici meditaţia oriunde și oricând, 
iar apoi o poți transforma într-un obicei. Gândeşte-te la ea 
ca la o concentrare asupra Puterii tale superioare. Conec- 
tează-te la înțelepciunea ta lăuntrică. Poți face acest lucru în 
cele mai variate ipostaze. Unii oameni intră în meditaţie în 
timp ce aleargă sau se plimbă. Nu te învinovăți singur dacă 
îți place să meditezi altfel decât ceilalți oameni. Personal, 
îmi place să mă pun în genunchi în grădină și să sap în jurul 
plantelor mele. Aceasta mi se pare o formă grozavă de 
meditație. 


Vizualizează întotdeauna obținerea unui rezultat 

optimist 

Vizualizarea este o altă metodă extrem de importantă. 
Există mai multe metode pe care le poți aplica în această 
direcție. În cartea sa, Cum să te faci bine, dr. Carl Simonton 
recomandă numeroase tehnici de vizualizare pentru bolnavii 
de cancer, care conduc adeseori la rezultate excelente. 

Vizualizarea constă în crearea unei imagini cât mai 
clare, pozitive, care să susțină afirmaţia repetată mental. 

Mulţi cititori mi-au scris şi mi-au povestit de vizualizările 
pe care le-au practicat împreună cu afirmațiile pozitive alese. 
Ceea ce contează cel mai mult este ca aceste vizualizări să 
fie compatibile cu persoana care le practică. În caz contrar, 
ele nu vor funcţiona. 

Spre exemplu, o femeie bolnavă de cancer a vizualizat 
cum celulele albe ale corpului ei le atacă pe cele bolnave de 
cancer şi le ucid. La sfârşitul vizualizării, ea a avut îndoieli 
că a practicat corect exercițiul de vizualizare, așa că acesta 
nu a funcţionat în cazul ei. l-am pus atunci următoarea 
întrebare: „Îţi place să ucizi?“ Mie una nu mi-ar plăcea să 
îmi creez un întreg război în organism. De aceea, i-am 
sugerat să schimbe metoda de vizualizare cu una ceva mai 
blândă. De pildă, eu aș prefera imaginea unui soare care 
topește celulele bolnave, sau aceea a unui magician care le 
transformă cu bagheta sa magică. Când am fost eu însămi 
bolnavă, am folosit imaginea unui izvor cu apă limpede care 
îmi spăla în interior corpul de celulele bolnave. Ceea ce 
contează este să alegem acele imagini care să nu ne ofenseze 
conștiința la nivel subconștient. 

Cei care au membri de familie sau prieteni bolnavi nu 
le fac niciun serviciu dacă îi vizualizează tot timpul ca fiind 
bolnavi. Dacă te afli în această situaţie, vizualizează-i ca fiind 
sănătoşi. Transmite-le vibraţiile tale pozitive. În ultimă 
instanţă, vindecarea va depinde însă de ei; nu uita acest lucru. 
Există foarte multe casete audio cu meditații și vizualizări 
ghidate pe care li le poţi oferi pentru a-i ajuta, desigur, dacă 
sunt deschişi faţă de acest gen de tehnici. Dacă nu doresc 
să practice astfel de metode, limitează-te să le transmiţi 
iubirea ta. 

Toţi oamenii pot practica vizualizarea. Descrierea 
propriului cămin, o fantezie sexuală sau construirea unui 
scenariu mental în care ne imaginăm ce i-am face unei 
persoane care ne-a rănit nu sunt altceva decât tehnici de 
vizualizare. Este uimitor ce poate face mintea cu ajutorul 
acestei facultăţi. 

5. Următorul pas constă în acceptarea de sine. 
Criticismul depreciază spiritul interior. În schimb, acceptarea 
şi chiar laudele îl înalță. Acceptă-ți şi mărturisește-ți Puterea 
interioară, Dumnezeul din lăuntrul tău. Cu toţii suntem o 
expresie a acestei Inteligenţe infinite. Atunci când te con- 
damni singur, tu iei în derâdere Puterea care te-a creat. Începe 
întotdeauna cu aspecte minore, dar pozitive, pe care ţi le 
recunoști. Spune-ţi că eşti un om minunat. Dacă vei face 
acest lucru o singură dată, după care te vei opri, metoda nu 
va produce niciun efect. Continuă să o practici. Crede-mă: ea 
va da rezultate. Dacă înveți o activitate sau o metodă diferită, 
care nu te prea convinge din start, susține-te pe tine însuți. 
Nu-ţi tăia singur craca de sub picioare refuzându-ți orice 
şansă. 

Îmi amintesc și acum prima mea prelegere ţinută în 
cadrul Bisericii Științei Creștine. Era o zi de vineri şi mă 
simțeam extrem de emoţionată. Oamenii scriau bileţele cu 
întrebări şi le puneau într-un coş pentru a-mi fi adresate. Am 
luat coșul și am revenit pe podium, unde am răspuns la toate 
întrebările și am făcut câte un mic tratament pentru fiecare. 
După ce am terminat, mi-am spus în sinea mea: „Louise, ai 
fost fantastică, ținând cont că a fost prima ta conferință ținută 
în public. Dacă vei mai repeta acest lucru de șase ori, vei 

ajunge o profesionistă“. Nu m-am criticat singură, spunân- 
du-mi: „O, ai uitat să precizezi cutare sau cutare lucru“, 
întrucât nu doream ca la următoarea conferință să fiu mai 
speriată decât prima dată. 

Dacă m-aș fi criticat singură după prima conferință, aș 
fi făcut-o cu siguranță și a doua oară, și a treia oară, iar în 
final aș fi renunțat probabil să mai vorbesc în public. Abia 
după ce au trecut două ore de la încheierea conferinței am 
început să mă gândesc ce aș putea îmbunătăți în discursul 
meu data viitoare. Nu mi-am spus nici măcar o dată că am 
greşit cu ceva. Am avut grijă să mă laud singură şi să mă 
felicit, spunându-mi că m-am descurcat excelent. Exact așa 
cum am anticipat, după cea de-a şasea conferință publică, 
am ajuns o profesionistă. Această metodă mi se pare pozitivă 
şi consider că poate fi aplicată în toate domeniile vieţii 
noastre. A fost o perioadă în viața mea în care am ţinut foarte 
multe conferințe publice. Am considerat întotdeauna această 
perioadă un antrenament minunat, întrucât mi-a permis să 
aplic tot ce ştiam, rămânând în același timp cu picioarele pe 
pământ. 


RE N 


Acceptă din start tot ce poate fi mai bun pentru tine, 
indiferent dacă ești de părere că meriți sau nu acest lucru. 
Așa cum spuneam mai devreme, convingerea că nu meriţi 
ce este mai bun pentru tine echivalează cu incapacitatea ta 
de a accepta aceste lucruri bune în viața ta. Tocmai datorită 
ei nu primești tu ceea ce îţi dorești de la viață. Ce sens mai 

au afirmaţiile pozitive dacă porneșşti din start de la premisa 
că nu meriţi nimic din toate aceste lucruri bune? 

Aminteşte-ţi cum te-ai simțit în copilărie, din cauza 
convingerilor pe care ţi le-au inoculat cei din jur. Ai simțit 
cumva că nu ești suficient de bun, de deștept, de frumos, de 
înalt etc.? Gândeşte-te apoi la menirea ta pe acest pământ. 
De ce te afli aici? Cu siguranță, nu pentru a-ți cumpăra o 
mașină nouă la fiecare doi-trei ani. Ce ești dispus să faci 
pentru a te simți împlinit? Eşti dispus să practici afirmaţiile, 
vizualizările și tratamentele? Eşti dispus să te ierți pe tine 
însuți şi să îi ierți pe ceilalți? Eşti dispus să meditezi? Ce 
efort mental eşti dispus să faci pentru a-ți schimba viaţa şi 
pentru a obține ceea ce îţi doreşti? 

6. A te iubi pe tine însuți înseamnă a te sprijini pe 
tine însuţi. Nu te sfii să apelezi la prietenii tăi și să le soliciţi 
ajutorul atunci când ai nevoie de el. A fi puternic înseamnă 
inclusiv a solicita ajutor atunci când ai nevoie de el. În zilele 
noastre, un număr prea mare de oameni s-au obișnuit să se 
bazeze numai pe ei înşişi. Ei nu cer niciodată ajutorul altcuiva 
din cauza egoului lor. Decât să încerci să faci totul singur 
şi să te enervezi apoi pe tine însuţi pentru că nu reușeșşti, 
mai bine apelează la ajutorul celor din afară. 

În fiecare oraș american există grupuri de sprijin. Există 
Programe în 12 Pași pentru aproape orice problemă, iar în 
anumite zone există grupuri de vindecare și organizaţii 
afiliate la diferite biserici. Dacă nu găsești ceea ce te 
interesează, îți poți crea propriul tău grup. Procesul nu este 
deloc complicat. Începe prin a aduna doi-trei prieteni care 
au aceeași problemă ca şi tine și stabiliți împreună câteva 

linii directoare pe care să le urmați. Dacă faceți cu sinceritate 
și cu iubire acest lucru, micul vostru grup va creşte în timp. 
Oamenii vor fi atrași de el ca fierul de un magnet. Nu-ţi face 
probleme dacă grupul devine prea mare și spațiul în care vă 
adunați rămâne prea mic. Universul le asigură întotdeauna 
copiilor lui tot ce au nevoie. Dacă nu știi cum să procedezi, 
scrie-mi pe adresa biroului meu și eu îţi voi trimite o mică 
broşură cu indicaţii referitoare la felul în care trebuie condus 
un grup de întrajutorare. În acest fel, vă veți putea ajuta unul 
pe celălalt. 


t IN 


În ceea ce mă priveşte, am inițiat grupul The Hayride 
în Los Angeles, în anul 1985, cu şase bărbați bolnavi de sida, 
în sufrageria casei mele. Boala era încă puțin cunoscută la 
acea vreme, așa că nu prea ştiam ce să facem, dar le-am 
spus celor şase că nu vom sta să ne plângem reciproc de 
milă. Am făcut fiecare ce am știut mai bine pentru a ne 
susține reciproc. Continuăm să ne întâlnim inclusiv la ora 
actuală, dar împreună cu alți 200 de oameni, care se adună 
în West Hollywood Park. 

Grupul nostru a ajutat foarte mulți bolnavi de sida și 
orice suferind de această boală este bine primit. Vin oameni 
din întreaga lume ca să vadă cum funcționează acest grup, 
dar și pentru că se simt sprijiniți în cadrul lui. Nu este vorba 
numai de mine, ci de toţi membrii lui. Toată lumea contribuie 
într-un fel sau altul pentru ca grupul să devină mai eficient. 
Când ne strângem laolaltă, medităm și facem vizualizări 

împreună. Fiecare adună informaţii despre diferite terapii 
alternative, dar și despre ultimele cercetări medicale. Într-unul 
din colțurile încăperii în care ne adunăm există paturi pliante 
pe care cei care doresc se întind, în timp ce alții își pun 
mâinile pe trupul lor şi le transmit energie sau se roagă pentru 
ei. Avem de asemenea specialişti ai Științei Minţii cu care 
noii veniți pot conversa și cărora le pot pune întrebări. La 
sfârșitul fiecărei ședințe, cântăm împreună și ne îmbrățișăm 
cu toţii. Scopul nostru este ca toţi cei care participă la acest 
grup să plece de la ședințele noastre simțindu-se mai bine 
decât atunci când au venit. Într-adevăr, mulţi membri declară 
că simt o stare psihică pozitivă care durează câteva zile bune 
după fiecare astfel de ședință de grup. 


R 


Grupurile de sprijin au devenit o nouă instituție socială 
şi reprezintă instrumente extrem de eficiente în această epocă 
modernă atât de complexă. Numeroase biserici ale „noii 
gândiri“, precum cea a Unității și a Ştiinţei Religioase, 
organizează şedinţe săptămânale ale grupurilor de sprijin. 
Multe astfel de grupuri sunt listate în ziarele și revistele New 
Age. Reţeaua lor de comunicaţii pe Internet este de asemenea 
foarte importantă, ajutându-i pe membrii lor să se simtă 
susținuți și iubiți, și ridicându-le astfel moralul. De aceea, 
sugestia mea este ca toți oamenii care împărtășesc idei 
Similare să se adune și să petreacă regulat un timp în comun. 

Atunci când lucrează împreună pentru un scop comun, 
oamenii își aduc cu ei durerea, confuzia și mânia, dar nu se 

adună pentru a-și plânge reciproc de milă, ci pentru a găsi 
o cale de ieșire, pentru a-și transcende problemele și pentru 
a crește din punct de vedere spiritual. 

Dacă eşti o persoană foarte focalizată, foarte disciplinată 
şi cu o înclinaţie spirituală ieșită din comun, poți lucra foarte 
mult cu tine însuţi, progresând rapid. Totuși, atunci când mai 
mulți oameni fac același lucru în cadrul unui grup de sprijin, 
ei pot face veritabile salturi cuantice, întrucât învață inclusiv 
unul de la celălalt. Fiecare membru al grupului este un 
instructor al celorlalți. De aceea, dacă ai probleme care 
necesită foarte mult lucru individual, îţi sugerez să încerci 
să le rezolvi în cadrul unui grup de profil. 

7. Iubeşte-ți inclusiv părțile negative. Toate părțile 
ființei tale sunt create de tine, așa cum noi facem cu toții 
parte integrantă din creația lui Dumnezeu. Inteligența care 
ne-a creat nu ne urăște pentru că facem greșeli sau pentru 
că țipăm la copiii noștri. Ea știe că noi facem tot ceea ce ne 
stă în puteri ținând cont de nivelul nostru de înțelegere şi ne 
iubește pe toţi în egală măsură, căci toţi facem parte din 
creația ei. La fel ar trebui să procedăm și noi cu creația 
noastră. Cu toții am făcut cândva alegeri negative, dar dacă 
vom continua să ne pedepsim la infinit pentru ele, acest lucru 
va deveni o obișnuință pentru noi şi ne va fi foarte greu să 
mai scăpăm de ele și să ne formăm alte obișnuinţe, pozitive. 

Dacă repeţi la infinit: „Îmi detest casa. Îmi detest slujba. 
Îmi urăsc boala. Detest această relaţie. Urăsc cutare sau 
cutare lucru din viața mea“, cu greu îţi vei putea transforma 
această viaţă în bine. 

Indiferent cât de grea este situaţia în care te afli, ea are 
o explicaţie și o cauză perfect rațională; în caz contrar, ea 
nu s-ar fi manifestat în viaţa ta. Dr. John Harrison, autorul 
cărții lubeşte-ţi boala, afirmă că pacienţii nu ar trebui să se 
condamne niciodată pentru multiplele operații sau boli cu 
care se confruntă. Dimpotrivă, ei ar trebui să se felicite pentru 
că au găsit o cale sigură pentru a-și împlini nevoile. Noi 
trebuie să înțelegem că indiferent de problema cu care ne 
confruntăm, noi suntem cei care am contribuit la crearea ei, 
pentru a gestiona o anumită situație. Dacă am înțeles acest 
lucru, putem trece în sfârşit la crearea unei modalități 
încărcate de pozitivism de a ne împlini nevoile. 

În anumite cazuri, cei care se îmbolnăvesc de cancer 
sau de o altă boală terminală au dificultăţi atât de mari în 
a spune „nu“ unei persoane autoritare din viața lor încât 
preferă să îşi creeze (la nivel subconștient) o boală foarte 
gravă în semn de protest. Am cunoscut o femeie care, când 
şi-a dat seama că și-a creat singură boala de care suferea 
numai pentru a refuza anumite pretenții ale tatălui ei, s-a 
decis pe loc să trăiască pe cont propriu, fără să mai țină cont 
de părerile acestuia. Altfel spus, ea a învățat să îi spună „nu“. 
Deși la început i s-a părut dificil, în timp s-a obişnuit să ia 
propriile sale decizii, și în scurt timp boala ei s-a vindecat. 

Oricare ar fi tiparele negative pe care le-am cultivat 
până în prezent din diferite motive, noi putem învăţa să ne 
îndeplinim aceleași nevoi în maniere mai pozitive. Aşa se 
explică de ce este atât de important să ne întrebăm de fiecare 
dată: „Ce am de învățat din această experiență aparent 

negativă? Ce lecție pozitivă îmi oferă ea?“ Dacă vom privi 
adânc în interiorul ființei noastre și dacă vom fi sinceri cu 
noi înșine, noi vom primi cu siguranță răspunsul dorit. 

Să spunem că acest răspuns sună astfel: „Aceasta este 
singura manieră prin care mă pot bucura de atenţia plină de 
iubire a partenerului meu de viață“. Dacă ai înțeles acest 
lucru, cu siguranță vei putea găsi alte modalități, mai 
pozitive, de a obține atenţia lui. 

Umorul reprezintă un alt instrument foarte eficient, care 
ne poate ajuta mult să ne relaxăm și să ne simţim uşurați în 
timpul unei experienţe foarte stresante. În cadrul grupurilor 
Hayride, noi ne facem întotdeauna timp pentru a spune 
bancuri și glume. Avem chiar o invitată specială pe care o 
numim „doamna cea haioasă“. Femeia are un umor nebun 
şi stârnește râsul orice ar spune. Nu trebuie să ne luăm 
niciodată foarte în serios boala de care suferim, iar râsul are 
o valoare terapeutică nepreţuită. Dacă treci printr-o perioadă 
grea, îți recomand de asemenea comediile vechi, de genul 
celor cu Stan şi Bran. 

În perioada în care am practicat consilierea privată, 
făceam tot ce îmi stătea în puteri pentru a-i face pe oameni 
să râdă de problemele lor. Dacă ne putem privi viața ca pe 
o scenă pe care se joacă o comedie sau o dramă, noi obținem 
o perspectivă mai bună asupra ei şi ne putem vindeca mai 
ușor. Umorul ne permite întotdeauna să ne detașăm de 
experiența prin care trecem şi să o percepem dintr-o 
perspectivă mai amplă. 

8. Îngrijește-ţi corpul. Gândește-te le el ca la un cămin 
minunat în care ţi-e dat să locuiești o vreme. Dacă ai avea 
o casă, ai îngriji-o cu multă iubire, nu-i aşa? Atunci, de ce 
nu ai face același lucru și pentru corpul tău? Consumul de 
droguri și de alcool este atât de răspândit în zilele noastre 
deoarece reprezintă o formă de escapadă. Dacă ești un 
consumator de droguri, asta nu înseamnă că ești un om rău. 
Înseamnă doar că nu ai descoperit o altă manieră de a-ţi 
îndeplini nevoile. 

Drogurile ne ademenesc cu următorul mesaj: „Vino și 
joacă-te cu mine. Te asigur că ne vom distra de minune“. 
Este foarte adevărat. Drogurile te fac să te simţi excelent. 
Din păcate, ele îți modifică prea mult realitatea în care trăieşti 
şi te pun să plătești un preţ teribil pentru acest lucru, care 
nu este evident de la bun început. După o vreme, sănătatea 
ta se deteriorează îngrozitor și tu începi să te simți rău 
aproape tot timpul. Drogurile slăbesc sistemul imunitar, fapt 
care conduce la numeroase boli. În plus, ele conduc la 
dependență, și în final ajungi să te întrebi de ce te-ai apucat 
de ele. Poate că acest lucru s-a datorat presiunilor din partea 
mediului în care trăiai, dar consumul repetat și continuu este 
cu totul altceva. 

Nu am cunoscut încă o persoană care să se iubească 
sincer pe sine însăși și care să fie dependentă de droguri. 
Majoritatea oamenilor consumă droguri şi alcool pentru a 
uita de sentimentul inoculat în copilărie că nu sunt suficient 
de buni. Din păcate, ei ajung să se simtă chiar mai rău decât 
înainte, adăugând la povara iniţială și sentimentul vinovăţiei. 
De aceea, este de preferat să îţi recunoști și să îţi accepți 

propriile sentimente. De altfel, acestea sunt trecătoare; ele 
vin şi pleacă. 


sapa 


Alimentaţia excesivă este o altă modalitate de a ne 
ascunde iubirea de sine. Nimeni nu poate trăi fără hrană, 
întrucât aceasta ne alimentează corpul cu energie și ne ajută 
să ne construim noi celule. Deși tot mai mulți oameni se 
informează și cunosc fundamentul unei nutriţii sănătoase, ei 
se folosesc adeseori de dieta alimentară pentru a se 
autopedepsi și își creează astfel o stare de obezitate. 

America a devenit o națiune de dependenţi alimentari. 
De câteva decenii, marea majoritate a americanilor consumă 
ceea ce eu numesc Marea Dietă Americană, umplându-se 
până la refuz cu alimente procesate la maxim. Ei le-au permis 
companiilor alimentare și reclamelor lor deşănţate să le 
influențeze obișnuinţele de consum alimentar. Medicii nici 
măcar nu sunt învățați știința nutriției în facultățile de 
medicină, decât cel mult ca materie suplimentară. Cea mai 
mare parte a medicinii convenţionale se concentrează pe 
medicamentele de sinteză și pe chirurgie. De aceea, oamenii 
preocupaţi de nutriția corectă trebuie să preia problema în 
propriile lor mâini. Conştientizarea alimentelor pe care le 
consumăm și a efectelor lor asupra corpului nostru este direct 
legată de iubirea de sine. 

Dacă la o oră după ce ţi-ai consumat prânzul începi să 
te simţi moleșit și ţi se face somn, merită să te întrebi: „Ce 
am mâncat?“ Poate că ai consumat un aliment care nu-ți face 

bine în perioada respectivă. Observă ce alimente îţi transmit 
un aport energetic și care dintre ele te seacă de energie. Poţi 
face acest lucru prin încercări și erori succesive, sau apelând 
la un nutriționist bun, care îți poate răspunde la orice în- 
trebare. 

Și încă un lucru: ceea ce este bun pentru cineva nu este 
neapărat bun pentru toată lumea. Corpurile noastre sunt 
diferite şi reacționează diferit la aceleași alimente. Dieta 
macrobiotică funcţionează perfect pentru foarte mulți 
oameni. La fel și metoda Fit for Life (n. tr. alimente care 
stimulează viața), creată de Marilyn Diamond. Cele două 
viziuni sunt extrem de diferite între ele, dar funcționează în 
egală măsură. Niciun corp nu este identic cu un altul; de 
aceea, nu poate exista o singură metodă ideală pentru toată 
lumea. Tu trebuie să descoperi singur metoda care ţi se 
potrivește cel mai bine. 


EE 


Descoperă exercițiile fizice care îți fac cea mai mare 
pläcere. Adoptă o atitudine mentală pozitivă în legătură cu 
ele. Multe obstacole la nivel corporal se datorează infor- 
mațiilor preluate de la alți oameni. Dacă dorești să creezi o 
schimbare în corpul tău, iartă-te şi nu-ți mai vărsa mânia și 
resentimentele asupra corpului tău. Combinarea afirmațiilor 
pozitive cu exercițiile fizice reprezintă o modalitate ideală 
de a-ți remodela corpul fizic. 


EN 

La ora actuală, noile tehnologii pentru întreţinerea stării 
de sănătate se înmulțesc văzând cu ochii. Oamenii învață să 
combine anumite metode preluate din medicina antică (pre- 
cum Ayurveda) cu tehnologia undelor sonore. Am studiat 
personal cum pot stimula sunetele undele noastre cerebrale 
şi cum pot accelera ele procesele noastre de învăţare și de 
vindecare. Există studii care arată că noi putem vindeca bolile 
prin schimbarea mentală a structurii ADN-ului nostru. 
Personal, am ajuns la convingerea că până la sfârșitul acestui 
secol oamenii vor explora o gamă foarte largă de posibilități 
care vor aduce beneficii enorme pentru o mare parte din 
populație. 

9. La seminariile mele, eu subliniez adeseori importanța 
lucrului cu oglinda pentru descoperirea cauzelor care ne 
împiedică să ne iubim pe noi înșine. Lucrul cu oglinda poate 
fi practicat în mai multe feluri. Personal, primul lucru pe 
care îl fac dimineaţa este să mă uit în oglindă şi să îmi spun: 
„Te iubesc. Ce pot face pentru tine astăzi? Cum te pot face 
fericită?“ Ascultă-ţi vocea interioară și urmează sfaturile ei. 
La început, este posibil să nu auzi nimic, întrucât eşti prea 
obişnuit să te iei singur peste picior şi nu știi cum să reac- 
ționezi față de tine însuţi prin gânduri pline de iubire. 

Dacă ți se întâmplă ceva neplăcut în timpul zilei, du-te 
la oglindă și spune-ţi: „Nu contează. Te iubesc“. Eveni- 
mentele se schimbă tot timpul, dar iubirea pe care ţi-o porți 
ar trebui să rămână constantă, întrucât este cea mai 
importantă calitate a ta. Dacă în timpul zilei ţi se întâmplă 
ceva minunat, du-te la oglindă şi spune-ţi: „Mulţumesc“. 
Recunoaşte astfel că tu ai fost cel care a creat această 
experienţă plăcută. 

E N 


Un alt exercițiu pe care îl poți practica în fața oglinzii 
este cel al iertării. Iartă-te astfel pe tine însuți și iartă-i și pe 
ceilalți oameni. Dacă te temi să vorbeşti cu cineva față în 
faţă, adresează-i-te în oglindă. Te poți elibera astfel de foarte 
multe traume și frustrări acumulate de-a lungul timpului 
datorită părinților, profesorilor, șefilor, medicilor, copiilor, 
iubiților sau prietenilor tăi. Atunci când te afli în fața oglinzii, 
tu le poţi spune acestora tot ce ţi-ai dorit să le transmiţi 
întreaga viaţă, dar ţi-a fost teamă. Nu uita însă în final să 
le soliciţi iubirea și iertarea, întrucât acestea sunt lucrurile 
pe care ţi le dorești cu adevărat. 

În 99% din cazuri, oamenii care nu reuşesc să se 
iubească pe ei înşişi sunt cei care sunt incapabili să ierte. 
Incapacitatea de a ierta închide întotdeauna uşa care duce 
către iubirea de sine. Atunci când iertăm și ne detașăm de 
cineva sau de o situaţie, de pe piept ni se ridică o povară 
uriașă. În astfel de cazuri, ușa care duce către iubirea de sine 
se deschide larg în fața noastră. Mulţi oameni spun în astfel 
de momente: „O, o greutate uriașă mi s-a ridicat de pe 
inimă!“ Așa este, căci ei au purtat această povară aproape 
întreaga viață, fără să-și dea seama. Dr. John Harrison afirmă 
că iertarea de sine și iertarea părinților, la care se adaugă 
eliberarea de traumele produse în trecut — vindecă mai multe 
boli decât ar putea-o face vreodată antibioticele. 

Este foarte greu să determini un copil să nu își mai 
iubească părinţii. Dacă acest lucru s-a întâmplat însă, este 
încă și mai greu să îl convingi să îi ierte. Atunci când nu 

suntem dispuși să iertăm și să ne detașăm de trecut, noi ne 
înlănțuim singuri. Dacă nu ne putem desprinde de trecut, noi 
nu putem trăi în prezent, iar dacă nu trăim în prezent, cum 
ne-am putea construi un viitor mai frumos și mai bun? 
Vechile probleme din trecut nu fac decât să creeze noi 
probleme de același fel în viitor. 


Bui 


Afirmațiile repetate în fața oglinzii sunt extrem de utile, 
întrucât îți permit să afli care este adevărul existenței tale. 
Dacă faci o afirmație şi mintea îţi transmite pe loc un răspuns 
negativ de genul: „Pe cine crezi că păcăleşti? Nu este nimic 
adevărat în ce spui! Tu nu meriţi așa ceva!“, ea îţi face practic 
un dar. Tu nu vei putea introduce niciodată schimbările 
pozitive pe care le dorești în viața ta până când nu vei 
înţelege ce anume te reţine în loc. Răspunsul negativ pe care 
tocmai l-ai primit reprezintă un dar, căci el se poate 
transforma în cheia libertăţii tale. Transformă imediat acest 
răspuns negativ într-o afirmație pozitivă contrară și spune-ți: 
„Merit acum tot ce este mai bun. Le permit tuturor expe- 
iențelor pozitive să îmi umple viața“. Repetă noua afirmaţie 
până când aceasta devine parte integrantă din viaţa ta. 

Am cunoscut numeroase cazuri în care familii întregi 
s-au transformat din cauza afirmațiilor repetate de o singură 
persoană. Mulţi oameni care participă la grupurile de sprijin 
Hayride provin din familii de care s-au înstrăinat. Propriii 
părinți nu sunt dispuși să vorbească cu ei. l-am învățat să 
repete următoarea afirmație: „Am o comunicare perfectă, 

deschisă și plină de căldură cu toți membrii familiei mele, 
inclusiv cu mama“, sau cu orice alt membru al familiei cu 
care au probleme de comunicare. Le-am spus să se ducă în 
faţa oglinzii ori de câte ori își amintesc de respectivul 
membru al familiei și să repete de nenumărate ori această 
afirmaţie. Este de fiecare dată la fel de uimitor și de 
emoţionant să îi vezi apărând câteva luni mai târziu la 
şedinţele noastre însoțiți de părinți sau de persoanele cu care 
până atunci nu puteau să comunice. 

10. În sfârșit, iubește-te pe tine însuți chiar acum. Nu 
aştepta niciodată să devii mai bun sau să corespunzi nu știu 
căror standarde. Insatisfacţia legată de sine este doar o 
obişnuință. Dacă poți fi satisfăcut de propria ta persoană 
chiar acum, dacă te poți iubi şi aproba pe tine însuţi în 
momentul prezent, cu atât mai mult o vei face atunci când 
viața ta va deveni mai pozitivă. Dacă vei învăţa să te iubeşti 
şi să te accepți pe tine însuţi, vei învăța automat să îi iubești 
şi să îi accepți inclusiv pe ceilalți oameni. 

Nimeni nu poate schimba pe altcineva. De aceea, lasă-i 
pe ceilalți în pace. Oamenii își risipesc inutil foarte multă 
energie pentru a-i schimba pe cei din jur. Dacă și-ar folosi 
măcar jumătate din această energie pentru a lucra cu ei înșiși, 
ei s-ar putea transforma rapid, iar ceilalți ar reacționa diferit 
faţă de ei. 

Nimeni nu poate învăța să trăiască imitând pe altcineva. 
Cu toții trebuie să ne învăţăm propriile lecții particulare. Tot 
ce putem face noi este să ne învăţăm aceste lecţii, iar primul 
pas pe care îl putem face este iubirea de sine, astfel încât 
să nu mai fim traşi în jos de comportamentul distructiv al 

altor persoane. Dacă te afli într-o situaţie în care eşti nevoit 
să trăiești împreună cu o persoană cu un comportament 
profund negativ, care nu doreşte să se schimbe, tu trebuie 
să te iubeşti cu atât mai mult pe tine însuți, pentru a scăpa 
astfel de sub influenţa ei. 


ET I 


O participantă la una din seminariile mele mi-a spus 
odată că avea un soț cu un comportament cât se poate de 
negativ și că nu dorea ca acesta să aibă o influență negativă 
asupra celor doi copii ai ei. l-am sugerat să înceapă să repete 
faptul că soțul ei era un om minunat, care lucrează cu el 
însuși și se transformă în bine. I-am recomandat să afirme 
ceea ce îşi doreşte să se întâmple şi să repete mental aceste 
afirmaţii de fiecare dată când soțul ei avea un comportament 
negativ. Dacă relaţia continua totuși să se deterioreze indi- 
ferent de afirmaţiile ei, acest lucru putea fi considerat un răspuns 
în sine: era evident că relația nu va funcţiona niciodată. 

Ţinând cont de rata în creștere a divorțurilor din această 
țară, eu cred că una din întrebările pe care ar trebui să și le 
pună majoritatea femeilor înainte de a avea copii este 
următoarea: „Sunt eu dispusă să îmi cresc singură copiii?“ 
Copiii crescuţi de un singur părinte au devenit ceva obișnuit 
în America, și în cele mai multe cazuri, cea care solicită 
custodia lor este mama. A existat o epocă când căsniciile 
durau o viaţă, dar vremurile s-au schimbat și ar trebui să 
ținem cu toţii cont de acest lucru. 

Noi ne cantonăm mult prea adesea într-o relație abuzivă, 
lăsând-o să ne tragă în jos. Ajungem să ne spunem astfel: 

„Nu merit să fiu iubit. De aceea, voi rămâne în această relație 
ȘI voi accepta acest comportament, pe care îl merit, oricum. 
Cu siguranță, nimeni altcineva nu m-ar dori așa cum sunt“. 

Știu că sună simplist și că mă repet, dar eu cred cu toată 
sinceritatea că cea mai rapidă modalitate de a schimba o 
situație negativă constă în a ne iubi așa cum suntem. Este 
uimitor cât de ușor este să atragi oameni iubitori dacă emiți 
tu însuți vibrații pline de iubire. 


ESET IN 


După părerea mea, principala lecție pe care trebuie să 
o învăţăm pe această planetă este iubirea necondiționată, iar 
aceasta începe cu iubirea de sine şi cu acceptarea de sine. 

Tu nu te afli pe acest pământ pentru a le face pe plac 
altor oameni sau pentru a-ți trăi viața aşa cum doresc ei. 
Singura modalitate de a trăi cu adevărat este să îți trăieşti 
viața aşa cum doreşti tu și să mergi pe propria ta cale. Tu 
te-ai întrupat în această lume pentru a-ți găsi propria menire 
şi pentru a exprima iubirea pe nivelul cel mai profund. Te 
afli aici pentru a învăța, pentru a crește din punct de vedere 
spiritual, pentru a integra şi pentru a proiecta în afara ta 
compasiunea și înțelegerea. Atunci când vei părăsi această 
planetă, tu nu îţi vei lua cu tine relaţia sau automobilul, contul 
bancar ori slujba. Singurul lucru pe care îl vei lua cu tine 
va fi capacitatea ta de a iubi! 

CUM SĂ IUBEȘTI COPILUL INTERIOR 


Dacă nu te poți apropia de alți oameni, 
acest lucru se datorează faptului că nu știi să 
te apropii de propriul tău copil interior. 
Copilul din tine este speriat şi suferă. 

Fii alături de el. 


Dacă dorim să ne transformăm în bine, unul din cele 
mai importante lucruri pe care trebuie să le facem este 
vindecarea copilului interior de care am uitat. Mult prea mulţi 
oameni își ignoră acest copil interior. 

Indiferent ce vârstă ai, înlăuntrul tău se află un copil 
care are nevoie de iubirea și de acceptarea ta. Dacă eşti 
femeie, indiferent cât de independentă te consideri, tu ai 
înlăuntrul tău o fetiță foarte delicată, care are nevoie de 
ajutor. Dacă ești bărbat, indiferent cât de macho te consideri, 
tu ai înlăuntrul tău un băiețel care tânjește după afecțiune și 
după căldură sufletească. 

Toate vârstele prin care ai trecut se regăsesc în interiorul 
tău, în conștiința și în amintirile tale. Atunci când ai fost 
copil, tu ai pus pe seama faptului că ceva nu este în ordine 
cu tine toate situaţiile nefericite din viaţa ta de atunci. Toţi 
copiii au convingerea că dacă s-ar comporta așa cum trebuie, 
părinţii lor şi ceilalți adulți i-ar iubi, renunțând să îi mai 
lovească și să îi mai pedepsească. 

Ori de câte ori un copil își doreşte ceva, dar nu primește 
lucrul dorit, el ajunge la concluzia că: „Nu sunt suficient de 
bun. Ceva nu este în regulă cu mine“. Pe măsură ce creşte, 
el învaţă astfel să își respingă anumite părți ale ființei sale. 

De aceea, noi trebuie să învăţăm să ne acceptăm în 
totalitate, exact așa cum suntem, inclusiv cu slăbiciunile 
noastre, cu acea parte din ființa noastră care face prostii, 
căreia îi place să glumească și să se strâmbe, cu acea parte 
care se simte speriată etc. 

După părerea mea, oamenii încep să își blocheze accesul 
la copilul interior și să țină din ce în ce mai mult seama de 
lumea exterioară în jurul vârstei de cinci ani. Ei fac acest 
lucru deoarece sunt convinşi că ceva nu este în ordine cu 
ei, așa că iau decizia să nu mai aibă nimic de-a face cu 
copilul din ei. 

Cu toții avem un copil interior, dar și un părinte interior. 
De cele mai multe ori, părintele interior îşi critică şi își 
mustră copilul interior, și asta fără încetare. Dacă îţi vei 
asculta cu atenţie dialogul interior, vei auzi cu claritate aceste 
mustrări. Tu vei auzi vocea părintelui care îl ceartă pe copilul 
din tine, spunându-i tot ce greșește şi faptul că nu este 
suficient de bun. 

Acesta este începutul oricărui conflict interior: noi 
învăţăm să ne criticăm singuri, la fel cum au făcut la vremea 
lor părinții noştri cu noi: „Eşti un prost. Nu ești suficient de 
bun. Nu faci nimic ca lumea. Iar ai greșit!“ Aceste critici 
interioare devin astfel o obișnuință mentală pentru noi. 
Atunci când devenim adulți, noi ajungem să ignorăm în 
totalitate copilul din noi, sau îl criticăm în permanenţă, la 
fel cum ne-au criticat părinţii pe noi în copilărie. Repetăm 
apoi acest tipar mental la infinit. 


ako 


L-am auzit odată pe John Bradshaw, autorul câtorva 
cărți superbe despre vindecarea copilului interior, spunând 
că atunci când ajung adulți, toți oamenii poartă înlăuntrul 
lor nu mai puțin de 25.000 de ore de benzi înregistrate cu 
vocea părinților. Câte din aceste înregistrări crezi că îți spun 
că ești un copil minunat, că ești iubit, inteligent sau bun, că 
poți face orice îți pui în minte și că, atunci când vei creşte, 
vei ajunge un om puternic şi împlinit? Din păcate, marea 
majoritate a acestor benzi nu îți spun altceva decât că nu 
ești bun de nimic, că ai greşit şi că vei ajunge un ratat. Pe 
scurt, orice ai încerca să faci, ele îți răspund prin „nu“. 

Nu-i de mirare că după ce crești, tu ajungi să îţi spui 
singur „nu“ sau „ar trebui să“. De fapt, tu nu faci altceva 
decât să reacționezi la aceste înregistrări. Ceea ce trebuie să 
înţelegi este că ele nu reprezintă realitatea vieţii tale, ci nişte 
simple înregistrări vechi. Ele nu reprezintă adevărul 
existenţei tale, ci nişte benzi prăfuite, pe care le poți șterge 
oricând dorești sau peste care poți înregistra alte mesaje. 

Ori de câte ori îţi spui singur că ești speriat, încearcă 
să înţelegi că cel care se simte speriat este copilul tău interior. 
Adultul din tine nu se simte deloc speriat. Din păcate, el nu 
ştie să aline spaimele copilului său. Cei doi trebuie să își 
creeze o relaţie reciprocă. De aceea, adresează-te amândurora 
şi explică-le tot ceea ce îţi propui să faci. Ştiu că sună ciudat, 
dar te asigur că funcționează de minune. Spune-i copilului 
tău interior că nu îl vei mai părăsi niciodată, orice s-ar 
întâmpla, că vei fi întotdeauna alături de el şi că îl vei iubi. 

Spre exemplu, să spunem că atunci când erai copil ai 
avut o experiență neplăcută cu un câine care a lătrat la tine, 
sau poate chiar te-a muşcat. Deși acum eşti adult și te poți 
apăra cu ușurință, ție continuă să îţi fie instinctiv frică de 
câini, din cauza acelei experiențe din copilărie. Dacă vezi 
un câine pe stradă, chiar dacă acesta este mic şi blând, copilul 
din interiorul tău începe să țipe speriat la culme: „UN 
CÂINE!!! Mă va muşca!“. Aceasta este cea mai bună ocazie 
pentru ca părintele din interiorul tău să îi spună copilului 
din tine: „Stai liniștit. Acum am crescut și voi avea grijă de 
tine. Nu voi lăsa câinele să îţi facă vreun rău. Nu mai ai de 
ce să te temi“. Vorbeşte-i cât mai des copilului tău interior 
în această manieră și linișteşte-l ori de câte ori se simte 
speriat. 


Vindecarea rănilor din trecut 


Experienţa mea de viață m-a învăţat că lucrul cu copilul 
interior joacă un rol extrem de important în vindecarea rănilor 

din trecut. Foarte puțini oameni sunt conștienți de 
sentimentele copilului speriat dinlăuntrul lor. Dacă ai avut 
o copilărie plină de conflicte și de temeri, iar acum continui 
să te autoflagelezi la nivel mental, înseamnă că îţi tratezi 
copilul interior în același fel. Din păcate pentru el, acesta 
nu are unde să se ducă. El depinde în totalitate de tine. De 
aceea, va trebui să treci peste limitările părinţilor tăi, să iei 
legătura cu copilul interior și să îi explici că îl iubești și că 
vei avea întotdeauna grijă de el. 

Fă o pauză chiar acum și spune-i copilului tău interior: 
„Mie îmi pasă de tine. Te iubesc. Te iubesc cu adevărat“. 
Chiar dacă ai învăţat să lucrezi cu tine însuţi, poate că până 
acum te-ai adresat doar adultului din tine. A sosit timpul să 
îi vorbeşti inclusiv copilului interior. Imaginează-ţi că îl iei 
pe acesta de mână şi plimbă-te timp de câteva zile cu el, 
oriunde te-ai duce. Te asigur că vei trăi una dintre cele mai 
frumoase experiențe din viața ta. 

Este foarte important să înveți să comunici cu această 
parte a fiinţei tale. Care crezi că sunt mesajele pe care doreşte 
aceasta să le audă de la tine? Cu prima ocazie în care te simți 
liniştit, închide ochii şi vorbeșşte-i copilul interior. Dacă au 
trecut, să zicem, 62 de ani de când nu i-ai mai vorbit, este 
posibil să fii nevoit să repeţi de câteva ori acest lucru înainte 
ca el să înceapă să te creadă. De aceea, fi perseverent: 
„Doresc cu adevărat să vorbesc cu tine, să te îngrijesc, să 
te iubesc “. Mai devreme sau mai târziu, vei reuși să stabileşti 
această legătură. Este posibil ca el să îți apară într-o viziune, 
să îi simţi prezența sau să îi auzi vocea. 

Unul din primele lucruri pe care trebuie să i le spui 
copilului tău interior atunci când iei pentru prima dată 
legătura cu el este să îi ceri iertare. Spune-i că îţi pare rău 
că nu ai mai vorbit cu el în toți acești ani de când ai crescut, 
şi cu atât mai mult dacă l-ai certat. Spune-i că dorești să îl 
recompensezi pentru tot acest timp în care te-ai îndepărtat 
de el. Întreabă-l cum îl poți face fericit. Întreabă-l ce anume 
îl sperie, cum îl poţi ajuta și ce anume așteaptă de la tine. 

Începe cu câteva întrebări simple, la care poți obține 
rapid răspunsuri: „Ce pot face ca să fii fericit? Ce ti-ar 
plăcea să facem astăzi?“ Poate că tu doreşti să alergi, dar 
copilul interior îți va răspunde că dorește să meargă la plajă. 
În acest caz, poți să alergi pe plajă. Important este că procesul 
de comunicare a început. Nu mai da înapoi. Acordă-i 
micuţului din interiorul tău câteva momente pe zi şi te asigur 
că viaţa ta va deveni în scurt timp infinit mai frumoasă. 


Comunicarea cu copilul interior 


Probabil că o parte din cititori au lucrat deja cu copilul 
lor interior. Există foarte multe cărți bune care tratează acest 
subiect. Există de asemenea numeroase conferinţe și semi- 
narii la care poți participa. 

Cartea Fii propriul tău părinte, scrisă de John Pollard 
III, este excelentă în această privință și include numeroase 
exerciţii și activităţi pe care le poți practica împreună cu 
copilul tău interior. De aceea, îţi recomand insistent această 
carte. Așa cum spuneam, există foarte multe materiale care 

te pot ajuta în acest domeniu. Tu nu ești singur și neajutorat, 
dar dacă dorești să primeşti ajutor, trebuie mai întâi să îl ceri. 


Sepii 


O altă sugestie pe care ţi-o fac este să cauţi o fotografie 
a ta de pe vremea când erai copil. Priveşte-o apoi cu atenţie. 
Este copilul din fotografie cu adevărat fericit? Este el 
nefericit? Indiferent cum pare el, încearcă să iei legătura cu 
copilul din fotografie. Dacă acesta pare speriat, întreabă-l 
ce anume îl sperie și ce poți face pentru ca el să se simtă 
mai bine. Caută mai multe fotografii cu tine însuți, din 
perioadele în care erai mai tânăr, și adresează-te tuturor 
acestor ipostaze ale tale. 

Tehnica de lucru cu oglinda este foarte utilă în această 
privinţă. Dacă ai avut în copilărie o poreclă nostimă, poți să 
o foloseşti şi acum. Dacă ești mai sensibil, îți sugerez să ţii 
la îndemână o cutie cu şerveţele. Ar fi bine de asemenea să 
stai așezat pe un scaun, căci dacă vei sta în picioare, este 
posibil să îți vină să o iei la fugă. Așează-te așadar pe scaun 
în fața oglinzii și începe să discuţi cu copilul tău interior. 


ERR I 


Un alt exercițiu pe care îl poți practica constă în a 
comunica în scris cu copilul tău interior. Şi de această dată, 
la suprafața conștiinței tale vor ieși o sumedenie de 
informaţii. Foloseşte în acest scop două creioane colorate 

diferit. Ține-l pe unul în mâna dominantă și scrie cu el 
întrebările pe care dorești să i le pui copilului tău interior. 
Ține celălalt creion în mâna nedominantă și lasă copilul tău 
interior să răspundă la întrebările pe care i le-ai pus. Te asigur 
că va fi o experiență fascinantă. Atunci când scrii o întrebare, 
adultul din tine este convins că știe deja răspunsul, dar atunci 
când îl vei nota cu mâna care nu este obișnuită cu scrisul, 
s-ar putea ca acesta să te surprindă foarte tare. 

Un alt lucru pe care îl poţi face cu copilul tău interior 
este să desenaţi împreună. Multor copii le place să deseneze, 
dar renunță să mai facă acest lucru după ce li se spune să 
păstreze curăţenia și să nu mai mâzgălească lucrurile din 
casă. De aceea, începe din nou să desenezi. Foloseşte-ţi în 
acest scop mâna nedominantă şi desenează ceva imediat după 
ce s-a întâmplat un eveniment semnificativ în viaţa ta. 
Observă cu această ocazie ce simţi. Pune-i copilul tău interior 
o întrebare, iar apoi desenează răspunsul cu mâna nedo- 
minantă. Vezi ce se întâmplă. 

Dacă poţi aduna mai mulți oameni într-un grup de 
sprijin, puteți pune împreună în practică aceste idei. Vă puteți 
lăsa copiii interiori să deseneze, iar apoi puteţi comenta 
aceste desene din perspectiva adulților. Informaţiile primite 
se vor dovedi adeseori surprinzător de revelatoare. 


REET VIA 


Joacă-te cu copilul interior. Fă acele lucruri care îți 
plăceau cândva, când erai mic. Când a fost ultima dată când 
ai făcut aceste lucruri? Adeseori, părintele interior ne 

împiedică să ne distrăm, considerând că acest comportament 
nu este adecvat pentru un adult. De aceea, fă-ţi timp pentru 
joacă şi pentru distracție. Prosteşte-te la fel ca atunci când 
erai mic, adună o grămadă de frunze și sari peste ele, sau 
aleargă prin ploaie. Observă-i pe copii cum se joacă. În acest 
fel, îți vei aduce aminte de propriile jocuri din copilărie. 

Dacă îți doreşti mai multă distracţie în viață, con- 
tactează-ți copilul interior și pune-te la unison cu lumea lui, 
cu spontaneitatea și bucuria lui. Te asigur că viaţa ta va 
deveni imediat mai amuzantă. 


E IE 


Cum ai fost întâmpinat când ai venit pe această lume? 
S-au bucurat părinții tăi atunci când te-au avut? S-au bucurat 
de faptul că erai un băiețel sau o fetiță, ori şi-au dorit un 
copil de sex opus? Te-ai simțit dorit când erai copil? Ţi s-a 
părut că întreaga lume sărbătorește atunci când ai ajuns în 
această lume? Indiferent care sunt răspunsurile tale la aceste 
întrebări, întâmpină-ți cu bucurie copilul interior în momentul 
de față. Creează o atmosferă de veritabilă sărbătoare 
lăuntrică. Spune-i copilului tău interior toate acele lucruri 
minunate pe care i le-ai spune oricărui nou venit în această 
lume. 

Ce ţi-ai dorit ca părinții tăi să îţi fi spus pe vremea când 
erai copil? Ce nu ţi-au spus aceştia, dar ți-ar fi plăcut să auzi? 
Spune-i copilului interior toate aceste lucruri. Spune-i-le în 
fiecare zi, timp de o lună, în timp ce te privești în oglindă, 
ŞI vezi ce se întâmplă. 

Dacă ai avut părinți abuzivi sau alcoolici, vizualizează-i 
altfel atunci când meditezi. Imaginează-ți că părinții tăi sunt 
lucizi și blânzi. Dăruiește-i copilului tău interior tot ceea ce 
își doreşte. Probabil că a fost privat prea mult timp de iubire 
şi de afecțiune. Vizualizează viaţa pe care ţi-ai fi dorit să o 
ai pe vremea când erai copil. Atunci când copilul tău interior 
se simte fericit și în siguranţă, el are încredere în tine. 
Întreabă-l: „Ce dorești să fac pentru a avea încredere în 
mine?“ Nu este exclus ca răspunsurile primite să te uimească 
la culme... 

Dacă ai avut părinți complet lipsiţi de iubire şi ţi-e greu 
să ți-i imaginezi altfel, construiește-ți singur imaginea unui 
tată alături de care să te simți în siguranță şi a unei mame 
pline de iubire. Găseşte două fotografii care îţi evocă astfel 
de părinţi și așează-le lângă fotografia ta de când erai copil. 
Creează-ţi astfel noi imagini mentale. Dacă este necesar, 
reinventează-ţi în întregime copilăria. 


sepia 


Convingerile pe care le-ai învăţat pe vremea când erai 
copil continuă să existe înlăuntrul tău. Dacă părinții tăi au 
avut idei rigide despre lume şi viață și dacă te dovedești 
foarte dur cu tine însuţi, având tendinţa să construieşti tot 
felul de ziduri în jurul tău, probabil că urmezi încă regulile 
impuse de părinţii tăi. În cazul în care continui să te iei peste 
picior şi să te critici pentru cea mai mică greșeală, copilul 
tău interior se simte probabil foarte speriat în fiecare 
dimineaţă, atunci când se trezeşte: „Oare ce îmi va spune 
astăzi?“ 

Ceea ce ţi-au spus părinţii în copilărie nu mai este de 
actualitate. Acum, tu ești propriul tău părinte. Conștiinţa ta 
nu este identică cu a lor. În cazul în care continui să refuzi 
să ai grijă de copilul interior, înseamnă că ești încă blocat 
în resentimente. Altfel spus, înseamnă că cineva trebuie 
iertat. Există ceva în viaţa ta pentru care nu te-ai iertat? Este 
necesar să te detașezi de o amintire? Descoperă despre ce 
este vorba și detașează-te. 

Lipsa ta de atenţie actuală pentru copilul interior nu mai 
are nimic de-a face cu părinții tăi. Aceştia au făcut cum au 
știut ei mai bine la vremea lor și în funcţie de nivelul lor 
de înțelegere. A sosit timpul să te ocupi personal de acest 
copil, aşa cum știi tu mai bine, fără a mai ţine cont de 
altcineva. 


at I 


Toți cei care au un animal de casă știu ce înseamnă să 
vii acasă şi să fii întâmpinat la poartă de acesta. Lui nu-i 
pasă ce haine porți, cât ești de bătrân, câte riduri ai pe față 
sau câți bani ai în cont. Animalul se bucură pur și simplu 
că ești prezent. El te iubește necondiționat. Dacă un animal 
poate face acest lucru, la fel poţi face și tu în ceea ce te 
priveşte. Bucură-te că trăieşti și că eşti prezent. Tu ești 
singura persoană cu care vei trăi de-a pururi. Atât timp cât 
nu vei fi de acord să îţi iubeşti singur copilul interior, 
celorlalți oameni le va fi foarte greu să te iubească. De aceea, 
acceptă-te necondiționat și din toată inima. 


EET V N 

Una din modalitățile cele mai utile pentru a face copilul 
interior să se simtă în siguranță este meditaţia. Personal, am 
suferit din cauza unui incest la o vârstă foarte fragedă. De 
aceea, îmi construiesc pentru fetița mea interioară cele mai 
frumoase scenarii în timpul meditațiilor mele. 

Mai întâi de toate, îmi imaginez că ea are o zână drept 
nașă de botez, un fel de Billie Burke din Vrăjitorul din Oz 
(care a fost romanul meu preferat în copilărie). Ori de câte 
ori nu sunt cu ea, eu știu că fetița mea interioară se află 
împreună cu naga ei și că se simte în siguranță. Mai mult 
decât atât, îmi imaginez că nașa ei trăiește într-un palat situat 
în nori, cu un paznic la poartă şi păzit de doi câini mari. De 
aceea, fetița mea interioară se simte întotdeauna într-o 
siguranţă deplină atunci când nu sunt cu ea. Prin astfel de 
imagini, eu încerc să o ajut să uite pentru totdeauna de 
amintirile dureroase şi de experiențele prin care a trecut. 

Recent, am trecut printr-o criză și am plâns timp de 
două ore fără încetare. La un moment dat, mi-am dat seama 
că fetița mea interioară se simte rănită şi speriată de 
slăbiciunea mea. De aceea, m-am simțit obligată să îi spun 
că nu este vina ei și că nu a făcut nimic rău sau greșit, ci 
doar a reacționat la un eveniment exterior. De îndată ce m-am 
simțit în stare, am început să repet diferite afirmaţii pozitive 
şi să meditez, conștientizând faptul că există o Putere mai 
presus decât mine care are grijă de mine și care mă susține 
întotdeauna. În final, fetiţa mea interioară nu s-a mai simţit 
atât de speriată și de singură. 

Sunt de asemenea o fană înfocată a ursuleţilor din pluș. 
Primul prieten al foarte multor copii este ursuleţul din pluș. 

El este de asemenea primul lor confident, căruia copiii îi pot 
spune toate problemele și secretele lor, fără ca el să îi certe. 
Dacă ai avut un ursuleţ din pluș pe vremea când erai copil, 
scoate-l din dulapul cu amintiri și dă-i-l înapoi copilului tău 
interior. 

După părerea mea, un lucru minunat și extrem de 
simplu pe care ar putea să îl facă toate spitalele din lume 
ar fi să doteze fiecare pat de spital cu un ursuleţ din pluș, 
astfel încât atunci când copilul interior al bolnavului se simte 
speriat și singur în miez de noapte, să aibă pe cineva pe care 
să îl îmbrățișeze şi alături de care să nu se mai simtă părăsit. 


Diferitele părți ale ființei noastre 


Relaţiile de cuplu și de prietenie joacă un rol foarte 
important în viața noastră, dar realitatea este că nu sunt decât 
temporare. Singura relație eternă este cea cu tine însuți. 
Aceasta nu încetează niciodată. De aceea, iubeşte-ți 
necondiţionat familia interioară: copilul, adolescentul și 
părintele adult. 

Nu uita că în tine există și un adolescent. Lucrează cu 
el la fel cum ai făcut cu copilul tău interior. Cu ce dificultăți 
te-ai confruntat pe vremea când erai adolescent? Pune-i 
adolescentului din tine aceleași întrebări pe care i le-ai pus 
copilului interior. Ajută-l să treacă mai ușor peste diferitele 
momente care l-au intimidat în timpul pubertăţii şi în 
adolescenţă. Rezolvă conflictele sale interioare. Învață să îți 
iubeşti adolescentul interior la fel cum ai învățat să îţi iubeşti 
copilul interior. 

Nimeni nu își poate iubi și accepta necondiţionat 
semenii până când nu învaţă să își iubească și să își accepte 
copilul interior. Câţi ani are copilul din tine? Trei, patru, 
cinci? De regulă, copilul interior al celor mai mulți dintre 
oameni are mai puțin de cinci ani. Acesta este momentul în 
care cei mai mulți copii îşi închid inima, din nevoia de a 
supraviețui. 

Ține-ţi de mână copilul interior și iubeşte-l. Creează o 
viață minunată pentru tine şi pentru copilul tău interior. 
Spune-ţi în sinea ta: „Doresc să învăţ să îmi iubesc copilul 
interior. Îmi propun acest lucru“. Universul îţi va răspunde 
apoi cu siguranță, oferindu-ți cele mai potrivite modalități 
pentru a-ți vindeca acest copil interior, şi implicit pe tine 
însuți. Dacă dorești să te vindeci, tu trebuie să începi prin 
a-ţi conştientiza toate emoţiile, transmutându-le pe cele 
negative în emoții pozitive. Reţine: Puterea superioară este 
oricând dispusă să te ajute în toate eforturile tale. 

Indiferent ce copilărie ai avut, frumoasă sau urâtă, la 
ora actuală viaţa ta nu mai depinde de nimeni altcineva decât 
de tine. Tu îţi poți petrece tot restul vieții acuzându-ți părinții 
şi mediul în care ai crescut, dar în acest fel nu vei face decât 
să rămâi blocat în tiparul victimei, care nu te va ajuta 
niciodată să obţii lucrurile bune pe care ți le dorești de la 
viaţă. 

Iubirea este cel mai puternic remediu din câte există. 
Ea poate vindeca până și cele mai dureroase amintiri, întrucât 
este forța cea mai subtilă, care poate pătrunde până în cele 

mai întunecate cotloane ale subconștientului tău. Dacă ai 
amintiri foarte puternice din trecut și dacă îți repeți la infinit: 
„Este vina lor“, tu rămâi blocat în acest tipar. Ce fel de viață 
îți dorești: una fericită sau una nefericită? Alegerea îţi 
aparține întotdeauna, iar puterea dinlăuntrul tău te va sprijini, 
oricare ar fi această alegere. De aceea, privește-te în ochi şi 
iubeşte-te pe tine însuți. lubește-ţi cu acest prilej şi copilul 
din interiorul tău. 


CAPITOLUL 10 


MATURIZAREA ȘI ÎMBĂTRÂNIREA 


Fii la fel de înțelegător cu părinții tăi cum ţi-ai 
dori să fie ei cu tine. 


Comunicarea cu părinții noștri 


Cei mai dificili ani din viaţa mea au fost cei ai 
adolescenţei. Aveam atât de multe întrebări de pus, dar nu 
doream să îi ascult pe cei care credeau că deţin toate 
răspunsurile, îndeosebi pe adulți. Îmi doream să învăţ totul 
de una singură, întrucât nu aveam încredere în informațiile 
primite de la adulți. 

Cea mai mare animozitate o simțeam împotriva 
părinţilor mei, întrucât am fost un copil abuzat. Nu puteam 
înțelege cum de m-a tratat tatăl meu vitreg așa cum a făcut-o, 
şi nici de ce mama ignora fățiș comportamentul acestuia față 
de mine. Mă simţeam înșelată şi neînțeleasă, și eram absolut 


179 


Puterea este în interiorul tău 


convinsă că întreaga mea familie, ba chiar lumea în general, 
erau împotriva mea. 

De-a lungul anilor în care am consiliat alte persoane, 
îndeosebi tinere, am constatat că foarte mulți oameni împăr- 
tășesc aceleași sentimente pe care le-am avut eu față de 
părinții mei. Îndeosebi adolescenţii îmi spuneau că se simt: 
„prinşi în capcană, judecaţi, supravegheați şi neînțeleşi “. 

Ar fi grozav dacă am avea cu toții părinți capabili să 
se acomodeze la orice situaţie nouă, dar acest lucru nu este 
posibil. Deşi ei sunt fiinţe umane, la fel ca toți ceilalţi, noi 
simțim adeseori că sunt nedrepţi, nerezonabili şi că nu înțeleg 
prin ce trecem noi. 


at I 


Un tânăr pe care l-am consiliat odată mi-a spus că îi 
este foarte greu să se înțeleagă cu tatăl său. Considera că nu 
are nimic în comun cu acesta și că ori de câte ori tatăl i se 
adresează, o face numai pentru a-l critica cu ceva. L-am 
întrebat pe tânăr dacă știe cum l-a tratat bunicul pe tatăl său 
pe vremea când acesta era copil. Mi-a răspuns cu sinceritate 
că nu știe. Bunicul său murise înainte ca el să se nască. 

I-am sugerat să îşi întrebe tatăl despre copilăria sa și 
despre felul în care l-a afectat aceasta. La început, tânărul 
a ezitat, întrucât îi era greu să îi vorbească tatălui său fără 
să se simtă ridiculizat sau judecat. În cele din urmă, a luat 
taurul de coarne și i-a pus tatălui întrebările pe care i le-am 
sugerat. 

La următoarea ședință, tânărul mi s-a părut mult mai 
relaxat. „Uau, mi-a spus el, nu am știut niciodată ce fel de 

copilărie a avut tata“. Se pare că bunicul lui a insistat ca toți 
copiii săi să i se adreseze cu „domnule “ şi că i-a educat după 
vechiul standard, potrivit căruia copiii trebuie să fie văzuți, 
dar nu auziți. Dacă îndrăzneau să își contrazică vreodată 
părintele, erau bătuţi cu sălbăticie. Nu-i de mirare că tatăl 
tânărului era atât de critic. 

Atunci când cresc, mulți oameni au intenția bună de a-și 
trata copiii altfel decât au fost tratați ei în copilărie. Fără să-și 
dea seama, ei se comportă însă exact la fel ca părinţii lor. 

În cazul tânărului nostru, tatăl își abuza verbal fiul, fără 
să-și dea seama că repetă astfel comportamentul abuziv al 
tatălui său. Chiar dacă nu avea neapărat această intenţie, el 
acţiona așa cum fusese educat. 

Din fericire, tânărul și-a dat seama prin ce a trecut tatăl 
său, așa că a putut comunica mai ușor cu el. Deși cei doi 
mai aveau nevoie de multă răbdare și de multe eforturi 
personale pentru a ajunge la o comunicare perfectă, cel puțin 
au făcut un prim pas, îndreptându-se într-o direcție nouă. 


a FA RC] 


Eu am convingerea fermă că toți oamenii ar trebui să 
îşi găsească timp pentru a cerceta copilăria părinţilor lor. 
Dacă aceștia mai trăiesc, îi poţi întreba direct: „Cum ai 
crescut? Cât de deschis te-au iubit părinții tăi? În ce fel te 
pedepseau? La ce fel de presiuni erai supus? Erau de acord 
părinţii tăi cu prietenii tăi (şi, mai târziu, cu iubiții sau 
iubitele tale)? Ai fost nevoit să munceşti pentru bani în 
copilărie?“ 


181 


Puterea este în interiorul tău 


Dacă vei afla mai multe lucruri despre părinții tăi, tu 
vei putea înţelege mai bine tiparele mentale care i-au făcut 
să devină ceea ce sunt, inclusiv de ce te tratează așa cum 
o fac. Dacă vei învăţa să îi înţelegi mai bine, tu vei putea 
să îi priveşti într-o lumină nouă, mai plină de iubire. Vei 
putea deschide astfel poarta către o relație bazată pe o 
comunicare mai bună, pe respect și pe încredere reciprocă. 

Dacă îți este greu chiar şi să vorbeşti cu părinţii tăi, 
poți începe să faci acest lucru în mintea ta sau în faţa unei 
oglinzi. Imaginează-ţi că le spui: „Doresc să vă vorbesc 
despre anumite lucruri“. Spune-le apoi tot ce ai de spus. Fă 
acest lucru mai multe zile la rând. În acest fel, vei înțelege 
mai bine ce anume dorești să le spui în realitate şi în ce fel. 

Alternativ, fă o meditaţie și adresează-te mental 
părinţilor tăi, rezolvând astfel toate problemele vechi care 
te-au măcinat. Mai presus de orice, iartă-i şi iartă-te pe tine 
însuți. Spune-le că îi iubeşti. Pregăteşte-te astfel să le spui 
aceleași lucruri în persoană. 


ET 


Un tânăr care a participat la unul din seminariile mele 
mi-a spus odată că poartă în el o mare mânie și că nu are 
încredere în nimeni. El repeta acest tipar comportamental în 
toate relațiile sale. Când am ajuns în sfârșit la rădăcina 
problemei, mi-a spus că mânia lui se datora faptului că tatăl 
său nu era cel care și-ar fi dorit el să fie. 

Din punct de vedere spiritual, nouă nu ni se permite să 
încercăm să schimbăm pe altcineva. În schimb, noi trebuie 

să ne eliberăm de sentimentele negative pe care le-am 
acumulat împotriva părinţilor noștri și să-i iertăm pentru că 
nu au fost cei care am fi dorit noi să fie. Noi ne dorim 
întotdeauna ca cei din jur să fie la fel ca noi, să gândească 
la fel ca noi, să se îmbrace la fel ca noi şi să facă ce facem 
noi. Așa ceva este însă imposibil, întrucât oamenii sunt 
diferiți între ei. 

Dacă dorim să ne bucurăm de spațiul necesar pentru a 
fi noi înșine, noi trebuie să le acordăm celor din jur spațiul 
necesar pentru a fi ei înşişi. Dacă ne forțăm părinții să fie 
altceva decât sunt, noi refuzăm să îi iubim și să îi acceptăm 
aşa cum sunt, judecându-i la fel cum ne judecă și ei. De 
aceea, dacă dorim să stabilim o comunicare adevărată cu 
părinții noştri, noi trebuie să începem prin a ne elibera de 
propriile preconcepţii legate de ei. 


sapa 


Foarte mulți oameni continuă să joace jocuri ale puterii 
cu părinții lor pe măsură ce avansează în vârstă. Părinții știu 
care sunt butoanele noastre cele mai dureroase. De aceea, 
dacă dorești să încetezi acest joc, va trebui să refuzi să mai 
participi la el. A sosit timpul să te maturizezi şi să te decizi 
ce anume îţi dorești de la viață. De pildă, poți începe prin 
a le spune părinţilor pe nume. În cazul în care continui să 
îi numeşti „mami“ şi „tati“ după vârsta de 40 de ani, tu rămâi 
blocat în rolul de copilaș. Cel mai bine este să vă asumaţi 
toți trei rolul de adulți, în locul celui de părinți și copii. 

O altă posibilitate constă în a scrie o declaraţie 
afirmativă în care să descrii relația pe care ţi-ai dori să o ai 

cu părinții tăi (sau cu unul dintre ei). Începe prin a-ți citi 
singur această declaraţie. După ce o vei integra perfect în 
subconștientul tău, le-o vei putea transmite față în faţă 
părinților tăi. Dacă aceștia continuă să apese pe butoanele 
tale dureroase, înseamnă că nu le-ai transmis corect ce simţi 
cu adevărat. Tu ai dreptul să duci viața pe care ţi-o dorești, 
să fii un adult. Ce-i drept, acest lucru nu se dovedeşte 
întotdeauna ușor. De aceea, începe prin a stabili ce fel de 
relație îţi dorești cu părinţii tăi, iar apoi transmite-le acest 
lucru. Nu-i învinovăţi însă. Întrebă-i doar: „Ce putem face 
pentru a ajunge la acest gen de relație?“ 

Reţine: înțelegerea atrage întotdeauna după sine iertarea, 
iar iertarea atrage întotdeauna după sine iubirea. Dacă vei 
putea progresa suficient de mult pentru a-ţi putea ierta și 
pentru a-ți iubi părinţii, tu te vei putea bucura în egală măsură 
de toate relaţiile din viaţa ta. 


Adolescenţii au nevoie să cunoască 
prețuirea de sine 


Unul din aspectele care mi se par cele mai alarmante 
în societatea noastră este rata în creştere a sinuciderilor 
printre adolescenţi. Tot mai mulți tineri se simt copleșiți de 
responsabilităţile vieţii, preferând să o abandoneze complet 
decât să persevereze și să experimenteze multitudinea de 
aventuri pe care le are de oferit viața. În bună măsură, această 
problemă se datorează felului în care ne așteptăm noi, adulții, 
ca ei să răspundă la situaţiile din viaţa lor. Adeseori, noi 
dorim ca ei să reacționeze exact așa cum am face-o noi. Ce 

să mai vorbim de toată negativitatea pe care o proiectăm 
asupra lor... 

Perioada de vârstă cuprinsă între 10 şi 15 ani poate fi 
extrem de dificilă. Copiii din această grupă de vârstă au 
tendinţa să se conformeze și sunt dispuși să facă orice numai 
pentru a fi acceptaţi de tovarășii lor. Datorită acestei nevoi 
de a fi acceptaţi, ei își ascund adeseori adevăratele senti- 
mente, de teama de a nu fi respinși în cazul în care ceilalți 
i-ar cunoaște așa cum sunt. 

Presiunea din partea colegilor mei şi stresul social pe 
care l-am experimentat eu pălesc prin comparaţie cu cele pe 
care trebuie să le suporte tinerii din ziua de astăzi. Și totuşi, 
când aveam 15 ani, eu nu am mai putut suporta abuzurile 
fizice şi psihice la care eram supusă, așa că am părăsit școala 
şi mi-am început viața pe cont propriu. Gândeşte-te cât de 
chinuitor trebuie să fie pentru tinerii de astăzi să facă față 
tentației drogurilor, abuzurilor fizice, bolilor cu transmitere 
sexuală, presiunilor grupurilor din care fac parte şi 
problemelor lor familiale, ca să nu mai vorbim, la nivel 
global, de amenințările nucleare, de distrugerea mediului 
înconjurător, de crimele din ce în ce mai mediatizate şi de 
atâtea alte probleme ale societății. 

Ca părinte, tu poți discuta cu copilul tău despre 
diferenţele care există între presiunile pozitive și cele 
negative din partea colegilor săi. Presiunile provenite din 
partea celor de o vârstă cu noi ne înconjoară de pretutindeni 
încă din momentul în care ne naștem și continuă să ne 
afecteze până la moarte. De aceea, noi trebuie să învăţăm 
cum le putem face față fără a le lăsa să ne controleze. 

Este foarte important să încercăm să înțelegem de ce 
sunt copiii noștri prea sfioși, prea răutăcioşi, prea trişti, prea 
distructivi, de ce obțin rezultate proaste la şcoală etc. Toţi 
copiii sunt puternic influenţaţi de tiparele mentale și 
emoționale care prevalează acasă la ei. Alegerile pe care le 
fac şi deciziile pe care le iau zi de zi depind în totalitate de 
acest sistem de convingeri. Dacă mediul familial nu este 
favorabil cultivării încrederii în sine și iubirii, copiii vor căuta 
încrederea, iubirea și compasiunea într-un alt mediu. Așa se 
explică fenomenul grupurilor în care tinerii se simt în 
siguranță. Prin intermediul acestor grupuri, ei îşi stabilesc 
niște legături la fel de puternice ca şi cele de familie, oricât 
de disfuncționale ni s-ar părea nouă. 

Eu cred cu toată convingerea că foarte multe greutăţi 
din viața copiilor noștri ar putea fi evitate dacă i-am învăţa 
pe aceștia să își pună următoarea întrebare înainte de a trece 
la fapte: „Mă va ajuta această acțiune să mă simt mai bine 
în propria mea piele?" Noi îi putem ajuta pe adolescenţi să 
înţeleagă ce opţiuni au în fiecare situație prin care trec. 
Mecanismul alegerii şi al asumării responsabilități îi va ajuta 
să îşi redobândească puterea personală. El le va permite să 
acționeze fără a se simţi victime ale sistemului. 

Dacă îi vom învăţa pe copiii noştri că nu sunt nişte 
victime Și Că își vor putea schimba experienţele de viață dacă 
îşi vor asuma responsabilitatea pentru propriile lor vieţi, 
societatea în care trăim s-ar putea schimba dramatic în bine. 


E 

Este extrem de important să păstrăm deschise liniile de 
comunicare cu copiii noştri, îndeosebi atunci când aceștia 
se află în perioada adolescenței. Atunci când sunt întrebaţi 
cum este viața lor, majoritatea adolescenților afirmă că li se 
spune la infinit: „Nu fă cutare lucru. Nu spune cutare lucru. 
Nu simţi cutare lucru. Nu mai fii așa. Nu te mai comporta 
în acest fel. Nu, nu, nu!“ În cele din urmă, ei încetează să 
mai comunice cu părinții lor, iar unii dintre ei pleacă de 
acasă. De aceea, dacă dorești să îți păstrezi copiii aproape 
inclusiv atunci când vei îmbătrâni, păstrează deschise liniile 
de comunicare cu ei atunci când sunt tineri. 

Apreciază unicitatea copilului tău. Dacă este adolescent, 
permite-i să se exprime așa cum doreşte, chiar dacă acest 
comportament ți se pare ridicol. Nu-l învinovăți și nu-l 
critica. Numai Dumnezeu știe prin câte schimbări de acest 
fel am trecut eu însămi până când m-am descoperit pe mine. 
La momentul potrivit, aşa se va întâmpla și cu copilul tău. 


Copiii învaţă văzându-ne pe noi cum 
acţionăm 


Copiii nu fac niciodată ceea ce le spunem noi să facă, 
ci ceea ce ne văd că facem noi înșine. Degeaba îi spunem 
unui copil: „Nu fuma“, „Nu bea“ sau „Nu consuma droguri“, 
dacă noi înşine facem toate aceste lucruri. Dacă dorim ca ei 
să adopte un anumit tip de comportament pozitiv, noi trebuie 
să le servim mai întâi ca exemplu. Este uimitor la ce armonie 
familială pot ajunge părinţii care sunt dispuși să lucreze 

pentru a se transforma pe ei înșiși în bine. Copiii reacționează 
imediat, amplificându-și prețuirea de sine și învățând să se 
respecte așa cum sunt. 

Un exercițiu excelent pe care îl poți practica împreună 
cu copiii tăi pentru cultivarea preţuirii de sine constă în 
întocmirea unei liste cu idealuri pe care vă propuneţi să le 
atingeţi. Spune-le copiilor să noteze cum ar dori să ajungă 
în zece ani, într-un an, peste trei luni. Ce fel de viaţă își 
doresc să aibă? Ce fel de prieteni? Învaţă-i să noteze în scris 
aceste obiective, împreună cu o scurtă descriere și cu câteva 
modalități prin Care cred că și-ar putea îndeplini aceste 
scopuri. Fă și tu același lucru. 

Păstraţi apoi cu toții listele la vedere, pentru a vă 
reaminti de obiectivele pe care vi le-aţi propus. După trei 
luni, analizaţi-le din nou. S-au schimbat cumva obiectivele 
voastre? În cazul în care copiii tăi nu şi-au îndeplinit propriile 
obiective, nu-i lua în derâdere și nu le reduce respectul de 
sine. La urma urmelor, listele pot fi oricând revizuite. Ceea 
ce contează este ca tinerii să aibă un ideal pozitiv către care 
să tindă! 


Separarea și divorțul părinţilor 


Dacă părinţii s-au separat sau au divorțat, este foarte 
important ca ei să nu se bârfească reciproc în faţa copiilor 
lor. Este foarte stresant pentru un copil să audă de la un 
părinte că celălalt părinte nu este bun. 

Dacă ești un părinte care se află în această situație, tu 
trebuie să înveţi să te iubeşti și să te apreciezi pe tine însuţi 

dincolo de toate temerile și de mânia pe care le produce 
adeseori un asemenea eveniment. Gândeşte-te că orice ai 
simți, copilul tău va recepta aceste sentimente. Dacă vei 
suferi enorm şi vei deveni extrem de agitat, copilul tău te 
va simți imediat. Dacă nu te poți controla, explică-i cel puțin 
că ceea ce simți tu nu are nimic de-a face cu el şi cu valoarea 
lui de sine. 

Nu îl lăsa nicio clipă să creadă că ceea ce s-a întâmplat 
este din vina lui. Marea majoritate a copiilor au această 
tendință. Spune-i tot timpul că îl iubești foarte mult și că 
vei fi întotdeauna alături de el. 

O sugestie importantă pe care doresc să ţi-o fac este să 
lucrezi cu oglinda în fiecare dimineață. Repetă afirmații 
pozitive care te pot ajuta să treci peste acest moment dificil, 
astfel încât nimeni să nu aibă de suferit. Eliberează-te cu 
iubire de experiențele dureroase și imaginează-ți că toți cei 
implicaţi vor sfârşi prin a fi fericiţi. 


FD e 


Există un grup minunat numit Grupul din California 
pentru promovarea respectului de sine şi a responsabilităţii 
personale şi sociale. A fost creat în anul 1987 de 
congresmanul John Vasconcellos și îi numără printre 
membrii săi pe Jack Canfield şi pe dr. Emmett Miller. 
Personal, susțin eforturile sale de cercetare și recomandările 
pe care le face guvernului în vederea promovării respectului 
de sine în școlile americane. Din ce în ce mai multe state 
urmează exemplul acestor oameni, introducând în progra- 
mele şcolare cultivarea respectului de sine. 

Eu am convingerea că ne aflăm în pragul unor 
schimbări sociale majore, legate îndeosebi de înțelegerea 
propriei noastre valori. Dacă profesorii şi-ar cultiva într-o 
mai mare măsură propriul respect de sine, ei și-ar ajuta enorm 
elevii. Copiii reflectă imediat presiunile economice și sociale 
cu care ne confruntăm noi, adulţii. De aceea, orice program 
serios referitor la cultivarea preţuirii de sine ar trebui să îi 
includă deopotrivă pe elevi, pe părinții şi pe profesorii lor, 
dar și alte organizaţii și companii economice. 


Cum să îmbătrânești frumos 


Foarte mulți oameni se tem de procesul de îmbătrânire 
şi resping înfățișarea de om bătrân. Și totuși, acesta este un 
proces cât se poate de natural, care face parte integrantă din 
viață. Dacă nu ne-am putut accepta la vremea cuvenită 
copilul interior, iar acum refuzăm să ne acceptăm așa cum 
suntem, ce șanse avem noi de a ne accepta următoarea etapă 
de viață? 

Ce alternativă avem în afara îmbătrânirii? Doar aceea 
de a părăsi prematur planeta. Societatea americană a creat 
așa-numitul „cult al tinereţii“. Este frumos să te iubești pe 
tine însuţi atunci când ești tânăr, dar ce motive am avea să 
nu ne iubim atunci când îmbătrânim? Vrem, nu vrem, noi 
trebuie să parcurgem toate etapele vieții. 

Foarte multe femei simt o mare anxietate și teamă atunci 
când se gândesc că îmbătrânesc. Comunitatea gay este și ea 
la fel de preocupată de cultul tinereţii şi pare să se acomodeze 

cu greutate cu ideea că oamenii îmbătrânesc şi își pierd 
frumuseţea exterioară. Îmbătrânirea presupune riduri pe faţă, 
albirea părului şi pierderea elasticităţii pielii, și totuşi, eu îmi 
doresc să îmbătrânesc! Acest proces face parte integrantă 
din viața mea pe această planetă. Scopul nostru în această 
viață este de a trăi toate etapele ei. 

Sunt de acord că bolile asociate frecvent cu bătrâneţea 
nu sunt dezirabile. De aceea, îți propun să separăm aceste 
două concepte. Nu-ţi mai imagina procesul de îmbătrânire 
ca pe o anticameră a morții. Personal, nu cred deloc că 
moartea trebuie să se datoreze neapărat unei boli. 

Atunci când ne vine vremea să ne întoarcem acasă, în 
locul din care am venit pe această planetă, după ce am 
realizat tot ce ne-am propus aici, noi putem să adormim ca 
de obicei, părăsind lin această lume. Nu este neapărat necesar 
să ne îmbolnăvim mai întâi. Nu trebuie să zacem prin spitale, 
conectaţi la tot felul de aparate. Nu trebuie să suferim mai 
întâi într-un azil de bătrâni pentru a putea părăsi apoi planeta. 
Cantitatea de informaţii referitoare la păstrarea stării de 
sănătate disponibile la ora actuală este uriașă. Familiarizea- 
ză-te cu ea, nu mai aștepta să îmbătrânești. În acest fel, vei 
putea să te simți la fel de bine la orice vârstă, experimen- 
tând noi și noi aventuri. 


ER ET V IN 


Cu ceva vreme în urmă, am citit un articol care m-a 
intrigat. Era vorba de un laborator medical din San Francisco, 
ai cărui specialişti au descoperit că felul în care îmbătrânim 

nu este determinat de genele noastre, ci de ceea ce ei numesc 
alarma îmbătrânirii, un ceas biologic care există în mintea 
noastră. Acest mecanism monitorizează momentul și felul 
în care începem să îmbătrânim. Acest ceas este fixat în 
funcţie de un singur factor important: atitudinea noastră față 
de procesul de îmbătrânire. 

Spre exemplu, dacă vârsta de 35 de ani ţi se pare o 
vârstă mijlocie, această convingere declanșează o serie de 
schimbări biologice în organismul tău care accelerează 
procesul de îmbătrânire imediat ce ai depășit această vârstă. 
Nu ţi se pare fascinant? Pe un anumit nivel al conștiinței 
noastre, noi decidem singuri ce înseamnă vârsta mijlocie şi 
ce înseamnă bătrâneţea. Tu la ce vârstă ţi-ai setat alarma 
îmbătrânirii? Personal, am convingerea interioară că voi trăi 
până la vârsta de 96 de ani şi că voi fi activă până în ultima 
clipă. De aceea, este important pentru mine să îmi păstrez 
sănătatea. 

Îți reamintesc de asemenea că noi primim întotdeauna 
ceea ce oferim. De aceea, fii foarte atent cum îi tratezi pe 
oamenii vârstnici, căci exact la fel vei fi tratat tu însuți atunci 
când vei fi bătrân. La fel, dacă ai anumite prejudecăți legate 
de oamenii vârstnici, subconştientul tău va reacționa cândva 
la aceste idei. Toate convingerile și gândurile noastre se 
adeveresc mai devreme sau mai târziu. 


sapat 


Așa cum spuneam mai devreme, eu cred că noi ne 
alegem singuri părinţii înainte de a ne naște, cu scopul de 

a învăța anumite lecţii foarte valoroase pentru noi. Sinele 
nostru superior cunoaște anticipat experienţele de care avem 
nevoie pentru a ne putea continua călătoria spirituală. De 
aceea, dacă ţi-ai propus să rezolvi anumite probleme 
împreună cu părinții tăi, încearcă să le rezolvi cât mai poți. 
Dar mai presus de orice, nu uita că orice ţi-ar spune sau ce 
ti-ar face ei, principala menire pentru care te-ai născut pe 
această planetă este să înveţi să te iubeşti pe tine însuți. 

Dacă ești părinte, învață-ți copiii să se iubească pe ei 
înşişi, oferindu-le spaţiul de care au nevoie pentru a se simți 
în siguranţă şi pentru a se exprima liberi într-o manieră 
pozitivă şi nepericuloasă. Amintește-ţi că aşa cum tu ţi-ai 
ales părinţii înainte de a te întrupa, la fel te-au ales copiii 
tăi pe tine. Scopul este să învățați împreună cele mai impor- 
tante lecţii pentru sufletele voastre. 

Părinţii care se iubesc pe ei înșiși reprezintă modele 
ideale pentru copiii lor. Atunci când te simţi bine în pielea 
ta, tu îți poţi învăţa copiii să se preţuiască pe sine prin însuşi 
exemplul tău personal. Cu cât vei lucra mai mult la iubirea 
de sine, cu atât mai ușor își vor da seama copiii tăi că merită 
să facă același lucru. 

APLICAREA 
ÎNȚELEPCIUNII 
INTERIOARE 
R 


Toate teoriile din lume rămân inutile 
în absența acțiunii, a schimbării pozitive, 
iar în final a vindecării. 


CAPITOLUL 11 


ACCEPTAREA PROSPERITĂȚII 


Atunci când ne temem, noi ne propunem să 
controlăm totul în jur, dar nu reuşim decât să 
blocăm complet fluxul darurilor vieții. Ai 
încredere în viață. Ea îți poate oferi chiar 
acum tot ce ai nevoie. 


Puterea din interiorul nostru își dorește din toată inima 
să ne dăruiască din abundență și pe loc tot ceea ce ne dorim. 
Problema nu este că viaţa ne-ar refuza vreun dar, ci că noi 
suntem adeseori incapabili să îl primim. Atunci când ne 
dorim cu adevărat ceva, Puterea dinlăuntrul nostru nu spune 
niciodată: „Bine, o să mă gândesc“. Ea reacționează imediat 
și ne trimite exact ce i-am cerut, dar noi trebuie să fim 
pregătiți pentru a primi darul ei. Dacă nu suntem pregătiți 
și nu îi răspundem poștașului deschizându-i ușa, darul care 
ne-a fost trimis se va întoarce și va fi pus la păstrare în 
depozitul dorințelor neîmplinite. 

Mulţi oameni vin la conferințele mele şi mă ascultă cu 
braţele încrucişate pe piept. Fără să vreau, mă întreb 
întotdeauna: „Cum vor putea recepta acești oameni cuvintele 
mele dacă sunt atât de închiși?“ Unul din cele mai frumoase 
gesturi simbolice pe care le cunosc este acela de a-ţi deschide 
larg braţele în fața Universului, astfel încât acesta să remarce 
gestul tău și să-i răspundă. Mulţi oameni se simt însă extrem 
de speriați, gândindu-se că dacă s-ar deschide prea tare în 
fața Universului, ar putea primi tot felul de lucruri rele de 
la acesta. De altfel, chiar le-ar primi, până când îşi vor 
schimba acele gânduri dinlăuntrul lor care îi fac să se 
gândească la astfel de lucruri. 


SR 


Atunci când vorbim despre prosperitate, foarte mulți 
oameni se gândesc automat la bani. În realitate, există mult 
mai multe lucruri care intră sub incidența acestui concept, 
cum ar fi: timpul, iubirea, succesul, confortul, frumusețea, 
cunoașterea, relațiile și sănătatea. 

Dacă te simţi întotdeauna sub presiune deoarece nu ai 
suficient timp pentru tot ceea ce îți propui să faci, înseamnă 
că suferi de o lipsă. Dacă simți că succesul este mai presus 
de puterile tale, nu îl vei atinge niciodată. Dacă simți că viaţa 
este o povară stresantă, nu te vei bucura niciodată de ea. 
Dacă simţi că eşti ignorant și că nu înţelegi nimic din viață, 
nu te vei putea conecta niciodată la înțelepciunea Universului. 
Dacă simţi în permanenţă o lipsă de iubire, nu vei putea 
atrage niciodată în viața ta oameni capabili să te iubească. 

Ce putem spune însă despre frumuseţe? Întreaga natură 
care ne înconjoară este splendidă. Percepi tu această 
frumuseţe care îţi taie răsuflarea, sau ţi se pare că această 
lume este urâtă și murdară? Dar cu sănătatea, cum stai? Eşti 
bolnav tot timpul? Răceşti imediat? Te doare peste tot? În 
sfârșit, putem vorbi şi de bani. Foarte mulți oameni îmi spun 
că nu au suficienți bani. Mă întreb însă cât de mulți își permit 
ei să aibă. Cea mai mare parte dintre ei se simt legați de un 
venit fix. Cine le-a fixat însă acest venit? 

Până acum, nu am vorbit deloc despre disponibilitatea 
de a primi. Toţi oamenii se gândesc: „O, îmi doresc cutare 
şi cutare lucru“, dar abundența și prosperitatea depind înainte 
de toate de capacitatea lor de a accepta. Dacă nu primeşti 
ceea ce îți dorești, înseamnă că pe un anumit nivel al 
subconștientului tău tu nu accepţi darurile vieţii. Dacă ești 
zgârcit cu viaţa, viaţa va fi la fel de zgârcită cu tine. Dacă 
furi ceva de la viaţă, și ea va fura ceva de la tine. 


Fii cinstit cu tine însuţi 


Noi vorbim adeseori de cinste, onestitate și sinceritate, 
dar nu întotdeauna realizăm înţelesul profund al acestor 
cuvinte. Ele nu au nimic de-a face cu moralitatea și cu bună- 
tatea stupidă. Adevărata onestitate interioară nu are nimic 
de-a face cu ideea de a nu fi prins și a nu ajunge la închi- 
soare. Ea reprezintă înainte de toate un act al iubirii de sine. 

Principala valoare a cinstei este legată de faptul că noi 
nu putem primi decât ceea ce oferim. Legea cauzalităţii 

operează pe toate nivelele existenţei. Dacă ne judecăm sau 
ne acuzăm singuri, noi vom fi judecați. Dacă suntem 
întotdeauna mânioși, ne vom confrunta cu mânia oriunde ne 
vom duce. În schimb, dacă ne vom iubi pe noi înşine, ne 
vom pune la unison cu iubirea universală, iar viața ne va 
răspunde cu aceeași iubire. 

Imaginează-ţi, de pildă, că apartamentul tău tocmai a 
fost spart. Ce-ţi trece imediat prin minte: că eşti o victimă? 
„O, apartamentul mi-a fost jefuit! Cine mi-a făcut așa ceva?“ 
Ştiu cât de devastatoare este această experienţă, dar nu crezi 
că ar trebui să te pândești la felul în care ai atras tu însuți 
acest eveniment? 

Aşa cum spuneam, foarte mulți oameni refuză să își 
asume responsabilitatea pentru crearea propriilor lor 
experienţe, cel puțin în anumite momente din viața lor. Lor 
le este mult mai ușor să dea vina pe altcineva. Și totuși, 
creşterea spirituală nu se poate produce decât atunci când 
ajungem să ne dăm seama că nimic din ceea ce există în 
afara noastră nu este important pentru noi și că toate 
experiențele noastre importante se nasc mai întâi în interiorul 
nostru. 

Ori de câte ori aud că cineva a fost jefuit sau a 
experimentat o pierdere, îl întreb imediat: „De la cine ai furat 
recent?“ Dacă observ o grimasă pe faţa lui, îmi dau seama 
că am atins un punct sensibil. Atunci când ne amintim de 
ceva necuvenit ce am luat de la altcineva, iar apoi de 
pierderea noastră recentă, legătura dintre cele două 
evenimente se realizează de la sine. 

Atunci când luăm ceva ce nu ne aparţine, noi pierdem 
de regulă ceva mai preţios. De pildă, putem lua bani sau un 

obiect care nu ne aparține, dar putem pierde o relaţie. Dacă 
furăm o relație, putem să ne pierdem slujba. Dacă luăm de 
la birou rechizite, putem pierde un tren sau putem rata o 
întâlnire importantă. Acest gen de pierderi ne lovesc 
întotdeauna într-un domeniu important din viața noastră. 

Foarte mulți oameni fură de la marile companii, din 
magazine, din restaurante şi din hoteluri, gândindu-se că 
aceste companii îşi pot permite cu ușurință pierderile. Acest 
tip de raționament nu este valabil, întrucât legea cauzei și 
efectului este implacabilă, iar furtul se va întoarce mai 
devreme sau mai târziu împotriva lor. Cine ia fără să i se 
cuvină, are de pierdut. Cine dăruieşte gratuit, câștigă ceva. 
Această lege este imuabilă. 


RET i 


Dacă ai parte de foarte multe pierderi sau de tot felul 
de necazuri, ar trebui să analizezi felul în care știi să primeşti. 
Unii oamenii Care nici nu visează să fure lucruri nu se sfiesc 
să îşi priveze semenii de timp sau să le reducă respectul de 
sine. Ori de câte ori faci pe altcineva să se simtă vinovat, 
tu îi furi practic respectul de sine. A fi cu adevărat cinstit 
pe toate nivelele presupune foarte multă introspecţie şi 
autoanaliză. 

Atunci când luăm ceva ce nu ne aparține de la altcineva, 
noi îi transmitem practic Universului că nu ne simțim demni 
să ne câştigăm singuri pâinea, că nu ne simțim suficient de 
buni, că suntem de acord ca altcineva să fure de la noi, la 
fel cum furăm noi de la alţii. Procedând în acest fel, noi ne 

afirmăm convingerea în absenţa abundenței, de vreme ce ne 
grăbim să punem mâna pe ceea ce ne dorim, chiar dacă 
respectivul lucru nu ne aparţine. Aceste convingeri greşite 
se adună în jurul nostru ca niște ziduri şi ne împiedică să 
experimentăm abundența și bucuria de a trăi. 

Ele nu reprezintă însă adevărul ființei noastre. Noi 
suntem niște fiinţe magnifice, care merită într-adevăr tot ce 
poate fi mai bun. Planeta pe care trăim ne poate asigura 
tuturor tot ce avem nevoie, din abundență. Cea care ne dă 
dreptul la tot ce poate fi mai bun în viață este conștiința 
noastră, cea care afirmă, gândește și acționează. Dacă vom 
înțelege foarte clar că gândurile noastre ne creează realitatea, 
noi ne putem folosi de evenimentele din viața noastră ca de 
un mecanism de feedback care ne poate învăța ce lucruri 
trebuie să schimbăm în continuare în fiinţa noastră. Cinstea 
absolută, care nu concepe să fure nici măcar o agrafă de 
birou, reprezintă o alegere pe care merită să o facem din 
iubire față de noi înşine. Cinstea ne ajută să ne construim 
o viaţă mai lină şi mai uşoară. 

În cazul în care casiera dintr-un mare magazin uită să 
îți înregistreze anumite mărfuri pe care le ai în coş, iar tu 
îți dai seama de acest lucru, este datoria ta spirituală să îi 
atragi atenția. Desigur, dacă nu-ți dai seama de acest lucru 
decât acasă sau două zile mai târziu, situaţia se schimbă. 

Dacă necinstea produce atâta dizarmonie în viața 
noastră, imaginează-ţi ce pot face iubirea şi onestitatea. Tot 
ce este mai bun în viața noastră, surprizele minunate de care 
avem parte uneori — sunt create tot de noi înşine. Dacă vom 
privi în interiorul nostru cu o iubire necondiționată și cu 

onestitate, noi vom descoperi aici în ce constă puterea 
noastră. Ceea ce putem crea cu ajutorul conştiinţei noastre 
are o valoare infinit mai mare decât banii pe care i-am putea 
fura vreodată. 


Casa ta este sanctuarul tău 


Tot ceea ce te înconjoară reprezintă o reflectare a ceea 
ce crezi tu că meriţi să primeşti de la viaţă. De pildă, priveşte-ți 
casa. Este aceasta un loc în care îţi face cu adevărat plăcere 
să locuiești? Este ea confortabilă și luminoasă, sau este 
dezordonată şi murdară? Același lucru îl putem spune și 
despre mașina ta. Reflectă aceasta iubirea pe care ţi-o porți? 

Te indispun hainele pe care trebuie să le porți? Hainele 
reflectă în mare măsură ceea ce simţi în legătură cu tine 
însuți. Din fericire, gândurile legate de sine pot fi oricând 
schimbate. 


E A 


Dacă dorești să îți găseşti o casă nouă, începe prin a 
te deschide în interior față de această idee şi afirmă că noua 
ta casă te aşteaptă. Într-o perioadă din viața mea în care îmi 
căutam o casă în Los Angeles, nu-mi venea să cred ce orori 
puteam găsi. Mă gândeam tot timpul că mă aflu în Los 
Angeles, un oraș plin cu locuinţe fabuloase. Unde se aflau 
însă acestea? 

Mi-a luat şase luni ca să găsesc ceea ce căutam, dar 
trebuie să recunosc că ceea ce am găsit era magnific. În 

perioada în care mă aflam în căutare, clădirea se afla în 
construcţie. După ce a fost gata, am găsit apartamentul dorit 
așteptându-mă. În cazul în care cauţi ceva, dar nu găsești, 
există întotdeauna un motiv care se ascunde în spate. 

Dacă dorești să te muţi dintr-o casă deoarece nu-ţi place, 
începe prin a-i mulțumi. Afirmă-ţi recunoștința pentru faptul 
că ţi-a acordat adăpost. În cazul în care chiar îţi displace și 
îți vine greu, începe cu o parte din ea pe care o preferi, de 
pildă cu un colț din dormitorul tău. Nu spune niciodată: 
„Detest această casă“, întrucât nu vei putea atrage ceva mai 
frumos decât ea. 

Începe prin a-ţi iubi actuala casă, astfel încât să te poți 
deschide față de primirea unei case noi. În cazul în care casa 
ta este dezordonată şi murdară, începe prin a face curăţenie 
în ea. Nu uita: casa ta te reflectă pe tine. 


Relaţiile pline de iubire 


Personal, sunt o mare admiratoare a doctorului Bernie 
Siegel din Connecticut, marele oncolog care a scris cartea 
Iubire, medicină şi miracole”. Dr. Siegel a învăţat foarte 
multe lucruri de la bolnavii săi de cancer. Iată ce spune el 
despre iubirea necondiționată: 

„Foarte mulți oameni, îndeosebi bolnavii de cancer, 
ajung să creadă că în centrul fiinţei lor se ascunde ceva 
îngrozitor de rău, un defect pe care trebuie să îl ascundă 
dacă doresc să aibă şansa de a fi iubiţi. Ei se simt neiubiţi 


* Apărută la Editura Humanitas 

și nedemni de a fi iubiţi, și consideră că dacă sinele lor real 
ar fi cunoscut de ceilalți oameni, ei ar fi condamnați la 
singurătate. Acești indivizi își creează mecanisme de 
autoapărare care îi împiedică să își împărtășească senti- 
mentele cele mai intime cu ceilalți oameni. Datorită golului 
profund pe care îl simt în interior, ei ajung să înțeleagă toate 
relațiile și toate tranzacțiile ca pe o manieră de a-și umple 
acest gol interior pe care nu îl înțeleg. Ei își dăruiesc iubirea 
doar condiționat, în schimbul unui alt lucru. Din păcate 
pentru ei, această atitudine le amplifică golul interior, iar 
cercul vicios se adânceşte“. 

Ori de câte ori ţin o conferinţă și le ofer ascultătorilor 
mei ocazia de a-mi pune întrebări, sunt absolut convinsă că 
printre acestea se va număra şi următoarea: „Cum îmi pot 
crea o relație sănătoasă și de durată?“ Și nu mă înșel 
niciodată. 

Toate relațiile sunt importante, întrucât toate reflectă 
ceea ce simţi pentru tine însuţi. Dacă te acuzi și te critici în 
permanenţă, fiind convins că tot ce nu merge în viața ta este 
din vina ta, sau dacă te consideri o victimă, tu vei atrage 
automat acel tip de relație care îţi va întări această 
convingere. 

O femeie mi-a povestit odată că avea o relaţie cu un 
bărbat foarte atent şi iubitor, dar că simţea tot timpul nevoia 
să îi testeze dragostea. Am întrebat-o: „De ce simți nevoia 
să îi testezi dragostea?“ Mi-a răspuns că se simţea nedemnă 
de iubirea lui, întrucât nu se iubea îndeajuns de mult pe ea 
însăși. I-am sugerat să practice un mic exerciţiu de trei ori 
pe zi — să îşi deschidă larg brațele și să repete: „Sunt dornică 
să las iubirea să pătrundă în mine. Mă simt în siguranţă atunci 

când iubirea pătrunde în interiorul meu“. Am învăţat-o să 
se privească în ochi (într-o oglindă) și să spună: „Merit. 
Oricum, sunt dornică să mă bucur de iubire chiar dacă nu 
aş merita-o“. 

Adeseori, noi ne refuzăm singuri ceea ce ne dorim. 
deoarece nu credem că merităm aceste lucruri. Să spunem 
că doreşti să te căsătoreşti sau să ai parte de o relație de 
lungă durată. Persoana cu care te întâlneşti are patru din 
calităţile pe care ți le dorești de la un partener. Eşti conştient 
că te afli pe calea cea bună, dar îți dorești ceva mai mult. 
În funcţie de cât de mult crezi că meriţi să fii iubit, tu îţi 
poţi întâlni foarte rapid partenerul ideal, sau îl poți întâlni 
abia a 12-a oară. 

În mod similar, în cazul în care crezi sincer că o Putere 
Superioară te înconjoară numai cu oameni iubitori şi că toți 
cei pe care îi întâlneşti te vor face fericit, tu ai toate șansele 
să atragi în viaţa ta astfel de relații. 


Relaţiile codependente 


Relaţiile personale reprezintă principala prioritate pentru 
marea majoritate a oamenilor. Dacă te afli întotdeauna în 
căutarea iubirii, înseamnă că nu îţi sunt clare motivele pentru 
care doreşti să fii iubit. Mulţi oameni se gândesc: „O, ce 
bine ar fi dacă m-ar iubi şi pe mine cineva“. Din păcate 
pentru ei, nu așa funcţionează lucrurile. 

Unul din exercițiile pe care ţi le recomand dacă te afli 
în această situaţie este să scrii pe o foaie de hârtie toate 

calitățile pe care ţi le dorești de la o relaţie, cum ar fi: umorul, 
intimitatea, comunicarea deschisă și pozitivă etc. Recitește 
apoi lista. Ți se par aceste standarde imposibil de atins? Câte 
dintre aceste cerințe le manifești tu însuţi? 

Există o mare diferență între nevoia de a fi iubit şi 
disperarea născută din dorința de a fi iubit. Dacă eşti 
disperat după iubire, înseamnă că îţi lipseşte iubirea și 
aprobarea celei mai importante persoane din viaţa ta: tu 
însuți. În astfel de cazuri, oamenii se implică în relaţii de 
codependenţă, la fel de ineficiente pentru amândoi par- 
tenerii. 

Atunci când simţim nevoia acută ca altcineva să ne 
împlinească, noi suntem codependenți. Dacă ne bazăm pe 
altcineva care să aibă grijă de noi, astfel încât să nu mai fim 
nevoiţi să facem noi acest lucru, înseamnă că suntem codepen- 
denţi. Mulţi oameni care provin din familii disfuncționale 
au învățat tiparul codependenței în familia în care au crescut. 
Personal, am crezut foarte mulţi ani la rând că nu sunt sufici- 
ent de bună, așa că am căutat tot timpul iubirea și aprobarea 
tuturor celor din jurul meu. 

Dacă îi spui tot timpul unei persoane apropiate ce 
trebuie să facă, înseamnă că încerci să o manipulezi. Pe de 
altă parte, dacă încerci să îţi transformi propriile tipare 
mentale, lucrurile vor intra în mod natural pe făgașul lor 
normal. 

Stai în fața oglinzii şi gândeşte-te la convingerile 
negative care ţi-au fost inoculate în copilărie şi care ți-au 
afectat întotdeauna relațiile. Îți poţi da seama că tu recreezi 
în permanenţă aceleaşi comportamente? Gândește-te acum 

la convingerile pozitive care ţi-au fost inoculate în copilărie. 
Ce fel de comportamente îți induc acestea, prin comparaţie 
cu cele negative? 

Spune-ți că gândurile negative nu-ţi mai sunt de folos 
și înlocuieşte-le cu afirmaţii contrare, pozitive. Notează în 
scris noile afirmaţii şi plasează-le undeva la vedere. Fii 
răbdător cu tine însuţi. Noile convingeri au nevoie de timp 
pentru a se putea integra în subconștient, la fel cum au avut 
nevoie şi cele vechi. Personal, mi s-a întâmplat de multe ori 
să alunec din nou în vechile tipare mentale înainte ca cele 
noi să prindă rădăcini în subconșştientul meu. 

Reţine: dacă vei începe să contribui direct la împlinirea 
nevoilor tale, tu nu vei mai fi atât de vulnerabil, de 
codependent. Totul depinde de cât de mult te iubeşti pe tine 
însuţi. Dacă te vei iubi cu adevărat, tu vei rămâne centrat 
în sine, calm și sigur pe tine, iar relațiile tale de acasă şi de 
la serviciu vor deveni extrem de armonioase. Vei constata 
atunci că reacționezi diferit în faţa unor situații și a unor 
oameni diferiți. Dintr-o dată, chestiuni care altădată ţi s-ar 
fi părut disperate sau urgente nu vor mai conta atât de mult. 
Vei cunoaște noi oameni, iar o parte din cei vechi vor 
dispărea în mod natural din viața ta, lucru care la început 
te poate speria, dar care în timp se va dovedi extrem de 
incitant. 


E I 


Dacă ai înțeles limpede ce anume aștepți de la o relație, 
trebuie să ieşi în lume și să cunoşti oameni. Partenerul ideal 

nu va apărea subit la uşa ta. O modalitate excelentă de a 
cunoaște oameni noi este participarea la un grup de sprijin 
sau la un curs. Ea îți permite să cunoşti oameni care au 
preocupări comune cu ale tale şi care gândesc la fel ca tine. 
Este uimitor cât de rapid îţi poţi face prieteni noi în acest 
context. Există numeroase grupuri şi cursuri organizate în 
toate orașele mari din lume. Tot ce trebuie să faci este să 
le cauţi. Și mai bine ar fi dacă te-ai asocia cu alți oameni 
care împărtășesc aceleași interese ca şi tine. Iată o afirmaţie 
pe care ţi-o sugerez în această direcţie: „Sunt deschis şi 
receptiv în fața tuturor experiențelor minunate și benefice 
care îmi ies în cale“. Sună oricum mai echilibrat decât să 
îti spui: „Îmi caut un iubit nou (sau o iubită nouă)“. Fii 
deschis şi receptiv, iar Universul îţi va răspunde trimiţându-ți 
tot ce poate fi mai bun pentru tine. 

Pe măsură ce iubirea pe care ţi-o porți se va amplifica, 
vei descoperi că respectul de sine o însoţeşte îndeaproape. 
Dacă vei înţelege că schimbările îți sunt necesare și benefice, 
îți va fi mult mai ușor să le introduci în viaţa ta. Iubirea nu 
este niciodată în afara ta, ci înlăuntrul tău. Cu cât vei emite 
mai multă iubire, cu atât mai iubit vei fi. 


Convingerile legate de bani 
Teama legată de bani se datorează întotdeauna 
programării care ne-a fost inoculată în copilărie. O femeie 
care a participat la unul din seminariile mele mi-a povestit 


odată că tatăl ei, deși era foarte bogat, se temea în permanență 

că va da faliment, așa că i-a transmis această teamă. De 
aceea, femeia a crescut cu spaima că va pierde tot ce are. 
Tatăl ei obişnuia să își manipuleze familia prin cultivarea 
unui sentiment de vinovăţie. Femeia a avut suficienţi bani 
toată viaţa, dar lecţia ei de viață era să renunțe la teama că 
nu ar putea avea grijă de ea fără ajutorul acestora. 

Mulţi dintre părinții noştri au crescut în anii Marii 
Recesiuni, iar noi le-am moștenit temerile de genul: „Aș 
putea face foamea“, „Aş putea să nu-mi găsesc niciodată o 
slujbă“ sau „Mi-aș putea pierde casa, maşina etc.“. 

Când cresc într-o asemenea atmosferă, puţini copii sunt 
capabili să îşi spună: „Prostii. Nimic nu este adevărat“. 
Dimpotrivă, ei acceptă convingerile părinților lor și îşi spun: 
„Da, așa este“. 


a ARD IN 


Fă o listă cu convingerile părinţilor tăi legate de bani. 
Întreabă-te apoi dacă eşti dispus să mai accepţi aceste 
convingeri inclusiv la ora actuală. Optează pentru a 
transcende temerile şi limitările părinţilor tăi, căci viața ta 
nu mai seamănă cu a lor. Renunţă să mai repeți aceste 
convingeri depășite. Modifică imaginile din mintea ta. Dacă 
în față îţi apare o oportunitate, nu te mai gândi la lipsurile 
din trecut. Adoptă un nou mesaj pentru ziua de astăzi. Afirmă 
că este în regulă să ai foarte mulți bani şi că intenționezi să 
îi foloseşti cu înțelepciune. 

Este absolut normal şi natural ca oamenii să aibă mai 
mulți bani în anumite momente din viaţa lor și mai puțini 

în altele. Dacă vei avea încredere în Puterea interioară care 
se îngrijește întotdeauna de tine, tu vei putea trece mult mai 
uşor prin perioadele dificile din punct de vedere financiar, 
ştiind că vor veni timpuri mai bune. 

Banii nu reprezintă un răspuns la problemele cu care 
ne confruntăm, deşi majoritatea oamenilor cred că dacă ar 
dispune de foarte mulţi bani, nu ar mai avea niciun fel de 
problemă şi niciun fel de griji. Banii nu reprezintă însă 
adevăratul răspuns. Foarte mulți oameni extrem de bogați 
nu sunt deloc fericiţi. 


Fii recunoscător pentru ceea ce ai 


Am cunoscut odată un domn care mi-a spus că se simte 
vinovat pentru că nu îşi poate răsplăti prietenii pentru 
sprijinul lor şi pentru bunătatea pe care i-au arătat-o într-o 
perioadă în care nu se descurca prea bine. I-am răspuns că 
există momente în care Universul ne oferă foarte mult, într-o 
formă sau alta, și în care noi nu putem să dăruim înapoi tot 
ceea ce primim. 

Indiferent în ce formă decide Universul să îţi îndepli- 
nească o nevoie, fii recunoscător. Va veni o vreme când vei 
putea ajuta și tu pe altcineva, poate nu neapărat cu bani. Poate 
că îi vei putea oferi din timpul tău sau din compasiunea ta. 
De multe ori noi nu ne dăm seama că aceste daruri sunt chiar 
mai valoroase decât cele în bani. 

Îmi amintesc de foarte mulți oameni care m-au ajutat 
enorm în tinereţea mea, într-o perioadă în care mi-ar fi fost 

imposibil să îi răsplătesc în vreun fel. Mulţi ani mai târziu, 
am avut la rândul meu posibilitatea să îi ajut pe alți oameni. 
Adeseori, noi simțim nevoia să răsplătim imediat orice gest 
amabil față de noi. Dacă cineva ne face cinste la restaurant, 
noi simțim nevoia să îl invităm chiar a doua zi la un alt 
restaurant, astfel încât să ne revanșăm. La fel, dacă cineva 
ne face un dar, noi simţim nevoia să îi facem la rândul nostru 
un dar, chiar a doua zi. 

Învață să primeşti cu un simplu mulțumesc. Învață să 
accepți. Universul apreciază mult mai mult această 
deschidere interioară decât dorința de a te revanșa. Multe 
din problemele noastre se datorează incapacității noastre de 
a primi. Adeseori, noi dăruim cu ușurință, dar nu acceptăm 
la fel de uşor. 

Dacă cineva îţi face un dar, zâmbeşte-i și spune-i 
mulțumesc. Dacă îi vei spune: „O, nu-mi place culoarea“ 
sau „Port altă mărime“, te asigur că nu vei mai primi 
vreodată ceva de la el. Acceptă cu graţie darul persoanei, și 
dacă într-adevăr nu ţi se potrivește, dăruiește-l mai departe, 
cuiva care îl poate folosi. 

Noi ar trebui să fim întotdeauna recunoscători pentru 
ceea ce avem, astfel încât să putem atrage mai multe lucruri 
bune în viața noastră. Dacă ne vom focaliza asupra lipsurilor 
din viața noastră, vom atrage noi şi noi lipsuri. Dacă avem 
datorii, noi trebuie să ne iertăm, nu să ne disprețuim. Mai 
mult, trebuie să ne concentrăm asupra plăţii datoriilor, prin 
repetarea de afirmaţii și prin vizualizări. 

Cel mai bun lucru pe care îl putem face pentru cineva 
care nu are bani este să îl învăţăm cum să își cultive o 


212 


Acceptarea prosperității 


conștiință a banilor. Numai în acest fel va putea obţine el 
banii de care are nevoie pe termen lung. Dacă nu facem decât 
să îi dăm niște bani, aceştia nu vor dura prea mult şi în scurt 
timp persoana va avea nevoie de alții. Eu nu spun că nu 
trebuie să dăruim niciodată bani, ci doar că nu trebuie să îi 
dăruim numai pentru că ne simţim vinovaţi. Mulţi oameni 
se simt obligați să îşi ajute semenii. Ei bine, şi tu ești unul 
din aceşti oameni care merită să fie ajutați. Și tu meriţi să 
fii prosper. Conştiinţa ta este cel mai bun cont bancar pe 
care îl poți avea. Dacă vei cultiva gânduri pozitive, tu vei 
primi o dobândă uriaşă. 


Zeciuiala este un principiu universal 


Una din cele mai bune modalități de a atrage bani în 
viaţa ta este zeciuiala. Dăruirea a 10% din veniturile câștigate 
este considerată din vechime un principiu universal. După 
părerea mea, aceasta reprezintă o formă ideală de a te 
revanşa în fața Vieţii. Cei care dăruiesc 10% din cât câștigă 
prosperă întotdeauna mai accelerat. Biserica le-a cerut 
întotdeauna oamenilor această zeciuială, care a reprezentat 
una din principalele sale forme de venit. În anii din urmă, 
principiul s-a răspândit și în alte domenii spirituale. Întreabă-te 
ce instituţie, ce domeniu sau ce persoane contribuie cel mai 
mult la îmbunătățirea calității vieţii tale și direcționează-ţi 
apoi zeciuiala către instituția, domeniul sau persoanele 
respective. Dacă nu eşti tentat să oferi bani bisericii sau unei 
persoane, există nenumărate organizații nonprofit care fac o 

treabă excelentă, aducându-și o mare contribuție într-un 
domeniu sau altul de activitate. Fă cercetări și află la care 
organizatie ai dori să contribui. 

Mulţi oameni își spun: „Voi dărui o parte din venitul 
meu atunci când voi avea mai mulţi bani“. În mod evident, 
ei nu ajung să facă niciodată acest lucru. Dacă doreşti să 
practici zeciuiala, începe chiar acum și observă amplificarea 
fluxului binecuvântărilor în viaţa ta. Dacă dăruiești însă o 
zecime din venitul tău numai pentru a obține ceva în schimb, 
înseamnă că ai ratat întreaga semnificaţie a actului de dăruire. 
Aceşti bani trebuie oferiţi fără să aștepți nimic în schimbul 
lor; în caz contrar, mecanismul nu va funcţiona. În ceea ce 
mă priveşte, eu consider că viaţa a fost foarte bună cu mine. 
De aceea, dăruiesc cât de mult pot, în diferite maniere. 


ET IA 


Există foarte multă abundență în această lume, care nu 
aşteaptă altceva decât să o experimentezi. Dacă ai porni de 
la premisa că există mai mulţi bani decât ai putea cheltui 
vreodată, mai mulţi oameni decât ai putea cunoaște vreodată 
şi mai multă fericire decât ţi-ai putea imagina vreodată, tu 
te-ai bucura de tot ce îţi dorești după pofta inimii. 

Dacă îi ceri lui Dumnezeu să-ţi ofere tot ce poate fi 
mai bun pentru tine, atunci ai încredere că Puterea din 
interiorul tău îţi va oferi aceste lucruri. Fii cinstit cu tine 
însuţi și cu ceilalți oameni. Nu înșela pe nimeni, nici măcar 
un pic, și vei fi răsplătit înzecit. 

Inteligența infinită care penetrează întreaga realitate nu 
ştie să spună decât „da“. Procedează și tu la fel. Orice situație 
îți apare în viață, nu te grăbi să o respingi. Spune-i „da“. 
Deschide-te în fața binelui. Spune „da“ lumii în care trăieşti. 
În acest fel, oportunităţile și prosperitatea din viaţa ta se vor 
amplifica la infinit. 


CAPITOLUL 12 


EXPRIMAREA CREATIVITĂȚII 


Atunci când vederea interioară se trezește, 
orizonturile noastre devin mai vaste. 


Activitatea noastră este o expresie a 
creativității divine 


Atunci când sunt întrebată care este menirea mea în 
viață, eu răspund întotdeauna că aceasta este chiar ceea ce 
fac. Este trist să vezi cât de mulți oameni îşi detestă slujbele 
Şi nici măcar nu știu ce și-ar dori să facă. De aceea, găsirea 
menirii în viaţă, a activităţii pe care îţi place să o faci, 
reprezintă un mare pas înainte în direcția iubirii de sine. 

Activitatea pe care o prestăm reprezintă o expresie a 
creativităţii noastre. În acest scop, noi trebuie să depășim 
sentimentul că nu suntem suficient de buni sau că nu 
cunoaștem suficient de mult, și să-i permitem Universului 

să se manifeste prin noi într-o manieră cât mai satisfăcătoare 
pentru noi. Nu contează ce facem, atât timp cât ne simţim 
satisfăcuți și împliniți. 

Dacă îţi detești locul de muncă sau slujba, tu vei simţi 
același lucru oriunde ai lucra și orice ai face. Adevărata 
schimbare trebuie să se producă în interiorul tău. Dacă îţi 
schimbi locul de muncă, dar îți păstrezi vechile convingeri, 
nu peste mult timp vei simți aceeaşi respingere față de noua 
activitate. 

Drama este că foarte mulți oameni cer ceea ce îşi doresc 
de la viață într-o manieră negativă. Am cunoscut o femeie 
care nu reuşea deloc să afirme ceea ce își dorea într-o 
manieră pozitivă. Ea repeta într-una: „Nu doresc ca acest 
lucru să se întâmple“, „Nu doresc acest gen de slujbă“, sau 
„Nu doresc să simt energia negativă de la locul de muncă“. 
În acest fel, ea nu afirma niciodată ceea ce își dorea de fapt. 
Noi trebuie să fim foarte expliciţi atunci când afirmăm ceea 
ce ne dorim! 

De multe ori, nouă ne este mai ușor să ne dăm seama 
ce nu ne dorim de la viață, decât ceea ce ne dorim de fapt. 
Afirmă întotdeauna ceea ce îți dorești: „Munca mea mă 
satisface profund. Îi ajut pe oameni. Îmi dau cu ușurință 
seama de ce au nevoie. Lucrez cu oameni care mă iubesc. 
Mă simt întotdeauna în siguranță“. Sau: „Munca mea îmi 
permite să îmi exprim liber creativitatea. Câştig bani frumoşi 
făcând activitatea care îmi place cel mai mult“. Sau: „Sunt 
întotdeauna fericit atunci când lucrez. Am o carieră care 
îmi aduce multă bucurie şi care îmi umple viaţa de râsete 
şi de abundență“. 

Atunci când faci astfel de declaraţii, folosește 
întotdeauna verbele la timpul prezent. Universul îți oferă 
întotdeauna ceea ce declari! Dacă încă nu ai primit ce ai 
cerut, înseamnă că mai ai convingeri ascunse care te 
împiedică să îți împlineşti dorințele. Fă o listă a convingerilor 
tale și intituleaz-o: Ce cred eu despre muncă. Vei fi uimit 
câte convingeri negative există înlăuntrul tău. Tu nu vei putea 
prospera niciodată până când nu îţi vei schimba aceste 
convingeri. 

Atunci când lucrezi într-o slujbă pe care o deteşti, tu 
îţi blochezi singur capacitatea de a-ţi lăsa Puterea interioară 
să se exprime liberă. Gândește-te la calitățile pe care ţi le-ai 
dori de la o slujbă astfel încât aceasta să ţi se pară perfectă. 
Este foarte important să îţi defineşti cât mai clar ceea ce îţi 
dorești. Dacă o vei face, Sinele tău superior îţi va găsi cu 
siguranță slujba dorită. Dacă încă nu ştii ce fel de slujbă ţi-ai 
dori, fă un efort și limpezește-te. Deschide-te în fața 
înţelepciunii din interiorul tău. 


pei 


În urma aprofundării Ştiinţei Minții, eu am înțeles de 
timpuriu că menirea mea este să exprim viaţa. Ori de câte 
ori mă confruntam cu o problemă, știam că aceasta reprezintă 
o oportunitate de a creşte din punct de vedere spiritual și că 
Puterea care m-a creat m-a înzestrat cu tot ceea ce îmi este 
necesar pentru a rezolva această problemă. De aceea, după 
ce trec de starea inițială de panică, eu îmi liniștesc întot- 
deauna mintea și mă interiorizez. Îi mulțumesc apoi lui 

Dumnezeu pentru şansa de a demonstra Puterea Inteligenţei 
Divine care operează prin mine. 

O femeie care a participat la unul din seminariile mele 
mi-a spus că își dorea să devină actriță. Părinții ei au convins-o 
să se înscrie la facultatea de drept și toată lumea făcea 
presiuni asupra ei să își continue studiile. După o singură 
lună, ea a renunțat însă la facultate și s-a decis să ia lecţii 
de actorie, întrucât asta şi-a dorit întotdeauna să facă. 

La scurt timp, ea a început să primească în vise 
informaţii care îi spuneau că nu se îndreaptă nicăieri în viață 
și a început să se simtă din ce în ce mai deprimată. Îi venea 
greu să renunțe la îndoieli şi se temea să nu facă o mare 
greșeală, pe care nu o va mai putea corecta apoi. 

Am întrebat-o: „Ce voce auzi atunci când primeşti 
aceste mesaje?“ Mi-a răspuns că aude vocea tatălui ei, care 
a avertizat-o de nenumărate ori că face o greşeală. 

Foarte mulți oameni trec prin drama acestei tinere. Ea 
îşi dorea să joace, iar părinţii ei doreau ca ea să devină 
avocat. La un moment dat, ea a intrat într-o stare de confuzie, 
nemaiștiind ce să facă. Presiunile făcute asupra ei de tatăl 
său reprezentau maniera acestuia de a-i spune: „Te iubesc“. 
El își dorea ca ea să fie în siguranță din punct de vedere 
financiar, motiv pentru care dorea ca ea să devină avocat. 
Nu același lucru şi-l dorea însă ea. 

I-am explicat că trebuie să facă ceea ce consideră că 
este bine pentru ea, chiar dacă acest lucru nu corespunde 
aşteptărilor tatălui ei. Am învăţat-o să se așeze în fața oglinzii 
şi să îşi spună: „Te iubesc şi te sprijin în tot ceea ce îţi 
dorești cu adevărat. Te voi sprijini în toate felurile cu 
putință, atât cât îmi va sta în puteri“. 

I-am explicat că trebuie să stea apoi şi să își asculte 
vocea interioară. Trebuie să se conecteze la înțelepciunea ei 
interioară și să înțeleagă că singura persoană din lume pe 
care trebuie să o satisfacă este ea însăși. Desigur, acest lucru 
nu trebuia să o împiedice să își iubească părintele. Ea avea 
tot dreptul din lume să simtă că merită tot ce este mai bun 
de la viață și să se aștepte să primească aceste lucruri. Cât 
despre tată, ea îi putea spune foarte bine: „Te iubesc, dar nu 
doresc să mă fac avocat. Doresc să fiu actriţă“. Una din 
provocările cărora trebuie să le facem față cu toții este aceea 
de a acționa așa cum credem noi că este mai bine pentru 
noi, nu așa cum se așteaptă sau cum își doresc cei din jurul 
nostru. Noi nu ne aflăm în această lume pentru a îndeplini 
așteptările celorlalți oameni. 

Atunci când avem în subconștient o convingere 
puternică ce ne face să credem că nu merităm tot ce poate 
fi mai bun în viață, rareori se întâmplă să facem ceea ce ne 
dorim cu adevărat. Dacă altcineva îți spune că nu te poți 
bucura de un anumit lucru pe care ţi-l doreşti, iar tu îl asculți 
şi îţi refuzi propria dorință, copilul din interiorul tău ajunge 
să creadă că nu merită nimic bun de la viață. Ajungem astfel 
din nou la necesitatea de a practica din ce în ce mai mult 
iubirea de sine. 

Repet: începe prin a nota în scris tot ceea ce crezi despre 
muncă, despre eșec și despre succes. Citeşte apoi toată 
opiniile tale negative și încearcă să înţelegi că acestea 
reprezintă convingeri care te împiedică să te bucuri de succes 
şi de împlinire în acest domeniu al activității profesionale. 
S-ar putea să descoperi că ai foarte multe convingeri care 

te fac să crezi că meriti eșecul. În continuare, ia fiecare afir- 
maţie negativă şi transform-o în opusul ei. Remodelează-ți 
mintea și impregneaz-o cu gânduri pozitive despre felul în 
care ţi-ai dori să fie activitatea pe care o prestezi. 


Venitul tău poate proveni din foarte multe 
surse 


Foarte mulți oameni cred că trebuie să lucreze din greu 
pentru a-și câştiga traiul. Acest lucru este valabil îndeosebi 
în această ţară, în care există un veritabil cult al muncii, care 
spune că nu poți fi un om bun dacă nu muncești din greu. 

Personal, am descoperit că dacă faci ceea ce îți place, 
tu poți câştiga de regulă un venit frumos. Dacă nu faci decât 
să îţi repeți la infinit: „Îmi detest slujba“, nu vei ajunge 
nicăieri. Indiferent cu ce te ocupi, adoptă o atitudine plină 
de iubire și de bucurie față de munca ta. Dacă te afli într-o 
situație neconfortabilă, fă o introspecţie pentru a afla în ce 
constă lecţia pe care trebuie să o înveţi cu această ocazie. 

O tânără mi-a spus odată că avea un sistem de 
convingeri care îi permitea să obțină bani din tot felul de 
surse neașteptate. Prietenii ei îi criticau această capacitate 
de a scoate bani și din piatră seacă și insistau că trebuie să 
lucreze din greu pentru a-și câştiga banii. Treptat, ei i-au 
inoculat teama că dacă nu va munci din greu, nu va mai 
merita banii de care se bucura acum atât de ușor. 

I-am explicat că, iniţial, conştiinţa ei se afla pe calea 
cea bună. În loc să se sperie, ea ar fi trebuit să îi mulțumească 

Puterii sale interioare. Ea înţelegea cum poate să creeze 
abundența, iar viaţa ei se derula lin în acest domeniu, fără 
niciun fel de conflict interior. În această privință, prietenii 
ei nu i-au făcut niciun serviciu. Ei nu doreau decât să o tragă 
în jos, întrucât ei munceau din greu şi nu câștigau la fel de 
mulți bani ca ea. 

Personal, eu le întind multora mâna. Dacă doresc să o 
ia în mâna lor şi să înveţe de la mine ceea ce am de oferit, 
foarte bine. Dacă încearcă însă să mă tragă în jos după ei, 
le spun adio fără nicio ezitare și lucrez cu alte persoane, care 
îşi doresc cu adevărat să iasă din inerția în care se complac. 

Dacă viaţa ta este plină de bucurie și de iubire, nu-i 
asculta pe cei singuri, care se simt mizerabil, dar care 
încearcă să îți dea sfaturi cum să îţi trăieşti viața. Dacă viața 
ta este bogată și abundentă, nu-i asculta pe cei săraci, care 
se zbat în datorii, dar care te învaţă pe tine ce să faci. Părinții 
noștri procedează adeseori în acest fel. Mulţi dintre ei au 
crescut în greutăți și în suferință. Ei nu şi-au depășit niciodată 
propriile probleme, dar ne învață pe noi cum să ne trăim 
viaţa! 


bsi 


Mulţi oameni își fac griji din cauza mersului economiei 
şi cred că vor câștiga sau vor pierde bani din cauza situaţiei 
economice actuale. În realitate, economia are întotdeauna un 
trend oscilatoriu. De aceea, nu contează prea mult ce se 
întâmplă în afara ta, sau ce fac alţii pentru a schimba mersul 
economiei. Singurul lucru care contează este ceea ce crezi 
tu despre tine și despre viaţa ta. 

Dacă ţi-e teamă să nu îţi pierzi casa, pune-ţi întrebarea: 
„Unde nu mă simt acasă la mine în interiorul sinelui meu? 
În ce domeniu al vieţii mele mă simt abandonat? Ce trebuie 
să fac pentru a experimenta starea de pace interioară?“ 
Experiențele exterioare reflectă întotdeauna convingerile 
interioare. 

Personal, am folosit întotdeauna afirmaţia: , Venitul meu 
creşte încontinuu “. O altă afirmaţie pe care o recomand 
adesea este: „Voi depăși nivelul veniturilor părinţilor mei “. 
Tu ai tot dreptul din lume să câştigi mai mulți bani decât 
părinţii tăi. De altfel, acest lucru chiar este necesar, întrucât 
în zilele noastre totul costă mai scump decât pe vremea lor. 
Îndeosebi femeilor le vine greu să practice această afirmaţie, 
considerând din start că nu vor putea câştiga niciodată la fel 
de mult ca tatăl lor. Ele trebuie să depășească acest sentiment 
şi să accepte conceptul de abundență (inclusiv financiară), 
care reprezintă dreptul lor prin naștere. 

Slujba ta este doar unul din canalele prin care banii pot 
veni la tine. Sursa universală a abundenței este infinită, și 
la fel sunt canalele prin care se poate manifesta ea. Sursa 
banilor nu este neapărat munca grea, aşa cum afirmă 
prejudecata populară. Ei pot veni la tine prin cele mai variate 
canale. Oricum ar veni, acceptă-i întotdeauna cu bucurie și 
consideră-i un cadou din partea Universului. 

O tânără mi s-a plâns odată că socrii ei îi cumpărau 
copilului ei nou-născut tot felul de lucruri frumoase, pe care 
ea nu își putea permite să i le cumpere. I-am explicat că 
Universul dorește ca micuțul să se bucure de tot ce este mai 
bun şi că se folosea de socrii ei ca de nişte canale pentru 

a-i furniza aceste lucruri. Abia atunci a început ea să se 
deschidă şi să aprecieze maniera în care opera Universul 
pentru a avea grijă de copilul ei. 


Relaţiile de la locul de muncă 


Relaţiile pe care le creăm la locul de muncă sunt 
similare cu cele din familia noastră. Ele pot fi armonioase 
sau disfuncţionale. 

O femeie m-a întrebat odată: „De regulă, eu gândesc 
pozitiv. Cum trebuie să mă comport într-un mediu în care 
toată lumea gândește negativ?“ 

Mai întâi de toate, mi s-a părut neverosimil faptul că 
muncea într-un mediu în care toată lumea gândea negativ, 
deşi ea gândea pozitiv. M-am întrebat ce aspect din ea 
atrăgea această negativitate exterioară. Poate că existau în 
interiorul ei convingeri negative pe care nu şi le recunoştea. 

I-am sugerat să afirme că lucrează într-un mediu în care 
domnesc pacea și bucuria, în care toți oamenii sunt împăcați 
şi fericiți, apreciindu-se unii pe ceilalți şi viaţa în ansamblul 
ei. În loc să se mai plângă de comportamentul celorlalți, ea 
trebuia să afirme că lucrează întotdeauna într-un mediu ideal. 

Adoptând această nouă filozofie de viață, ea putea fie 
să își ajute colegii să manifeste deschis ce era mai bun în 
ei, reacționând astfel la schimbările din mintea ei, fie să își 
găsească un alt loc de muncă, în care condiţiile să corespundă 
idealului ei. 


kapa 

Un alt client mi-a spus că atunci când s-a angajat, totul 
i s-a părut minunat și armonios. Își îndeplinea sarcinile de 
serviciu cu ușurință şi fără niciun efort, şi toată lumea era 
satisfăcută. Când se aștepta mai puțin, a început să facă 
greşeli din ce în ce mai des. L-am întrebat dacă îi era teamă 
de ceva. Poate că era vorba de o veche temere din copilărie 
care ieșea la suprafață. Poate că era supărat pe cineva de la 
serviciu, sau poate că își dorea să se răzbune pe cineva. Îi 
reamintea cumva persoana respectivă de unul dintre părinții 
săi? I s-a mai întâmplat acest lucru și în timpul altor slujbe? 
Pe scurt, aveam impresia că omul își crea singur o stare de 
haos la muncă din cauza unui sistem mai vechi de con- 
vingeri. Bărbatul a recunoscut că în familia lui exista un 
vechi tipar care îi determina pe membrii familiei sale să îl 
ridiculizeze ori de câte ori făcea o greşeală. I-am sugerat 
atunci să își ierte familia și să afirme că la ora actuală avea 
parte numai de relații armonioase la locul de muncă, un loc 
în care toți colegii îl respectau și apreciau tot ce făcea. 

Atunci când te gândeşti la colegii tăi de muncă, nu îi 
mai considera „atât de negativi“. Toţi oamenii au calități și 
defecte. De aceea, raportează-te numai la calităţile lor 
pozitive și respectă-le liniştea interioară. Dacă te vei focaliza 
exclusiv asupra acestor calități, ele vor ieşi din ce în ce mai 
mult în relief, cel puțin în relaţie cu tine. În cazul în care 
colegii tăi afirmă numai lucruri negative, lasă-i în pace. 
Scopul tău este să te transformi pe tine, nu pe ei. Orice 
situație negativă prin care trecem reflectă o vibraţie 
asemănătoare pe care o emitem noi. De aceea, dacă îţi vei 
transforma conștiința, tu nu vei mai atrage atât de mult 

oameni negativi în jurul tău. Oricât de frustrat te-ai simți, 
începe să afirmi chiar acum ceea ce îţi dorești la locul de 
muncă. Acceptă apoi cu bucurie și cu recunoștință această 
nouă realitate. 

O clientă mi-a povestit odată că i s-a oferit oportunitatea 
de a face ce îi plăcea cel mai mult și de a creşte astfel din 
punct de vedere spiritual. Din păcate, ea se îmbolnăvea 
frecvent, sabotându-se astfel singură. La insistenţele mele, 
ea și-a adus aminte că atunci când era mică se îmbolnăvea 
adeseori, aceasta fiind maniera ei preferată de a obține iubirea 
şi afecțiunea după care tânjea. De aceea, ea a continuat să 
recreeze acelaşi tipar comportamental inclusiv ca adult. 

I-am explicat că trebuie să înveţe cum să accepte iubirea 
şi afecțiunea într-o manieră mai pozitivă. Ori de câte ori ceva 
nu mergea bine la serviciu, ea redevenea fetiţa în vârstă de 
cinci ani. l-am recomandat să lucreze cu copilul ei interior, 
astfel încât acesta să se simtă în siguranţă, și să își accepte 
propria putere interioară. 


hagi 


Competiţia şi comparaţiile sunt două obstacole majore 
în calea creativităţii noastre. Tu ești o fiinţă unică și te 
deosebești de toți ceilalți oameni. Nu a mai existat niciodată 
o ființă la fel ca tine, aşa că nu ai practic cu cine să te compari 
sau cu cine să intri în competiţie. Comparaţiile te fac să te 
simți fie superior, fie inferior, iar acestea reprezintă simple 
expresii ale egoului tău, ale gândirii tale limitate. Ori de câte 
ori te compari cu altcineva numai pentru a te simți mai bine, 

tu afirmi practic că celălalt nu este la fel de bun ca tine. Îţi 
imaginezi astfel că te poţi înălța coborându-i pe alţii. În 
realitate, tu te pui singur în poziţia de a fi criticat de ceilalți. 
Practic, toți oamenii fac acest lucru pe un nivel sau altul al 
conștiinței lor. De aceea, merită să facem cu toţii efortul de 
a depăşi acest mecanism. Iluminarea înseamnă pătrunderea 
în interiorul ființei noastre și acceptarea luminii conștiinței 
superioare, lăsând-o să dizolve întunericul din subconștient. 

Pe de altă parte, totul se schimbă, și ceea ce era cândva 
perfect pentru tine nu mai este la fel de bun la ora actuală. 
Pentru a-ţi putea continua creşterea spirituală, tu trebuie să 
te interiorizezi cât mai des, ascultând aici sfaturile conștiinței 
tale (vocii interioare), care nu încetează nicio clipă să îţi 
explice ce este mai bine pentru tine în momentul prezent. 


Schimbarea felului în care facem afaceri 


De câţiva ani, mi-am deschis propria mea editură. 
Motto-ul meu și al tuturor angajaţilor mei a fost să răspun- 
dem cu toții la telefon, să deschidem corespondenţa și să ne 
descurcăm cu ofertele care ne apar în faţă. Slavă cerului, nu 
am avut niciodată vreo perioadă de inactivitate. Dimpotrivă, 
afacerea a crescut treptat, ajungând astfel la peste douăzeci 
de angajați. 

De la bun început, am creat această afacere pe o bază 
spirituală, făcând ședințe împreună cu angajaţii mei în care 
practicam afirmaţii pozitive. Ştiam că celelalte afaceri de 
profil se bazau pe principiul competiției, concurându-se și 

adeseori condamnându-se reciproc, dar noi ne-am ferit să 
cădem în această capcană, știind că dacă ne vom focaliza 
energia asupra celorlalţi, aceasta se va întoarce mai devreme 
sau mai târziu împotriva noastră. 

Ne-am decis așadar să nu operăm în funcţie de vechile 
concepte ale lumii afacerilor, adoptând în schimb principiile 
care stăteau la baza filozofiei noastre. Ori de câte ori apăreau 
probleme, noi ne investeam timpul în repetarea afirmațiilor 
care ar fi putut debloca situația. 

Am inaugurat de asemenea o „cameră antifonată 
pentru tipat“, în care angajaţii aflați sub presiune să se poată 
elibera de povară fără să fie auziți sau condamnaţi de ceilalți. 
Alternativ, ei pot face aici meditații sau relaxări, sau pot 
asculta benzi înregistrate cu mesaje pozitive (am aprovizionat 
camera cu o mulțime de astfel de benzi). Această cameră a 
devenit astfel un veritabil paradis pentru cei aflați în 
dificultate. 

Îmi amintesc că a existat o vreme când am avut mari 
probleme cu sistemul nostru de calculatoare. Practic, nu 
trecea o zi fără să se strice ceva. Știind că mașinăriile nu 
fac decât să reflecte conștiința noastră, mi-am dat seama că 
mulți dintre noi trimiteau energie negativă către computere, 
așteptându-se ca ele să se strice. De aceea, am aranjat fără 
ştirea angajaților mei ca pe ecranul calculatoarelor lor să 
apară, chiar la deschidere, mesajul: „Bună! Ce mai faci? Eu 
funcționez perfect atunci când sunt iubit. Te iubesc“. Este 
uimitor, dar de atunci nu am mai avut probleme cu 
computerele noastre. 

Uneori, noi numim „dezastre“ diferite lucruri care se 
întâmplă în viața noastră, îndeosebi la serviciu, dar ar trebui 

să le privim aşa cum sunt: niște simple experienţe de viață 
care ne învaţă întotdeauna ceva. Personal, nu am trăit 
niciodată un „dezastru“ din care să nu am în cele din urmă 
de învăţat o lecţie valoroasă, care m-a propulsat de regulă 
către un nivel superior în viața mea. 

Spre exemplu, compania mea, Hay House, a avut recent 
probleme financiare. La fel ca orice altă companie, și 
vânzările noastre merg când mai bine, când mai rău, dar în 
perioada respectivă vânzările nu făceau decât să scadă și se 
părea că nu vom mai ieși din acest trend. Din păcate, nu ne-am 
adaptat cheltuielile la noua tendință, astfel încât nivelul acesta 
a început să depăşească din ce în ce mai mult veniturile 
noastre. Orice om care a avut o afacere știe că nu așa se 
procedează în astfel de cazuri. În cele din urmă, se părea că 
o să dau faliment dacă nu voi lua niște „măsuri drastice“. 

Printre aceste „măsuri drastice“ se număra și conce- 
dierea a peste jumătate din personalul meu. Îţi poți imagina 
cât de dificil îmi era să fac acest lucru. Îmi amintesc și acum 
cu ce greutate pe piept m-am îndreptat către sala de ședință 
în care mă așteptau ceilalți angajaţi, cărora trebuia să le dau 
veștile. Aveam ochii în lacrimi, dar ştiam că trebuie să fac 
acest lucru. Oricât de greu îmi era, le-am spus mult iubiţilor 
mei angajaţi că speram că își vor găsi în scurt timp noi slujbe, 
eventual chiar mai bune. Și majoritatea și-au găsit! Unii și-au 
început chiar propria lor afacere și le merge foarte bine. Chiar 
şi în acele momente negre, am continuat să repet că această 
experiență va avea în final cele mai benefice consecinţe 
pentru toţi cei implicați. 

Bineînţeles, la început toți şi-au imaginat ce era mai rău. 
Circulau zvonuri că Hay House era în incapacitate de plată, 
nu doar printre cunoscuţii mei, ci în întreaga țară! Întregul 
nostru personal a rămas surprins să afle că atât de mulți 
oameni de afaceri ştiau de existența companiei noastre, ca 
să nu mai vorbim de situaţia ei financiară. În final, mare ne-a 
fost bucuria să demonstrăm că toate aceste zvonuri au fost 
greşite. Am strâns atunci foarte mult cureaua, dar în cele 
din urmă nu am dat faliment. Am redus personalul, iar cei 
care am rămas ne-am propus să ne eficientizăm munca cu 
orice preț, şi am reușit. Ceea ce a contat a fost însă faptul 
că am avut cu toții foarte multe de învățat. 

La ora actuală, Hay House merge mai bine ca oricând. 
Angajaţii mei se bucură de munca lor, iar eu mă bucur de 
angajaţii mei. Chiar dacă muncim cu toții mai mult, interesant 
este faptul că nimeni nu simte că are prea multe de făcut. 
Niciodată până acum nu am publicat atât de multe cărți, şi 
nici nu ne-am bucurat de atât de multă prosperitate în toate 
domeniile vieții noastre. 

Eu am convingerea fermă că tot ce ni se întâmplă este 
spre binele nostru, dar acest lucru este greu de văzut uneori, 
atunci când te afli în focul evenimentelor. Amintește-ţi de 
o experiență negativă care ți s-a întâmplat în trecut, la locul 
de muncă sau în general. Poate că ai fost concediat, sau poate 
Că te-a părăsit soţia. Priveşte acum imaginea de ansamblu 
a vieţii tale. Nu s-au întâmplat foarte multe lucruri bune ca 
urmare a acestei experiențe? De câte ori nu i-am auzit pe 
oameni spunând: „Da, a fost o experienţă oribilă, dar dacă 
nu mi s-ar fi întâmplat, nu aș fi avut parte de... nu mi-aş 

fi început propria afacere... nu l-aş fi cunoscut pe cutare... 
nu mi-aş fi dat niciodată seama că sunt dependent... și nu 
aș fi învățat niciodată să mă iubesc pe mine însumi“. 

Dacă avem încredere că Inteligența Divină ne asigură 
întotdeauna tot ce este mai bun pentru noi, noi ne putem 
bucura într-o mai mare măsură de tot ce are viaţa de oferit, 
de cele bune, dar și de cele așa-zis rele. Încearcă să aplici 
această filozofie de viaţă în experienţa ta la locul de muncă 
și observă schimbările care vor apărea în viața ta. 


sapat 


Toţi cei care au afaceri pot deveni o expresie a 
Inteligenţei Divine. Tot ce trebuie să facă în acest scop este 
să menţină deschise liniile de comunicare cu angajaţii lor, 
permițându-le să îşi exprime deschis sentimentele față de 
munca lor. În plus, ai grijă ca birourile să fie curate și 
ordonate. La fel ca în orice alt domeniu al vieţii, şi de această 
dată murdăria și dezordinea reflectă conștiința celor care 
lucrează în ele. Cum ar putea fi executate corect şi la timp 
sarcinile mentale și intelectuale în mijlocul unei dezordini 
fizice? Proclamă o declaraţie de intenţii care să reflecte 
filozofia dorită a afacerii tale. La Hay House, noi am adoptat 
ca motto: „Crearea unei lumi în care să ne iubim unii pe 
ceilalți, simțindu-ne în siguranță“. Dacă îi vei permite 
Inteligenţei Divine să opereze în toate domeniile afacerii tale, 
tot ce ți se va întâmpla va fi în acord cu planul divin. Cele 
mai minunate oportunități îți vor ieși în cale, bătându-ţi 
singure la ușă. 

Observ în jurul meu faptul că foarte multe afaceri încep 
să se schimbe. Am convingerea fermă că va veni o vreme 
când nicio afacere nu va mai putea supraviețui dacă va 
continua să aplice vechile metode ale competiţiei și ale 
conflictului. Va veni cu siguranţă o zi în care vom înţelege 
cu toții că există suficientă bunăstare pentru toată lumea, în 
care ne vom binecuvânta reciproc și în care vom prospera 
cu toții. Companiile își vor schimba prioritățile și le vor 
permite angajaţilor lor să se exprime din ce în ce mai liber, 
iar produsele şi serviciile lor vor fi benefice pentru întreaga 
planetă. 

Oamenii nu muncesc numai pentru a primi un salariu. 
Ei doresc să își aducă o contribuţie la bunul mers al acestei 
lumi și să cunoască astfel împlinirea. În viitor, capacitatea 
de a face bine la o scară globală va depăși nevoia de 
materialism. 

SFERA TUTUROR POSIBILITĂŢILOR 


Fiecare individ este conectat la întregul 
Univers şi la întreaga viață. Scopul Puterii din 
interiorul nostru este să ne lărgească 
orizonturile conștiinței noastre. 


În această secțiune îți propun să mergi chiar mai 
departe. Dacă te afli de ceva vreme pe cale şi ai lucrat cu 
tine însuţi, înseamnă oare acest lucru că nu mai ai nimic de 
făcut, că te poți odihni pe cununa de lauri pe care ţi-ai 
confecţionat-o singur? Sau ţi-ai dat seama că lucrul cu sine 
este o muncă de o viață, care nu încetează niciodată? Chiar 
dacă din când în când atingi o fază de platou sau îţi mai iei 
câte o vacanţă, în realitate lucrul cu sine reprezintă o muncă 
de o viață. De aceea, merită să te întrebi în permanenţă în 
ce domenii de viaţă mai trebuie să lucrezi sau de ce alte 
lucruri ai nevoie. Eşti sănătos? Eşti fericit? Eşti prosper? Te 

simți împlinit din punct de vedere al creativităţii? Te simţi 
în siguranță? 


Limitările învăţate din trecut 


Există o expresie care îmi place foarte mult și pe care 
o folosesc frecvent: sfera tuturor posibilităților. Am învăţat-o 
de la unul din primii mei instructori pe care i-am avut în 
New York: Eric Pace. Expresia îmi place deoarece îi permite 
minţii mele să se avânte în zone care transced ceea ce cred 
eu însămi că este posibil, dar mai ales convingerile limitate 
cu care am crescut. 

Pe vremea când eram copil, nu înţelegeam că multe din 
criticile pe care mi le adresau adulții sau prietenii se datorau 
pur şi simplu unei zile proaste pe care o aveau aceștia sau 
unei dezamăgiri minore şi că nu erau adevărate. Eu acceptam 
de bunăvoie toate aceste gânduri și convingeri legate de mine 
însămi, care au devenit apoi o parte integrantă a limitănilor 
mele. Chiar dacă nu arătam rău și nu eram proastă, mă 
simțeam ca și cum aceste afirmații ar fi fost adevărate. 

Foarte mulți oameni adoptă principalele idei despre 
lume și viață în jurul vârstei de cinci ani. La acestea se mai 
adaugă câteva idei în timpul adolescenţei, după care foarte 
greu mai pot fi schimbate. Dacă aș întreba pe cineva de ce 
crede cutare lucru despre un anumit subiect și acesta ar putea 
face o introspecţie suficient de profundă pentru a descoperi 
cauza convingerii sale, el ar constata că a luat decizia 
respectivă despre subiectul în cauză la o vârstă incredibil de 
fragedă. 

Cum s-ar spune, noi trăim în limitele conștiinței unui 
copil în vârstă de cinci ani. Noi am acceptat convingerile 
noastre de la părinţii noștri și continuăm să trăim în funcţie 
de limitările acestora. Nici chiar cei mai minunați părinți din 
lume nu știu totul şi poartă adeseori ochelari de cal. Ce să 
mai vorbim de ceilalți. Noi repetăm ce ne-au spus părinții 
noștri și facem ce au făcut aceștia: „Nu poți face asta“, sau 
„Nu va merge“. Oricât de importante ni s-ar părea pe 
moment, noi nu avem în realitate nevoie de aceste limitări. 

O parte din convingerile noastre pot fi pozitive şi ne 
pot susține. Aceste gânduri ne-au folosit întreaga viață. Spre 
exemplu: „Priveşte în ambele sensuri înainte de a trece 
strada“, sau „Fructele și legumele proaspete sunt bune pentru 
corpul tău“. Alte gânduri pot fi utile la o vârstă fragedă, dar 
nu mai sunt potrivite la vârsta de adult. Spre exemplu, „Nu 
avea încredere în străini“ este un sfat util pentru cei mici, 
dar perpetuarea acestei convingeri la vârsta de adult nu poate 
conduce decât la singurătate și la izolare. Din fericire, noi 
ne putem schimba oricând dorim convingerile. 

În clipa în care rostim afirmaţii de genul: „Nu pot“, „Nu 
va merge“, „Nu am destui bani“ sau „Ce vor crede vecinii?“, 
noi ne autolimităm. Îndeosebi ultima întrebare reprezintă un 
obstacol semnificativ. „Ce vor crede vecinii, prietenii, 
colegii, sau oricine altcineva?“ Această întrebare reprezintă 
un pretext ideal pentru a nu acţiona: nu mai trebuie să facem 
cutare lucru, pentru că ceilalți nu vor fi de acord, sau nu ar 
face acest lucru. Această presupunere nu se susține însă, 
întrucât societatea se schimbă în permanenţă, și odată cu ea 
se schimbă şi opiniile vecinilor etc. 

Dacă altcineva îți spune: „Nimeni nu a mai făcut acest 
lucru în acest fel până acum“, tu îi poți răspunde: „Și ce 
dacă?“ Există sute de maniere de a face un lucru. De aceea, 
fă întotdeauna aşa cum ţi se pare ţie bine. Oamenii își 
transmit singuri tot felul de mesaje absurde, cum ar fi: „Nu 
sunt suficient de puternic“, „Nu sunt suficient de tânăr“, „Nu 
sunt suficient de bătrân“, „Nu sunt suficient de înalt“ sau 
„Nu am sexul potrivit“. 

De câte ori nu te-ai folosit tu însuţi de ultima afirmaţie? 
„Nu pot face cutare lucru, pentru că sunt femeie (sau pentru 
că sunt bărbat)“. Sufletul tău nu are sex. Convingerea mea 
este că noi acceptăm un anumit sex înainte de a ne naște, 
cu unicul scop de a învăţa o lecție spirituală valoroasă. A 
te simți inferior din cauza sexualității nu reprezintă numai 
un pretext subțire, dar și o modalitate de a-ţi reduce singur 
puterea interioară. 

Adeseori, limitările noastre ne împiedică să manifestăm 
şi să experimentăm sfera tuturor posibilităților la care avem 
acces. „Nu am educaţia potrivită“. Câţi oameni nu se folosesc 
de acest pretext pentru a se autolimita? Este foarte important 
să înțelegem că educaţia este un sistem organizat de un grup 
de oameni care spun: „Nu poți face cutare sau cutare lucru 
decât dacă accepţi regulile noastre“. Dacă dorești, tu poţi 
accepta această convingere, lăsând-o să te limiteze, sau o 
poți respinge. Am acceptat-o eu însămi foarte mulți ani la 
rând, întrucât am renunţat la școală când eram la liceu. Mai 
târziu, aveam să-mi spun deseori: „Vai, nu am niciun fel de 
educaţie. Nu știu să gândesc. Nu-mi pot găsi nicio slujbă 
bună. Nu pot face nimic ca lumea“. 

Sfera tuturor posibilităților 


Într-o bună zi, mi-am dat seama însă că unica limitare 
se afla în mintea mea și că ea nu avea nimic de-a face cu 
realitatea. De îndată ce am renunţat la convingerile mele 
limitatoare și am accesat sfera tuturor posibilităților, am 
descoperit că pot gândi singură, şi încă foarte bine. Mi-am 
dat seama că sunt foarte inteligentă și că pot să comunic. 
perspectiva convingerilor mele anterioare ar fi părut im- 
posibile. 


Limitarea potenţialului lăuntric 


Pe de altă parte, există oameni care cred că le știu pe 
toate. Atunci când ai această convingere, drama este că îţi 
încetezi creşterea spirituală şi în viaţa ta nu mai apare nimic 
nou. Tu accepţi că există o Putere și o Inteligență mai mare 
decât tine, sau ești convins că tot ce există este mintea ta în 
corpul tău fizic? Dacă te identifici cu mintea și cu corpul 
tău, viaţa te va înspăimânta, întrucât este mai mare decât 
poate înțelege mintea ta limitată. Dacă înţelegi însă că în 
acest Univers există o Putere infinit mai mare şi mai 
înțeleaptă decât mintea umană şi că tu faci parte integrantă 
din ea, tu poți avea acces la sfera tuturor posibilităţilor. 

Cât de des te scufunzi tu în limitările conștiinței tale 
actuale? Ori de câte ori îţi spui: „Nu pot“, tu îţi plasezi singur 
un semn indicator cu „Trecerea interzisă“ în fața ta. Altfel 
spus, îţi închizi singur uşa către înțelepciunea interioară şi 
îţi blochezi astfel fluxul energetic al cunoașterii spirituale. 

Eşti dispus să mergi mai departe decât ceea ce crezi la ora 
actuală? Atunci când te trezești dimineața din somn, tu ai 
în minte anumite idei și concepte moştenite din trecut. Dacă 
îţi doreşti cu adevărat, tu poţi transcende însă aceste idei, 
experimentând o realitate infinit mai măreață. Procesul este 
numit învățare, întrucât presupune integrarea unor idei noi. 
Acestea se pot armoniza cu cele pe care le ai deja, sau le 
pot depăși cu mult. 

Ai observat vreodată că ori de câte ori îţi rearanjezi 
dulapul, tu arunci o bună parte din hainele care există în el? 
Dacă mai sunt bune, le pui deoparte pentru a le dărui celor 
săraci, iar dacă nu, le arunci pur și simplu. În final, introduci 
din nou hainele rămase în dulap, dar într-o cu totul altă 
ordine. În acest fel este mult mai uşor să găseşti ce cauţi, 
şi în plus ţi-ai făcut loc liber pentru alte haine noi. Dacă ţi-ai 
fi cumpărat o jachetă nouă pe vremea când dulapul nu era 
încă aranjat, ar fi trebuit probabil să o înghesui între alte 
haine vechi, şi astfel o parte din valoarea ei s-ar fi pierdut. 
Dacă ţi-ai făcut însă ordine în dulap, golindu-l de vechituri, 
noua jachetă îşi va găsi uşor locul şi nu va fi deloc şifonată. 

Noi ar trebui să facem același lucru și cu minţile 
noastre: să facem ordine în ideile pe care le avem, să le 
aruncăm pe cele care nu ne mai sunt necesare și să facem 
astfel loc pentru alte idei noi. Pentru Dumnezeu totul este 
posibil, iar Dumnezeu se află înlăuntrul fiecăruia dintre noi. 
Dacă vom continua să operăm cu vechile noastre idei 
preconcepute, ne vom bloca. Tu cum procedezi atunci când 
cineva se îmbolnăvește? Îi spui: „O, săracul de tine, cât de 
mult trebuie să suferi“, sau îl privești în față și vezi în el 

adevărul absolut, afirmând că Puterea lui interioară îi va 
conferi o stare de sănătate perfectă? Cine priveşte în față 
oricând. 

Am cunoscut odată un bărbat care mi-a spus pe un ton 
emfatic că este absolut imposibil ca un om matur să se mai 
schimbe vreodată. Trăia în deșert şi suferea de tot felul de 
boli, așa că dorea să își vândă proprietatea. Nici prin cap 
nu-i trecea să își schimbe modul de a gândi, așa că s-a 
dovedit foarte rigid atunci când a venit vremea să negocieze 
cu primul cumpărător. Nu era de acord ca tranzacţia să se 
desfășoare decât în termenii lui. Era evident că avea să-şi 
vândă foarte greu proprietatea, întrucât avea convingerea 
fermă că nu se putea schimba. La urma urmelor, tot ce ar 
fi trebuit să facă era să îşi deschidă conștiința către un nou 
mod de a gândi. 


Lărgirea orizonturilor personale 


De ce nu au acces majoritatea oamenilor la această sferă 
a tuturor posibilităților? Ce anume îi limitează? Printre cauze 
se numără şi toate temerile lor. Ce crezi că se va întâmpla 
dacă te temi şi îţi spui: „Nu pot; nu cred că va merge“? 
Experienţa de care te temi se va repeta mereu și mereu. 
Nimănui nu-i place să fie criticat, dar toți obişnuim să îi 
criticăm pe ceilalți. În acest fel, noi ne autolimităm prin 
judecăţile noastre critice. Ori de câte ori te trezești că judeci 
sau critici pe altcineva, amintește-ți că toate gândurile pe care 

le emitem se întorc înapoi la noi. Renunţă să îți mai limitezi 
singur posibilităţile și schimbă-ți modul de a gândi cu unul 
pozitiv. 

Există o diferenţă între a fi critic și a avea o opinie. 
Mulţi oameni ne cer părerea într-o privinţă sau alta. Nu este 
nimic rău în asta. O opinie înseamnă descrierea unui 
sentiment personal, de genul: „Prefer să nu fac acest lucru. 
Prefer să port haine roșii, nu albastre“. Dacă afirmi însă că 
cei care poartă haine albastre greşesc, tu nu îți mai exprimi 
o opinie, ci o critică. Este foarte important să înveţi să 
discerni între cele două. Reţine: criticismul învinovățește 
întotdeauna pe cineva (eventual pe tine însuţi). De aceea, 
dacă altcineva îţi cere părerea într-o privinţă, ai grijă să nu 
o transformi într-o judecată sau într-o critică la adresa altuia. 

O altă cauză a autolimitării este vinovăția. Dacă ai rănit 
pe altcineva, spune-i: „Îmi pare rău“ și nu îl mai răni altădată. 
Nu cultiva vinovăția pentru greşeala ta, întrucât aceasta nu 
face decât să te blocheze într-un anumit tipar, împiedicându-te 
să experimentezi ceea ce este mai bun pentru tine. Vinovăţia 
nu are nimic de-a face cu realitatea adevăratei tale fiinţe. 

Ori de câte ori te dovedeşti incapabil să ierți pe cineva 
care a greșit față de tine, tu îţi limitezi singur propria creștere 
spirituală. Iertarea îți permite întotdeauna să îndrepți o 
greşeală la nivelul sinelui tău spiritual, să cultivi înțelegerea 
în locul resentimentelor şi compasiunea în locul urii. 

Consideră-ţi întotdeauna problemele niște șanse de a 
crește din punct de vedere spiritual. Atunci când ai probleme, 
nu privi numai restricțiile pe care ți le prezintă mintea ta 
limitată. Nu te gândi: „O, sărmanul de mine, de ce mi s-au 

întâmplat toate acestea?“ Tu nu ai de unde să știi dinainte 
cum va evolua situaţia. Ai încredere în Puterea și în Prezenţa 
dinlăuntrul tău, care sunt infinit mai mari decât tine. Afirmă 
că totul este bine în viața ta și că tot ce se întâmplă servește 
binelui tău suprem. Dacă te deschizi în faţa sferei tuturor 
posibilităților atunci când te confrunți cu o problemă, mari 
schimbări se pot produce în viața ta. Acestea se pot petrece 
în cele mai incredibile maniere, pe care de multe ori nici nu 
ți le poți imagina. 

Cu toții am trecut prin evenimente în care ne-am spus: 
„Nu ştiu cum voi ieşi din această situaţie“, în care ni se părea 
că ne izbim de un zid. Şi totuși, am trecut de ele și am ajuns 
unde suntem acum. De multe ori nici nu știm cum am reușit 
acest lucru. Cert este că am reușit. Cu cât ne vom alinia mai 
plenar cu energia cosmică, cu Inteligența Unică, cu Adevărul 
şi cu Puterea din interiorul nostru, cu atât mai rapid se vor 
realiza aceste posibilități minunate. 


Conștiinţa de grup 


Este esenţial ca noi să renunțăm la gândirea noastră 
limitată şi la convingerile noastre, trezindu-ne conștiința către 
o perspectivă mai cosmică asupra vieţii. Dezvoltarea conşti- 
inţei superioare pe această planetă cunoaşte astăzi o rată 
infinit mai rapidă decât în trecut. Chiar ieri am văzut un 
grafic care m-a fascinat. Acesta prezenta creșterea diferitelor 
sisteme în istoria noastră şi felul în care s-au transformat 
ele. Dezvoltarea agriculturii a fost depășită de cea a 

industriei, după care, prin anii 50, a început etapa infor- 
mațională a economiei, dominată de computere şi de 
comunicații. 

Odată cu această epocă informaţională a apărut și o 
mișcare a dezvoltării conștiinței, care evoluează într-un ritm 
fără precedent. Îți dai seama? Personal, călătoresc foarte 
mult, şi oriunde mă duc, descopăr oameni care studiază și 
care învață. Am fost în Australia, la Ierusalim, la Londra, 
Paris şi Amsterdam, și am cunoscut grupuri mari de oameni 
care caută modalități prin care să îşi dilate și să își ilumineze 
conştiinţa. Cu toții sunt fascinaţi de felul în care funcționează 
mintea lor şi își folosesc înțelepciunea pentru a prelua 
controlul asupra vieților şi experienţelor lor. 

Umanitatea se înalță astăzi pe un nou nivel al 
spiritualității. Deşi oamenii încă se mai războiesc în numele 
religiei, aceste războaie au un impact global din ce în ce mai 
mic. Oamenii încep să se conecteze unii cu ceilalți pe nivele 
superioare ale conştiinţei. Prăbușirea zidului Berlinului și 
renașterea libertăţii în estul Europei sunt exemple ale 
conştiinţei noastre în expansiune, căci libertatea este dreptul 
prin naștere al tuturor oamenilor. Pe măsură ce conștiința 
unui număr din ce în ce mai mare de indivizi se trezește, 
conştiinţa colectivă este influenţată la rândul ei. 

Ori de câte ori îți foloseşti conștiința într-o direcţie 
pozitivă, tu te conectezi cu alți oameni care fac același lucru. 
Același lucru este valabil și dacă ţi-o foloseşti într-o direcţie 
negativă. Atunci când meditezi, tu intri în contact cu alți 
oameni de pe această planetă care meditează. Ori de câte 

ori vizualizezi tot ce este mai bun pentru tine, tu contribui 
inclusiv la binele colectiv. Ori de câte ori îţi vizualizezi 
vindecarea propriului trup, tu intri în contact cu alți oameni 
care fac același lucru. 

Scopul nostru este să ne lărgim orizontul gândirii și să 
ne transcendem astfel trecutul. Conștiinţa noastră poate crea 
adevărate miracole. 


... vie 


lucrurile care există, inclusiv între universul nostru și lumea 
de dincolo. Tu cu cine te conectezi? Îți reamintesc că 
prejudecățile reprezintă o formă de teamă. Dacă ești plin de 
prejudecăți, tu te conectezi cu alți oameni la fel de dogmatici. 
Invers, dacă îți deschizi conştiinţa și faci tot ce îţi stă în puteri 
în numele iubirii necondiționate, tu te situezi automat pe 
partea ascendentă a graficului. Ce îți dorești? Să fii dus de 
acest val avangardist, sau să rămâi în urmă, împotrivindu-te 
fără niciun succes curentului”? 

Lumea în care trăim trece prin numeroase crize. Din 
fericire, tot mai mulți oameni trimit energie pozitivă în zonele 
de conflict și repetă gânduri pozitive, prin care afirmă că 
totul se va rezolva extrem de rapid și că există o soluție 
pentru binele tuturor celor implicați. Folosește-ţi conștiința 
astfel încât să creezi armonie și bunăstare pentru toți oamenii 
de pe această planetă. Tu ce fel de energie trimiţi către lumea 
din jur? În loc să îţi condamni semenii şi să te plângi de 
comportamentul lor, mai bine te-ai conecta cu Puterea ta 

spirituală, repetând afirmaţii cu efecte pozitive pentru toată 
lumea. 


sapă 


Cât de departe ești dispus să îți lărgeşti orizonturile 
gândirii? Nimeni nu te silește să rămâi la nivelul vecinilor 
tăi. Dacă aceștia sunt limitați, fă-ţi noi prieteni. Cât de departe 
ești dispus să mergi? Cât de mult îţi dorești să treci de la 
„nu pot“ la „pot“? 

Ori de câte ori auzi că o boală este incurabilă, porneşte 
de la premisa că această afirmaţie este neadevărată, că există 
o Putere mai mare, care nu ţine cont de convingerile limitate 
ale oamenilor. Cuvântul „incurabil“ nu înseamnă altceva 
decât că ştiinţa medicală actuală nu a descoperit încă 
remediile prin care boala respectivă poate fi vindecată. El 
nu înseamnă în niciun caz că boala nu poate fi vindecată. 
Dacă suferi de o astfel de boală, scufundă-te în interiorul 
fiinţei tale și descoperă aici remediul de care ai nevoie. Nu 
te încadra singur în statistici. Noi nu suntem nişte numere 
pe o listă. Statisticile sunt simple proiecții făcute de mintea 
limitată a altor persoane. Dacă nu ne mai acordăm nicio 
şansă, noi nu mai putem spera. Dr. Donald M. Pachuta a 
spus la Conferinţa Naţională despre sida că: „Pe pământ nu 
a existat niciodată o epidemie care să fie sută la sută fatală“. 

Indiferent ce boală a apărut vreodată pe această planetă, 
au existat întotdeauna oameni care s-au vindecat de ea. Dacă 
nu pornim de la această premisă pozitivă, noi rămânem 
blocați în problemele noastre. Soluţiile nu pot fi găsite decât 

dacă problemele sunt abordate dintr-o perspectivă pozitivă. 
Oamenii trebuie să înceapă să îşi folosească Puterea 
dinlăuntrul lor pentru a se vindeca. 


Celelalte puteri ale noastre 


Se spune că noi nu ne folosim decât 10% din capacitatea 
creierului nostru. 10%! La ce ar putea servi în acest caz 
celelalte 90 de procente? Probabil la dezvoltarea capacităților 
psihice, a telepatiei şi clarviziunii, care sunt facultăți cât se 
poate de naturale ale tuturor oamenilor. Dacă nu experimen- 
tăm în mod curent aceste fenomene, acest lucru se datorează 
faptului că nu le permitem să se manifeste prin noi. Atunci 
când sunt mici, foarte mulţi copii le manifestă în mod natural. 
Din păcate, părinţii lor le taie avântul: „Nu mai spune 
prostii!“, „Aceste lucruri se petrec doar în imaginaţia ta“ sau 
„Nu trebuie să crezi în astfel de aberaţii“. Mai devreme sau 
mai târziu, copiii urmează sfatul adulților şi îşi blochează 
capacităţile naturale. 

Eu una cred că mintea omului este capabilă de cele mai 
remarcabile lucruri. Personal, nu am nici cea mai mică 
îndoială că aș putea călători de la New York la Los Angeles 
fără avion, dacă aș cunoaște mecanismul dematerializării și 
rematerializării. Deocamdată nu cunosc acest mecanism, dar 
nu am nicio îndoială că va veni o vreme când el va fi posibil. 

Eu cred că oamenii sunt capabili de cele mai uimitoare 
realizări, dar nu li se permite încă accesul la această 
cunoaștere deoarece, pe nivelul lor actual de conștiință, ei 

ar folosi-o în scopuri malefice, rănindu-și semenii cu ajutorul 
ei. Pentru a-și putea folosi cele 90 de procente ale capacității 
lor cerebrale rămase nefolosite, ei trebuie să se integreze mai 
întâi pe nivelul iubirii necondiționate. 


Mersul prin foc 


Cine nu a auzit de oameni care merg cu picioarele goale 
pe tăciuni aprinşi? Atunci când îmi întreb cursanţii la 
seminariile mele dacă au auzit de astfel de oameni, se găsesc 
întotdeauna câteva mâini care se ridică. La prima vedere, 
ştim cu toții că este imposibil să mergi cu picioarele goale 
pe tăciuni aprinşi. Şi totuşi, foarte mulți oameni fac acest 
lucru. Și nu este deloc vorba de oameni ieșiţi din comun, 
ci de oameni la fel ca tine și ca mine. Există tot mai multe 
cursuri care predau această tehnică. 

Am un prieten, Darby Long, care lucrează împreună 
cu marele specialist în domeniul cancerului, dr. Carl 
Simonton. Cei doi organizează cursuri de o săptămână pentru 
bolnavii de cancer, în timpul cărora le fac o demonstraţie 
de mers cu picioarele goale pe tăciuni aprinși. Darby a 
practicat el însuşi acest exercițiu de foarte multe ori, ba chiar 
a dus în spinare alți oameni mergând cu picioarele goale prin 
foc. Nu mă îndoiesc că asistarea la acest spectacol uluitor 
trebuie să li se pară bolnavilor de cancer incredibilă. Nimeni 
nu îşi poate păstra vechile concepte despre limitarea minţii 
umane după ce asistă la un asemenea spectacol. 

Nu întâmplător, am convingerea că Anthony Robbins, 
tânărul care a inițiat mișcarea celor care merg cu picioarele 
goale pe tăciuni aprinşi în această țară, a venit pe această 
planetă cu o misiune extrem de specială. El a studiat NLP-ul, 
Programarea Neuro-Lingvistică, un proces de observare a 
tiparelor comportamentale ale unei alte persoane pentru a 
obține aceleaşi rezultate ca aceasta. NLP-ul se bazează pe 
tehnicile de hipnoză ale lui Milton Erickson, care au fost 
observate şi preluate pe o bază sistematică de John Grinder 
şi Richard Bandler. Auzind de mersul prin foc, Tony şi-a 
propus să înveţe această tehnică, iar apoi să o predea inclusiv 
altora. Un yoghin i-a explicat că va avea nevoie de ani de 
studii și meditații pentru a realiza așa ceva. Folosind tehnicile 
de NLP, Tony a reușit însă în numai câteva ore. El a pornit 
apoi de la premisa că dacă el a putut face aşa ceva, orice 
om ar putea face același lucru. De aceea, el i-a învăţat pe 
oameni cum să meargă cu picioarele goale pe tăciuni aprinşi, 
nu ca simplu amuzament, ci pentru a constata pe propria lor 
piele cât de ușor își pot transcende propriile limitări și 
propriile temeri. 


Totul este posibil 


Repetă împreună cu mine: „Trăiesc într-o sferă a 
totul este bine pentru mine“. Gândeşte-te la aceste cuvinte 
timp de un minut. Totul este bine. Nu doar o parte, ci totul. 
Atunci când crezi că totul este posibil, tu te deschizi în fața 
multor răspunsuri, în toate domeniile vieţii. 

Oriunde ne-am afla, noi trăim practic în aceeași sferă 
a tuturor posibilităților. Noi putem realiza orice, deopotrivă 
la nivel individual și colectiv. Există numai două posibilități: 
fie ne înconjurăm de ziduri înalte, fie le doborâm și ne simțim 
suficient de siguri pe noi pentru a ne deschide în totalitate 
în faţa binelui, permițându-i astfel să pătrundă în viața 
noastră. Începe să te observi cu obiectivitate. Remarcă ce se 
întâmplă în interiorul tău — ce simţi, cum reacționezi, ce crezi 
— fără să te judeci și fără să te condamni. Asta înseamnă să 
îți trăieşti viața din perspectiva sferei tuturor posibilităților. 

PARTEA A CINCEA 


RENUNTAREA 
LA TRECUT 
E IE 


Planeta noastră devine conştientă în 
ansamblul ei. Ea tinde să devină 
conştientă de sine. 


CAPITOLUL 14 


SCHIMBARE ȘI TRANZIŢIE 


Mulți oameni preferă să părăsească planeta 
decât să se schimbe. 


De cele mai multe ori, noi dorim ca ceilalţi să se 
schimbe, nu noi. În conceptul de „ceilalţi“ noi îi includem 
deopotrivă pe cei din guvern, pe cei care conduc marile 
corporaţii, pe șefii şi colegii noştri de la locul de muncă, pe 
cei de la Serviciul pentru Venituri Interne (n. tr. fiscul 
american), pe străini, pe colegii noştri de şcoală, pe părinți, 
soți, copii etc., etc., numai pe noi înşine nu. Noi nu dorim 
să ne schimbăm, dar am dori ca toți ceilalți să se schimbe, 
astfel încât viața noastră să fie diferită. Și totuși, nicio 
schimbare exterioară nu se poate produce decât dacă 
schimbăm ceva în interiorul nostru. 

Schimbarea înseamnă să ne eliberăm de sentimentele 
de izolare, de separație, de mânie, teamă și durere. Înseamnă 

să ne creăm o viaţă relaxată și fericită, în care să ne simțim 
împăcați și în siguranță. Una din afirmaţiile mele preferate 
este aceasta: „Viața este minunată. Totul este perfect în 
lumea mea. Mă îndrept întotdeauna către o stare din ce în 
ce mai bună“. Indiferent în ce direcţie o ia viața mea, eu 
pornesc întotdeauna de la premisa că îmi va fi mai bine, nu 
mai rău. De aceea, mă bucur de toate situaţiile prin care trec. 

O participantă la unul din seminariile mele mi-a povestit 
odată că trece printr-o perioadă de mare agitație. În 
conversație revenea mereu cuvântul durere. Femeia m-a 
întrebat dacă există un alt cuvânt pe care l-ar putea folosi. 
Mi-am amintit pe loc de un moment din viața mea în care 
m-am rănit la un deget, tăindu-mă într-un geam. Mi-am dat 
atunci seama că dacă voi ceda durerii, voi trece prin momente 
foarte dificile. De aceea, am început imediat să practic 
diferite afirmaţii pozitive. Ca să nu mă refer la durere, am 
preferat să înlocuiesc cuvântul cu cel de senzaţie. Privind 
întâmplarea din această perspectivă, am reușit să îmi vindec 
mult mai rapid degetul, ieșind astfel cu uşurinţă dintr-o 
situație care s-ar fi putut dovedi extrem de neplăcută. 
Adeseori, noi putem schimba radical o situaţie doar prin 
modificarea unui singur concept din mintea noastră. 

Tu ce schimbări dorești să introduci în mintea ta, pentru 
a o purifica astfel de vechile convingeri? Începe cu un singur 
colţișor din ea, şi treptat, vei reuși să cureţi întreaga casă. 
Oricum, rezultatele vor apărea cu mult timp înainte ca 
procesul de curăţenie să fie încheiat. Dacă îţi vei putea 
schimba măcar o convingere sau două, vei începe deja să 
te simţi mai bine. 

sapat 


Odată, mi-am petrecut revelionul la o petrecere dată de 
reverendul O.C. Smith de la Biserica Angelică a Ştiinţei 
Minţii. Acesta mi-a spus ceva ce mi-a dat de gândit: 

„Este noaptea anului nou, dar tu trebuie să înţelegi că 
acest lucru nu îți va schimba viata cu nimic. Simplul fapt 
că este anul nou nu îţi poate schimba viața. Singura 
modalitate de a-ţi schimba viața este scufundarea în 
interiorul ființei tale şi introducerea deliberată a 
schimbărilor necesare“. 

Cât de adevărat! Oamenii iau tot felul de hotărâri în 
noaptea anului nou, dar întrucât nu schimbă nimic în 
interiorul lor, nu își respectă niciodată aceste hotărâri. „În 
anul care vine nu voi mai fuma“, spune cineva. Din start, 
procesul nu are sorţi de izbândă, întrucât hotărârea este 
exprimată în termeni negativi, care nu îi explică minţii 
subconștiente ce își dorește cu adevărat omul. O afirmaţie 
pozitivă ar putea suna astfel: „Orice dorință de a fuma m-a 
părăsit; sunt liber“. 

Până când nu vom face astfel de schimbări interioare, 
lucrând direct cu mintea noastră, realitatea exterioară nu se 
va modifica. Și totuși, aceste schimbări interioare sunt 
incredibil de simple, întrucât singurul lucru pe care trebuie 
să îl modificăm sunt gândurile noastre. 

Ce schimbare pozitivă poți introduce în acest an în viața 
ta, ceva ce nu ai făcut anul trecut? Gândește-te puţin la 
această întrebare. La ce atașament de care te-ai cramponat 
tot anul trecut dorești să renunti în anul care vine? Ce dorești 

să modifici în viaţa ta? Eşti tu dispus să practici această 
schimbare? 

Dacă îți dorești cu adevărat să te schimbi, tu poți avea 
acces la foarte multe informații care te pot ajuta în această 
direcție. Este uimitor cât de rapid și de eficient începe să ne 
ajute Universul atunci când ne propunem cu adevărat să ne 
schimbăm. El ne oferă toate instrumentele de care avem 
nevoie. Poate fi vorba de o carte, de o bandă înregistrată, 
de un instructor sau chiar de un prieten care face o remarcă 
întâmplătoare, dar care pentru noi are semnificaţii profunde. 

Uneori, condiţiile se înrăutăţesc înainte de a deveni mai 
bune. Nu este nimic rău în asta. Dimpotrivă, ar trebui să ne 
bucurăm, întrucât procesul de schimbare a început. Vechile 
structuri se prăbușesc. Lasă-le să se prăbușească. Nu intra 
în panică şi nu te gândi că ai greşit undeva. Continuă să 
lucrezi cu tine însuţi, cu afirmaţiile pozitive și cu implemen- 
tarea noilor convingeri. 


Primele progrese 


De la momentul în care te-ai decis să introduci o 
schimbare în viața ta și până la definitivarea ei, va exista în 
mod evident o perioadă de tranziţie. O vreme vei continua 
să oscilezi între vechi și nou, între ceea ce era înainte și ceea 
ce începe să prindă contur. Procesul este normal și natural. 
Adeseori, îi aud pe oameni spunându-mi: „Păi, ştiam toate 
aceste lucruri“. „Bine, dar le pui în practică?“, îi întreb eu. 
Simplul fapt că ştii ce să faci nu este totuna cu a pune în 

practică această cunoaştere. Prinderea rădăcinilor în noua 
realitate și depăşirea completă a celei de dinainte este un 
proces care are nevoie de timp. În tot acest interval de timp, 
tu nu trebuie să îţi reduci nicio clipă eforturile de a te 
schimba. 

Spre exemplu, foarte mulţi oameni își repetă afirmațiile 
de trei ori, după care renunță, spunând că acestea nu 
funcționează în cazul lor, sau că sunt stupide etc. Pentru ca 
schimbările să se poată produce, noi trebuie să le acordăm 
timp şi să le practicăm intensiv. Nicio schimbare nu se poate 
produce fără acțiune. De altfel, aşa cum spuneam mai 
devreme, cel mai mult contează nu afirmaţia în sine, ci ceea 
ce faci după ce ai rostit-o. 

Dacă te afli în această etapă de tranziție, amintește-ți 
să te feliciți pentru cel mai mic succes pe care îl obţii. Dacă 
te vei condamna pentru eventualii pași înapoi pe care îi vei 
face, schimbarea va deveni dificilă și opresivă. Foloseşte 
toate instrumentele care îţi stau la dispoziţie pentru a înlocui 
vechea realitate cu cea nouă. Nu uita să îţi liniștești inclusiv 
copilul interior, pentru ca acesta să se simtă în siguranță. 


Eik 


Autorul Gerald Jampolsky afirmă într-o carte că iubirea 
înseamnă renunțarea la teamă și că cele două emoții nu pot 
coexista în același spațiu. Ori iubeşti, ori te temi. Dacă nu 
trăieşti în iubire, tu trăieşti automat în teamă și în toate acele 
stări asociate cu ea, cum ar fi izolarea, separarea, mânia, 
vinovăția și singurătatea. Scopul nostru este să trecem de la 
teamă la iubire, stabilizându-ne în aceasta din urmă. 


257 


Puterea este în interiorul tău 


Există o mare varietate de modalităţi prin care ne putem 
schimba. Tu ce faci zi de zi pentru a te simți mai bine? În 
niciun caz nu te poți simţi mai bine învinovăţind alți oameni 
sau pozând într-o victimă. Deci, ce faci pentru a experimenta 
starea de pace interioară, care se reflectă apoi inclusiv în 
lumea exterioară? Dacă nu faci nimic deocamdată, ai cel 
puțin intenţia să începi să faci ceva? Îți propui cel puţin să 
îţi creezi o stare mai mare de armonie şi de pace interioară? 

O altă întrebare pe care merită să ţi-o pui este: „Îmi 
doresc eu cu adevărat să mă schimb, sau îmi doresc să 
continui să mă plâng din cauza tuturor lucrurilor care îmi 
lipsesc?“ Îţi dorești tu cu adevărat să îţi creezi o viaţă mai 
frumoasă decât cea pe care o ai acum? Dacă îţi vei dori acest 
lucru cu toată sinceritatea, o vei avea cu siguranță. Dacă vei 
fi dispus să practici munca interioară necesară, tu îți vei putea 
schimba viața în bine. Eu nu am nicio putere asupra ta, deci 
nu pot face această muncă în locul tău. Tu singur dispui de 
această putere, lucru pe care ar trebui să ţi-l reaminteşti în 
permanenţă. 


R 


Reţine: păstrarea unei stări de pace interioară te poate 
ajuta să intri în contact cu alți oameni care simt același lucru. 
Spiritualitatea ne conectează pe toți cei care trăim pe această 
planetă la nivelul sufletului, iar simţul spiritualității cosmice 
care începe să se dezvolte din ce în ce mai mult va schimba 
din temelii lumea în care trăim. 

Atunci când vorbesc de spiritualitate, eu nu mă refer 
neapărat la religie. Toate religiile ne spun pe cine să iubim, 

cum să iubim și cine este demn de iubirea lui Dumnezeu. 
După părerea mea, cu toții suntem demni de iubirea lui 
Dumnezeu. Spiritualitatea noastră reprezintă legătura noastră 
directă cu sursa supremă, scop în care nu avem nevoie de 
intermediari. Încearcă să înţelegi că spiritualitatea ne poate 
uni pe toți oamenii, la nivel planetar, pe un nivel sufletesc 
extrem de profund. 

Întreabă-te de mai multe ori în fiecare zi: „Cu ce fel 
de oameni mă aflu în contact în clipa de fată?“ Periodic, 
pune-ți întrebarea: „Ce cred eu cu adevărat despre această 
situaţie în care mă aflu?“ Gândeşte-te la ea. Întreabă-te de 
asemenea: „Ce simt eu? Chiar îmi doresc să fac ceea ce 
îmi cer toți acești oameni? De ce fac acest lucru?“ 
Analizează-ţi gândurile și sentimentele reale. Fii cinstit cu 
tine însuţi. Descoperă astfel ce gândești și ce crezi cu 
adevărat. Nu-ţi trăi viața pe pilot automat, ca pe un fel de 
rutină: „Ăsta sunt și asta fac“. Întreabă-te de ce faci ceea ce 
faci. Dacă experiențele pe care le trăieşti nu sunt pozitive 
și nu te fac să te simţi mai bine, încearcă să descoperi cauza 
lor. Când ai început să le trăieşti pentru prima dată? Acum 
ştii ce trebuie să faci. Conectează-te la Inteligența superioară 
dinlăuntrul tău. 


Stresul nu este decât un alt cuvânt pentru 
teamă 
În zilele noastre se vorbește foarte mult despre stres. 


Toţi oamenii par să fie stresaţi dintr-un motiv sau altul. 
Stresul a devenit cuvântul la ordinea zilei, ajungând să fie 

folosit excesiv de oameni: „Sunt atât de stresat“, „Vai, ce 
stresant“, „Of, tot acest stres de care nu mai scap“. 

Din punctul meu de vedere, stresul nu reprezintă decât 
o reacţie de teamă în faţa schimbărilor constante ale vieţii, 
un pretext de care ne folosim pentru a nu ne asuma 
responsabilitatea pentru ceea ce simțim. Dacă am pune un 
semn de egalitate între cuvântul „stres“ și cuvântul „teamă“, 
noi am începe să eliminăm teama din viața noastră. 

Cu prima ocazie când te simți stresat, întreabă-te de ce 
anume te temi. Pune-ţi de asemenea întrebările: „În ce fel 
mă împovărez singur? De ce renunt eu la puterea mea 
personală?“ Descoperă ce cauză interioară dă naştere acestei 
temeri care te împiedică să te bucuri de o stare de pace 
interioară și de armonie. 

Stresul nu are nimic de-a face cu armonia interioară. A 
trăi într-o stare de armonie înseamnă a fi împăcat cu tine 
însuți. Este imposibil să fii stresat şi să te bucuri de armonie 
interioară în același timp. Dacă te simți împăcat în sinea ta, 
tu faci pe rând tot ce ai de făcut. De aceea, sarcinile nu se 
acumulează, aşa că nu ai de ce să te simţi stresat. Dacă te 
simți totuşi stresat, fă ceva pentru a scăpa de teamă, astfel 
încât să îți poți vedea liniștit de viaţă simţindu-te în siguranță. 
Nu te mai agăța de cuvântul „stres“. Nu-i mai acorda atâta 
putere. Nimic din exterior nu poate avea vreo putere asupra ta. 


Tu te afli întotdeauna în siguranță 


Metaforic vorbind, viaţa poate fi privită ca o serie de 
uși care se închid și se deschid. Noi trecem dintr-o cameră 

în alta pentru a trăi diferite experiențe. Mulţi oameni își 
doresc să închidă ușile vechilor tipare negative, ale vechilor 
blocaje și ale situaţiilor care nu îi mai fac fericiţi sau care 
nu îi mai ajută să crească. Foarte mulți se află în plin proces 
de deschidere a altor uși, care le permite să trăiască 
experienţe minunate. 

Eu cred că noi venim de foarte multe ori pe această 
planetă, pentru a învăţa diferite lecții. Este ca și cum am 
merge la şcoală. Înainte de a ne întrupa într-o anumită epocă 
pe această planetă, noi stabilim ce lecţie dorim să învăţăm 
de această dată, pentru a putea evolua din punct de vedere 
spiritual. După ce ne-am ales lecţia, noi ne alegem toate 
situațiile şi toate circumstanţele care ne vor permite să o 
învăţăm, inclusiv părinții, sexul, locul naşterii și rasa. Crede-mă, 
oriunde ai ajuns în această viaţă, tu singur ai făcut alegerile 
respective. 

De aceea, pe măsură ce avansezi în viață, este bine să 
îți reamintești din când în când că te afli într-o siguranță 
deplină. Viaţa înseamnă schimbare. Ai încredere că Sinele 
tău superior te va conduce şi te va călăuzi pe căile cele mai 
bune pentru creșterea ta spirituală. După cum spunea Joseph 
Campbell: „Urmează-ţi fericirea“. 

Vizualizează-te pe tine însuţi deschizând ușile bucuriei, 
păcii, vindecării, prosperității şi iubirii, ale înţelegerii, 
compasiunii, iertării şi libertăţii, ale preţuirii de sine, 
respectului de sine și iubirii de sine. Tu ești o ființă eternă. 
Existenţa ta nu va înceta niciodată, chiar dacă experienţele 
tale nu vor rămâne niciodată aceleași. Nici chiar când vei 
părăsi această planetă, trecând prin ultima ei ușă, aceasta nu 

va însemna sfârșitul pentru tine, ci doar începutul unei noi 
aventuri. 


A AG 


În ultimă instanță, tu nu poți forța pe nimeni să se 
schimbe. Tot ce poți face este să le oferi celorlalți oameni 
o atmosferă mentală care să le permită să se transforme, dacă 
își doresc acest lucru. Decizia și efortul de a se transforma 
le aparține însă. Fiecare om se află aici pentru a-și învăța 
propriile lecţii, iar dacă le vei rezolva problemele fără ca ei 
să-şi fi învăţat lecţia, ei vor repeta aceleaşi greşeli până când 
vor ajunge să o înveţe. 

Iubește-ţi toți semenii. Permite-le să fie ceea ce sunt. 
Conştientizează faptul că adevărul nu îi părăsește niciodată 
și că ei se pot schimba în orice moment, dacă își doresc 
sincer acest lucru. 

O LUME ÎN CARE TE SIMȚI ÎN 
SIGURANȚĂ ATUNCI CÂND ÎȚI 
IUBEŞTI SEMENII 


Noi putem fie să distrugem această planetă, fie 

să o vindecăm. De aceea, trimite în fiecare zi 

energia ta vindecătoare și plină de iubire către 

planeta pe care trăim cu toții. Contribuie astfel 
la vindecarea ei. 


Întreaga planetă se află într-o perioadă de schimbare. 
Ne aflăm cu toţii în plin proces de tranziţie de la o eră la 
alta. Astrologii numesc noua eră: Era Vărsătorului. Din 
punctul meu de vedere, astrologia, numerologia, cititul în 
palmă și toate celelalte metode de citire psihică nu sunt decât 
modalități diferite de a descrie viaţa. Ele ne explică viața pe 
care o avem în maniere diferite. 

De pildă, astrologii afirmă că umanitatea se pregătește 
să iasă din Era Peştilor și să intre în Era Vărsătorului. În 

timpul Erei Peștilor, noi am căutat întotdeauna alți oameni 
care să ne mântuiască, făcând ceea ce trebuie în locul nostru. 
În Era Vărsătorului în care ne pregătim să intrăm, noi vom 
învăţa din ce în ce mai mult să pătrundem în interiorul nostru 
și să ne dăm seama că noi avem puterea de a ne mântui 
singuri. 

Nu este minunat să știi că tu poţi schimba orice nu-ți 
place la viața ta? Dacă pentru schimbarea planetei nu pot 
băga mâna-n foc, de un lucru sunt absolut sigură: oamenii 
devin din ce în ce mai conștienți de sine, dar și de mediul 
în care trăiesc, de fenomene precum disfuncţiile familiale, 
abuzarea copiilor şi necesitatea de a proteja mediul 
înconjurător. Aceste fenomene nu sunt noi, dar oamenii 
devin astăzi din ce în ce mai conștienți de ele. 

La fel ca în orice alt domeniu de viață, pentru a genera 
schimbări în exterior noi trebuie să începem mai întâi prin 
a ne schimba noi înşine. Procesul de curățare a minţii, de 
care am vorbit în capitolele anterioare, ne ajută să devenim 
mai conștienți de necesitatea de a păstra puritatea planetei 
pe care trăim cu toții. 

Oamenii încep să perceapă din ce în ce mai mult planeta 
Pământ ca un organism viu, unitar, care respiră și care 
trăiește, o ființă în sine. Ea are un puls, o respirație, şi are 
grijă de copiii ei, cărora le asigură tot ce au nevoie. Natura 
este întotdeauna perfect echilibrată. Dacă îți vei petrece o zi 
în pădure, vei vedea cât de perfect funcționează toate siste- 
mele ei. Natura este setată astfel încât să îşi ducă existența 
într-un echilibru și într-o armonie perfecte. 

Oamenii se consideră încununarea creaţiei divine, dar 
fac tot ce le stă în puteri pentru distrugerea planetei pe care 

trăiesc prin tulburarea echilibrului și armoniei acesteia. Unul 
din principalele motive pentru care fac acest lucru este 
lăcomia lor. Ei cred că le ştiu pe toate, și din cauza ignoranței 
și lăcomiei lor distrug acest organism viu din care fac parte 
integrantă. Dacă vom distruge pământul, unde vom mai trăi? 

Atunci când le vorbesc oamenilor despre problemele 
planetei, ei îmi răspund de multe ori că sunt mai preocupaţi 
de propriile lor probleme curente, care îi copleșesc. La prima 
vedere, dacă un singur om face ceva pentru protejarea 
mediului, el nu va schimba mare lucru în marea schemă a 
lucrurilor. În realitate, lucrurile nu stau chiar aşa. Dacă un 
număr suficient de mare de oameni ar face ceva cât de mic, 
rezultatul global ar fi mai mare decât s-ar aştepta ei. Chiar 
dacă nu poți vedea imediat efectele acţiunii tale, te asigur 
că pământul-mamă simte la nivel colectiv aceste efecte. 

La grupul meu de sprijin pentru bolnavii de sida, noi 
avem o măsuţă pe care vindem cărți. Recent, am rămas fără 
pungi în care să ambalăm cărțile cumpărate, așa că mi-am 
propus să nu mai arunc pungile pe care le primesc atunci 
când fac cumpărături. La început m-am gândit: „Ce prostie! 
Nu cred că o să aduni foarte multe pungi într-o singură 
săptămână“. După ce a trecut săptămâna mi-am schimbat 
însă dramatic părerea. Aveam atât de multe pungi încât nu 
mai știam ce să fac cu ele! Exact același lucru mi l-a spus 
și unul dintre angajații mei. Acesta mi-a declarat că nu ar 
fi crezut niciodată că nouă ne trec atâtea ambalaje prin mâini 
până când nu a început să le economisească. Dacă stăm să 
ne gândim, toate aceste ambalaje din hârtie înseamnă câțiva 
copaci pe care îi tăiem pentru a folosi produsele obținute 

din ei timp de numai două ore! Marea majoritate a 
americanilor nu păstrează aceste pungi, ci le aruncă. Dacă 
nu mă crezi, încearcă să păstrezi pungile în care îți sunt 
ambalate produsele pe care le cumperi timp de o săptămână. 

La ora actuală folosesc o sacoşă de pânză, iar dacă se 
întâmplă să o uit acasă atunci când mă aflu la cumpărături, 
cer o pungă mare și îmi pun toate celelalte mărfuri pe care 
le achiziţionez din alte magazine în aceasta, în loc să le duc 
în pungi diferite. Nu mi s-a părut niciodată că alți oameni 
se uită lung după mine pentru că procedez astfel, întrucât 
gestul pare de bun simţ. 

Europenii folosesc de foarte mult timp sacoșe din pânză. 
Am un prieten englez care, ori de câte ori vine în vizită, adoră 
să facă cumpărături numai pentru a achiziționa pungile de 
hârtie pe care le primeşte în diferitele magazine, pe care le 
duce apoi acasă. Acestea i se par extrem de americane, și 
implicit foarte șic! Poate că tradiția pare amuzantă, dar 
realitatea este că ar trebui să ne gândim mai serios la efectele 
la scară globală pe care le produc aceste mici tradiţii ale 
noastre. 

Americanii sunt obsedați mai mult ca alte popoare de 
ambalarea produselor lor. Acum câţiva ani am călătorit în 
Mexic şi am rămas fascinată de pieţele din această ţară, în 
care legumele și fructele erau adunate în vrac. Acestea nu 
erau la fel de arătoase ca cele pe care le avem noi aici, dar 
păreau naturale și cât se poate de sănătoase. Şi totuși, multora 
dintre americanii care au călătorit alături de mine priveliștea 
li s-a părut dezgustătoare... 

Într-o altă parte a pieţei am văzut recipiente mari pline 
cu mirodenii. Am fost din nou fascinată, întrucât acestea mi 
s-au părut extrem de colorate și de apetisante. Prietenii mei 
mi-au spus că ei nu ar cumpăra niciodată mirodenii din astfel 
de recipiente deschise. „De ce?“, i-am întrebat eu. „Pentru 
că sunt murdare“, mi-au răspuns ei. Mie nu mi se păreau 
deloc murdare, așa că am insistat să aflu de ce nu ar cumpăra 
niciodată produse din astfel de recipiente deschise. În cele 
din urmă, au recunoscut: „Pentru că nu sunt ambalate 
frumos“. M-a pufnit râsul. Oare unde credeau ei că s-au aflat 
mirodeniile pe care le cumpără în State, înainte de a fi 
ambalate!? Noi ne-am obișnuit atât de tare ca lucrurile să 
ne fie prezentate într-o anumită manieră încât ne vine greu 
să le mai acceptăm dacă nu sunt împachetate în ambalaje 
strălucitoare. 

Cu toții ar trebui să facem mici schimbări în viaţa 
noastră, dacă dorim să protejăm într-o mai mare măsură 
mediul. Chiar dacă gestul nostru se rezumă la cumpărarea 
unei sacoşe din pânză sau la închiderea robinetului de apă 
atunci când ne spălăm pe dinți, înainte de a ne clăti, putem 
spune că am făcut mai mult decât să stăm cu mâinile în sân. 

La compania mea, noi conservăm toate produsele care 
pot fi reciclate. Avem angajat un bărbat de serviciu care 
colectează hârtia reciclabilă și o duce în fiecare săptămână 
la un centru de reciclare. Pe cât posibil, refolosim plicurile, 
iar pentru cărți folosim hârtie reciclată, deși costă ceva mai 
mult. Nu o găsim întotdeauna, dar o solicităm de fiecare dată, 
în speranța că tot mai multe fabrici de hârtie o vor include 
în oferta lor. Principiul funcționează în toate celelalte domenii 

ale reciclării. În cazul în care creăm o cerere pentru un produs 
reciclabil, noi putem contribui la vindecarea planetei la nivel 
colectiv. 

Acasă mă ocup de grădinăritul organic și îmi prepar 
singură compostul pentru sol. Toate rămășițele vegetației 
folosite intră în compoziţia acestui compost. Nicio frunză 
de salată și nicio frunză căzută dintr-un copac nu părăsesc 
proprietatea mea. Eu cred cu convingere în necesitatea de 
a-i returna solului ceea ce i-am luat. Am chiar prieteni care 
nu-și aruncă resturile vegetale, numai pentru a mi le da mie. 
Ei le pun într-o pungă pe care o bagă la congelator, iar atunci 
când îmi fac o vizită, le adaugă în tomberonul meu cu 
compost. În acest fel, gunoaiele iniţiale se transformă într-un 
pământ bogat în substanţe nutritive pentru plante. Datorită 
acestei practici a reciclării, grădina mea produce din 
abundență toate produsele de care am nevoie, și în plus arată 
foarte frumos. 


Mănâncă numai alimente hrănitoare 


Planeta noastră este astfel concepută încât ne poate oferi 
tot ce avem nevoie pentru a o duce perfect. Ea poate produce 
întreaga hrană de care avem nevoie. Dacă am consuma 
numai produsele create de planetă, noi am fi perfect sănătoși, 
întrucât acest lucru face parte integrantă din ordinea 
lucrurilor. Din păcate, în „inteligenţa“ lor, oamenii au creat 
produse procesate şi chimizate, după care se miră că nu sunt 
sănătoşi. Dacă le spui toate aceste lucruri, oamenii îţi 

răspund: „Da, știu!“, după care continuă să își consume 
alimentele pe bază de zahăr rafinat şi pline de conservanti, 
coloranți și alte produse chimice. Acum două generații, când 
Betty Crocker și Clarence Birdeye au creat primele alimente 
de sinteză, oamenii au exclamat: „Vai, ce minunat!“ Au 
urmat apoi noi și noi produse din aceeași categorie, astfel 
încât la ora actuală există oameni care nu au gustat niciodată 
în viaţa lor un produs alimentar natural. Totul este pream- 
balat, conservat, congelat, chimizat, după care este încălzit 
la cuptorul cu microunde! 

Am citit recent într-un articol că tinerii militari din zilele 
noastre nu mai au sistemul imunitar pe care îl aveau militarii 
de acum 20 de ani. Dacă nu îi dăm organismului nostru 
alimentele naturale de care are nevoie pentru a se curăța și 
pentru a se vindeca singur, cum ne-am putea aștepta ca el 
să dureze o veșnicie? La toate acestea se mai adaugă 
consumul de droguri, de tutun, de alcool și ura de sine. Și 
ne mai mirăm că trăim o adevărată epidemie de boli! 

Am trăit recent o experienţă interesantă. Am urmat un 
curs numit „Cursul pentru șoferi responsabili“. Majoritatea 
participanților erau oameni de peste 55 de ani, care nu își 
doreau altceva decât să li se reducă asigurarea auto cu 3-5%. 
Spre marea mea uimire, am petrecut o întreagă dimineață 
discutând despre toate bolile imaginabile care îi afectează 
pe oamenii în vârstă. Am discutat despre bolile ochilor și 
despre toate afecțiunile posibile ale urechilor și ale inimii. 
În mod curios, când a sosit ora prânzului, 90% din acești 
oameni s-au repezit la primul restaurant de tip fast-food care 
le-a ieșit în cale! 

„Degeaba! mi-a trecut atunci prin minte. Oamenii refuză 
să înțeleagă ceea ce este evident!“ O mie de oameni mor în 
fiecare zi numai din cauza fumatului. Asta înseamnă 365.000 
de oameni pe an. Alţi 500.000 de oameni mor anual din 
cauza cancerului, iar un milion de oameni din cauza 
atacurilor de cord. Un milion! Deși ştiu toate aceste lucruri, 
de ce se reped oamenii în restaurantele fast-food, în detri- 
mentul adevăratelor necesități ale corpului lor? 


Vindecarea noastră și a planetei pe care 
trăim 


Unul din catalizatorii acestei perioade de tranziție este 
epidemia de sida. Ea ne arată cât de lipsiți de iubire și de 
plini de prejudecăţi ne dovedim noi unii cu ceilalți. Cu cât 
de puţină compasiune îi tratăm noi pe bolnavii de sida! Unul 
din lucrurile pe care mi-aş dori cel mai mult să le văd pe 
această planetă şi la care mi-aş dori să contribui personal 
este o lume în care toată lumea să se simtă în siguranță atunci 
când îşi iubeşte semenii. 

Când eram copii mici, noi ne doream să fim iubiți așa 
cum eram, grași sau slabi, frumoși sau urâţi, îndrăzneţi sau 
sfioși. Noi am venit pe această planetă pentru a învăța să 
iubim necondiţionat. Mai întâi de toate, să ne iubim pe noi 
înşine, iar apoi să îi iubim la fel de necondiţionat și pe 
semenii noștri. Ideea de „noi și ei“ este falsă. Nu există „noi 
și ei“. Nu există decât conceptul de „noi“. Nu există grupuri 
inferioare, de care ne putem lipsi. 

Toţi oamenii au liste cu „ei“ sau cu „ceilalți“. Noi nu 
putem vorbi însă de spiritualitate atât timp cât există un 
conflict între „noi“ și „ceilalți“. Mulţi dintre noi am crescut 
în familii în care prejudecățile erau la ordinea zilei. Cutare 
grup nu era bun pentru familia noastră. De aceea, pentru a 
ne simți mai bine, noi trebuia să fim mai presus decât ceilalți, 
sau să îi facem pe ei să se simtă mai prejos decât noi. În 
realitate, atunci când afirmăm că altcineva nu este suficient 
de bun, această afirmaţie nu reflectă altceva decât că noi 
înșine nu suntem suficient de buni. Reţine: noi suntem 
întotdeauna oglinzi în care ne reflectăm reciproc. 


Ra 


Îmi amintesc de momentul în care am fost invitată 
pentru prima dată la spectacolul de televiziune al lui Oprah 
Winfrey. Am apărut atunci la televizor împreună cu alți cinci 
bolnavi de sida care se simțeau foarte bine. Cu o seară înainte 
de spectacol, ne-am întâlnit cu toții și am luat cina împreună. 
A fost o seară de neuitat. Energia pe care o simţeam în jurul 
meu era ieșită din comun. Am început să plâng, întrucât așa 
ceva mi-am dorit ani la rând: să îi transmit publicului ame- 
rican un mesaj pozitiv, de speranță. Acești oameni se 
vindecau singuri, iar procesul nu era deloc ușor. Comunitatea 
medicală le-a spus că vor muri. Au fost nevoiți să experi- 
menteze diferite metode, pentru a vedea care dintre ele 
funcționează, dar erau foarte dornici să își depășească 
limitările şi să își dilate conştiinţa. 

Ne-am întâlnit din nou a doua zi, la spectacolul lui 
Oprah, care a fost foarte reușit. Am fost încântată să constat 
că printre invitate se numărau și femei bolnave de sida. 
Dorinţa mea era ca americanii din clasa de mijloc să își 
deschidă inimile și să înțeleagă că această boală nu afectează 
doar un grup de oameni cu care ei nu au nimic de-a face. 
Ea ne afectează pe toți în egală măsură. Când am ieșit din 
culise pe scenă, Oprah a strigat: „Louise, Louise, Louise!“ 
şi m-a îmbrățișat strâns. 

Am convingerea că am reușit în acea zi să transmitem 
cu toții un mesaj de speranţă. L-am auzit de asemenea pe 
dr. Bernie Siegel care a povestit un caz în care un bolnav 
de cancer s-a vindecat singur. Așadar, există întotdeauna 
speranţă, iar speranța ne oferă mai multe posibilități. Cel 
puţin, ne oferă un ideal către care să tindem, în loc să ne 
frângem disperaţi mâinile, spunând că nu mai este nimic de 
făcut. 


ERT N 


Virusul sida face ce știe el mai bine. Personal, mi se 
rupe inima văzând că un număr din ce în ce mai mare de 
heterosexuali se îmbolnăvesc de acest virus din cauză că 
guvernul și profesia medicală nu își fac treaba. Atât timp 
cât sida va fi percepută ca o boală „gay“, ea nu va primi 
atenţia pe care o merită din partea profesioniştilor. Oare câți 
„heterosexuali“ vor trebui să moară înainte ca boala să fie 
legitimată? 

După părerea mea, cu cât vom renunţa mai rapid la 
prejudecăţi și vom căuta cu toții o soluţie la criză, cu atât 

mai rapid se va vindeca şi planeta pe care trăim. Atât timp 
cât îi vom lăsa pe oameni să sufere, planeta nu va putea fi 
vindecată. Din punctul meu de vedere, sida face parte 
integrantă din poluarea planetei. Chiar și delfinii de pe coasta 
Californiei au început să moară din cauza unor boli generate 
de deficienţa sistemului imunitar, și nu cred că acest lucru 
se datorează practicilor lor sexuale. Noi am poluat într-o 
asemenea măsură solul încât plantele care cresc pe el au 
devenit aproape necomestibile. Peștii mor pe capete în 
oceane din cauza poluării apelor. Atmosfera pe care o 
respirăm este atât de poluată încât ploile au devenit acide, 
iar stratul de ozon s-a găurit. Şi peste toate, noi ne poluăm 
încontinuu propriile corpuri. 

Sida este o boală teribilă, dar numărul celor care mor 
din cauza ei este mult mai mic decât cel al bolnavilor care 
mor de cancer, din cauza fumatului și a bolilor de inimă. 
Cercetătorii caută otrăvuri din ce în ce mai puternice pentru 
a ţine sub control bolile pe care le creăm noi înșine, dar 
oamenii continuă să refuze să își schimbe modul de viață şi 
dieta alimentară. Decât să își vindece bolile, ei preferă să 
înghită remedii chimice sau să se supună operaţiilor 
chirurgicale. Din păcate pentru ei, cu cât îşi reprimă mai mult 
bolile, cu atât mai frecvent ies acestea la iveală în alte forme. 
Încă şi mai incredibil mi se pare faptul că medicina și 
chirurgia în forma lor actuală nu reușesc să vindece decât 
10% din boli! Cu toți banii pe care îi cheltuim pe medi- 
camente chimice, pe radiații și pe operaţii chirurgicale, aceste 
metode nu reușesc să vindece decât 10% din bolile noastre! 

Am citit un articol în care se spunea că bolile din secolul 
viitor vor fi cauzate de noi mutații ale bacteriilor, care vor 
ataca sistemul nostru imunitar foarte slăbit. Aceste bacteni 
au început deja să sufere astfel de mutații, astfel încât 
medicamentele actuale nu mai au niciun efect asupra lor. În 
mod evident, cu cât ne vom regenera mai rapid sistemul 
imunitar, cu atât mai rapid vom reuși să ne vindecăm pe noi 
şi planeta pe care trăim. Și nu mă refer aici numai la sistemul 
imunitar fizic, ci şi la cel mental sau la cel emoţional. 


shaped 


Din perspectiva mea, procesul de vindecare nu este 
sinonim cu cel de tratare a unei boli. Adevărata vindecare 
necesită un efort colectiv. Un medic tratează de regulă 
simptomele, dar nu vindecă problema care a stat la baza lor. 
Adevărata vindecare este organică, nu locală. Rolul bol- 
navului în procesul de vindecare este decisiv, alături de cel 
al vindecătorului. Din fericire, numărul medicilor holistici 
devine din ce în ce mai mare. Aceștia nu vindecă doar 
simptomele fizice, ci privesc bolnavul ca pe un tot unitar. 

Oamenii au incredibil de multe sisteme de convingeri 
greşite, nu doar la nivel individual, ci și la nivelul social. 
Există oameni care cred că durerile de urechi sunt genetice. 
Alţii cred că dacă vor fi udaţi de ploaie, vor răci neapărat, 
sau că este obligatoriu să răcească de trei ori în fiecare iarnă. 
Mulţi oameni cred că dacă cineva vine la birou răcit, toți 
colegii lui vor răci la rândul lor, întrucât boala este 
contagioasă. De fapt, nu bolile sunt contagioase, ci ideea de 
„boală contagioasă“. 

Mulţi oameni vorbesc despre boli ereditare. Eu nu cred 
că lucrurile stau chiar așa. Convingerea mea este că noi 
preluăm de la părinţii noştri tiparele lor mentale, care 
favorizează bolile. Toți copiii își imită părinții, inclusiv bolile 
lor. Dacă tatăl își contractă colonul ori de câte ori se ener- 
vează, copilul simte acest lucru și îl imită. Nu-i de mirare 
că atunci când tatăl face colită, mulți ani mai târziu, copilul 
se îmbolnăvește la rândul lui. Toată lumea știe că boala 
numită cancer nu este contagioasă, și totuși ea este moștenită 
adeseori de membrii aceleiași familii. Explicaţia mi se pare 
simplă: resentimentele se moștenesc întotdeauna de la o 
generaţie la alta a aceleiași familii. Ele se acumulează până 
când dau naștere cancerului. 


sapt 


Noi trebuie să ne cultivăm luciditatea, astfel încât să 
putem face alegeri conștiente și inteligente. Chiar dacă 
anumite lucruri ne vor îngrozi (mecanism care face parte 
integrantă din procesul de trezire spirituală), cel puţin vom 
putea face ceva împotriva lor. Toate problemele din această 
lume, de la abuzurile împotriva copiilor şi până la sida, de 
la situația persoanelor fără adăpost și până la înfometare, 
necesită atenţia noastră plină de iubire. Un copil iubit şi 
apreciat va deveni un adult puternic și sigur pe sine. Planeta 
pe care trăim poate avea grijă de noi toți, dacă i-am permite 
acest lucru. De aceea, haide să nu ne mai gândim la limitările 
noastre trecute. 

A sosit timpul să ne deschidem cu toţii în faţa poten- 
țialului acestui deceniu incredibil. Acești ultimi zece ani ai 

mileniului ar putea deveni, dacă ne-am dori cu toții acest 
lucru, un deceniu al vindecării colective. Noi avem înlăuntrul 
nostru o Putere care ne poate purifica în totalitate — care ne 
poate purifica trupurile, emoţiile, și care poate rezolva toate 
problemele pe care ni le-am creat singuri. Dacă vom privi 
în jurul nostru, noi vom sesiza imediat ce probleme necesită 
atenţia noastră. Alegerile referitoare la viața noastră pe care 
le facem în fiecare zi vor avea un impact uriaș asupra 
viitorului nostru și asupra lumii în care trăim cu toții. 


Pentru binele suprem al tuturor oamenilor 


Dacă dorești, tu poți aplica la fel de bine metodele de 
creștere personală întregii planete. Dacă nu lucrezi decât 
pentru planetă, nu și pentru tine însuți, tu nu ai cum să fii 
echilibrat. Aceeaşi afirmaţie este valabilă însă și invers: dacă 
lucrezi numai pentru tine, dar te opreşti la acest nivel, nu ai 
cum să cunoşti un echilibru perfect. 

Să vedem așadar ce putem face pentru a ne echilibra 
pe noi înşine, dar şi mediul înconjurător. Aşa cum știm, 
gândurile noastre ne modelează realitatea. Chiar dacă nu 
aplicăm întotdeauna la maxim această filozofie, cel puţin am 
acceptat premisele care stau la baza ei. De aceea, dacă dorim 
să schimbăm mediul în care trăim, noi trebuie să ne 
schimbăm modul de a gândi. În mod similar, dacă dorim să 
schimbăm lumea în ansamblul ei, noi trebuie să ne schimbăm 
modul în care o privim, renunțând la dihotomia noi-ei. 

Dacă ai aplica același efort pe care îl consacri la ora 
actuală lamentării cu privire la toate relele acestei lumi unor 

afirmaţii și vizualizări pozitive referitoare la această lume, 
lucrurile ar începe să se schimbe încetul cu încetul. Îţi 
reamintesc în această direcţie că ori de câte ori îţi folosești 
mintea într-un fel sau în altul, tu te conectezi automat cu 
toți oamenii care gândesc la fel ca tine. De pildă, dacă îi 
judeci, îi critici şi le aduci prejudicii celor din jur, tu te 
conectezi cu toți cei care procedează la fel. În schimb, dacă 
faci meditații, vizualizezi pacea mondială, te iubești pe tine 
însuţi și iubeşti această planetă, tu te conectezi cu alți 
purtători ai luminii. Chiar dacă stai acasă, tu poţi ajuta enorm 
această planetă prin felul în care decizi să îţi folosești mintea 
ŞI prin practicarea păcii interioare. L-am auzit pe Robert 
Schuller spunând odată la Naţiunile Unite: „Specia umană 
trebuie să înveţe că noi merităm cu toții să ne bucurăm de 
pace“. Cât de adevărate sunt aceste cuvinte. 


AET IR 


Dacă i-am putea face pe tineri să devină conştienţi de 
ceea ce se întâmplă în lume şi dacă le-am da posibilitatea 
de a alege și de a face ceva pentru ea, am asista cu toții la 
o schimbare a conștiinței la nivel planetar. Învăţarea copiilor 
încă din primii ani de viață despre necesitatea conservării 
planetei le-ar da acestora de mici sentimentul că fac ceva 
important pentru această lume. Chiar dacă mai există încă 
destui adulţi care refuză să îşi asume responsabilitatea pentru 
ceea ce se întâmplă în lumea din jurul lor, noi îi putem 
asigura pe copiii noștri că tot mai mulți oameni din întreaga 
lume devin conștienți de efectele pe termen lung ale poluării 

la scară globală, dorind să facă ceva pentru schimbarea 
acestei situaţii. Un lucru minunat pe care îl putem face cu 
toţii este să ne implicăm întreaga familie în fundaţii ecologice 
de genul Greenpeace sau Salvați pământul. Nu este niciodată 
prea devreme să ne învăţăm copiii că avem cu toții o 
responsabilitate pentru salvarea acestei planete. 

Îţi recomand de asemenea să citeşti cartea lui John 
Robbins, Dietă pentru o nouă Americă. Mi se pare fascinant 
faptul că John Robbins, moștenitorul companiei de înghețată 
Baskin-Robbins, face eforturi atât de mari pentru a contribui 
la crearea unei conștiințe holistice pe planeta noastră. 
Consider un lucru minunat faptul că generaţiile următoare 
ale celor care au contribuit la deteriorarea stării de sănătate 
a acestei naţiuni își schimbă opţiunile şi fac tot ce le stă în 
puteri pentru a ajuta planeta. 

Acolo unde guvernele dau greș, grupurile de voluntari 
fac uneori minuni. Dacă guvernul nu face nimic pentru 
protejarea mediului înconjurător, noi nu trebuie să stăm cu 
mâinile în sân și să nu facem nimic. Trebuie să facem tot 
ce ne stă în puteri, pe nivelul nostru. De aceea, fă cercetări 
și descoperă unde poţi fi de folos. Desfășoară o muncă de 
voluntariat. Dacă nu poți oferi nimic altceva, dăruieşte cel 
puţin o oră pe lună din timpul tău liber. 

La ora actuală, ne aflăm cu toții pe marginea prăpăstiei. 
Nu mai avem de ales: ori contribuim fiecare la vindecarea 
planetei, ori ne autodistrugem cu toții. Nu mai depinde de 
ei, ci de noi, deopotrivă la nivel individual şi colectiv. 

Personal, consider că există nenumărate posibilități de 
a reorienta tehnologiile din trecut și din viitor ţinând cont 

de adevărurile spirituale de ieri, de azi și de mâine. A sosit 
timpul să facem această fuziune. Dacă pornim de la premisa 
că toate actele de violență se datorează unei copilării 
traumatizate, noi ne putem combina cunoașterea şi tehnologia 
pentru a-i ajuta pe aceşti oameni să se schimbe. Războaiele 
şi aruncarea oamenilor în închisori pentru a putrezi acolo 
nu fac decât să perpetueze la nesfârșit ciclul violenţei. A sosit 
timpul să încurajăm trezirea conștiinței de sine, a respectului 
de sine şi a iubirii de sine. Acestea sunt instrumentele 
transformării, și ele nu stau la dispoziţie tuturor. Nu trebuie 
decât să ne folosim de ele. 


AET IE 


Lazaris a creat un exercițiu minunat, pe care doresc să 
ti-l împărtăşesc. Alege un loc de pe planetă. Poate fi vorba 
de orice loc, foarte îndepărtat sau chiar la colțul blocului. 
Propune-ți să vindeci acest loc de pe planeta noastră. 
Imaginează-ți că toți cei care trăiesc în acest loc sunt senini, 
sătui și bine îmbrăcați, și că trăiesc în pace şi în siguranţă. 
Repetă acest proces de vizualizare în fiecare zi. 

Focalizează-ţi iubirea şi contribuie la vindecarea 
planetei noastre. Efortul tău este important. Dacă îţi vei 
împărtăşi iubirea şi minunatele daruri cu care ești înzestrat, 
tu vei contribui la schimbarea energiei care înconjoară 
această minunată planetă albastră, atât de fragilă și de 
sublimă, pe care o numim căminul nostru. 

Aşa să fie! 

Îmi mai amintesc încă de acea perioadă din viaţa mea 
când nu ştiam deloc să cânt. Nici astăzi nu cânt foarte bine, 
dar cel puţin sunt mult mai curajoasă. La sfârșitul semina- 
riilor mele şi ale grupurilor de sprijin la care particip dau 
întotdeauna tonul la cântec. Poate că într-o zi voi lua chiar 
lecţii de canto... Deocamdată nu m-am decis încă. 

La unul din evenimentele la care am participat, am dat 
ca de obicei tonul la cântec, dar inginerul de sunet mi-a tăiat 
microfonul. „Ce faci?“, l-a apostrofat Joseph Vattimo, 
asistentul meu. „Cântă fals“, i-a răspuns celălalt. A fost un 
moment foarte stânjenitor pentru mine. La ora actuală nu-mi 
mai pasă însă. Cânt întotdeauna din toată inima, iar aceasta 
din urmă pare să se deschidă din ce în ce mai mult cu fiecare 
astfel de ocazie. 

De-a lungul vieții am trăit diferite experienţe, unele 
dintre ele de-a dreptul extraordinare, dar cea care mi-a trezit 
inima pe nivelul cel mai profund a fost lucrul cu bolnavii 
de sida. La ora actuală pot îmbrățișa oameni pe care acum 
doi-trei ani nici măcar nu i-aș fi putut privi în față. Am reușit 

să îmi transcend astfel foarte multe limitări personale. Răsplata 
pe care am primit-o a fost uriașă: oriunde mă duc, oamenii 
mă întâmpină cu o iubire căreia cu greu îi pot face faţă. 

În luna octombrie a anului 1987, m-am dus împreună 
cu Joseph la Washington, D.C., pentru a participa la un marș 
în favoarea unui ajutor guvernamental pentru sida. Nu știu 
câți cititori au auzit de pansamentele pentru sida. S-a 
întâmplat atunci ceva incredibil. Foarte mulți oameni din 
întreaga ţară s-au adunat împreună și au confecționat astfel 
de pansamente pentru a comemora moartea unei persoane 
apropiate. Ei au confecționat cu multă iubire aceste 
pansamente, pe care le-au pus apoi alături de alte pansa- 
mente, provenite din întreaga lume, pentru a alcătui astfel 
un singur pansament uriaș. 

Aceste pansamente au fost plasate pretutindeni între 
monumentul lui Washington și cel al lui Lincoln. Pe ele erau 
scrise numele celor care au murit. După ce citeau aceste 
nume, oamenii împătureau pansamentele și le așezau lângă 
celelalte. A fost un moment de mare emoție, după cum îţi 
poți imagina. Toți participanţii plângeau. 

În timp ce stăteam așteptând să îmi vină rândul să citesc 
lista pe care o aveam la mine, cineva m-a bătut pe umăr. 
„Pot să vă pun o întrebare?“, mi-a spus cineva din spate. 
Când m-am întors şi tânărul din spate mi-a văzut numele pe 
ecusonul pe care îl purtam pe piept, a început să ţipe și să 
dea din mâini ca un zănatic: „Louise Hay! Doamne 
Dumnezeule!“ M-a prins apoi în braţe și m-a strâns la piept. 
Am rămas mult timp în această poziţie, suspinând amândoi. 
Când și-a mai revenit, tânărul mi-a povestit că iubitul lui 

mi-a citit de nenumărate ori cartea, iar când i-a venit sorocul, 
i-a cerut să citească un fragment din ea. El a citit fragmentul, 
care conţinea câteva afirmaţii pozitive, iar bolnavul le-a 
repetat alături de el. Ultimele lui cuvinte au fost: „Totul este 
bine“, după care a murit. 

Tânărul din fața mea se simţea teribil de emoţionat și 
avea ochii în lacrimi. După ce s-a mai adunat, i-am spus: 
„De fapt, ce vroiai să mă întrebi?“ Mi-a răspuns că nu 
apucase să termine la timp pansamentul cu numele iubitului 
lui, aşa că dorea să mă roage pe mine să îl trec pe lista mea. 
M-a ales la întâmplare. Îmi amintesc şi astăzi acest moment, 
care mi-a arătat că viaţa este un proces foarte simplu și la 
fel sunt toate lucrurile cu adevărat importante. 

Doresc să îţi transmit de asemenea un citat din Emmet 
Fox. Dacă nu știi cine a fost acesta, află că a fost un maestru 
foarte popular prin anii 40-60, iar mesajul lui a fost unul 
dintre cele mai lucide din câte am auzit vreodată. A scris 
câteva cărți extrem de frumoase, iar fragmentul următor 
conţine citatul meu preferat din opera lui: 

„Nu există dificultate pe care iubirea să nu o poată 
rezolva. Nu există boală pe care iubirea să nu o poată 
vindeca. Nu există uşă pe care iubirea să nu o poată 
deschide. Nu există prăpastie peste care iubirea să nu poată 
construi o punte. Nu există zid pe care iubirea să nu îl poată 
dărâma. Şi nu există păcat pe care iubirea să nu îl poată 
ierta. Nu contează cât de profund este necazul, cât de lipsită 
de speranță este imaginea de ansamblu şi cât de mare este 
greşeala. Cultivarea iubirii poate dizolva toate aceste 
probleme. Dacă ai iubi suficient de mult, tu ai fi cea mai 
fericită şi cea mai puternică persoană din lume“. 

Este adevărat, să ştii. Sună utopic, dar este foarte 
adevărat. Ce trebuie să faci pentru a ajunge persoana cea 
mai fericită şi cea mai puternică din lume? Eu cred că 
interiorizarea nu reprezintă decât începutul călătoriei. Noi 
abia începem să ne familiarizăm cu Puterea care există în 
interiorul nostru. Dacă ne vom contracta din nou conștiința, 
noi nu o vom putea găsi niciodată. Cu cât ne vom deschide 
mai mult, cu atât mai uşor ne va fi să descoperim energiile 
universale care ne pot ajuta. Realizările de care este capabil 
omul sunt uluitoare. 

Fă câteva respiraţii profunde. Dilată-ți pieptul și oferă-i 
inimii tale spaţiul necesar pentru a bate liberă. Continuă să 
practici şi mai devreme sau mai târziu toate obstacolele vor 
ceda. Fă din ziua de astăzi începutul unei noi aventuri. 


Te iubesc, 

MEDITAȚII PENTRU VINDECARE 
PERSONALĂ ȘI PENTRU VINDECAREA 
PLANETEI 


Ori de câte ori haosul din jur devine maxim, 
centrează-te în propriul tău sine. Recunoaşte-ți 
propriul curaj şi propria capacitate de a face 
infinit mai mult decât ţi-ai fi imaginat 
vreodată. 


Munca de vindecare pe care o facem cu toții la sfârşitul 
seminariilor noastre și în cadrul grupurilor de sprijin este 
foarte puternică. De regulă, ne împărțim în grupuri de câte 
trei și ne plasăm mâinile pe trupurile celorlalți. Consider acest 
exercițiu o manieră minunată de a accepta energia şi de a-ţi 
împărtăși propria energie cu oameni care poate că nu știu 
să ceară ajutor. Adeseori, exercițiul conduce la experienţe 
extrem de profunde. 

Doresc să-ți transmit de asemenea câteva dintre medi- 
tațiile pe care le facem în cadrul cercurilor noastre de 
vindecare. Cred că ar fi minunat dacă un număr cât mai mare 
de oameni ar face aceste exerciții pe o bază regulată, fie 
individual, fie în grup. 


Atingerea copilului interior 


Vizualizează-ţi copilul interior și observă felul în care 
arată şi în care se simte acesta. Linişteşte-l. Cere-i iertare 
pentru abuzurile la care l-ai supus. Spune-i că îți pare rău 
că l-ai uitat. Ai fost plecat de lângă el atât de mult timp, iar 
acum doreşti să te revanșezi. Promite-i că nu îl vei mai părăsi 
niciodată și că va putea intra în contact cu tine ori de câte 
ori va dori. Dacă se va simţi vreodată speriat, îl vei lua în 
brațe. Dacă se va simţi vreodată furios, îi vei îngădui să își 
exprime liber mânia. Spune-i cât de mult îl iubeşti. 

Tu ai puterea de a-ţi crea acea lume în care doreşti să 
trăieşti, împreună cu copilul tău interior. Această putere este 
mentală; este puterea gândurilor tale. Imaginează-ți că îți 
creezi o lume minunată. Vizualizează-ţi copilul interior 
relaxat şi în siguranţă, împăcat, fericit, râzând şi jucându-se 
cu prietenii săi. Priveşte-l cum aleargă, cum culege flori, cum 
îmbrățișează copacii, cum culege mere dintr-un pom, cum 
se joacă cu un pui de căţel sau de pisică, cum se cațără în 
copaci, cum râde fericit şi cum aleargă către tine pentru a 
te îmbrățișa cu candoarea pe care numai copiii o au. 

Imaginează-ți că sunteți amândoi sănătoși şi că trăiţi 
într-un cămin frumos, care vă conferă întreaga siguranță de 

care aveţi nevoie. Imaginează-ți că ai relații armonioase cu 
părinţii, colegii și prietenii, că eşti întâmpinat cu bucurie 
oriunde te-ai duce, că împărtășești o iubire specială. 
Imaginează-ţi unde ţi-ai dori să locuiești şi ce ţi-ar plăcea 
să faci. Imaginează-ţi că ești sănătos, fericit şi liber. Aşa să fie! 


O lume armonioasă 


Imaginează-ţi că trăieşti într-o lume armonioasă, în care 
toți bolnavii se vindecă singuri şi în care toate persoanele 
lipsite de adăpost sunt îngrijite cu dragoste. Imaginează-ţi 
că bolile rămân doar o amintire în această lume şi că spitalele 
se transformă treptat în clădiri de locuinţe. Imaginează-ţi că 
gardienii îi învaţă pe prizonierii din închisori cum să se 
iubească pe ei înșiși, dându-le apoi drumul în libertate, pentru 
a fi niște cetățeni responsabili. Imaginează-ţi că biserica 
renunță pentru totdeauna la conceptele de păcat şi de 
vinovăție. Imaginează-ţi că guvernul are cu adevărat grijă 
de cetăţenii țării pe care o guvernează. 

leşi afară şi simte ploaia purificatoare căzând peste acest 
pământ. Când ploaia se opreşte, vizualizează un curcubeu 
splendid. Observă soarele care străluceşte pe cer şi puritatea 
aerului. Miroase parfumul său proaspăt. Vizualizează apa 
curată a râurilor și lacurilor, vegetaţia luxuriantă, pădurile 
dese, întreaga planetă acoperită cu flori și cu plante care 
produc fructe și legume proaspete. Imaginează-ți că oamenii 
sunt vindecaţi pentru totdeauna de boli, care au devenit o 
amintire. 

Du-te apoi cu gândul în alte țări și vizualizează aceeaşi 
stare de pace și aceeași abundență pentru toți locuitorii lor. 
Imaginează-ţi că toate popoarele trăiesc în armonie şi că s-a 
renunțat de mult la arme. Nimeni nu își mai judecă, nu își 
mai critică și nu își mai insultă semenii. Înseși cuvintele care 
alcătuiau cândva aceste judecăţi critice și aceste insulte au 
devenit arhaice. Vizualizează dispariția granițelor şi a 
separării dintre oameni. Întreaga umanitate a devenit una. 
Imaginează-ți că planeta pământ este vindecată şi unită. 

Deși pare un simplu exercițiu de imaginaţie, el 
contribuie decisiv la crearea acestei noi lumi. Puterea minţii 
tale este enormă. De aceea, persoana ta contează. Trăieşte 
apoi la unison cu viziunea pe care ai avut-o. Fă tot ce îți stă 
în puteri pentru a o transforma în realitate. Dumnezeu să ne 
binecuvânteze pe toţi. Așa să fie! 


Lumina vindecătoare 


Scufundă-te în centrul inimii tale şi descoperă aici 
focarul minuscul de lumină colorată, a cărui strălucire este 
orbitoare. Culoarea acestei lumini este mirifică. Acesta este 
centrul energiei tale vindecătoare, care este chiar energia 
iubirii. Priveşte cum acest focar de lumină începe să pulseze 
şi să se dilate din ce în ce mai mult, până când îţi umple în 
totalitate inima. Vizualizează cum această lumină începe să 
se deplaseze prin corpul tău, din creştetul capului şi până în 
vârful degetelor de la mâini şi de la picioare. Întregul tău 
corp începe să strălucească sub impactul acestei lumini 

colorate atât de sublime. Repet: aceasta este energia ta 
vindecătoare, care este totuna cu energia iubirii tale. Permite-i 
corpului tău să vibreze la unison cu această iubire. Repetă 
afirmaţia: „Cu fiecare nouă respiraţie, eu devin din ce în 
ce mai sănătos“. 

Conştientizează cum această lumină elimină boala din 
corpul tău, restabilindu-i starea de sănătate. Las-o apoi să 
emane în toate direcțiile și să-i atingă pe oamenii din jurul 
tău. Transmite-le energia ta vindecătoare tuturor oamenilor 
pe care îi cunoști, dar mai ales tuturor oamenilor care au 
nevoie de ea. Ce privilegiu este să îți poţi împărtăși iubirea, 
lumina și energia vindecătoare personală cu toți cei care au 
nevoie de ele. Lasă-ţi lumina să pătrundă în spitale, în 
orfelinate, în închisori şi în ospicii, precum și în toate 
celelalte instituţii de acest fel, în care domnesc suferinţa și 
disperarea. Las-o să le transmită celor suferinzi speranța, 
iluminarea şi pacea. 

Lasă-ți lumina să pătrundă în toate căminele din orașul 
în care locuieşti, oriunde există suferinţă și durere. Permite 
iubirii şi energiei tale vindecătoare să îi aline pe toți cei aflați 
în nevoie, să pătrundă în biserici şi să mângâie inimile celor 
care se roagă, deschizându-le astfel în fața iubirii necon- 
diţionate. Lasă această lumină frumoasă care emană din 
centrul inimii tale să pătrundă în Capitoliu şi în clădirile 
guvernamentale, iluminându-i şi deschizându-i în fața 
adevărului pe cei care lucrează în ele. Alege apoi un colț al 
planetei pe care ai dori să îl vezi vindecat. Concentrează-ţi 
întreaga lumină asupra acestui loc. Acesta poate fi oricât de 
îndepărtat, sau în imediata ta apropiere. Concentrează-ţi 

lumina, iubirea și energia vindecătoare asupra acestui loc și 
imaginează-ţi că ele contribuie la restabilirea armoniei și a 
echilibrului în această parte a lumii. Repetă acest exercițiu 
în fiecare zi. Împreună, noi alcătuim această lume. Noi 
suntem copiii ei, şi deci viitorul ei. Tot ceea ce emitem se 
întoarce la noi înzecit. Aşa să fie! 


Acceptarea prosperității 


Cultivă calitățile pozitive. Cultivă deschiderea și 
receptivitatea față de noile idei constructive. Permite-i 
prosperității să pătrundă în viaţa ta pe un nivel foarte 
profund, pe care nu l-ai mai cunoscut până acum. Tu meriți 
tot ce este mai bun de la viaţă, dar trebuie să accepți acest 
bine. Repetă-ţi că veniturile tale cresc constant. Cultivă 
conştiinţa prosperității şi îndepărtează-te astfel de conștiința 
sărăciei. lubeşte-te pe tine însuți. Bucură-te de cel care ești 
şi conştientizează faptul că viaţa are menirea de a-ți sluji şi 
de a-ţi furniza tot ce ai nevoie pentru a fi fericit. Cultivă 
succesul, bucuria şi abundența. Tu ești una cu Puterea care 
te-a creat. Exprimă deschis această măreție. Devino o 
expresie divină a Vieţii. Deschide-te și fii receptiv la tot ce 
poate fi mai bun pentru tine. Așa să fie! 


Întâmpină-ţi cu bucurie copilul interior 


Pune-ţi o mână deasupra inimii. Inchide ochii şi 
vizualizează-ți copilul interior. Devino una cu el. Vorbește 

în numele părinţilor tăi și întâmpină cu bucurie venirea în 
această lume şi în viaţa lor a copilului care ai fost cândva. 
Spune: 

„Ne bucurăm că ai venit alături de noi. Te-am așteptat 
multă vreme. Ne-am dorit atât de mult să faci parte 
integrantă din familia noastră. Eşti foarte important pentru 
noi. Ne bucurăm că te-ai născut ca un băieţel (sau ca o fetiță, 
după caz). Te considerăm unic şi special. Familia noastră 
nu ar fi la fel fără tine. Te iubim. Dorim să te strângem în 
brațe. Dorim să te ajutăm să creşti mare şi să devii ceea 
ce îți doreşti să devii. Nu trebuie să fii la fel ca noi. Tu ai 
tot dreptul din lume să fii tu însuţi. Eşti atât de frumos, de 
inteligent şi de creativ. Ne bucurăm atât de mult că ai venit 
printre noi. Te iubim mai presus de orice. Îți mulțumim că 
ai ales familia noastră. Știm că ești binecuvântat, şi că ne-ai 
binecuvântat inclusiv pe noi venind în mijlocul nostru. Te 
iubim cu adevărat“. 

Învaţă-ţi copilul interior să creadă în aceste cuvinte. 
Devino conştient de faptul că tu îți poți repeta în fiecare zi 
aceste cuvinte. Rosteşte-le în faţa oglinzii sau pune-ţi un 
prieten să le rostească. 

Spune-ţi tot ce ţi-ai fi dorit să îți spună părinții tăi. 
Copilul tău interior simte nevoia să audă aceste lucruri, să 
se simtă dorit și iubit. Împlineşte-i această nevoie. Oricât de 
bătrân, de bolnav sau de speriat te-ai simţi, copilul tău interior 
simte nevoia să fie dorit şi iubit. De aceea, repetă-i la infinit: 
„Te doresc şi te iubesc“. De altfel, acesta este adevărul. 
Universul dorește ca tu să te afli aici, altminteri nu te-ai afla. 
Tu ai fost şi vei fi întotdeauna iubit, de-a lungul întregii 
eternităţi. Spune-ţi că vei trăi de-a pururi. Așa să fie! 

Iubirea este o energie vindecătoare 


Repetă: „Iubirea este cea mai puternică forță vinde- 
cătoare din câte există. Mă deschid în faţa iubirii. Îmi propun 
să iubesc și să fiu iubit. Îmi propun să prosper, să fiu sănătos, 
să fiu împlinit din punct de vedere creativ și să trăiesc în 
pace și în siguranță“. 

Transmite-le tuturor oamenilor pe care îi cunoşti 
gândurile tale de alinare, de acceptare, de sprijin şi de iubire. 
Îți reamintesc că toate gândurile pe care le emiți se vor 
întoarce la tine înzecit. 

Învăluie-ţi familia într-o sferă a iubirii, inclusiv pe 
membrii ei care nu mai sunt în viaţă. Include-i în această 
sferă pe toți prietenii tăi, iubiții sau iubitele, medicii, asis- 
tentele medicale, terapeuţii alternativi şi toți lucrătorii din 
domeniul sănătăţii. Haide să vindecăm odată sida și cancerul. 
Vizualizează în acest scop un anunţ în ziar în care se spune: 
„A fost descoperit remediul pentru cancer. A fost descoperit 
remediul pentru sida“. 

Agşează-te şi pe tine în această sferă a iubirii. lartă-te 
pe tine însuți. Spune-ţi că eşti un om minunat, că ai relații 
armonioase cu părinţii tăi, că vă respectaţi reciproc şi că vă 
îngrijiţi unii de alţii. 

În continuare, dilată această sferă a iubirii şi las-o să 
învăluie întreaga planetă. Deschide-ţi tot mai mult inima și 
descoperă acel loc din ea în care prevalează iubirea 
necondiționată. Vizualizează-i pe toți oamenii trăind cu 
demnitate, în pace şi bucurie. 

Tu meriţi să fii iubit. Eşti un om minunat. Puterea ta 
este enormă. De aceea, deschide-te în faţa binelui suprem. 
Așa să fie! 


Noi suntem liberi să fim noi înșine 


Pentru a ne simți compleţi, noi trebuie să ne acceptăm 
în totalitate așa cum suntem. De aceea, lasă-ţi inima să se 
dilate şi fă astfel loc pentru toate părțile fiinţei tale, 
deopotrivă pentru cele de care ești mândru și pentru cele de 
care până acum ţi-a fost rușine, pentru cele pe care le-ai iubit 
și pentru cele pe care le-ai respins. Toate fac parte integrantă 
din tine. Tu ești un om minunat. Cu toți suntem. Atunci când 
inima ta se va umple cu iubirea de sine, tu vei avea enorm 
de multă iubire, pe care o vei putea împărtăşi inclusiv cu 
ceilalți. 

În continuare, lasă această iubire să se dilate, să umple 
camera în care locuieşti şi să pătrundă în toți oamenii pe 
care îi cunoşti. Evocă persoanele pe care le dorești şi invită-le 
în camera ta, astfel încât să beneficieze de iubirea care emană 
din preaplinul inimii tale. Vizualizează copiii interiori ai celor 
pe care i-ai invitat, dansând și jucându-se exuberanţi, plini 
de o bucurie fără seamăn. Lasă copilul tău interior să se 
bucure alături de ei și să se prindă în jocurile lor. Îngăduie-i 
astfel să se simtă liber şi în siguranță, să fie tot ce și-a dorit 
vreodată. 

Conştientizează faptul că ești un om perfect, integral și 
complet, şi că totul este bine în lumea ta. Așa să fie! 

Impărtășirea energiei vindecătoare 


Scutură-ţi mâinile și apoi freacă-ţi viguros palmele. În 
continuare, împărtășește energia acumulată în ele cu persoana 
din fața ta. Este un privilegiu incredibil de mare să îţi 
împărtășeşti energia vindecătoare cu o altă ființă umană. În 
același timp, este un lucru incredibil de simplu. 

Ori de câte ori te afli împreună cu nişte prieteni, faceți 
împreună acest exercițiu. Bucuraţi-vă reciproc de energia 
vindecătoare a celorlalţi. Cu toții simțim nevoia să dăruim 
şi să primim această energie, printr-o atingere care spune: 
„Îmi pasă de tine“. Chiar dacă nu putem să vindecăm 
întotdeauna bolile, cel puţin ne pasă. „Sunt aici pentru tine 
şi te iubesc“. Împreună, noi putem găsi toate răspunsurile. 

Mai devreme sau mai târziu, toate bolile dispar şi toate 
crizele se termină. Conştientizează această energie 
vindecătoare. Lasă această inteligenţă și această cunoaştere 
să se trezească în tine. Tu meriţi să te vindeci, să devii un 
om complet, să te cunoşti și să te iubeşti pe tine însuți. 
Iubirea divină a răspuns întotdeauna tuturor nevoilor umane. 
Așa să fie! 


Cercul iubirii 
Imaginează-ţi că te afli într-un spaţiu în care te simți 
într-o siguranță deplină. Eliberează-te de orice povară, durere 
sau teamă, de vechile tipare şi dependențe. Vizualizează 


dispariția acestora. Deschide apoi larg brațele și spune: „Sunt 

«e 


deschis şi receptiv față de ...........mcmcce nene eee eee 
Completează spaţiul gol cu ceea ce îţi dorești. Repet: cu ceea 
ce îţi dorești, nu cu ceea ce nu îţi dorești. Conştientizează 
faptul că tot ceea ce îţi dorești este posibil. Vizualizează-te 
ca un om complet şi sănătos, împăcat și plin de iubire. 

Pentru a ne schimba viața, noi nu avem nevoie decât 
de o idee. Noi putem trăi pe această planetă într-un cerc al 
urii sau într-unul al iubirii și al vindecării. Personal, am ales 
de mult timp să trăiesc într-un cerc al iubirii. Pe de altă parte, 
îmi dau seama că toţi oamenii își doresc aceleași lucruri ca 
şi mine. Cu toții dorim să ne exprimăm creator, astfel încât 
să ne simțim împliniți. Cu toții ne dorim să fim împăcați şi 
să trăim în siguranță. 

Bucură-te de acest spațiu interior și conştientizează 
legătura ta cu toţi ceilalți oameni care trăiesc pe această 
planetă. Lasă iubirea din inima ta să se propage de la o inimă 
la alta. Conștientizează faptul că ea se va întoarce cândva 
înapoi la tine, multiplicată. „Le transmit tuturor oamenilor 
gânduri de alinare și știu că aceste gânduri se vor întoarce 
la mine“. Vizualizează întreaga lume într-un cerc de lumină. 
Aşa să fie! 


Tu meriți să fii iubit 
Tu nu trebuie să crezi tot ce auzi. Ín continuum-ul 
spaţio-temporal există o ordine perfectă. La momentul 
potrivit, ceea ce vei avea nevoie va ieși la suprafață. Toţi 


oamenii au capacitatea de a se iubi mai mult. Toți merită să 

fie iubiţi, să trăiască mai bine, să fie sănătoși și prosperi. 
Copilul lor interior merită să crească și să se bucure de o 
viaţă minunată. 

Vizualizează-te înconjurat de iubire, fericit, sănătos și 
împlinit. Vizualizează-te exact așa cum ţi-ai dori să fii. Nu 
uita niciun detaliu. Conștientizează faptul că meriţi toate 
aceste lucruri. Lasă apoi iubirea din inima ta să se dilate și 
să curgă, umplându-ţi trupul cu energia ei vindecătoare. 

Lasă această iubire să se dilate și mai mult, până când 
te trezeşti într-o enormă sferă de lumină. Conştientizează 
circuitul acestei iubiri de la tine la ceilalți, apoi înapoi la tine. 
Cea mai putemică forță vindecătoare din lume este puterea 
iubirii. De aceea, cultivă această forță și las-o să circule 
liberă, purificându-ți astfel corpul. Tu eşti una cu această 
iubire. Așa să fie! 


Un nou deceniu 


Vizualizează o ușă care se deschide către un deceniu 
al vindecării. Imaginează-ţi că oamenii vor învăţa să își 
vindece tot ce nu au înţeles în trecut, că ei se află în plin 
proces de învăţare a tuturor facultăților care au existat 
dintotdeauna înlăuntrul lor, dar într-o stare latentă. Imagi- 
nează-ți că ei învaţă să intre în contact cu acele părți din 
ființa lor care dețin toate răspunsurile și care îi pot călăuzi 
şi ghida către tot ce le poate fi de folos. 

Imaginează-ți că această ușă se deschide larg în faţa ta 
și că treci dincolo de ea, vindecându-te în toate felurile cu 

putință. Într-adevăr, procesul de vindecare înseamnă lucruri 
diferite pentru oameni diferiți. Mulți oameni trebuie să îşi 
vindece bolile fizice. Alţii trebuie să își vindece inimile, sau 
minţile. De aceea, fii deschis și receptiv față de vindecarea 
de care are nevoie ființa ta. Deschide larg ușa către creşterea 
personală și treci dincolo de ea, simțind că ești în siguranță. 
Lumea se schimbă, dar esența ființei tale nu se modifică 
niciodată. Așa să fie! 


Eu sunt Spirit 


Această lume nu poate fi salvată decât cu ajutorul 
nostru. Dacă ne vom dărui cu toţii unei cauze comune, noi 
vom găsi răspunsurile pe care le dorim. Nu uita nicio clipă 
că în interiorul tău există o Putere mai presus decât corpul, 
decât personalitatea ta, decât bolile de care suferi, decât 
trecutul tău și decât relaţiile tale. Această Putere care 
sălășluiește în însăşi esenţa ta este un Spirit pur şi etern. Ea 
a existat întotdeauna şi nu va muri niciodată. 

Noi ne aflăm în această lume pentru a învăţa să ne iubim 
pe noi înşine, şi implicit unii pe alţii. Dacă vom proceda în 
acest fel, noi vom găsi răspunsurile pe care le căutăm și ne 
vom putea vindeca, pe noi și planeta pe care trăim. Trecem 
astăzi prin timpuri ieşite din comun. Foarte multe lucruri se 
schimbă. Chiar dacă nu cunoaștem întotdeauna în profun- 
zime problemele cu care ne confruntăm, important este să 
facem tot ce ne stă în puteri pentru a le rezolva. Mai devreme 
sau mai târziu, ele vor trece, căci totul trece, iar noi vom 
găsi soluţiile dorite. 

Noi suntem spirit pur, și deci suntem liberi. La nivel 
spiritual suntem uniți cu toții, iar acest nivel nu ne poate fi 
luat niciodată. Pe acest nivel, suntem cu toţii una. Şi suntem 
liberi. Așa să fie! 


O lume în care să ne simțim în siguranță 


Prinde-te de mâini cu cei de lângă tine. 

Cu toții am atins până acum multe lucruri. Am discutat 
despre tot felul de subiecte, unele pozitive și altele negative, 
despre temerile și frustrările noastre, şi despre cât de greu 
ne-a fost uneori să ne ducem la altcineva și să-i spunem: 
„Bună“. Mulţi dintre noi nu avem încredere că putem avea 
grijă de noi înșine. De aceea, ne simţim pierduţi şi singuri. 

De ceva timp, am început să lucrăm însă cu noi înșine 
şi am observat că viaţa noastră se schimbă. Multe dintre 
problemele cu care ne-am confruntat în trecut au dispărut. 
Lucrurile nu se schimbă peste noapte, dar dacă perseverăm, 
schimbările pozitive încep într-adevăr să apară. 

De aceea, îți propun să împărtășeşti energia și iubirea 
de care dispui cu oamenii de lângă tine. Conştientizează 
faptul că atunci când dăruiești din inimă, alte inimi îți 
dăruiesc la rândul lor. Deschide-ţi inima şi îmbrățişează-i 
pe toţi cei din cameră cu iubirea ta. Oferă-le astfel alinare 
şi sprijin. Dăruiește-le apoi această iubire oamenilor străzii 
care nu au un cămin și un loc al lor. Împărtășește-ţi iubirea 
cu toți oamenii mânioși, speriaţi sau întristaţi, cu toți cei care 

practică procesul negării, cu toţi cei care se află pe punctul 
de a părăsi această planetă, dar şi cu cei care au părăsit-o 
deja. 

Împărtășește-ţi iubirea cu toți oamenii, indiferent dacă 
aceştia sunt dispuși să o accepte sau nu. Chiar dacă unii îţi 
vor respinge iubirea, tu nu vei putea fi rănit. Integrează 
întreaga planetă în inima ta, inclusiv animalele, peştii, păsă- 
rile, plantele de toate felurile, și mai ales oamenii. Integrează-i 
în ea pe toți cei care te-au făcut să te simți furios sau frustrat, 
pe toți cei care nu fac ce ţi-ai dori tu să facă, inclusiv pe cei 
răi. Integrează-i inclusiv pe aceştia în inima ta, astfel încât, 
sub influenţa ta, să înceapă și ei să se recunoască aşa cum 
sunt în realitate. 

Vizualizează o pace generalizată pe această planetă. Tu 
poți contribui chiar acum la această stare de pace. Bucură-te 
că ai capacitatea de a face ceva. Tu eşti un om minunat. 
Recunoaște deschis acest lucru. Conștientizează adevărul 
acestei afirmaţii. Aşa să fie! 


lubește toate părțile fiinţei tale 


Întoarce-te în timp până la vârsta de cinci ani și 
vizualizează-te cât mai clar cu putință. Priveşte în față copilul 
din faţa ta, întinde-ţi braţele către el și spune-i: „Eu sunt 
viitorul tău şi am venit să îti ofer iubirea mea“. Îmbrăţișează 
copilul şi adu-l apoi în momentul prezent. Așezaţi-vă 
amândoi în fata unei oglinzi, astfel încât să vă puteţi privi 
reciproc cu iubire. 

Remarcă faptul că există părţi ale ființei tale care nu 
apar în imaginea din faţa ta. Întoarce-te din nou în timp, până 
în momentul în care te-ai născut. Erai complet ud şi simţeai 
pentru prima oară senzaţia aerului rece pe corpul tău. Tocmai 
ai venit dintr-o altă lume. Călătoria nu a fost deloc ușoară. 
Lumina zilei era prea puternică pentru ochii tăi, cordonul 
ombilical nu era încă detașat și tu te simțeai speriat. Cu toate 
acestea, erai gata să îţi începi noua viață pe această planetă. 
Iubește-l pe acest bebeluș. 

Amintește-ţi apoi de momentele în care învățai să mergi. 
Te-ai ridicat pentru prima oară, dar ai căzut. Apoi te-ai ridicat 
şi ai căzut din nou. Subit, ai făcut primul tău pas, apoi altul, 
şi altul. Erai atât de mândru de tine. lubeşte-l și pe acest 
copilaş. 

În continuare, amintește-ţi de prima ta zi de școală. Tu 
nu doreai să îți părăsești mama, dar ai fost curajos și ai pășit 
pragul acestei noi etape din viața ta. Pe scurt, te-ai descurcat 
de minune în circumstanţele date. lubeşte-l şi pe acest copil. 

Amintește-ţi acum de copilul care ai fost la vârsta de 
zece ani. Ce se întâmpla atunci? Era ceva frumos, sau 
înspăimântător? Orice s-ar fi întâmplat, ai făcut cum ai ştiut 
mai bine şi te-ai descurcat. lubeşte-ţi alter ego-ul în vârstă 
de zece ani. 

În continuare, aminteşte-ţi de perioada de pubertate, 
apoi de adolescență. Probabil că te simţeai entuziasmat, 
întrucât creșteai în sfârşit. Au existat însă şi destule episoade 
dificile, căci presiunile din partea colegilor de o vârstă cu 
tine erau enorme, iar tu doreai să te simţi integrat. Te-ai 
descurcat şi atunci cum ai știut mai bine. lubește adolescentul 
care ai fost cândva. 

Amintește-ţi de perioada în care ai terminat liceul. Deja 
Ssimţeai că ştii mai multe decât părinții tăi. Erai în sfârșit gata 
să îți trăieşti viaţa așa cum doreai tu, nu alţii. Te simţeai în 
același timp curajos și speriat. lubeşte-l pe tânărul care ai 
fost cândva. 

Amintește-ţi acum de prima ta zi la serviciu, apoi de 
primul tău salariu. Te simțeai atât de mândru atunci. Ţi-ai 
dorit să prosperi. Aveai atât de multe lucruri de învățat. Și 
atunci, ai făcut cum ai știut mai bine. lubeşte acea persoană. 

Aminteşte-ţi succesiv de celelalte momente de cotitură 
din viaţa ta, de căsătorie, de primul tău copil, de noua casă 
pe care ţi-ai cumpărat-o, de diferite experiențe, unele 
minunate, altele înspăimântătoare. Cum-necum, le-ai supra- 
vieţuit tuturor. Într-un fel sau altul, te-ai descurcat. lubeşte 
toate aceste momente din viaţa ta. 

În final, unește toate aceste părţi ale fiinţei tale. Stai în 
faţa oglinzii și privește-le pe toate cu aceeaşi iubire. 
Vizualizează-ți apoi viitorul care te întâmpină cu brațele 
deschise şi îți spune: „Mă aflu aici pentru că te iubesc“. 
Aşa să fie! 


Conștientizează-ţi puterea personală 


Conştientizează-ţi puterea personală. Simte puterea 
respirației tale, a iubirii tale, a iertării tale, a sunetelor pe 
care le scoţi, a voinţei tale de a te transforma în bine. 
Conștientizează-ţi propria putere. Tu ești o ființă divină, 
absolut minunată, de o mare frumuseţe. Tu menți tot ce poate 

fi mai bun în viață, nu doar anumite lucruri bune, ci pe toate. 
Conștientizează-ți puterea personală. Simte-te împăcat, 
întrucât ești în siguranță. Întâmpină această nouă zi cu braţele 
deschise şi cu iubire. Așa să fie! 


Lumina a venit 


Stai față în față cu partenerul tău şi ţine-l de mâini. 
Priviţi-vă în ochi. Respiră profund și eliberează-te de orice 
teamă. Respiră din nou profund şi eliberează-te de orice 
judecăţi critice. Ceea ce vezi în faţa ta este o reflectare a ta, 
a ceea ce există în tine. 

Suntem cu toţii una. Respirăm acelaşi aer. Bem aceeași 
apă. Consumăm aceleaşi produse ale pământului. Avem 
aceleași dorinţe şi aceleași nevoi. Cu toţii ne dorim să fim 
sănătoși, să iubim și să fim iubiţi, să trăim confortabil și în 
pace, să prosperăm. Cu toții dorim să ne simţim împliniți. 

Priveşte cu iubire persoana din fața ta. Acceptă iubirea 
ei. Conștientizează faptul că eşti în siguranță. Afirmă că 
persoana din fața ta se bucură de o sănătate perfectă, de o 
relație plină de iubire și că este înconjurată de oameni iubitori 
oriunde s-ar afla. Afirmă că persoana din fața ta se bucură 
de prosperitate, de siguranță şi de confort. Conștientizează 
faptul că gândurile tale se vor întoarce înapoi la tine, 
multiplicate. De aceea, doreşte-i tot ce poate fi mai bun în 
viață. Conștientizează că ea merită aceste lucruri și 
imaginează-ţi că doreşte să le accepte. Așa să fie! 

„Louise L. Hay se adresează prin această carte sufletului tău, 
locul în care se produce orice proces de vindecare. 


Iubesc această carte... şi o iubesc pe Louise L. Hay.“ 
Dr. Wayne W. Dyer, 
autor al cărții bestseller Puterea intenției 


PUTEREA ESTE ÎN INTERIORUL TĂU 


Această carte include foarte multe informaţii. De aceea, nu 
trebuie să crezi că le vei putea integra pe toate de la bun 
început. Anumite idei ţi se vor părea mult mai uşor de înțeles 
decât altele. Lucrează mai întâi cu acestea. Dacă nu esti de 
acord cu o anumită afirmaţie întâlnită în carte, ignor-o. Dacă 
vei găsi O singură idee în această carte pe care o vei putea folosi 
pentru a-ţi îmbunătăţi viaţa, voi considera că mi-am îndeplinit 
misiunea. 

Consider extrem de important mesajul că Puterea pe care o 
căutăm cu toţii „undeva în exterior” se află de fapt în interiorul 
nostru şi ne stă în permanenţă la dispoziţie pentru a fi folosită 
în diferite maniere pozitive. Speranţa mea este că această carte, 
care a fost scrisă ca o continuare la cartea Poţi să-ți vindeci 
viața, îți va revela cât de puternic ești tu în realitate. 


www.divin.ro 
pentru SUFLET, MINTE şi TRUP 


ADEVĂR DIVIN 


